
Q.    HORATII    FLACCI 
CARMIISUM 

LIBER      PRIMUS. 


I. 
AD    MAECENATEM. 


Maecenas,  atavis  edite  regibus, 

0  et  praesidium  et  dulce  decus  meum, 

Sunt  quos  curriculo  pulverem  Olympicum 

Collegisse  iuvatt  metaque  fervidis 

Evitata  rotis  palmaque  nobilis 

TVrrarum  dominos  evehit  ad  deos: 

hunc,  si  mobilium  turba  Quiritium 

Certat  tergeminis  tollere  honoribus; 

Illum,  si  proprio  condidit  horreo, 

Quidquid  de  Libycis  verritur  areis.  '** 

Gaudentem  patrios  findere  sarculo 

Agros  Attalicis  conditionibus 

Nunquam  dimoveas,  ut  trabe  Cypna 

Myrtoum  pavidus  nauta  secet  mare. 

Luctantem  Icariis  fluctibus  Africum  *^ 

Mercator  metuens  otium  et  oppidi 

Laudat  rura  sui;  mox  reficit  rates 

Quassas.  indocilis  pauperiem  pati. 

Est  qui  nec  veteris  pocula  Massici, 

Nec  partem  solido  demere  de  die  r 

Spernit,  nunc  viridi  membra  sub  arbuto 

Horatius.  I 

Stratus,  nunc  ad  aquae  lene  caput  sacrae. 
Multos  castra  iuvant  et  lituo  tubae 
Permixtus  sonitus  bellaque  matribus 

25Detestata.   Manet  sub  Jove  frigido 
Venator  tenerae  coniugis  immemor, 
Seu  visa  est  catulis  cerva  fidelibus, 
Seu  rupit  teretes  Marsus  aper  plagas. 
Me  doctarum  hederae  praemia  frontium 

30Dis  miscent  superis;  me  gelidum  nemus 
Nympharumque  leves  cum  Satyris  chori 
Secernunt  populo:  si  neque  tibias 
Euterpe  cohibet,  nec  Polyhymnia 
Lesboum  refugit  tendere  barbiton. 

35  Quodsi  me  lyricis  vatibus  inseris, 
Sublimi  feriam  sidera  vertice. 


II. 

AD  AUGUSTUM. 

Iam  satis  terris  nivis  atque  dirae 
Grandinis  misit  Pater  et  rubente 
Dextera  sacras  iaculatus  arces 

Terruit  urbem, 
STerruit  gentes,  grave  ne  rediret 
Seculum  Pyrrhae  nova  monstra  questae, 
Omne  quum  Proteus  pecus  egit  altos 

Visere  montes, 
Piscium  et  summa  genus  haesit  ulmo, 
JONota  quae  sedes  fuerat  columbis, 
Et  superiecto  pavidae  natarunt 

Aequore  damae. 
Vidimus  flavum  Tiberim  retortis 
Litore  Etrusco  violenter  undis 
15Ire  deiectum  monumenta  regis 

Templaque  Vestae, 
Iliae  dum  se  nimium  querenli 
Iactat  ultorem,  vagus  et  sinistra 

Labitur  ripa  love  non  probante  u- 

xorius  amnis.  20 

Audiet  cives  acuisse  ferrum, 
Quo  graves  Persae  melius  perirent, 
Audiet  pugnas  vitio  parentum 

Rara  iuventus. 
Quem  vocet  divum  populus  ruentis  25 

lmperi  rebus?  prece  qua  fatigent 
Virgines  sanclae  minus  audientem 

Carmina  Vestam? 
Cui  dabit  partes  scelus  expiandi 

Iuppiter?  Tandem  venias,  precamur,  30 

Nube  candentes  humeros  amictus    - 

Augur  Apollo; 
Sive  tu  mavis,  Erycina  ridens, 
Quam  Jocus  circum  volat  et  Cupido, 
Sive  neglectum  genus  et  nepotes  35 

Respicis,  auctor, 
Heu  nimis  longo  satiate  ludo, 
Quem  iuvat  clamor,  galeaeque  leves, 
Acer  et  Mauri  peditis  cruentum 

Vultus  in  hostem;  40 

Sive  mutata  iuvenem  figura 
Ales  in  terris  imitaris,  almae 
Filius  Maiae,  patiens  vocari 

Caesaris  ultor: 
Serus  in  coelum  redeas,  diuque  45 

Laetus  intersis  populo  Quirini, 
Neve  te  nostris  vitiis  iniquum 

Ocior  aura 
Tollat.   Hic  magnos  potius  triumphos, 

Hic  ames  dici  pater  atque  princeps,  50 

Neu  sinas  Medos  equitare  inultos 

Te  duce,  Caesar. 

„,. 

AD  NAVEM  QUA  VEHEBATUR  VIRGILIUS 
ATHENAS  PROFICISCENS. 

Sic  te  Diva  potens  Cypri, 

Sic  fratres  Helenae,  lucida  sidera, 
Ventorumque  regat  pater 

Obstrictis  aliis  praeter  lapyga, 
5Navis,  quae  tibi  creditum 

Debes  Virgilium,  finibus  Atticis 
Reddas  incolumem,  precor, 

Et  serves  animae  dimidium  meae. 
Illi  robur  et  aes  triplex 
10     Circa  pectus  erat,  qui  fragilem  truci 
Commisit  pelago  ratem 

Primus,  nec  timuit  praecipitem  Africum 
Decertantem  Aquilonibus, 

Nec  tristes  Hyadas,  nec  rabiem  Noti, 
15  Quo  non  arbiter  Hadriae 

Maior,  tollere  seu  ponere  vult  freta. 
Quem  mortis  timuit  gradum, 

Qui  siccis  oculis  monstra  natantia, 
Qui  vidit  mare  turgidum  et 
20      Infames  scopulos,  alta  Ceraunia? 
Nequidquam  deus  abscidit 

Prudens  Oceano  dissociabili 
Terras,  si  tamen  impiae 

Non  tangenda  rates  transiliunt  vada. 
25  Audax  omnia  perpeti 

Gens  humana  ruit  per  vetitum  nefas. 
Audax  Iapeti  genus 

Ignem  fraude  mala  gentibus  intulit. 
Post  ignem  aetheria  domo 
30      Subductum  macies  et  nova  febrium 
Terris  incubuit  cohors: 

Semotique  prius  tarda  necessitas 
Leti  corripuit  gradum. 

Expertus  vacuum  Daedalus  aera 

Pennis  non  homini  datis;  35 

Perrupit  Acheronta  Herculeus  labor. 
Nil  mortalibus  arduum  est: 

Coelum  ipsum  petimus  stultitia,  neque 
Per  nostrum  patimur  scelus 

Iracunda  Iovem  ponere  fulmina.  40 


IV. 
AD  L.  SESTIUM  CONSULAREM. 

Solvitur  acris  hiems  grata  vice  veris  et  Favoni, 

Trahuntque  siccas  machinae  carinas, 
Ac  neque  iam  stabulis  gaudet  pecus  aut  arator  igni, 

Nec  prata  canis  albicant  pruinis. 
Iam  Cytherea  choros  ducit  Venus  imminente  luna, 

Iunctaeque  Nymphis  Gratiae  decentes 
Alterno  terram  quatiunt  pede,  dum  graves  Cyclopum  ^ 

Vulcanus  ardens  urit  officinas. 
Nunc  decet  aut  viridi  nitidum  caput  impedire  myrto 

Aut  flore,  terrae  quem  ferunt  solutae; 
Nunc  et  in  umbrosis  Fauno  decet  immolare  lucis, 

Seu  poscat  agna  sive  malit  haedo.  10 

Pallida  mors  aequo  pulsat  pede  pauperum  tabernas 

Regumque  turres.   0  beate  Sesti, 
Vitae  summa  brevis  spem  nos  vetat  inchoare  longam. 

Iam  te  premet  nox,  fabulaeque  Manes 
Et  domus  exilis  Plutonia:  quo  simul  mearis  *5 

Non  regna  vini  sortiere  taHs, 
Nec  tenerum  Lycidan  mirabere,  quo  calet  iuventus 

Nunc  omnis  et  mox  virgines  tepebunt. 

20 

V. 

AD  PYRRHAM. 

Quis  multa  gracilis  te  puer  in  rosa 
Perfusus  liquidis  urget  odoribus, 
Grato,  Pyrrha,  sub  antro? 
Cui  flavamreligas  comam, 
5  Simplex  munditiis  ?  Heu  quoties  fidem 
Mutatosque  deos  flebit  et  aspera 
Nigris  aequora  ventis 
Emirabitur  insolens, 
Qui  nunc  te  fruitur  credulus  aurea, 
lOQui  semper  vacuam,  semper  amabilem 
Sperat,  nescius  aurae 
Fallacis.    Miseri,  quibus 
Intentata  nites.    Me  tabula  sacer 
Votiva  paries  indicat  uvida 
15     Suspendisse  potenti 

Vestimenta  maris  deo. 


VI. 

AD  M.  VIPSANIUM  AGRIPPAM, 

Scriberis  Vario  fortis  et  hostium 

Victor,  Maeonii  carminis  alite, 

Quam  rem  cunque  ferox  navibus  aut  equis 

Miles  te  duce  gesserit. 
5  Nos,  Agrippa,  neque  haec  dicere,  nec  gravem 
Pelidae  stomachum  cedere  nescii, 
Nec  cursus  duplices  per  mare  Ulixei, 

Nec  saevam  Pelopis  domum 
Conamur,  tenues  grandia:  dum  pudor, 
lOlmbellisque  lyrae  Musa  potens  vetat 
Laudes  egregii  Caesaris  et  tuas 

Culpa  deterere  ingeni. 

Quis  Martem  tunica  tectum  adamantina 

Digne  scripserit?  aut  pulvere  Troico 

Nigrum  Merionen?  aut  ope  Palladis  15 

Tydiden  superis  parem? 
Nos  convivia,  nos  proelia  virginum 
Sectis  in  iuvenes  unguibus  acrium 
Cantamus  vacui,  sive  quid  urimur, 

Non  praeter  solitum  leves.  20 


VII. 
AD  MUNATIUM  PLANCUM  CONSULAREM, 

Laudabunt  alii  claram  Rodon  aut  Mitylenen 

Aut  Ephesum  bimarisve  Corinthi 
Moenia  vel  Baccho  Thebas  vel  Apolline  Delphos 

Insignes  aut  Thessala  Tempe. 
Sunt  quibus  unum  opus  est  intactae  Palladis  arces  5 

Carmine  perpetuo  celebrare  et 
Undique.decerptam  fronti  praeponere  olivam. 

Plurimus  in  Iunonis  honorem 
Aptum  dicet  equis  Argos  ditesque  Mycenas. 

Me  neque  tam  patiens  Lacedaemon,  10 

Nec  tam  Larissae  percussit  campus  opimae, 

Quam  domus  Albuneae  resonantis 
Et  praeceps  Anio  ac  Tiburni  lacus  et  uda 

Mobilibus  pomaria  rivis. 
Albus  ut  obscuro  deterget  nubila  coelo  15 

Saepe  Notus  neque  parturit  imbres 
Perpetuos,  sic  tu  sapiens  finire  memento 

Tristitiam  vitaeque  labores 
Molli,  Plance,  mero,  seu  te  fulgentia  signis 

Castra  tenent  seu  densa  tenebit  20 

Tiburis  umbra  tui.    Teucer  Salamina  patremque 

Quum  fugeret,  tamen  uda  Lyaeo 
Tempora  populea  fertur  vinxisse  corona, 

Sic  tristes  adfatus  amicos: 
Quo  nos  cunque  feret  melior  fortuna  parente,  25 

Ibimus,  o  socii  comitesque; 
Nil  desperandum  Teucro  duce  et  auspice  Teucro; 

Certus  enim  promisit  Apollo 
Ambiguam  tellure  nova  Salamina  futuram. 
30      0  fortes  peioraque  passi 

Mecum  saepe  viri,  nunc  vino  pellite  curas: 

Cras  ingens  iterabimus  aequor. 


VIII. 
AD  LYDIAM. 

Lydia,  dic,  per  omnes 

Te  deos  oro,  Sybarin  cur  properas  amando 
Perdere?  cur  apricum 

Oderit  campum  patiens  pulveris  atque  solis? 
SCur  neque  militaris 

Inter  aequales  eqititat,  Gallica  nec  lupatis 
Temperat  ora  frenis? 

Cur  timet  flavum  Tiberim  tangere?  cur  olivum 
Sanguine  viperino 
10     Cautius  vitat,  neque  iam  livida  gestat  armis 
Brachia,  saepe  disco, 

Saepe  trans  finem  iaculo  nobilis  expedito  ? 
Quid  latet,  ut  marinae 

Filium  dicunt  Thetidis  sub  lacrimosa  Troiae 
15Funera,  ne  virilis 

Cultus  in  caedem  et  Lycias  proriperet  catervas? 


IX. 

AD  THALIARCHUM. 

Vides,  ut  alta  stet  nive  candidum 
Soracte  nec  iam  sustineant  onus 
Silvae  laborantes  geluque 
Flumina  constiterint  acuto. 

Dissolve  frigus  ligna  super  foco  5 

Large  reponens,  atque  benignius 
Deprome  quadrimum  Sabina, 
0  thaliarche,  merum  diota. 
Permitte  divis  cetera:  qui  simul 

Stravere  ventos  aequore  fervido  10 

Deproeliantes,  nec  cupressi 
INec  veteres  agitantur  orni. 
Quid  sit  futurum  cras,  fuge  quaerere,  et 
Quem  sors  dierum  cunque  dabit,  lucro 
Adpone,  nec  dulces  amores  15 

Sperne  puer,  neque  tu  choreas, 
Donec  virenti  canities  abest 
Morosa.    Nunc  et  campus  et  areae 
Lenesque  sub  noctera  susurri 

Composita  repetantur  hora,  20 

Nunc  et  latentis  proditor  intimo 
Gratus  puellae  risus  ab  angulo 
Pignusque  dereptum  lacertis 
Aut  digito  male  pertinaci. 


AD  MERCURIUM. 

Mercuri,  facunde  nepos  Atlantis, 
Qui  feros  cultus  hominum  recentum 
Voce  formasti  catus  et  decorae 

More  palaestrae, 
Te  canam  magni  Iovis  et  deorum  5 

Nuntium  curvaeque  lyrae  parentem, 
Callidum,  quidquid  placuit,  iocoso 

Condere  furto. 
Te,  boves  olim  nisi  reddidisses 

Per  dolum  amotas,  puerum  minaci  10 

Voce  dum  terret,  viduus  pharetra 

Risit  Apollo. 
Quin  et  Atridas  duce  te  superbos 
Ilio  dives  Priamus  relicto 

15  Thessalosque  ignes  et  iniqua  Troiae 
Castra  fefellit. 
Tu  pias  laetis  animas  reponis 
Sedibus  virgaque  levem  coerces 
Aurea  turbam,  superis  deorum 

20  Gratus  et  imis. 


XI. 
AD  LEUCONOEN. 

Tu  ne  quaesieris,  scire  nefas,  quem  mihi,  quem  tibi 
Finem  di  dederint,  Leuconoe ;  nec  Babylonios 
Tentaris  numeros.    Ut  melius,  quidquid  erit  pati! 
Seu  plures  hiemes  seu  tribuit  Iuppiter  ultimam, 
5Quae  nunc  oppositis  debilitat  pumicibus  mare 
Tyrrhenum.    Sapias,  vina  liques,  et  spatio  brevi 
Spem  longam  reseces.    Dum  loquimur,  fugerit  invida 
Aetas:  carpe  diem,  quam  minimum  credula  postero. 


XII. 

AD  AUGUSTUM. 

Quem  virum  aut  heroa  lyra  vel  acri 
Tibia  sumis  celebrare,  Clio? 
Quem  deum?  cuius  recinet  iocosa 

Nomen  imago, 
5   Aut  in  umbrosis  Heliconis  oris, 
Aut  super  Pindo  gelidove  in  Haemo, 
Unde  vocalem  temere  insecutae 

Orphea  silvae 
Arte  materna  rapidos  morantem 
lOFluminum  lapsus  celeresque  ventos, 
Blandum  et  auritas  fidibus  canoris 

Ducere  quercus. 
Quid  prius  dicam  solitis  parentis 

Laudibus,  qui  res  hominum  ac  deorum, 

Qui  mare  ac  terras  variisque  mundum  15 

Temperat  horis? 
Unde  nil  maius  generatur  ipso, 
Nec  viget  quidquam  simile  aut  secundum: 
Proximos  illi  tamen  occupavit 

Pallas  honores.  20 

Proeliis  audax  neque  te  silebo, 
Liber,  et  saevis  inimica  virgo 
Belluis,  nec  te,  metuende  certa 

Phoebe  sagitta. 
Dicam  et  Alciden  puerosque  Ledae,  25 

Hunc  equis,  illum#  superare  pugnis 
Nobilem:  quorum  simul  alba  nautis 

Stella  refulsit, 
Defluit  saxis  agitatus  humor, 

Concidunt  venti  fugiuntque  nubes  30 

Et  minax,  nam  sic  voluere,  ponto 

Unda  recumbit. 
Romulum  post  hos  prius,  an  quietum 
Pompili  regnum  memorem,  an  superbos 
Tarquini  fasces,  dubito,  an  Catonis  35 

Nobile  letum. 
Regulum  et  Scauros  animaeque  magnae 
Prodigum  Paullum  superante  Poeno 
Gratus  insigni  referam  Camena 

Fabriciumque.  40 

Hunc  et  incomptis  Curium  capillis 
Utilem  bello  tulit  et  Camillum 
Saeva  paupertas  et  avitus  apto 

Cum  lare  fundus. 
Crescit  occulto  velut  arbor  aevo  45 

Fama  Marcelli;  micat  inter  omnes 
Iulium  sidus  velut  inter  ignes 

Luna  minores. 
Gentis  humanae  pater  atque  custos, 

Orte  Saturno,  tibi  cura  magni  50 

Caesaris  fatis  data,  tu  secundo 

Caesare  regnes. 
Ille,  seu  Parthos  Latio  imminentes 

Egerit  iusto  domitos  triumpho, 
55Sive  subiectos  Orientis  orae 
Seras  et  Indos, 

Te  minor  latum  reget  aequus  orbem; 

Tu  gravi  curru  quaties  Olympum, 

Tu  parum  castis  inimica  mittes 
60  Fulmina  lucis. 


XIII. 
AD  LYDIAM. 

Quum  tu,  Lydia,  Telephi 

Cervicem  roseam,  cerea  Telephi 
Laudas  brachia,  vae  meum 

Fervens  difficili  bile  tumet  iecur. 
Tum  nec  mens  mihi  nec  color 
5        Certa  sede  manent,  humor  et  in  genas 
Furtim  labitur  arguens, 

Quam  lentis  penitus  macerer  ignibus- 
Uror,  seu  tibi  candidos 

Turparunt  humeros  immodicae  mero 
10  Rixae,  sive  "puer  furens 

Impressit  memorem  dente  labris  notam. 
Non,  si  me  satis  audias, 

Speres  perpetuum,  dulcia  barbare 
Laedentem  oscula,  quae  Venus 
15      Quinta  parte  sui  nectaris  imbuit. 
Felices  ter  et  amplius, 

Quos  irrupta  tenet  copula  nec  malis 
Divulsus  querimoniis 

Suprema  citius  solvet  amor  die. 
20 

XIV. 

AD   REM  PUBLIGAM. 

0  navis,  referent  in  mare  te  novi 
Fluctus?  0  quid  agis?  fortiter  occupa 
Portum.    Nonne  vides,  ut 
Nudum  remigio  latus 
Et  malus  celeri  saucius  Africo  5 

Antennaeque  gemant,  ac  sine  funibus 
Vix  durare  carinae 
Possint  imperiosius 
Aequor?  Non  tibi  sunt  integra  lintea, 

Non  di,  quos  iterum  pressa  voces  malo:  10 

Quamvis  Pontica  pinus, 
Silvae  filia  nobilis, 
Iactes  et  genus  et  nomen  inutile. 
Nil  pictis  timidus  navita  puppibus 

Fidit.    Tu,  nisi  ventis  15 

Debes  ludibrium,  cave. 
Nuper  sollicitum  quae  mihi  taedium, 
Nunc  desiderium  curaque  non  levis, 
Interfusa  nitentes 

Vites  aequora  Cycladas.  20 


XV. 

NEREI  VATICINIUM  DE   EXCIDIO    TROIAE. 

Pastor  quum  traheret  per  freta  navibus 
ldaeis  Helenen  perfldus  hospitam, 
Ingrato  celeres  obruit  otio 

Ventos,  ut  caneret  fera 
Nereus  fata:  Mala  ducis  avi  domum,  5 

Quam  multo  repetet  Graecia  milite, 
Coniurata  tuas  rumpere  nuptias 

Et  regnum  Priami  vetus. 
Heu,  heu,  quantus  equis,  quantus  adest  viris 
Sudor!  quanta  moves  funera  Dardanae  10 

Genti!  Iam  galeam  Pallas  et  aegida 

Currusque  et  rabiem  parat. 
Nequidquam  Veneris  praesidio  ferox 
Pectes  caesariem  grataque  feminis 
15Imbelli  cithara  carmina  divides; 

Nequidquam  thalamo  graves 
Hastas  et  calami  spicula  Gnosii 
Vitabis  strepiturngue  et  celerem  sequi 
Aiacem:  tamen  heu  serus  adulteros 
20     Crines  pulvere  collines. 
Non  Laertiaden,  exitium  tuae 
Gentis,  non  Pylium  Nestora  respicis? 
Urgent  impavidi  te  Salaminius 

Teucer  te  Sthenelus  sciens 
25  Pugnae,  sive  opus  est  imperitare  equis  „ 
Non  auriga  piger.   Merionen  quoque 
Nosces.    Ecce,  furit  te  reperire  atrox 

Tydides,  melior  patre, 
Quem  tu,  cervus  uti  vallis  in  altera 
30Visum  parte  lupum  graminis  immemor, 
Sublimi  fugies  mollis  anhelitu, 

Non  hoc  pollicitus  tuae. 
Iracunda  diem  proferet  llio 
Matronisque  Phrygum  classis  Archilei; 
35Post  certas  hiemes  uret  Achaicus 

Ignis  Uiacus  domos. 


XVI. 

PALINODIA. 

0  matre  pulchra  filia  pulchrior, 
Quem  criminosis  cunque  voles  modum 
Pones  iambis,  sive  flamma 
Sive  mari  libet  Hadriano. 
5Non  Dindymene,  non  adytis  quatit 
Mentem  sacerdotum  incola  Pythius, 
Non  Liber  aeque,  non  acuta 
Si  geminant  Corybantes  aera, 

Tristes  ut  irae,  quas  neque  Noricus 

Deterret  ensis  nec  mare  naufragum  10 

Nec  saevus  ignis  nec  tremendo 
luppiter  ipse  ruens  tumultu. 
Fertur  Prometheus  addere  principi 
Limo  coactus  parliculam  undique 

Desectam,  et  insani  leonis  15 

Vim  stomacho  adposuisse  nostro. 
Irae  Thyesten  exitio  gravi 
Stravere  et  altis  urbibus  ultimae 
Stetere  caussae,  cur  perirent 

Funditus,  imprimeretque  muris  20 

Hostile  aratrum  exercitus  insolens. 
Compesce  mentem:  me  quoque  pectoris 
Tentavit  in  dulci  iuventa 
Fervor  et  in  celeres  iambos 
Misit  furentem;  nunc  ego  mitibus  25 

Mutare  quaero  tristia,  dum  mihi 
Fias  recantatis  amica 

Opprobriis  animumque  reddas. 


XVII. 

AD   TYNDARIDEM. 

VeJox  amoenum  saepe  Lucretilem 
Mutat  Lycaeo  Faunus  et  igneam 
Defendit  aestatem  capellis 

Usque  meis  pluviosque  ventos. 
Impune  tutum  per  nemus  arbutos  5 

Quaerunt  latenfeset  thyma  deviae 
Olentis  uxores  mariti, 

Nec  virides  metuunt  colubras 
Nec  Martiales  haeduleae  lupos; 

Utcunque  dulci,  Tyndari,  fistula  10 

Valles  et  Usticae  cubantis 
Levia  personuere  saxa. 
Di  me  tuentur;  dis  pietas  mea 
Et  Musa  cordi  est.    Hic  tibi  copia 

15     Manabit  ad  plenum  benigno 

Ruris  honorum  opulenta  cornu. 
Hic  in  reducta  valle  Caniculae 
Vitabis  aestus,  et  fide  Teia 
Dices  laborantes  in  uno 
50         Penelopen  vitreamque  Circen. 
Hic  innocentis  pocula  Lesbii 
Duces  sub  umbra;  nec  Semeleius 
Cum  Marte  confundet  Thyoneus 
ProeJia,  nec  metues  protervum 
25Suspecta  Cyrum,  ne  mala  dispari 
Incontinentes  iniiciat  manus 
Et  scindat  haerentem  coronam 
Crinibus  immeritamque  vestem. 


XVIII. 

AD   VARUM. 

Nullam,  Vare,  sacra  vite  prius  severis  arborem 
Circa  mite  solum  Tiburis  et  moenia  Catili. 
Siccis  omnia  nam  dura  deus  proposuit,  neque 
Mordaces  aliter  diffugiunt  sollicitudines. 
5  Quis  post  vina  gravem  militiam  aut  pauperiem  crepat? 
Quis  non  te  polius,  Bacche  pater,  teque,  decens  Venus? 
At  ne  quis  modici  tranfiliat  munera  Liberi, 
Centaurea  monet  cum  Lapithis  rixa  super  mero 
Debellala,  monet  Sithoniis  non  levis  Evius, 

lOQuurn  fas  atque  nefas  exiguo  fine  libidinum 
Discernunt  avidi.    Non  ego  te,  candide  Bassareu, 
lnvitum  quatiam,  nec  variis  obsita  frondibus 
Sub  divum  rapiam.    Saeva  tene  cum  Berecyntio 
Cornu  tympana,  quae  subsequitur  caecus  amor  sui, 

15  Et  tollens  vacuum  plus  nimio  gloriae  verticem, 
Arcanique  fides  prodiga,  perlucidior  vitro. 

XIX. 
DE  GLYCERA. 

Mater  saeva  Cupidinum 

Thebanaeque  iubet  me  Semeles  puer 
Et  lasciva  Licentia 

Finitis  animum  reddere  amoribus. 
Urit  me  Glycerae  nitor  5 

Splendentis  Pario  marmore  purius; 
Urit  grata  protervitas 

Et  vultus  nimium  lubricus  aspici. 
In  me  tota  ruens  Venus 

Cyprum  deseruit,  nec  patitur  Scythas  10 

Et  versis  animosum  equis 

Parthum  dicere,  nec  quae  nihil  attinent. 
Hic  vivum  mihi  cespitem,  hic 

Verbenas,  pueri,  ponite  turaque 
Bimi  cum  patera  meri:  15 

Mactata  veniet  lenior  hostia. 


XX. 

AD  MAECENATEM. 

Vile  potabis  modicis  Sabinum 
Cantharis,  Graeca  quod  ego  ipse  testa 
Conditum  levi,  datus  in  theatro 

Quum  tibi  plausus, 
Care  Maecenas  eques,  ut  paterni  3 

Fluminis  ripae  simul  et  iocosa 
Redderet  laudes  tibi  Vaticani 

Montis  imago. 
Caecubam  et  praelo  domilam  Caleno 

Tu  bibes  uvam:  mea  nec  Falernae  10 

Temperant  vites  neque  Formiani 

Pocula  colles. 


Horatiua, 

XXI 

IN  DIANAM   ET   APOLLINEM 

Dianam  tenerae  dicite  virgines  , 
Intonsum,  pueri,  dicite  Cynthiiim 
Latonamque  supremo 
Dilectam  penitus  Iovi. 
5  Vos  laetam  fluviis  et  nemorum  coma, 
Quaecunque  aut  gelido  prominet  Algido, 
Nigris  aut  Erymanthi 
Silvis  aut  viridis  Cragi; 
Vos  Tempe  totidem  tollite  laudibus 
lONatalemque,  mares,  Delon  Apollinis, 
Insignemque  pharetra 

Fraternaque  humerum  lyra. 
Hic  bellum  lacrimosum,  hic  miseram  famem 
Pestemque  a  populo  principe  Caesare  in 
15      Persas  atque  Brilannos 

Vestra  motus  aget  prece. 


XXII. 

AD   ARISTIUM  FUSCUM, 

Integer  vitae  scelerisque  purus 
Non  eget  Mauris  iaculis  neque  arcu 
Nec  venenatis  gravida  sagittis, 
Fusce,  pharetra; 
5Sive  per  Syrtes  iter  aestnosas 
Sive  facturus  per  inhospitalem 
Caucasum  vel  quae  loca  fabulosus 

Lambit  Hydaspes. 
Namque  me  silva  lupus  in  Sabina, 
lODum  meam  canto  Lalagen  et  ultra 
Terminum  curis  vagor  expeditis, 

Fugit  inermem: 
Quale  portentum  neque  militaris 
Daunias  latis  alit  aesculetis, 
15Nec  Iubae  tellus  generat,  leonum 
Arida  nutrix. 

one  me,  pigris  ubi  nulla  canipis 
Arbor  aestiva  recreatur  aura, 
Quod  latus  mundi  nebulae  malusque 

Iuppiter  urget;  20 

Pone  sub  curru  nimium  propinqui 
Solis  in  terra  domibus  negata: 
Dulce  ridentem  Lalagen  amabo, 
Dulce  loquentem. 


XXIII. 

AD   CHLOEN. 

Vitas  hinnuleo  me  similis,  Chloe, 
Quaerenti  pavidam  montibus  aviis 
Matrem  non  sine  vano    , 
Aurarum  et  siluae  metu. 
Nam  seu  mobilibus  veris  inhorruit  o 

Adventus  foliis,  seu  virides  rubum 
Diipovere  lacertae, 

Et  corde  et  genibus  tremit. 
Atqui  non  ego  te  tigris  ut  aspera 

Gaetulusve  leo  frangere  persequor:  10 

Tandem  desine  matrem 
Tempestiva  sequi  viro. 


XXIV. 

AD  VIRGILIUM. 

Quis  desiderio  sit  pudor  aut  modus 
Tam  cari  capitis?  Praecipe  lugubres 
Cantus,  Melpomene,  cui  liquidam  pater 

Vocem   cum  cithara  dedit. 
Ergo  Quintilium  perpetuus  sopor  8 

UrgeJ?  cui  Pudor  et  Iustitiae  soror, 
Incorrupta  Fides,  nudaque  Veritas 

Quando  ullum  inveniet  parem? 
Multis  ille  bonis  flebilis  occidit, 

2* 

lONulIi  flebilior,  quam  tibi,  VirgilL 
Tu  frustra  pius  heu  non  ita  creditum 

Poscis  Quintilium  deos. 
Quodsi  Threicio  blandius  Orpheo 
Auditam  moderere  arboribus  fidem, 

15Non  vanae  redeat  sanguis  imagini, 
Quam  virga  semel  horrida, 
Non  lenis  precibus  fata  recludere, 
Nigro  compulerit  Mercurius  gregi. 
Durum:  sed  levius  fit  patientia, 

20     Quidquid  corrigere  est  nefas. 


XXV. 

AD    LYDIAM. 

Parcius  iunctas  quatiunt  fenestras 
Ictibus  crebris  iuvenes  protervi 
Nec  tibi  somnos  adimunt,  amatque 

Ianua  limen, 
5  Quae  prius  multum  facilis  movebat 
Cardines.     Audis  minus  et  minus  iam 
Me  tuo  longas  pereunte  noctes, 

Lydia,  dormis? 
Invicem  moechos  anus  arrogantes 
lOFlebis  in  solo  levis  angiportu, 
Thracio  bacchante  magis  sub  inter- 

lunia  vento, 
Quum  tibi  flagrans  amor  et  libido, 
Quae  solet  matres  furiare  equorum, 
15  Saeviet  circa  iecur  ulcerosum, 

Non  sine  questu, 
Laeta  quod  pubes  hedera  virenti 
Gaudeat  pulla  magis  atque  myrto, 
Aridas  frondes  hiemis  sodali 
20  Dedicet  Hebro. 

XXVI. 

DE   AELIO   LAMIA. 

Musis  amicus  tristitiam  et  metus 
Tradam  protervis  in  mare  Creticum 
Portare  ventis,  quis  sub  Arcto 
Rex  gelidae  metuatur  orae, 
Quid  Tiridaten  terreat,  unice  5 

Securus.    0,  quae  fontibus  integris 
Gaudes,  apricos  necte  flores, 
Necte  meo  Lamiae  coronam, 
Pimplea  dulcis.     Nil  sine  te  mei 

Prosunt  honores:  hunc  fidibus  novis,  10 

Hunc  Lesbio  sacrare  plectro 
Teque  tuasque  decet  sorores. 


XXVII. 

AD    SODALES. 

Natis  in  usum  laetitiae  scyphis 
Pugnare  Thracum  est:  tollite  barbarum 
Morem  verecundumque  Bacchum 
Sanguineis  prohibete  rixis. 
Vino  et  lucernis  Medus  acinaces  5 

Immane  quantum  discrepat:  impium 
Lenite  clamorem,  sodales, 
Et  cubito  remanete  presso. 
Vultis  severi  me  quoque  sumere 

Partem  Falerni?  dicat  Opuntiae  K) 

Frater  Megillae,  quo  beatus 
Vulnere,  qua  pereat  sagitta. 
Cessat  voluntas?  non  alia  bibam 
Mercede.    Quae  te  cunque  domat  Venus, 
Non  erubescendis  adurit  15 

Ignibus  ingenuoque  semper 
Amore  peccas.    Quidquid  habes,  age, 
Depone  tutis  auribus.  —  Ah  miser, 

Quanta  iaborabas  Charybdi, 
20  Digne  puer  meliore  flamma! 

Quae  saga,  quis  te  solvere  Thessalis 
Magus  venenis,  quis  poterit  deus? 
Vix  illigatum  te  triformi 
Pegasus  expediet  Chimaera. 


XXVIII. 
A  R  C  H  Y  T  A  S. 

Te  maris  et  terrae  numeroque  carentis  arenai- 

Mensorem  cohibent,  Archyta, 
Pulveris  exigui  prope  litus  parva  Matinum 

Munera,  nec  quidquam  tibi  prodest 
5  Aerias  tentasse  domos  animoque  rotundum 

Percurrisse  polum    morituro. 
Occidit  et  Pelopis  genitor,  conviva  deorum, 

Tithonusque  remotus  in  auras, 
Et  Iovis  arcanis  Minos  admissus:  habentque 
10     Tartara  Panthoiden  iterum  Orco 

Demissum,  quamvis  clipeo  Troiana  refixo 

Tempora  testatus  nihil  ultra 
Nervos  atque  cutem  morti  concesserat  atrae, 

Iudice  te  non  sordidus  auctor 
15Naturae  verique.    Sed  omnes  una  manet  nox, 

Et  calcanda  semel  via  leti. 
Dant  alios  Furiae  torvo  spectacula  Marti, 

Exitio  est  avidum  mare  nautis; 
Mixta  senum  ac  iuvenum  densentur  funera,  nullum 
20     Saeva  caput  Proserpina  fugit. 

Me  quoque  devexi  rapidus  comes  Orionis 

Ulyricis  Notus  obruit  undis. 
At  tu,  nauta,  vagae  ne  parce  malignus  arenae 

Ossibus  et  capiti  inhumato 
25Particulam  dare:  sic,  quodcunque  minabitur  Eurus 

Fluctibus  Hesperiis,  Venusinae 
Plectantur  silvae  te  sospite,  multaque  merces, 

Unde  potest,  tibi  defluat  aequo 
Ab  Iove  Neptunoque  sacri  custode  Tarenti. 
30     Negligis  immeritis  nocituram 

Postmodo  te  natis  fraudem  committere?  Fors  el 

Debita  iura  vicesque  superbae 
Te  maneant  ipsum:  precibus  non  linquar  inultis, 

Teque  piacula  nulla  resolvent. 
Quamquam  festinas,  non  est  mora  longa,  licebit  35 

Iniecto  ter  pulvere  curras. 


XXIX. 

AD    ICCIUM. 

Icci,  beatis  nunc  Arabum  invides 
Gazis  et  acrem  militiam  paras 
Non  ante  devictis  Sabaeae 
Regibus,  horribilique  Medo 
Nectis  catenas?  Quae  tibi  virginum  5 

Sponso  necato  barbara  serviet? 
Puer  quis  ex  aula  capillis 
Ad  cyathum  statuetur  unctis, 
Doctus  sagittas  tendere  Sericas 

Arcu  paterno?  Quis  neget  arduis  10 

Pronos  relabi  posse  rivos 
Montibus  et  Tiberim  reverti, 
Quum  tu  coemptos  undique  nobiles 
Libros  Panaeti  Socraticam  et  domum 

Mutare  loricis  Hiberis,  15 

Pollicitus  meliora,  tendi»? 


XXX. 

AD  VENEREM. 

0  Venus,  regina  Gnidi  Paphique, 
Sperne  dilectam  Cypron  et  vocantis 
Ture  te  multo  Glycerae  decoram 

Transfer  in  aedem. 
Fervidus  tecum  puer  et  solutis  5 

Gratiae  zonis  properentque  Nymphae 
Et  parum  comis  sine  te  Iuventas 

Mercuriusque. 

XXXI 

AD  APOLLINEM. 

Quid  dedicatum  poscit  Apollinem 
Vates?  quid  orat  de  patera  novum 
Fundens  liquorem?  Non  opimae 
Sardiniae  segetes  feraces, 
5Non  aestuosae  grata  Calabriae 
Armenta,  non  aurum  aut  ebur  Indicum, 
Non  rura,  quae  Liris  quieta 
Mordet  aqua  taciturnus  amnis. 
Premant  Calena  falce,  quibus  dedit 
lOFortuna,  vitem,  dives  et  aureis 
Mercator  exsiccet  culullis 
Vina  Syra  reparata  merce, 
Dis  carus  ipsis,  quippe  ter  et  quater 
Anno  revisens  aequor  Atlanticum 
15      Impune.    Me  pascunt  olivae, 

Me  cichorea  levesque  malvae. 
Frui  paratis  et  valido  mihi, 
Latoe,  dones,  et,  precor,  integra 
Cum  mente,  nec  turpem  senectam 
20         Degere  nec  cithara  carentem. 


XXXII. 

AD   LYRAM. 

Poscimur  —  si  quid  vacui  sub  umbra 
Lusimus  tecum,  quod  et  hunc  in  annum 
Vivat  et  plures,  age,  dic  Latinum, 

Barbite,  carmen, 
SLesbio  primum  modulate  civi, 
Qui  ferox  bello,  tamen  inter  arma, 
Sive  iactatam  religarat  udo 

Litore  navim, 
Liberum  et  Musas  Veneremque  et  illi 
lOSemper  haerentem  puerum  canebat 

Et  Lycum  nigris  oculis  nigroque 

Crine  decorum. 
0  decus  Phoebi  et  dapibus  supremi 
Grata  testudo  Iovis,  o  laborum 
Dulce  lenimen,  mihi  cumque  salve  15 

Rite  vocanti. 


XXXIII. 

AD   ALBIUM  TIBULLUM. 

Albi,  ne  doleas  plus  nimio,  memor 
Immitis  Glycerae  neu  miserabiles 
Decantes  elegos,  cur  tibi  iunior 

Laesa  praeniteat  fide. 
Insignem  tenui  fronte  Lycorida  5 

Cyri  torret  amor,   Cyrus  in  asperara 
Declinat  Pholoen;  sed  prius  Appulis 

Iungentur  capreae  lupis, 
Quam  turpi  Pholoe  peccet  adultero. 

Sic  visum  Veneri,  cui  placet  impares  10 

Formas  atque  animos  sub  iuga  aenea 

Saevo  mittere  cum  ioco. 
Ipsum  me  melior  quum  peteret  Venus, 
Grata  detinuit  compede  Myrtale 
Libertina,  fretis  acrior  Hadriae  15 

Curvantis  Calabros  sinus. 


XXXIV. 


Parcus  Deorum  cultor  et  infrequens, 
Insanientis  dum  sapientiae 

Consultus  erro,  nunc  retrorsum 
Vela  dare  atque  iterare  cursus 
Cogor  relictos.    Namque  Diespiter 
Igni  corusco  nubila  dividens 
Plerumque  per  purum  tonantes 
Egit  equos  volucremque  currum, 

Quo  bruta  tellus  et  vaga  flumina, 
lOQuo  Styx  et  invisi  horrida  Taenari 
Sedes  Atlanteusque  finis 

Concutitur.    Valet  ima  summis 
Mutare  et  insignem  attenuat  deus 
Obscura  promens.    Hinc  apicem  rapax 
15     Fortuna  cum  stridore  acuto 

Sustulit,  hic  posuisse  gaudet. 


XXXV. 

AD  FORTUNAM. 

0  diva,  gratum  quae  regis  Antium, 
Praesens  vel  imo  tollere  de  gradu 
Mortale  corpus  vel  superbos 
Vertere  funeribus  triumphos, 
5  Te  pauper  ambit  sollicita  prece 
Ruris  colonus,  te  dominam  aequoris, 
Quicunque  Bithyna  lacessit 
Carpathium  pelagus  carina. 
Te  Dacus  asper,  te  profugi  Scythae 
lOUrbesque  gentesque  et  Latium  ferox 
Regumque  matres  barbarorum  et 
Purpurei  metuunt  tyranni, 
Iniurioso  ne  pede  proruas 
Stantem  columnam,  neu  populus  frequens 
15     Ad  arma  cessantes  ad  arma 

Concitet  imperiumque  frangat. 
Te  semper  anteit  saeva  Necessitas, 
Clavos  trabales  et  cuneos  manu 
Gestans  aena,  nec  severus 
20         Uncus  abest  liquidumque  plumbum. 
Te  Spes  et  albo  rara  Fides  colit 
Yelata  panno,  nec  comitem  abnegat, 
Utcunque  mutata  potentes 
Veste  domos  inimica  linquis. 


! 


CARMINUM  LIB.  I.  36.  27 

At  vulgus  infidum  et  meretrix  retro  25 

Periura  cedit;  diffugiunt  cadis 
Cum  faece  siccatis  amici 
Ferre  iugum  pariter  dolosi. 
Serves  iturum  Caesarem  in  ultimos 

Orbis  Britannos  et  iuvenum  recens  30 

Examen  Eois  timentum 
Partibus  Oceanoque  rubro. 
Eheu  cicatricum  et  scelerfe  pudet 
Fratrumque.    Quid  nos  dura  refugimus 

Aetas?  quid  intactum  nefasti  35 

Liquimus?  unde  manum  iuventus 
Metu  deorum  continuit?  quibus 
Pepercit  aris.?  0  utinam  nova 
Incude  diffingas  retusum  in 
Massagetas  Arabasqiue  ferrum.  40 


XXXVI. 
AD  PLOTIUM  NUMIDAM. 

Et  ture  et  fidibus  iuvat 

Placare  et  vituli  sanguine  debito 
Custodes  Numidae  deos, 
.  Qui  nunc  Hesperia  sospes  ab  ultima 
Caris  multa  sodalibus,  5 

Nulli  plura  tamen  dividit  oscula 
Quam  dulci  Lamiae,  memor 

Actae  non  alio  rege  puertiae 
Mutataeque  simul  togae. 

Cressa  ne  careat  pulchra  dies  nota,  10 

Neu  promtae  modus  amphorae, 

Neu  morem  in  Salium  sit  requies  pedum, 
Neu  multi  Damalis  meri 

Bassum  Threicia  vincat  amystide, 
Neu  desint  epulis  rosae,  15 

Neu  vivax  apium,  neu  breve  lilium. 


28  Q.  HORATII  FLACCI 

Omnes  in  Damalin  putres 

Deponent  oculos,  nec  Damalis  novo 
Divelletur  adultero 
20     Lascivis  hederis  ambitiosior. 


XXXVII. 

AD   SODALES. 

Nunc  est  bibendum,  nunc  pede  libero 
Pulsanda  tellus,  nunc  Saliaribus 
Ornare  pulvinar  deorum 

Tempus  erat  dapibus,  sodales. 
5Antehac  nefas  depromere  Caecubum 
Cellis  avitis,  dum  Capitolio 
Regina  dementes  ruinas 
Funus  et  imperio  parabat 
Contaminato  cum  grege  turpium 
lOMorbo  virorum,  quidlibet  impotens 
Sperare  fortunaque  dulci 
Ebria.    Sed  minuit  furorem 
Vix  una  sospes  navis  ab  ignibus, 
Mentemque  limphatam  Mareotico 
15     Redegit  in  veros  timores 

Caesar  ab  Italia  volantem 
Remis  adurgens,  accipiter  velut 
Molles  columbas  aut  leporem  citus 
Venator  in  campis  nivalis 
20  Haemoniae,  daret  ut  catenis 

Fatale  monstrum:  quae  generosius 
Perire  quaerens  nec  muliebriter 
Expavit  ensem  nec  latentes 
Classe  cita  reparavit  oras; 
25Ausa  et  iacentem  visere  regiara 
Vultu  sereno,  fortis  et  asperas 
Tractare  serpentes,  ut  atrum 
Corpore  combiberet  venenum, 

Deliberata  morte  ferocior: 

Saevis  Liburnis  scilicet  invidens  30 

Privata  deduci  superbo 

Non  humilis  mulier  triumpho. 


XXXVIII. 
AD  PUERUM. 


Persicos  odi,  puer,  apparatus; 
Displicent  nexae  philyra  coronae; 
Mitte  sectari,  rosa  quo  locorum 

Sera  moretur. 
Simplici  myrto  nihil .  adlabores 
Sedulus  curo:  neque  te  ministrum 
Dedecet  myrtus  neque  me  sub  arta 

Vite  bibentem. 


Q.    HORATII    FLACCI 


CARMIINUM 

LIBERSECUNDUS. 


I. 

AD   ASINIUM  POLLIONEM 

Motum  ex  Metello  consule  civicum 
Bellique  caussas  et  vitia  et  modos 
Ludumque  Fortunae  gravesque 
Principum  amicitias  et  arma 
5Nondum  expiatis  uncta  cruoribus, 
Periculosae  plenum  opus  aleae, 
Tractas  et  incedis  per  ignes 
Suppositos  cineri  doloso. 
Paullum  severae  Musa  tragoediae 
lODesit  theatris:  mox  ubi  publicas 
Res  ordinaris,  grande  munus 
Cecropio  repetes  cothurno, 
Insigne  moestis  praesidium  reis 
Et  consulenti,  Pollio,  curiae, 
15     Cui  laurus  aeternos  honores 
Dalmatico  peperit  triumpho. 
Iam  nunc  minaci  murmure  cornuum 
Perstringis  aures,  iam  litui  strepunt; 
Iam  fulgor  armorum  fugaces 
20        Terret  equos  equitumque  vultus, 
Audire  magnos  iam  videor  duces 
Non  indecoro  pulvere  sordidos, 


1 

Et  cuncta  terrarum  subacta 

Praeter  atrocem  animum  Catonis. 
Iuno  et  deorum  quisquis  amicior  25 

Afris  inulta  cesserat  impotens 
Tellure,  victorum  nepotes 
Rettulit  inferias  Iugurthae. 
Quis  non  Latino  sanguine  pinguior 

Campus  sepulcris  impia  proelia  30 

Testatur  auditumque  Medis 
Hesperiae  sonitum  ruinae? 
Qui  gurges  aut  quae  flumina  Jugubris 
Ignara  belli?  quod  mare  Dauniae 

Non  decoloravere  caedes?  35 

Quae  caret  ora  cruore  nostro? 
Sed  ne  relictis,  Musa  procax,  iocis 
Ceae  retractes  munera  neniae : 
Mecum  Dionaeo  sub  antro 

Quaero  modos  leviore  pleclro.  40 


II. 

AD  C.  SALLUSTIUM  CRISPUM. 

Nullus  argento  color  est  avaris 
Abdito  terris,  inimice  lamnae 
Crispe  Sallusti,  nisi  temperato 

Splendeat  usu. 
Vivet  extento  Proculeius  aevo  5 

Notus  in  fratres  animi  paterni; 
Ulum  aget  penna  metuente  solvi 

Fama  superstes. 
Latius  regnes  avidum  domando 

Spiritum,  quam  si  Libyam  remotis  10 

Gadibus  iungas  et  uterque  Poenus 

Serviat  uni. 
Crescit  indulgens  sibi  dirus  hydrops, 
Nec  sitim  pellit,  nisi  caussa  morbi 
Fugerit  venis  et  aquosus  albo  15 

Corpore  languor. 

Redditum  Cyri  solio  Phraaten 
Dissidens  plebi  numero  beatum 
Eximit  Virtus  populumque  falsis 
20  Dedocet  uti 

Vocibus  regnum  et  diadema  tutum 
Deferens  uni  propriamque  laurum, 
Quisquis  ingentes  oculo  irretorto 
Spectat  acervos. 


III. 

AD   DELLIUM. 

Aequam  memento  rebus  in  arduis 
Servare  mentem,  non  secus  in  bonis 
Ab  insolenti  temperatam 
Laetitia,  moriture  Delli, 
5  Seu  maestus  omni  tempore  vixeris 
Seu  te  in  remoto  gramine  per  dies 
Festos  reclinatum  bearis 
Interiore  nota  Falerni. 
Qua  pinus  ingens  albaque  popiilus 
lOUmbram  hospitalem  consociare  amant 
Ramis,  et  obliquo  laborat 
Lympha  fugax  trepidare  rivo: 
Huc  vina  et  unguenta  et  nimium  breves 
Flores  amoenae  ferre  iube  rosae, 
15     Dum  res  et  aetas  et  sororum 
Fila  trium  patiuntur  atra. 
Cedes  coemptis  saltibus  et  domo 
Villaque,  flavus  quam  Tiberis  lavit, 
Cedes,  et  exstructis  in  altum 
20         Divitiis  potietur  heres. 
Divesne  prisco  natus  ab  Inacho, 
Nil  interest,  an  pauper  et  infima 
De  gente  sub  divo  moreris, 
Victima  nil  miserantis  Orci. 

Omnes  eodem  cogimur,  omniutn  25 

Versatur  urna  serius  ocius 

Sors  exitura  et  nos  in  aeternum 
Exsilium  impositura  cymbae. 


IV. 

AD   XANTHIAM  PHOCEUM. 

Ne  sit  ancillae  tibi  amor  pudori, 
Xantbia  Phoceu:  prius  insolentem 
Serva  Briseis  niveo  colore 

Movit  Achillem; 
Movit  Aiacem  Telamone  natum  5 

Forma  captivae  dominum  Tecmessae; 
Arsit  Atrides  medio  in  triumpho 

Virgine  rapta, 
Barbarae  postquam  cecidere  turmae 

Thessalo  victore  et  ademptus  Hector  10 

Tradidit  fessis  leviora  tolli 

Pergama  Graiis. 
Nescias,  an  te  generum  beati 
Phyllidis  flavae  decorent  parentes: 
Regium  certe  ger»  us  et  Penates  15 

Maeret  iniquos. 
Crede  non  illam  tibi  de  scelesta 
Plebe  dilectam,  neque  sic  fidelem, 
Sic  lucro  aversam  potuisse  nasci 

Matre  pudenda.  20 

Brachia  et  vultum  teretesque  suras 
Integer  laudo;  fuge  suspicari, 
Cuius  octavum  trepidavit  aetas 

Claudere  lustrum. 


V. 

Nondum  subacta  ferre  iugum  valet 
Cervice,  nondum  munia  comparfc 
Aequare  nec  tauri  ruentis 
In  Venerem  tolerare  pondus. 

Horatius. 

5Circa  virentes  est  animus  tuae 
Campos  iuvencae,  nunc  fluviis  gravem 
Solantis  aestum,  nunc  in  udo 
Ludere  cum  vitulis  salicto 
Praegestientis.     Tolle  cupidinem 
lOlmmitis  uvae:  iam  tibi  lWidos 
Distinguet  auctumnus  racemos 
Purpureo  varius  colore. 
Iam  te  sequetur  —  currit  enim  ferox 
Aetas,  et  illi,  quos  tibi  dempserit, 
15     Adponet  annos  — ;  iam  proterva 
Fronte  petet  Lalage  maritum, 
Dilecta,  quantum  non  Pholoe  fugax, 
Non  Chloris,  aibo  sic  humero  nitens, 
Ut  pura  nocturno  renidet 
20         Luna  mari,  Gnidiusve  Gyges, 
Quem  si  pueUarum  insereres  choro, 
Mire  sagaces  falleret  hospites 
Discrimen  obscurum  solutis 
Crinibus  ambiguoque  vultu. 


VI. 
AD  SEPTIMIUM. 

Septimi,  Gades  aditure  mecum  et 
Cantabrum  indoctum  iuga  ferre  nostra  et 
Barbaras  Syrtes,  ubi  Maura  semper 

Aestuat  unda; 
5Tibur  Argeo  positum  colono 
Sit  meae  sedes  utinam  senectae, 
Sit  modus  lasso  maris  et  viarum 

Militiaeque. 
Unde  si  Parcae  prohibent  iniquae, 
lODulce  pellitis  ovibus  Galaesi 
Flumen  et  regnata  petam  Laconi 

Rura  Phalanto. 
Ille  terrarum  mihi  praeter  omnes 
Angulus  ridet,  ubi  non  Hymetto 

Mella  decedunt  viridique  certat  15 

Bacca  Venafro; 
Ver  ubi  longum  tepidasque  praebet 
Iuppiter  brumas,  et  amicus  Aulon 
Fertili  Baccho  minimum  Falernis 

Invidet  uvis.  20 

Ille  te  mecum  locus  et  beatae 
Postulant  arces;  ibi  tu  calentem 
Debita  sparges  lacrima  faviilam 

Vatis  amici. 


VII. 

AD  POMPEIUM. 

0  saepe  mecum  tempus  in  ullimum 
Deducte  Bruto  militiae  duce, 
Quis  te  redonavit  Quiritem 
Dis  patriis  Italoque  coelo, 
Pompei,  meorum  prime  sodalium?  fc 

Cum  quo  morantem  saepe  diem  mero 
Fregi  coronatus  nitentes 
Malobathro  Syrio   capillos. 
Tecum  Philippos  et  celerem  fugam 

Sensi  relicta  non  bene  parmula,  10 

Quum  fracta  virtus  et  minaces 
Turpe  solum  tetigere  mento» 
Sed  me  per  hostes  Mercurius  celer 
Denso  paventem  sustulit  aere; 

Te  rursus  in  bellum  resorbens  15 

Unda  fretis  tulit  aestuosis. 
Ergo  obligatam  redde  Iovi  dapem, 
Longaque  fessum  militia  latus 
Depone  sub  lauru  mea,  nec 

Parce  cadis  tibi  destinatis.  20 

Oblivioso  levia  Massico 
Ciboria  exple,  funde  capacibus 
Unguenta  de  concbis.     Quis  udo 

Deproperare  apio  coronas 

8^ 

25Curatve  myrto?  quem  Venus  arbitrum 
Dieet  bibendi?  Non  ego  sanius 
Bacchabor  Edonis:  recepto 
Dulce  mihi  furere  est  amico. 


VIII. 

AD  BARINEN. 

Ulla  si  iuris  tibi  peierati 
Poena,  Barine,  nocuisset  unquam, 
Dente  si  nigro  fieres  vel  uno 
Turpior  ungui: 
5Crederem.     Sed  tu  simul  obligasti 
Perfidum  votis  caput,  enitescis 
Pulchrior  multo  iuvenumque  prodis 

Publica  cura. 
Expedit  matris  cineres  opertos 
lOFallere  et  toto  taciturna  noctis 
Signa  cum  coelo  gelidaque  divos 

Morte  carentes. 
Ridet  hoc,  inquam,  Venus  ipsa,  rident 
Simplices  Nymphae  ferus  et  Cupido 
15Semper  ardentes  acuens  sagittas 
Cote  cruenta. 
Adde,  quod  pubes  tibi  crescit  omnis, 
Servitus  crescit  nova,  nec  priores 
Impiae  tectum  dominae  relinquunt 
20  Saepe  minati. 

Te  suis  matres  metuunt  iuvencis, 
Te  senes  parci  miseraeque  nuper 
Virgines  nuptae,  tua  ne  retardet 
Aura  maritos. 

IX. 

AD   VALGIUM. 

Non  semper  imbres  nubibus  hispidos 
Manant  in  agros  aut  mare  Caspium 
Vexant  inaequales  procellae 
Usque,  nec  Armeniis  in  oris, 
Amice  Valgi,  stat  glacies  iners  5 

Menses  per  omnes  aut  Aquilonibus 
Querceta  Gargani  laborant 
Et  foliis  viduantur  orni: 
Tu  semper  urges  flebilibus  modis 

Mysten  ademptum,  nec  tibi  vespero  10 

Surgente  decedunt  amores 
Nec  rapidum  fugiente  solem. 
At  non  ter  aevo  functus  amabilem 
Plorabit  omnis  Antilochum  senex 
Annos,  nec  impubem  parentes  15 

Troilon  aut  Phrygiae  sorores 
Flevere  semper.    Desine  mollium 
Tandem  querelarum,  et  potius  nova 
Cantemus  Augusti  tropaea 

Caesaris  et  rigidum  Niphaten,  20 

Medumque  flumen  gentibus  additum 
Victis  minores  volvere  vortices, 

Intraque  praescriptum  Gelonos  # 

Exiguis  equitare  campis. 


X. 

AD   LICINIUM. 

Rectius  vives,  Licini,  neque  altum 
Semper  urgendo  neque,  dum  procellas 
Cautus  horrescis,  nimium  premendo 
Litus  iniquum. 

SAuream  quisquis  mediocritatem 
Diligit,  tutus  caret  obsoleti 
Sordibus  tecti,  caret  invidenda 
Sobrius  aula. 
Saepius  ventis  agitatur  ingens 
lOPiuus,  et  celsae  graviore   casu 
Decidunt  turres  feriuntque  summos 

Fulgura  montes. 
Sperat  infestis,  metuit  secundis 
Alteram  sortem  bene  praeparatum 
15Pectus.    Informes  hiemes  reducit 

luppiter,  idem 
Submovet.    Non,  si  male  nunc,  et  olim 
Sic  erit:  quondam  citbara  tacentem 
Suscitat  Musam  neque  semper  arctom 
20  Tendit  Apollo. 

Rebus  angustis  ammosus  atque 
Fortis  appare;  sapienter  idem 
Contrahes  vento  nimium  secundo 
Turgida  vela. 


XI. 

AD    QUINTIUM. 

Quid  bellicosus  tantaber  et  Scythes, 
Hirpine  Quinti,  cogitet  Hadria 
Divisus  obiecto,  remittas 

Quaerere,  nec  trepides  in  usum 
5Poscentis  aevi  pauca.    Fugit  retro 
Levis  iuventas  et  decor,  arida 
Pellente  lascivos  amores 
Canitie  facilemque  somnum. 
Non  semper  idem  floribus  est  honor 
lOVernis,  neque  uno  luna  rubens  nitet 
Vultu:  quid  aeternis  minorem 
ConsiUis  animum  fatigas? 

Cur  non  sub  alta  vel  platano  vel  hac 
Pinu  iacentes  sic  temere  et  rosa 

Canos  odorati  capillos,  15 

Dum  licet,  Assyriaque  nardo 
Potamus  uncti?  Dissipat  Evius 
Curas  edaces.    Quis  puer  ocius 
Restinguet  ardentis  Falerni 

Pocula  praetereunte  lympha?  20 

Quis  devium  scortum  eliciet  domo 
Lyden?  Eburna,  dic,  age,  cum  lyra 
Maturet,  in  comptum  Lacaenae 
More  comam  religata  nodum. 


XII. 

AD  MAECENATEM. 

Nolis  longa  ferae  bella  Numantiae 

Nec  durum  Hannibalem  nec  Siculum  mare 

Poeno  purpureum  sanguine  moilibus 

Aptari  citharae  modis, 
Nec  saevos  Lapithas  et  nimium   mero  5 

Hylaeum  domitosque  Herculea  manu 
Telluris  iuvenes,  unde  periculum 

Fulgens  contremuit  domus 
Saturni  veteris:  tuque  pedestribus 

Dices  historiis  proelia  Caesaris,  10 

Maecenas,  melius  ductaque  per  vias 

Regum  colla  minacium. 
Me  dulces  dominae  Musa  Licymniae 
Cantus,  me  voluit  dicere  lucidum 
Fulgentes  oculos  et  bene  mutuis  15 

Fidum  pectus  amoribus, 
Quam  nec  ferre  pedem  dedecuit  choris, 
Nec  certare  ioco  nec  dare  brachia 
Ludentem  nitidis  virginibus  sacro 

Dianae  celebris  die.  20 

Num  tu,  quae  tenuit  dives  Achaemenes, 
Aut  pinguis  Phrygiae  Mygdonias  opes, 
Permutare  velis  crine  Licymniae 

Plenas  aut  Arabum  domos? 
25Dum  flagrantia  detorquet  ad  oscula 
Cervicem,  aut  facili  saevitia  negat, 
Quae  poscente  magis  gaudeat  eripi, 
Interdum  rapere  occupet. 


XIIL 

AD   ARBOREM. 

Ule  et  nefasto  te  posuit  die, 
Quicunque  primum,  et  sacrilega  manu 
Produxit,  arbos,  in  nepotum 
Perniciem  opprobriumque  pagi; 
5lllum  et  parentis  crediderim  sui 
Fregisse  cervicem  et  penetralia 
Sparsisse  nocturno  cruore 
Hospitis;  ille  venena  Colcha 
Et  quidquid  usquam  concipitur  nefas 
lOTractavit,  agro  qui  statuit  meo 
Te,  triste  lignum,  te  caducum 
In  domini  caput  immerentis. 
Quid  quisque  vitet,  nunquam  homini  satis 
Cautum  est  in  horas.    Navita  Bosporum 
15      Poenus  perhorrescit  neque  ultra 
Caeca  timet  aliunde  fata; 
Miles  sagittas  et  celerem  fugam 
Parthi,  catenas  Parthus  et  Italum 
Robur;  sed  improvisa  leti 
20  Vis  rapuit  rapietque  gentes. 

Quam  paene  furvae  regna  Proserpinae 
Et  iudicantem  vidimus  Aeacum 
Sedesque  discretas  piorum  et 
Aeoliis  fidibus  querentem 

Sappho  puellis  de  popularibus,  25 

Et  te  sonantem  plenius  aureo, 
Alcaee,  plectro  dura  navis, 
Dura    fugae  mala,  dura  belli. 
Utrumque  sacro  digna  silentio 

Mirantur  umbrae  dicere;  sed  magis  30 

Pugnas  et  exactos  tyrannos 
Densum  humeris  bibit  aure  vulgus. 
Quid  mirum,  ubi  illis  carminibus  stupens 
Demittit  atras  belua  centiceps 

Aures  et  intorti  capillis  35 

Eumenidum  recreantur  augues? 
Quin  et  Prometheus  et  Pelopis  parens 
Dulci  laborum  decipitur  sono, 
Nec  curat  Orion  leones 

Aut  timidos  agitare  lyncas.  40 


XIV. 

AD   POSTUMUM. 

Eheu  fugaces,  Postiune,  Postume, 
Labuntur  anni,  nec  pietas  moram 
Rugis  et  instanti  senectae 
Adferet  indomitaeque  morti; 
Non,  si  trecenis,  quotquot  eunt  dies,  5 

Amice,  places  illacrimabilem 
Plutona  tauris,  qui  ter  amplum 
Geryonen  Tityonque  tristi 
Gompescit  unda,  scilicet  omnibus, 

Quicunque  terrae  munere  vescimur,  10 

Enaviganda,  sive  reges 
Sive  inopes  erimus  coloni. 
Frustra  cruento  Marte  carebimus 
Fractisque  rauci  fluctibus  Hadriae, 

Frustra  per  auctumnos  nocentem  15 

Corporibus  metuemus  Austrum: 

Visendus  ater  flumine  languido 
Coeytos  errans  et  Danai  genus 
Infame  damnatusque  longi 
20  Sisyphus  Aeolides  laboris. 

Linquenda  tellus  et  domus  et  placens 
Uxor,  neque  harum,  quas  colis,  arborum 
Te  praeter  invisas  cupressos 
Ulla  brevem  dominum  sequetur. 
25Absumet  heres  Caecuba  dignior 
Servata  centum  clavibus  et  mero 
Tinguet  pavimentum  superbo, 
Pontificum  potiore  coenis. 


XV. 

IN  SUI   SECULI  LUXURIAM. 

Iam  pauca  aratro  iugera  regiae 
Moles  relinquent,  undique  latius 
Extenta  visentur  Lucrino 

Stagna  lacu,  platanusque  caelebs 
5Evincet  ulmos:  tum  violaria,  et 
Myrtus  et  omnis  copia  narium, 
Spargent  olivetis  odorem 
Fertilibus  domino  priori; 
Tum  spissa  ramis  laurea  fervidos 
lOExcludet  ictus.     Non  ita  Romuli 
Praescriptum  et  intonsi  Catonis 
Auspiciis  veterumque  norma. 
Privatus  illis  census  erat  brevis, 
Comraune  magnum;  nulla  decempedis 
15      Metata  privatis  opacam 

Porticus  excipiebat  Arcton, 
Nec  fortuitum  spernere  cespitem 
Leges  sinebant,  oppida  publico 
Sumptu  iubentes  et  deorum 
20  Templa  novo  decorare  saxo. 

XVI. 
AD   GROSPHUM. 

Otium  divos  rogat  in  patenti 
Prensus  Aegaeo,  simul  atra  nubes 
Condidit  lunam  neque  certa  fulgent 

Sidera  nautis: 
Otium  bellb  furiosa  Thrace,  5 

Otium  Medi  pharetra  decori, 
Grosphe,  non  gemmis  neque  purpura  ve~ 

nale  neque  auro. 
Non  enim  gazae  neque  consularis 

'Submovet  lictor  miseros  tumultus  10 

Mentis  et   curas  laqueata  circum 

Tecta  volantes. 
Vivitur  parvo  bene,  cui  paternum 
Splendet  in  mensa  tenui  salinum, 
Nec  leves  somnos  timor  aut  cupido  15 

Sordidus  aufert. 
Qnid  brevi  fortes  iaculamur  aevo 
Multa?  quid  terras  alio  calentes 
Sole  mutamus?  Patriae  quis  exsul 

Se  quoque  fugit?  20 

Scandit  aeratas  vitiosa  naves 
Cura,  nec  turmas  equitum  relinquit, 
Ocior  cervis  et  agente  nimbos 

Ocior  Euro. 
Laetus  in  praesens  animus,  quod  ultra  est,  25 

Oderit  curare  et  amara  lento 
Temperet  risu.     Nihil  est  ab  omni 

Parte  beatum. 
Abstulit  clarum  cita  mors  Achillem, 

Longa  Tithoaum  minuit  senectus,  30 

Et  mihi  forsan,  tibi  quod  negarit, 

Porriget  hora. 
Te  greges  centum  Siculaeque  circum 
Mugiunt  vaccae,  tibi  tollit  hinnitum 
Apta  quadrigis  equa,  te  bis  Afro  35 

Murice  tinctae 

Vestiunt  lanae;  mihi  parva  rura  et 
Spiritum  Graiae  tenuem  Camenae 
Parca  non  mendax  dedit  et  malignum 
40  Spernere  vulgus. 


XVIL 

AD   MAECENATEM, 

Cur  me  querelis  exanimas  tuis? 
Nec  dis  amicum  est  nec  mihi,  te  prius 
Obire,  MaecenaS,  mearum 

Grande  decus  columenque  rerum. 
5Ah  te  meae  si  partem  animae  rapit 
Maturior  vis,  quid  moror  altera, 
Nec  carus  aeque  nec  superstes 
Integer?  Ille  dies  utramque 
Ducet  ruinam.     Non  ego  perfidum 
lODixi  sacramentum:  ibimus,  ibimus, 
Utcunque  praecedes,  supremum 
Carpere  iter  comites  parati. 
Me  nec  Chimaerae  spiritus  igneae, 
Nec,  si  resurgat  centimanus  Gyges, 
15     Divellet  unquam:  sic  potenti 
Iustitiae  placitumque  Parcis. 
Seu  Libra  seu  me  Scorpius  aspicit 
Formidolosus,  pars  violentior 
Natalis  horae,  seu  tyrannus 
20         Hesperiae  Capricornus  undae, 
Utrumque  nostrum  incredibili  modo 
Consentit  astrum.     Te  Iovis  impio 
Tutela  Saturno  refulgens 
Eripuit  volucrisque  Fati 
25Tardavit  alas,  quum  populus  frequens 
Laetum  theatris  ter  crepuit  sonum: 
Me  truncus  illapsus  cerebro 
Sustulerat,  nisi  Faunus  ictum 

Dextra  levasset,  Mercurialium 

Custos  virorum.    Reddere  victimas  30 

Aedemque  votivam  memento; 
Nos  humilem  feriemus  agnam. 


xvin. 


Non  ebur  neque  aurenm 

Mea  renidet  in  domo  lacunar, 
Non  trabes  Hymettiae 

Premunt  columnas  ultima  recisas 
Africa,  neque  Attali  5 

Ignotus  heres  regiam  occupavi, 
Nec  Laconicas  mihi 

Trahunt  honestae  purpuras  clientae. 
At  fides  et  ingeni 

Benigna  vena  est,  pauperemque  dives  10 

Me  petit:  nihil  supra 

Deos  lacesso,  nec  potentem  amicum 
Largiora  flagito, 

Satis  beatus  unicis  Sabinis. 
Truditur  dies  die,  15 

Novaeque  pergunt  interire  lunae. 
Tu  secanda  marmora 

Locas  sub  ipsum  funus  et  sepulcn 
Immemor  struis  domos 

Marisque  Baiis  obstrepentis  urges  20 

Submovere  litora, 

Parum  locuples  continente  ripa. 
Quid,  quod  usque  proximos 

Revellis  agri  terminos  et  ultra 
Limites  clientium  25 

Salis  avarus?  Pellitur  paternos 
In  sinu  ferens  deos 

Et  uxor  et  vir  sordidosque  natos. 
Nulla  certior  tamen 

Rapacis  Orci  fine  destinata  30 

Aula  divitem  manet 

Herum.     Quid  ultra  tendis?  Aequa  tellus 

Pauperi  recluditur 

Regumque  pueris,  nec  satelles  Orci 
35Callidum  Promethea 

Revexit  auro  captus.     Hic  superbum 
Tantalum  atque  Tantali 

Genus  coercet;  hic  levare  functum 
Pauperem  laboribus 
40     Vocatus  atque  non  vocatus  audit. 


XIX. 
IN  BACCHUM. 


Bacchum  in  remotis  carmina  rupibus 
Vidi  docentem,  credite  posteri, 
Nymphasque  discentes  et  aures 
Capripedum  Satyrorum  acutas. 
5Euoe,  recenti  mens  trepidat  metu, 
Plenoque  Bacchi  pectore  turbidum 
Laetatur!  Euoe,  parce,  Liber, 
Parce,  gravi  metuende  thyrso! 
Fas  pervicaces  est  mihi  Thyiadas 
lOVinique  fontem  lactis  et  uberes 
Cantare  rivos  atque  truncis 
Lapsa  cavis  iterare  mella, 
Fas  et  beatae  coniugis  additum 
Stellis  honorem  tectaque  Penthei" 
15      Disiecta  non  leni  ruina, 

Thracis  et  exitium  Lycurgi. 
Tu  flectis  amnes,  tu  mare  barbarum, 
Tu  separatis  uvidus  in  iugis 
Nodo  coerces  viperino 
20  Bistonidum  sine  fraude  crines. 

Tu,  quum  parentis  regna  per  arduum 
Cohors  Gigantum  scanderet  impia, 
Rhoetum  retorsisti  leonis 
Unguibus  horribilique  mala; 

Quamquam  choreis  aptior  et  iocis  25 

Ludoque  dictus  non  sat  idoneus 
Pugnae  ferebaris,  sed  idem 
Pacis  eras  mediusque  belli. 
Te  vidit  insons  Cerberus  aureo 

Cornu  decorum,  leniter  atterens  30 

Caudam  et  recedentis  trilingui 
Ore  pedes  tetigitque  crura. 


XX. 

AD   MAECENATEM. 

Non  usitata  nec  tenui  ferar 
Penna  biformis  per  liquidum  aethera 
Vates,  neque  in  terris  morabor 
Longius,  invidiaque  maior 
Urbes  relinquam.     Non  ego  pauperum  .  5 

Sanguis  parentum,  non  ego,  quem  vocas, 
Dilecte  Maecenas,  obibo 
Nec  Stygia  cohibebor  unda. 
Iam  lam  residunt  cruribus  asperae 

Pelles  et  album  mutor  in  alitem  10 

Superne,  nascunturque  leves 
Per  digitos  humerosque  plumae 
lam  Daedaleo  ocior  Icaro 
Visam  gementis  litora  Bospori 

Syrtesque  Gaetulas  canorus  15 

Ales  Hyperboreosque  campos. 
Me  Colchus  et  qui  dissimulat  metum 
Marsae  cohortis  Dacus  et  ultimi 
Noscent  Geloni,  me  peritus 

Discet  Hiber  Rhodanique  potor.  20 

Absint  inani  funere  neniae 
Luctusque  turpes  et  querimoniae: 
Compesce  clamorem  ac  sepulcri 
Mitte  supervacuos  honores. 


q.    HORATII    FLACCI 
CARMINUM 

LIBER     TEKTIUS. 


I. 

Odi  profanum  vulgus  et  arceo: 
Favete  linguis:  carmina  non  prius 
Audita  Mnsarum  sacerdos 
Virginibus  puerisque  canto. 
5Regum  timendorum  in  proprios  greges, 
Reges  in  ipsos  imperium  est  Iovis, 
Clari  Giganteo  triumpho, 
Cuncta  supercilio  moventis. 
Est  ut  viro  vir  latius  ordinet 
lOArbusta  sulcis,  hic  generosior 
Descendat  in  campum  petitor, 
Moribus  hic  meliorque  fama 
Contendat,  illi  turba  clientium 
Sit  maior:  aequa  lege  Necessitas 
15      Sortitur  insignes  et  imos; 

Omne  capax  movet  urna  nomen. 
Destrictus  ensis  cui  super  impia 
Cervice  pendet,  non  Siculae  dapes 
Dulcem  elaborabunt  saporem, 
20         Non  avium  citharaeque  cantus 
Somnum  reducent.     Somnus  agrestium 
Lenis  virorum  non  humiles  domos 
Fastidit  umbrosamque  ripam, 
Non  Zephyris  agitata  Tempe. 

Desiderantem,  quod  salis  est  neque  25 

Tumultuosum  sollicitat  mare, 
Nec  saevus  Arcturi  cadentis 
Impetus  aut  orientis  Haedi, 
Non  verberatae  grandine  vineae, 

Fundusve  mendax,  arbore  nunc  aquas  30 

Culpante,  nunc  torrentia  agros 
Sidera,  nunc  hiemes  iniquas. 
Contracta  pisces   aequora  sentiunt 
Iactis  in  altum  molibus;  huc  frequens 

Caementa  demittit  redemptor  35 

Cum  famulis  dominusque  terrae 
Fastidiosus:  sed  Timor  et  Minae 
Scandunt  eodem,  quo  dominus,  neque 
Decedit  aerata  triremi  et 

Post  equitem  sedet  atra  Cura.  40 

Quodsi  dolentem  nec  Phrygius  lapis, 
Nec  purpurarum  sidere  clarior 

Delinit  usus,  nec  Falerna  m 

Vitis  Achaemeniumque  costum, 
Cur  invidendis  postibus  et  novo  45 

Sublime  ritu  moliar  atrium? 
Cur  valie  permutem  Sabina 
Divitias  operosiores? 


II. 

Angustam  amice  pauperiem  pati 
Robustus  acri  militia  puer 
Condiscat,  et  Parthos  feroces 
Vexet  eques  metuendus  hasta 
Vitamque  sub  divo  et  trepidis  agat  5 

In  rebus.     Iilum  ex  moenibus  hostieis 
Matrona  bellantis  tyranni 
Prospiciens  et  adulta  virgo 
Suspiret,  eheu,  ne  rudis  agminum 

Sponsus  lacessat  regius  asperum  10 

Tactu  leonem,  quem  cruenta 

Per  medias  rapit  ira  caedes. 
Horatius.  4 

Dulce  et  decorum  est  pro  patria  roori: 
Mors  et  fugacem  persequitur  virum 
15     Nec  parcit  imbellis  iuventae 
Poplitibus  timidoque  tergo. 
Virtus  repulsae  nescia  sordidae 
Intaminatis  fulget  honoribus, 
Nec  sumit  aut  ponit  secures 
20         Arbitrio  popularis  aurae. 
Virtus,  recludens  immeritis  mori 
Coelum,  negata  tentat  iter  via 
Coetusque  vulgares  et  udam 
Spernit  humum  fugiente  penna, 
25Est  et  fideli  tuta  silentio 

Merces:  vetabo,  qui  Cereris  sacrum 
Vulgarit  arcanae,  sub  isdem 
Sit  trabibus  fragilemque  mecum 
Solvat  phaselon.     Saepe  Diespiter 
SONeglectus  incesto  addidit  integrum; 
Raro  antecedentem  scelestum 
Deserftit  pede  Poena  claudo. 


III. 

lustum  et  tenacem  propositi  virum 
Non  civium  ardor  prava  iubentium, 
Non  vultus  instantis  tyranni 

Mente  quatit  solida,  neque  Auster 
5Dux  inquieti  turbidus  Hadriae, 
Nec  fulminantis  magna  manus  lovis: 
Si  fractus  illabatur  orbis, 
Impavidum  ferient  ruinae. 
Hac  arte  Pollux  et  vagus  Hercules 
lOEnisus  arces  attigit  igneas: 

Quos  inter  Augustus  recumbens 
Purpureo  bibit  ore  nectar. 
Hac  te  merentem,  Racche  pater,  tuae 
Vexere  tigres  indocili  iugum 
15      Collo  trahentes.     Hac  Quirinus 
Martis  equis  Acheronta  fugit, 

Gratum  elocuta  consiliantibus 
Iunone  clivis:  Ilion,  Uion 
Fatalis  incestusque  iudex 

Et  mulier  peregrina  vertit  20 

In  pulverem,  ex  quo  destituit  deos 
Mercede  pacta  Laomedon,  mihi 
Castaeque  damnatum  Minervae 
Cum  populo  et  duce  fraudulento. 
lam  nec  Lacaenae  splendet  adulterae  25 

Famosus  hospes,  nec  Priami  domus 
Periura  pugnaces  Achivos 
Hectoreis  opibus  refringit, 
Nostrisque  ductum  seditionibus 

Bellum  resedit.     Protinus  et  graves  30 

Iras  et  invisum  nepotem, 

Troica  quem  peperit  sacerdos, 
Marti  redonabo;  iJlum  ego  lucidas 
Inire  sedes,  ducere  nectaris 

Succos  et  adscribi  quietis  35 

Ordinibus  paliar  deorum. 
Dum  longus  inter  saeviat  Ilion 
Romamque  pontus,  qualibet  exsules 
In  parte  regnanto  beati; 

Dum  Priami  Paridisque  busto  40 

Insultet  armentum  et  catulos  ferae 
Celent  inultae,  stet  Capitolium 
Fulgens  triumphatisque  possit 
Roma  ferox  dare  iura  Medis. 
Horrenda  late  nomen  in  ultimas  45 

Extendat  oras,  qua  medius  liquor 
Secernit  Europen  ab  Afro, 
Qua  tumidus  rigat  arva  Nilus, 
Aurum  irrepertum  et  sic  melius  situm, 

Quum  terra  celat,  spernere  fortior  50 

Quam  cogere  humanos  in  usus 
Omne  sacrum  rapiente  dextra. 
Quicunque  mundo  terminus  obstitit, 
Hunc  tanget  armis,  visere  gestiens, 

Qua  parte  debacchentur  ignes^  55 

Qua  nebulae  pluviique  rores. 


4 

Sed  bellicosis  fata  Quiritibus 
Hac  lege  dico,  ne  nimium  pii 
Rebusque  fidentes  avitae 
60         Tecta  velint  reparare  Troiae. 
Troiae  renascens  alite  lugubri 
Fortuna  tristi  clade  iterabitur, 
Ducente  victrices  catervas 
Coniuge  me  Iovis  et  sorore. 
65  Ter  si  resurgat  murus  aeneus 
Auctore  Phoebo,  ter  pereat  meis 
Excisus  Argivis,  ter  uxor 

Capta  virum  puerosque  ploret. 
Non  hoc  iocosae  conveniet  lyrae: 
70Quo,  Musa,  tendis?  Desine  pervicax 
Referre  sermones  deorum  et 
Magna  modis  tenuare  parvis. 


IV. 

AD  CALLIOPEN. 

Descende  coelo  et  dic  age  tibia 
Regina  longum  Calliope  melos, 
Seu  voce  nunc  mavis  acuta 
Seu  fidibus  citharaque  Phoebi. 
5  Auditis,  an  me  ludit  amabilis 
Insania?  Audire  et  videor  pios 
Errare  per  lucos,  amoenae 

Quos  et  aquae  subeunt  et  aurae. 
Me  fabulosae  Vulture  in  Appulo 
10  Altricis  extra  limen  Apuliae, 
Ludo  fatigatumque  somno 

Fronde  nova  puerum  palumbes 
Texere,  mirum  quod  foret  omnibus, 
Quicunque  celsae  nidum  Acherontiae, 
15      Saltusque  Rantinos  et  arvum 

Pingue  tenent  humilis  Forenti, 

Ut  tuto  ab  atris  corpore  viperis 
Dormirem  et  ursis,  ut  premerer  sacra 
Lauroque  collataque  myrto, 

Non  sine  dis  animosus  infans.  20 

Vester,  Camenae,  vester  in  arduos 
Tollor  Sabinos,  seu  mihi  frigidum 
Praeneste  seu  Tibur  supinum 
Seu  liquidae  placuere  Baiae 
Vestris  amicum  fontibus  et  choris  25 

Non  me  Philippis  versa  acies  retro, 
Devota  non  exstinxit  arbos, 
Nec  Sicula  Palinurus  unda. 
Utcunque  mecum  vos  eritis,  libens 

Insaiiientem  navita  Bosporum  30 

Tentabo  et  urentes  arenas 
Litoris  Assyrii  viator, 
Visam  Britannos  hospitibus  feros 
Et  laetum  equino  sanguine  Concanum, 

Visam  pharetratos  Gelonos  35 

Et  Scythicum  inviolatus  amnejn. 
Vos  Caesarem  altum,  militia  simul 
Fessas  cohortes  abdidit  oppidis, 
Finire  quaerentem  labores 

Pierio  recreatis  antro.  *" 

Vos  lene  consilium  et  datis  et  dato 
Gaudetis,  almae.     Scimus,  ut  impios 
Titanas  immanemque  turmam 
Fulmine  sustulerit  caduco, 
Qui  terram  inertem,  qui  mare  temperat  ^ 

Ventosum  et  urbes  regnaque  tristia 
Divosque  mortalesque  turbas 
Imperio  regit  unus  aequo. 
Magnum  illa  terrorem  intulerat  Iovi 

Fidens  iuventus  horrida  brachiis,  50 

Fratresque  tendentes  opaco 
Pelion  imposuisse  Olympo. 
Sed  quid  Typhoeus  et  validus  Mimas, 
Aut  quid  minaci  Porphyrion  statu, 

Quid  Rhoetus  evulsisque  truncis  55 

Enceladus  iaculator  audax 

Contra  sonantem  Palladis  aegida 
Possent  ruentes?  Hinc  avidus  stetit 
Vulcanus,  hinc  matrona  Iuno  et 
60         Nunquam  humeris  positurus  arcum, 
Qui  rore  puro  Castaliae  lavit 
Crines  solutos,  qui  Lyciae  tenet 
Dumeta  natalemque  silvam, 
Delius  et  Patareus  Apollo. 
65Vis  consili  expers  mole  ruit  sua; 
Vim  temperatam  di  quoque  provehunt 
In  maius;  idem  odere  vires 
Omne  nefas  animo  moventes. 
Testis  mearum  centimanus  Gyges 
70  Sententiarum,  notus  et  integrae 
Tentator  Orion  Dianae, 
Virginea  domitus  sagitta. 
Iniecta  monstris  Terra  dolet  suis 
Maeretque  partus  fulmine  luridum 
75      Missos  ad  Orcum;  nec  peredit 
Impositam  celer  ignis  Aetnam, 
Incontinentis  nec  Tityi  iecur 
Relinquit  ales,  nequitiae  additus 
Custos;  amatorem  trecentae 
80         Pirithoum  cohibent  catenae. 


Coelo  tonantem  credidimus  Iovem 
Regnare:  praesens  divus  habebitur 
Augustus  adiectis  Britannis 
Imperio  gravibusque  Persis. 
5  Milesne  Crassi  coniuge  barbara 
Turpis  maritus  vixit  et  hostium, 
—  pro  curia  inversique  mores! 
Consenuit  socerorum  in  armis 
Sub  rege  Medo  Marsus  et  Appulus, 
lOAnciliorum  et  nominis  et  togae 
Oblitus  aeternaeque  Vestae, 
Incolumi  Iove  et  urbe  Roma? 

Hoc  caverat  mens  provida  Reguli, 
Dissentientis  conditionibus 
Foedis  et  exemplo  trahentis 
Perniciem  veniens  in  aevum, 
Si  non  periret  immiserabilis 
Captiva  pubes.     Signa  ego  Punicis 
Adfixa  delubris  et  arma 
Militibus  sine  caede,  dixit, 
Derepta  vidi,  vidi  ego  civium 
Retorta  tergo  brachia  libe.ro 
Portasque  non  clausas  et  arva 
Marte  coli  populata  nostro. 
Auro  repensus  scilicet  acrior 
Miles  redibit.     Flagitio  additis 
Damnum:  neque  amissos  colores 
Lana  refert  medicata  fuco, 
Nec  vera  virtus,  quum  semel  excidit,  ^ 

Curat  reponi  deterioribus. 
Si  pugnat  extricata  densis 
Cerva  plagis,  erit  ille  fortis, 
Qui  perfidis  se  credidit  hostibus, 

Et  Marte  Poenos  proteret  altero,  ^ 

Qui  lora  restrictis  lacertis 

Sensit  iners  timuitque  morlein. 
Hic,  unde  vitam  sumeret,  inscius 
Pacem  duello  miscuit.     0  pudor. 

0  magna  Carthago,  probrosis  .  ^ 

Altior  Italiae  ruinis! 
Fertur  pudicae  coniugis  osculum 
Parvosque  natos  ut  capitis  minor 
Ab  se  removisse  et  virilem 

Torvus  humi  posuisse  vultum,  45 

Donec  labantes  consilio  patres 
Firmaret  auctor  nunquam  ahas  dato, 
Interque  maerentes  amicos 
Egregius  properaret  exsul. 
Atqui  sciebat,  quae  sibi  barbarus  RQ 

Tortor  pararet;  non  aliter  tamen 
Dimovit  obstantes  propinquos 
Et  populum  reditus  morantem, 


56  Q.   HORATII  FLACCI 

Quam  si  clientum  longa  negotia 
Diiudicata  lite  relinqueret, 
55     Tendens  Venafranos  in  agros 

Aut  Lacedaemonium  Tarentum. 


\I. 

AD  ROMANOS. 

Delicta  maiorum  immeritus  lues, 
Romane,  donec  templa  refeceris 
Aedesque  labentes  deorum  et 
Foeda  nigro  simulacra  fumo. 
5Dis  te  minorem  quod  geris,  imperas: 
Hinc  omne  principium,  huc  refer  exitum. 
Di  multa  neglecti  dederunt 
Hesperiae  mala  luctuosae. 
lam  bis  Monaeses  et  Pacori  manus   - 
lOiNon  auspicatos  contudit  impetus 
Nostros  et  adiecisse  praedam 
Torquibus  exiguis  renidet. 
Paene  occupatam  seditionibus 
Delevit  urbem  Dacus  et  Aethiops, 
15     Hic  classe  formidatus,  ille 
Missilibus  melior  sagittis. 
Fecunda  culpae  secula  nuptias 
Primum  inquinavere  et  genus  et  domos; 
Hoc  fonte  derivata  clades 
<20         In  patriam  populumque  fluxit. 
Motus  doceri  gaudet  Ionicos 
Matura  virgo  et  fingitur  artibus: 
Iam  nunc  et  incestos  amores 
De  tenero  meditatur  ungui: 
25Mox  iuniores  quaerit  adulteros 
Inter  mariti  vina,  neque  eligit, 
Cui  donet  impermissa  raptini 
Gaudia  luminibus  remotis; 

Sed  iussa  coram  non  sine  conscio 

Surgit  marito,  seu  vocat  institor  30 

Seu  navis  Hispanae  magister, 
Dedecorum  pretiosus  emptor. 
Non  his  iuventus  orta  parentibus 
Infecit  aequor  sanguine  Punico, 

Pyrrhumque  et  ingentem  cecidit  35 

Antiochum  Hannibalemque  dirum; 
Sed  rusticorum  mascula  militium 
Proles,  Sabeliis  docta  ligonibus 
Versare  glebas  et  severae 

Matris  ad  arbitrium  recisos  40 

Portare  fustes,  sol  ubi  montium 
Mutaret  umbras  et  iuga  demeret 
Bobus  fatigatis  amicum 

Tempus  agens  abeunte  curru* 
Damnosa  quid  non  imminuit  dies?  45 

Aetas  parentum,  peior  avis,  tulit 
Nos  nequiores,  mox  daturos 
Progeniem  vitiosiorem. 


VII. 
AD  ASTERIEN. 

Quid  fles,  Asterie,  quem  tibi  candidi 
Primo  restituent  vere  Favonii 
Thyna  merce  beatum 
Constantis  iuvenem  fide, 
Gygen?  Ille  Notis  actus  ad  Oricum  5 

Post  insana  Caprae  sidera,  frigidas 
Noctes  non  sine  multis 
Insomnis  lacrimis  agit. 
Atqui  sollicitae  nuntius  hospitae, 

Suspirare  Chloen  et  miseram  tuis  10 

Dicens  ignibus  uri, 
Tentat  mille  vafer  modis. 

Ut  Proetum  mulier  perfida  credulum 
Falsis  impulerit  criminibus,  nimis 
15      Casto  Bellerophonti 

Maturare  necem,  refert. 
Narrat  paene  datum  Pelea  Tartaro, 
Magnessam  Hippolyten  dum  fugit  abstinens 
Et  peccare  docentes 
20  Fallax  historias  movet. 

Frustra:  nam  scopulis  surdior  Icari 
Voces  audit  adhuc  integer.     At  tibi 
Ne  vicinus  Enipeus 

Plus  iusto  placeat,  cave; 
25  Quamvis  non  alius  flectere  equum  sciens 
Aeque  conspicitur  gramine  Martio, 
Nec  quisquam  citus  aeque 
Tusco  denatat  alveo. 
Prima  nocte  domum  claude  neque  in  vias 
30Sub  cantu  querulae  despice  tibiae, 
Et  te  saepe  vocanti 
Duram  difficilis  mane. 


!  VIII. 

i  AD   MAECENATEM. 

Martiis  caelebs  quid  agam  Kalendis, 
Quid  velint  flores  et  acerra  turis 
Plena,  miraris,  positusque  carbo  in 

Cespite  vivo, 
5Docte  sermones  utriusque  linguae. 
Voveram  dulces  epulas  et  album 
Libero  caprum  prope  funeratus 

Arboris  ictu. 
Hic  dies  anno  redeunte  festus 
10  Corticem  adstrictum  pice  dimovebit 
Amphorae  fumum  bibere  institutae 

Consule  Tullo. 

Sume,  Maecenas,  cyathos  amici 

Sospitis  centum  et  vigiles  lucernas 

Perfer  in  lucem:  procul  omnis  esto  15 

Clamor  et  ira. 
Mitte  civiles  super  urbe  curas: 
Occidit  Daci  Cotisonis  agmen, 
Medus  infestus  sibi  luctuosis 

Dissidet  armis,  20 

Servit  Hispanae  vetus  hostis  orae 
Cantaber  sera  domitus  catena, 
Iam  Scythae  laxo  meditantur  arcu 

Cedere  campis. 
Negligens,  ne  qua  populus  laboret,  25 

Parce  privatus  nimium  cavere; 
Dona  praesentis  cape  laetus  horae  et 

Linque  severa. 


IX. 

CARMEN  AMOEBAEUM. 


HORATIUS. 

Donec  gratus  eram  tibi 

Nec  quisquam  potior  brachia  candidae 
Cervici  iuvenis  dabat, 

Persarum  vigui  rege  beatior. 

LYDlA. 

Donec  non  alia  magis  5 

Arsisti  neque  erat  Lydia  post  Chloen, 
Multi  Lydia  nominis 

Romana  vigui  clarior  Ilia. 

HORATIUS. 

Me  nunc  Thressa  Chloe  regit, 

Dulces  docta  modos  et  citharae  sciens,  10 

Pro  qua  non  metuam  mori, 

Si  parcent  animae  fata  superstiti. 

LYDIA 

Me  torret  face  mutua 

Thurini  Calais  filius  Ornyti, 
ISPro  quo  bis  patiar  mori, 

Si  parcent  puero  fata  superstiti. 

HORATIUS. 

Quid  si  prisca  redit  Venus 

Diductosque  iugo  cogit  aeneo? 
Si  flava  excutitur  Chloe, 
20     Reiectaeque  patet  ianua  Lydiae? 

LYDIA. 

Quanquam  sidere  pulchrior 

Ille  est,  tu  levior  cortice  et  improbo 
Iracundior  Hadria, 

Tecum  vivere  amem,  tecum  obeam  libens, 


AD   LYCEN. 


Extremum  Tanain  si  biberes,  Lyce 
Saevo  nupta  viro,  me  tamen  asperas 
Porrectum  ante  fores  obiicere  incolis 

Plorares  Aquilonibus. 
5Audis,  quo  strepitu  ianua,  quo  nemus 
Inter  pulchra  satum  tecta  remugiat 
Ventis,  et  positas  ut  glaciet  nives 

Puro  numine  Iuppiter? 
Ingratam  Veneri  pone  superbiam; 
]0 Ne  currente  retro  funis  eat  rota. 
Non  te  Penelopen  difficilem  procis 

Tyrrhenus  genuit  parens. 
0  quamvis  neque  te  munera  nec  preces 
Nec  tinctus  viola  pallor  amantium, 
15Nec  vir  Pieria  pellice  saucius 

Curvat,  supplicibus  tuis 
Parcas,  nec  rigida  mollior  aesculo 
Nec  Mauris  animum  mitior  anguibus. 
Non  hoc  semper  erit  liminis  aut  aquae 
20  Coelestis  patiens  latus. 

XI. 

AD   MERCURIUM. 

Mercuri,  nam  te  docilis  magistro 
Movit  Amphion  lapides  canendo, 
Tuque  testudo  resonare  septem 

Callida  nervis, 
Nec  loquax  olim  neque  grata,  nunc  et  S 

Divitum  mensis  et  amica  templis, 
Dic  modos,  Lyde  quibus  obstinatas 

Adplicet  aures. 
Quae,  velut  latis  equa  trima  campis, 

Ludit  exsultim  metuitque  tangi,  10 

Nuptiarum  expers  et  adhuc  protervo 

Cruda  marito. 
Tu  potes  tigres  comitesque  silvas 
Ducere  et  rivos  celeres  morari; 
Cessit  immanis  tibi  blandienti  15 

Ianitor  aulae, 
Cerberus,  quamvis  furiale  centum 
Muniant  angues  caput  eius  atque 
Spiritus  teter  saniesque  manet 

Ore  trilingui.  20 

Quin  et  Ixion  Tityosque  vultu 
Risit  invito,  stetit  urna  paullum 
Sicca,  dum  grato  Danai  puellas 

Carmine  mulces. 
Audiat  Lyde  scelus  atque  notas  25 

Virginum  poenas  et  inane  lymphae 
Dolium  fundo  pereuntis  imo 

Seraque  fata, 
Quae  manent  culpas  etiam  sub  Orco. 

Impiae  nam  quid  potuere  maius?  30 

Impiae  sponsos  potuere  duro 

Perdere  ferro. 
Una  de  multis  face  nuptiali 
Digna  periurum  fuit  in  parentem 
Splendide  mendax  et  in  omne  virgo  35 

Nobilis  aevum, 

Surge,  quae  dixit  iuveni  marito, 
Surge,  ne  longus  tibi  somnus,  unde 
Non  times,  detur:  socerum  et  scejjestas 

Falle  sorores, 
Quae,  velut  nactae  vitulos  leaenae, 
Singulos  eheu  lacerant:  ego  illis 
Mollior  nec  te  feriam  neque  intra 

Claustra  tenebo. 
45  Me  pater  saevis  oneret  catenis, 
Quod  viro  clemens  misero  peperci; 
Me  vel  extremos  Numidarum  in  agros 

Classe  releget. 
I,  pedes  quo  te  rapiunt  et  aurae, 
50Dum  favet  nox  et  Venus;  i  secundo 
Omine  et  nostri  memorem  sepulcro 

Scalpe  querelam. 


XII. 

AD  NEOBULEN. 

Miserarum  est  neque  amori  dare  ludum  neque  dulci 
Mala  vino  lavere  aut  exanimari  metuentes 

Patruae  verbera  linguae. 
Tibi  qualum  Cythereae  puer  ales,  tibi  telas 
5  0perosaeque  Minervae  studium  aufert,  Neobule, 

Liparaei  nitor  Hebri, 
Simul  unctos  Tiberinis  humeros  lavit  in  undis, 
Eques  ipso  melior  Bellerophonte,  neque  pugno 

Neque  segni  pede  victus; 
lOCatus  idem  per  apertum  fugientes  agitato 
Grege  cervos  iaculari  et  celer  arto  latitantem 

Fruticeto  excipere  aprum. 

XIII. 

AD  FONTEM  BANDUSIAE. 

0  fons  Bandusiae,  splencliclior  vitro, 
Dulci  digne  mero  non  sine  floribus, 
Cras  donaberis  haedo, 

Cui  frons  turgida  cornibus 
Primis  et  Venerem  et  proelia  destinat  5 

Frustra:  nam  gelidos  inficiet  tibi 
Rubro  sanguine  rivos 
Lascivi  suboles  gregis. 
Te  flagrantis  atrox  bora  Caniculae 

Nescit  tangere,  tu  frigus  amabile  10 

Fessis  vomere  tauris 
Praebes  et  pecori  vago. 
Fies  nobilium  tu  quoque  fontium, 
Me  dicente  cavis  impositam  ilicem 

Saxis,  unde  loquaces  15 

Lympbae  desiliunt  tuae. 


XIV. 

AD  ROM  4.NOS. 

Herculis  ritu  modo  dictus,  o  plebs, 
Morte  venalem  petiisse  laurum 
Caesar  Hispana  repetit  penates 

Victor  ab  ora. 
Unico  gaudens  mulier  marito  5 

Prodeat  iustis  operata  divis, 
Et  soror  clari  ducis,  et  decorae 

Supplice  vitta 
Virginum  matres  iuvenumque  nuper 

Sospitum.     Vos,  o  pueri  et  puellae  10 

Iam  virum  expertae,  male  ominatis 

Parcite  verbis. 

Hic  dies  vere  mihi  festus  atras 
Eximet  curas:  ego  nec  tumultum 

15Nec  mori  per  vim  metuam  tenente 
Caesare  terras. 
I,  pete  unguentum,  puer,  et  coronas 
Et  cadum  Marsi  memorem  duelli, 
Spartacum  si  qua  potuit  vagantem 

20  Fallere  testa. 

Dic  et  argutae  properet  Neaerae 
Murreum  nodo  cohibere  crinem; 
Si  per  invisum  mora  ianitorem 
Fiet,  abito. 

25Lenit  albescens  animos  capillus 
Litium  et  rixae  cupidos  protervae; 
Non  ego  hoc  ferrem  calidus  iuventa 
Consule  Planco. 


XV, 

IN  CHLORIN. 

Uxor  pauperis  Ibyci, 

Tandem  nequitiae  fige  modum  tuae 
Famosisque  laboribus: 

Maturo  propior  desine  funeri 
5lnter  ludere  virgines 

Et  stellis  nebulam  spargere  candidis. 
Non,  si  quid  Pholoen  satis, 

Et  te,  Chlori,  decet:  filia  rectius 
Expugnat  iuvenum  domos, 
10      Pulso  Thyias  uti  concita  tympano 
Illam  cogit  amor  Nothi 

Lascivae  similem  ludere  capreae: 
Te  lanae  prope  nobilem 

Tonsae  Luceriam,  non  citharae,  decent 
15Nec  flos  purpureus  rosae 

Nec  poti  vetulam  faece  tenus  eadi. 

XVI. 

AD  MAECENATEM. 

Inclusam  Danaen  turris  aenea 
Robustaeque  fores  et  vigilum  canum 
Tristes  excubiae  munierant  satis 

Nocturnis  ab  adulteris, 
Si  non  Acrisium  virginis  abditae  5 

Custodem  pavidum  Iuppiter  et  Venus 
Risissent:  fore  enim  tutum  iter  et  patens 

Converso  in  pretium  deo. 
Aurum  per  medios  ire  satellites 

Et  perrumpere  amat  saxa  potentius  10 

Ictu  fulmineo:  concidit  auguris 

Argivi  domus  ob  lucrum 
Demersa  exitio,  diffidit  urbium 
Portas  vir  Macedo  et  subruit  aemulos 
Reges  muneribus;  munera  navium  15 

Saevos  illaqueant  duces. 
Crescentem  sequitur  cura  pecuniam 
Maiorumque  fames.    Iure  perhorrui 
Late  conspicuum  tollere  verticem, 

Maecenas  equitum  decus.  20 

Quanto  quisque  sibi  plura  negaverit, 
Ab  dis  plura  feret:  nil  cupientium 
Nudus  castra  peto  et  transfuga  divitum 

Partes  linquere  gestio,  % 

Contemptae  dominus  splendidior  rei,  25 

Quam  si,  quidquid  arat  impiger  Appulus, 
Occultare  meis  dicerer  horreis, 

Magnas  inter  opes  irlops. 
Purae  rivus  aquae  silvaque  iugerum 

Paucorum  et  segetis  certa  fides  meae  30 

Fulgentem  imperio  fertilis  Africae 

Fallit  sorte  beatior. 
Quanquam  nec  Calabrae  mella  ferunt  apes, 
Nec  Laestrygonia  Bacchus  in  amphora 
Languescit  mihi,  nec  pinguia  Gallicis  35 

Crescunt  vellera  pascuis: 

Horatius.  5 

Importuna  fcamen  pauperies  abest, 
Nec,  si  plura  velim,  tu  dare  deneges. 
Contracto  melius  parva  cupidine 
40  Vectigalia  porrigam, 

Quam  si  Mygdoniis  regnum  Alyattei 
Campis  continuem.     Multa  petentibus 
Desunt  multa:  bene  est,  cui  deus  obtulit 
Parca,  quod  satis  est,  manu. 


XVII. 

AD   AELIUM  LAMIAM. 

Aeli  vetusto  nobilis  ab  Lamo,  — 
*Quando  et  piiores  hinc  Lamias  ferunt 
Denominatos  et  nepotum 

Per  memores  genus  omne  fastos; 
5Auctore  ab  illo  ducis  originem,* 
Qui  Formiarum  moenia  dicitur 
Princeps  et  innantem   Maricae 
Litoribus  tenuisse  Lirim 
Late  tyrannus:  —  cras  foliis  nemus 
lOMultis  et  alga  litus  inutili 

Demissa  tempestas  ab  Euro 
Sternet,  aquae  nisi  fallit  augur 
Annosa  cornix.     Dum  potis,  aridum 
Compone<lignum:  cras  Genium  mero 
15      Curabis  et  porco  bimestri 

Cum  famulis  operum  solutis. 


XVIII. 
AD   FAUNUM. 


Faune  Nympharum  fugientum  amator, 
Per  meos  fines  et  aprica  rura 
Lenis  incedas  abeasque  parvis 
Aequus  alumnis, 

Si  tener  pleno  cadit  haedus  anno,  5 

Larga  nec  desunt  Veneris  sodali 
Vina  craterae,  vetus  ara  multo 

Fumat  odore. 
Ludit  herboso  pecus  omne  campo, 

Quum  tibi  Nonae  redeunt  Decembres;  10 

Festus  in  pratis  vacat  otioso 

Cum  bove  pagus; 
Inter  audaces  lupus  errat  agnos; 
Spargit  agrestes  tibi  silva  frondes; 
Gaudet  invisam  pepulisse  fossor  15 

Ter  pede  terram, 


XIX. 
AD   TELEPHUM. 

Quantum  distet  ab  Inacho 

Codrus  pro  patria  non  timidus  mori, 
Narras  et  genus  Aeaci 

Et  pugnata  sacro  bella  sub  llio: 
Quo  Chium  pretio  cadum  5 

Mercemur,  quis  aquam  temperet  ignibus, 
Quo  praebente  domum  et  quota 

Pelignis  caream  frigoribus,  taces. 
Da  lunae  propere  novae. 

Da  noctis  mediae,  da,  puer,  auguris  10 

Murenae:  tribus  aut  novem 

Miscentur  cyathis  pocula  commodis. 
Qui  niusas  amat  impares, 

Ternos  ter  cyathos  attonitus  petet 
Vates;  tres  prohibet  supra 

Rixarum  metuens  tangere  Gratia 
Nudis  iuncta  sororibus. 

Insanire  iuvat:  cur  Berecyntiae 
Cessant  flamina  tibiae? 

Cur  pendet  tacita  fistula  cum  lyra?  20 

Parcentes  ego  dexteras 

Odi:  sparge  rcsas;  audiat  invidus 


15 

Dementem  strepitum  Lycus 

Et  vicina  seni  non  habilis  Lyco. 
25Spissa  te  nitidum  coma, 

Puro  te  similem,  Telephe,  Vespero, 

Tempestiva  petit  Rhode: 

Me  lentus  Glvcerae  torret  amor  meae. 


XX. 

AD  PYRRHUM. 

Non  vides,  quanto  moveas  periclo, 
Pyrrhe,  Gaetulae  catulos  leaenae? 
Dura  post  paullo  fugies  inaudax 
Proelia  raptor, 
5  Quum  per  obstantes  iuvenum  catervas 
Ibit  insignem  repetens  Nearchum, 
Grande  certamen,  tibi  praeda  cedat 

Maior  an  il!i. 
Interim,  dum  tu  celeres  sagittas 
lOPromis,  haec  dentes  acuit  timendos, 
Arbiter  pugnae  posuisse  nudo 
Sub  pede  palmam 
Fertur  et  leni  recreare  vento 
Sparsum  odoratis  humerum  capillis, 
15Qualis  aut  Nireus  fuit  aut  aquosa 
Raptus  ab  Ida. 


XXI. 

AD  AMPHORAM. 

0  nata  mecum  consule  Manlio, 
Seu  tu  querelas  sive  geris  iocos 
Seu  rixam  et  insanos  amores 
Seu  facilem,  pia  testa,  somnum, 

Quocunque  lectum  nomine  Massicum  5 

Servas,  moveri  digna  bono  die, 
Descende,  Corvino  iubente 
Promere  languidiora  vina. 
Non  ille,  quanquam  Socraticis  madet 

Sermonibus,  te  negligit  horridus:  10 

Narratur  et  prisci  Catonis 
Saepe  mero  caluisse  virtus. 
Tu  lene  tormentum  ingenio  admoves 
Plerumque  duro;  tu  sapientium 

Curas  et  arcanum  iocoso  15 

Consilium  retegis  Lyaeo; 
Tu  spem  reducis  mentibus  anxiis 
Viresque,  et  addis  cornua  pauperi 
Post  te  neque  iratos  trementi 

Regum  apices  neque  militum  arma.  20 

Te  Liber  et,  si  laeta  aderit,  Venus 
Segnesque  nodum  solvere  Gratiae 
Vivaeque  producent  lucernae, 

Dum  rediens  fugat  astra  Phoebus. 


XXII. 
AD  DIANAM 


Montium  custos  nemorumque,  virgo, 
Quae  laborantes  utero  puellas 
Ter  vocata  audis  adimisque  leto, 

Diva  triformis, 
Imminens  villae  tua  pinus  esto, 
Quam  per  exactos  ego  laetus  annos 
Verris  obliquum  meditantis  ictum 

Sanguine  donem. 


70  Q.  HORATII  FLACGI 

XXIII. 
AD  PHIDYLEN. 

Coelo  supinas  si  tuleris  manus 
Nascente  luna,  ruslica  Phidyle, 
Si  ture  placaris  et  horna 
Fruge  Lares  avidaque  porca; 
5  Nec  pestilentem  sentiet  Africum 
Fecunda  vitis,  nec  sterilem  seges 
Robiginem  aut  dulces  alumni 
Pomifero  grave  tempus  anno. 
Nam  quae  nivali  pascitur  Algido 
lODevota  quercus  inter  et  ilices 
Aut  crescit  Albanis  in  herbis, 
Victima  pontificum  secures 
Cervice  tinget:  te  nihil  attinet 
Tentare  multa  caede  bidentium 
15     Parvos  coronantem  marino 

Rore  deos  fragilique  myrto. 
Immunis  aram  si  tetigit  manus, 
Non  sumptuosa  blandior  hostia 
Mollivit  aversos  Penates 
20         Farre  pio  et  saliente  mica. 


XXIV. 
IN    AVAROS. 

Intactis  opulentior 

Thesauris  Arabum  et  divitis  Indiae 
Caementis  licet  occupes 

Tyrrhenum  omne  tuis  et  mare  Apulicum, 
5  Si  figit  adamantinos 

Summis  verticibus  dira  Necessitas 
Clavos,  non  animum  metu, 

Non  mortis  laqueis   expedies  caput. 
Campestres  melius  Scythae, 
10     Quorum  plaustra  vagas  rite  trahunt  domos, 


/ 

Vivunt  et  rigidi  Getae, 

Immetata  quibus  iugera  liberas 
Fruges  et  Cererem  ferunt, 

Nec  cultura  placet  longior  annua, 
Defunctumque  laboribus  15 

Aequali  recreat  sorte  vicarius. 
Illic  matre  carentibus 

Privignis  mulier  temperat  innocens, 
Nec  dotata  regit  virum 

Coniux,  nec  nitido  fidit  adultero.  20 

Dos  est  magna  parentium 

Virtus  et  metuens  alterius  viri 
Certo  foedere  castitas, 

Et  peccare  nefas,  aut  pretium  est  mori. 
0  quisquis  volet  impias  25 

Caedes  et  rabiem  tollere  civicam, 
Si  quaeret  pater  urbium 

Subscribi  statuis,  indomitam  audeat 
Refrenare  licentiam, 

Clarus  postgenitis;  quatenus,  heu  nefas,  30 

Virtutem  incolumem  sodimus, 

Sublatam  ex  oculis  quaerimus  invidi. 
Quid  tristes  querimoniae, 

Si  non  supplicio  culpa  reciditur; 
Quid  leges  sine  moribus  35 

Vanae  proficiunt,  si  neque  fervidis 
Pars  inclusa  caloribus 

Mundi  nec  Boreae  finitimum  latus 
Durataeque  solo  nives 

Mercatorem  abigunt;  horrida  callidi  40 

Vincunt  aequora  navitae; 

Magnum  pauperies  opprobrium  iubet 
Quidvis  et  facere  et  pati,. 

Virtutisque  viam  deserere  arduae? 
Vel  nos  in  Capitolium,  45 

Quo  clamor  vocat  et  turba  faventium, 
Vel  nos  in  mare  proximum 

Gemmas  et  lapides  aurum  et  inutile, 
Summi  materiem  mali, 

Mittamus,  scelerum  si  bene  poenitet.  50 


L. 

Eradenda  cupidinis 

Pravi  sunt  elementa  et  tenerae  niniis 
Mentes  asperioribus 

Formandae  studiis.     Nescit  equo  rudis 
55Haerere  ingenuus  puer 

Venarique  timet,  ludere  doctior, 
Seu  Graeco  iubeas  trocho 

Seu  malis  vetita  legibus  alea, 
Quum  periura  patris  fides 
60     Consortem  socium  fallat  et  hospitem 
Indignoque  pecuniam 

Heredi  properet.     Scilicet  improbae 
Crescunt  divitiae;  tamen 

Curtae  nescio  quid  semper  abest  rei. 


i 


XXV. 
AD  BACCHUM. 

Quo  me,  Bacche,  rapis  tui 

Plenum?  Quae  nemora  aut  quos  agor  in  specus: 
Velox  mente  nova?  Quibus 

Antris  egregii  Caesaris  audiar 
oAeternum  meditans  decus 

Stellis  inserere  et  consilio  Iovis? 
Dicam  insigne,  recens,  adhuc 

Indictum  ore  alio.     Non  secus  in  iugis 
Exsomnis  stupet  Euias, 
10     Hebrum  prospiciens  et  nive  candidam 
Thracen  ac  pede  barbaro 

Lustratam  Rhodopen,  ut  mihi  devio 
Ripas  et  vacuum  nemus 

Mirari  libet.    0  Naiadum  potens 
ISBaccharumque  valentium 

Proceras  manibus  vertere  fraxinos, 
Nil  parvum  aut  humili  modo, 

Nil  mortale  loquar.     Dulce  periculum  est, 
0  Lenaee,  sequi  deum 
20     Cingentem  viridi  tempora  pampino. 

XXVI. 
AD  VENEREM. 


Vixi  puellis  nuper  idoneus 
Et  militavi  non  sine  gloria; 
Nunc  arma  defunctumque  bello 
Barbiton  hic  paries  habebit, 
Laevum  marinae  qui  Veneris  latus  5 

Custodit.     Hic,  hic  ponite  lucida 
Funalia  et  vectes  et  arcus 
Oppositis  foribus  minaces. 
0  quae  beatam  diva  tenes  Cyprum  et 

Memphin  carentem  Sithonia  nive,  10 

Regina,  sublimi  flagello 

Tange  Chloen  semel  arrogantem. 


XXVII. 
AD  GALATEAM. 

Impios  parrae  recinentis  omen 

Ducat  et  praegnans  canis,  aut  ab  agro 

Rava  decurrens  lupa  Lanuvino 

Fetaque  vulpes; 
Rumpit  et  serpens  iter  institutum,  5 

Si  per  obliquum  similis  sagittae 
Terruit  mannos.     Ego  cui  timebo 

Providus  auspex, 
Antequam  stantes  repetat  paludes 

Imbrium  divina  avis  imminentum,  10 

Oscinem  corvum  prece  suscitabo 

Solis  ab  ortu. 
Sis  licet  felix,  ubicunque  mavis, 
Et  memor  nostri,  Galatea,  vivas, 
Teque  nec  laevus  vetat  ire  picus  15 

Nec  vaga  cornix. 

Sed  vides,  quanto  trepidet  tumultu 
Pronus  Orion.     Ego  quid  sit  ater 
Hadriae  novi  sinus  et  quid  albus 

20  Peccet  Iapyx. 

Hostium  uxores  puerique  caecos 
Sentiant  motus  orientis  Austri  et 
Aequoris  nigri  fremitum  et  trementes 
Verbere  ripas. 

25Sic  et  Europe  niveum  doloso 
Credidit  tauro  latus  et  scatentem 
Beluis  pontum  mediasque  fraudes 

Palluit  audax. 
Nuper  in  pratis  studiosa  florum  et 

30Debitae  Nymphis  opifex  coronae 
Nocte  sublustri  nihil  astra  praeter 

Vidit  et  undas. 
Quae  simul  centum  tetigit  potentem 
Oppidis  Creten,  Pater,  o  relictum 

35  Filiae  nomen  pietasque,  dixit, 
Victa  furore! 
Unde  quo  veni?  Levis  una  mors  est 
Virginum  culpae.     Vigilansne  ploro 
Turpe  commissum,  an  vitiis  carentem 

40  Ludit  imago 

Vana,  quae  porta  fugiens  eburna 
Somnium  ducit?  Meliusne  fluctus 
Ire  per  longos  fuit  an  recentes 
Carpere  flores? 

45  Si  quis  infamem  mihi  nunc  iuvencum 
Dedat  iratae,  lacerare  ferro  et 
Frangere  enitar  modo  multum  amati 

Cornua  monstri! 
Impudens  liqui  patrios  Penates, 

SOlmpudens  Orcum  moror!  0  deorum 
Si  quis  haec  audis,  utinam  inter  errem 

Nuda  leones! 
Antequam  turpis  macies  decentes 
Occupet  malas,  teneraeque  succus 

55Defluat  praedae,  speciosa  quaero 
Pascere  tigres. 

Vilis  Europe,  pater  urget  absens: 
Quid  mori  cessas?  Potes  hac  ab  orno 
Pendulum  zona  bene  te  secuta 

Laedere  collum.  60 

Sive  te  rupes  et  acuta  leto 
Saxa  delectant,  age,  te  procellae 
Crede  veloci,  nisi  herile  mavis 

Carpere  pensum, 
Regius  sanguis  dominaeque  tradi  65 

Barbarae  pellex.     Aderat  querenti 
Perfidum  ridens  Venus  et  remisso 

Filius  arcu. 
Mox,  ubi  lusit  satis,  Abstineto, 

Dixit,  irarum  calidaeque  rixae,  70 

Quum  tibi  invisus  laceranda  reddet 

Cornua  taurus. 
Uxor  invicti  lovis  esse  nescis: 
Mitte  singultus,  bene  ferre  magnam 
Disce  fortunam;  tua  sectus  orbis  75 

Nomina  ducet. 


XXVIII. 
AD    L  YD  E  N. 

Festo  quid  potius  die 

Neptuni  faciam?  Prome  reconditum, 
Lyde,  strenua  Caecubum 

Munitaeque  adhibe  vim  sapientiae. 
lnclinare  meridiem  5 

Sentis  ac,  veluti  stet  volucris  dies, 
Parcis  deripere  horreo 

Cessantem  Bibuli  consulis  amphoram. 
Nos  cantabimus  invicem 

Neptunum  et  virides  Nereidum  comas:  10 

Tu  curva  recines  lyra 

Latonam  et  celeris  spicula  Cynthiae: 

Summo  carmine,  quae  Gnidon     .. 

FulgenSesque  tenet  Cycladas  et  Paphon 
lSIunctis  visit  oloribus: 

Dicetur  mcrita  Nox  quoque  nenia. 


XXIX. 
AD   MAECENATEM. 

Tyrrhena  regum  progenies,  tibi 
JXon  ante  verso  lene  merum  cado 
Cum  flore,  Maecenas,  rosarum  et 
Fressa  tuis  balanus  capillis 
5lamdudum  apud  me  est.     Eripe  te  morae; 
Ne  semper  udum  Tibur  et  Aesulae 
Declive  contempleris  arvum  et 
Telegoni  iuga  parricidae. 
Fastidiosam  desere  copiam  et 
lOMolem  propinquam  nubibus  arduis; 
Omitte  mirari  beatae 

Fumum  et  opes  strepitumque  Romae. 
Plerumque  gratae  divitibus  vices 
Mundaeque  parvo  sub  lare  pauperum 
15      Coenae  sine  aulaeis  et  ostro 

Sollicitam  explicuere  frontem. 
Iam  clarus  occultum  Andromedae  pater 
Ostendit  ignem,  iam  Procyon  furit 
Et  stella  vesani  Leonis 
20  Sole  dies  referente  siccos; 

lam  pastor  umbras  cum  grege  languido 
Rivumque  fessus  quaerit  et  horridi 
Dumeta  Silvani,  caretque 
Ripa  vagis  taciturna  ventis. 
25  Tu,  civitatem  quis  deceat  status, 
Curas  et  urbi  sollicitus  times, 
Quid  Seres  et  regnata  Cyro 

Bactra  parent  Tanaisque  discors, 


l\ 


k 

Prudens  futuri  temporis  exitum 

Caliginosa  nocte  premit  deus,  30 

Ridetque,  si  mortalis  ultra 

Fas  trepidat.     Quod  adest,  memento 
Componere  aequus:  cetera  fluminis 
Ritu  feruntur,  nunc  medio  alveo 

Cum  pace  delabentis  Etruscum  35 

In  mare,  nunc  lapides  adesos 
Stirpesque  raptas  et  pecus  et  domos 
Volventis  una  non  sine  montium 
Clamore  vicinaeque  silvae, 

Quum  fera  diluvies  quietos  40 

Irritat  amnes.     Ille  potens  sui 
Laetusque  deget,  cui  licet  in  diem 
Dixisse,  Vixi:  cras  vel  atra 
"Nube  polum  pater  occupato 
Vel  sole  puro;  non  tamen  irritum,  45 

Quodcunque  retro  est,  efficiet  neque 
Diffinget  infectumque  reddet, 
Quod  fugiens  semel  hora  vexit. 
Fortuna  saevo  laeta  negotio  et 

Ludum  insolentem  ludere  pertinax  50 

Transmutat  incertos  honores, 
Nunc  mihi,  nunc  alii  benigna. 
Laudo  manentem;  si  celeres  quatit 
Pennas,  resigno  quae  dedit,  et  mea 

Virtute  me  involvo  probamque  55 

Pauperiem  sine  dote   quaero. 
Non  est  meum,  si  mugiat  Africis 
Malus  procellis,  ad  miseras  preces 
Decurrere  et  votis  pacisci, 

Ne  Cypriae  Tyriaeque  merces  60 

Addant  avaro  divitias  mari. 
Tum  me  biremis  praesidio  scaphae 
Tutum  per  Aegaeos  tumultus 
Aura  feret  geminusque  Pollux. 

«_ ; 

XXX. 

Exegi  monumentum  aere  perennius 

Regalique  situ  pyramidum  altius, 

Quod  non  imber  edax,  non  Aquilo  impotens 

Possit  diruere  aut  innumerabilis 
5Annorum  series  et  fuga  temporum. 

Non  omnis  moriar  multaque  pars  mei 

Vitabit  Libitinam:  usque  ego  postera 

Grescam  laude  recens,  dum  Capitolium 

Scandet  cum  tacita  virgine  pontifex. 
lODicar,  qua  violens  obstrepit  Aufidus 

Et  qua  pauper  aquae  Daunus  agrestium 

Regnavit  populorum,  ex  humili  potens, 

Princeps  Aeolium  carmen  ad  Italos 

Deduxisse  modos.     Sume  superbiam 
15  Quaesitam  meritis  et  mihi  Delphica 

Lauro  cinge  volens,  Melpomene,  comam. 


Q.    HORATII    FLACCI 
CARMINUM 

LIBER     QUARTUS, 


I. 
AD   VENEREM 


Intermissa,  Venus,  diu 

Rursus  bella  moves?  Parce,  precor,  precor! 
Non  sum,  qualis  eram  bonae 

Sub  regno  Cinarae.     Desine,  dulcium 
Mater  saeva  Cupidinum,  5 

Circa  lustra  decem  flectere  mollibus 
Iam  durum  imperiis;  abi, 

Quo  blandae  iuvenum  te  revocant  preces, 
Tempestivius  in  domum 

Paulli  purpureis  ales  oloribus  10 

Comissabere  Maximi, 

Si  torrere  iecur  quaeris  idoneum: 
Namque  et  nobilis  et  decens 

Et  pro  sollicitis  non  tacitus  reis 
Et  centum  puer  artium  15 

Late  signa  feret  militiae  tuae, 
Et  quandoque  potentior 

Largis  muneribus  riserit  aemuli, 
Albanos  prope  te  lacus 

Ponet  marmoream  sub  trabe  citrea.  20 

Illic  plurima  naribus 

Duces  tura,  lyraeque  et  Berecyntiae 


fk. 

Delectabere  tibiae 

Mixtis  carminibus  non  sine  fistula; 
25  Illic  bis  pueri  die 

Numen  cum  teneris  virginibus  tuum 
Laudantes  pede  candido 

In  morem  Salium  ter  quatient  humum. 
Me  nec  femina  nec  puer 
30     Iam  nec  spes  animi  credula  mutui, 
Nec  certare  iuvat  mero, 

Nec  vincire  novis  tempora  floribus. 
Sed  cur  heu,  Ligurine,  cur 

Manat  rara  meas  lacrima  per  genas? 
35Cur  facunda  parum  decoro 

Inter  verba  cadit  lingua  silentio? 
Nocturnis  ego  somniis 

Iam  captum  teneo,  iam  volucrem  sequor 
Te  per  gramina  Martii 
40     Campi,  te  per  aquas,  dure,  volubiles. 


II. 

AD   IULUM   ANTONIUM 

Pindarum  quisquis  studet  aemulari,- 
lule,  ceratis  ope  Daedalea 
Nititur  pennis  vitreo  daturus 

Nomina  ponto. 
5Monte  decurrens  velut  amnis,  imbres 
Quem  super  notas  aluere  ripas, 
Fervet  immensusque  ruit  profundo 

Pindar^s  ore, 
Laurea  donandus  Apollinari, 
lOSeu  per  audaces  nova  dithyrambos 
Verba  devolvit  numerisque  fertur 

Lege  solutis; 
Seu  deos  regesve  canit,  deorum 
Sanguinem,  per  quos  cecidere  iusta 
15Morte  Centauri,  cecidit  tremendae 

Flamma  Chimaerae; 

Sive  quos  Elea  domum  reducit 
Palma  coelestes  pugilemve  equumve 
Dicit  et  centum  potiore  signis 
!0  Munere  donat, 

Flebili  sponsae  iuvenemve  raptum 
Plorat,  et  vires  animumque  moresque 
Aureos  educit  in  astra  nigroque 
Invidet  Orco. 
!5Multa  Dircaeum  levat  aura  cycnum, 
Tendit,  Antoni,  quoties  in  altos 
Nubium  tractus:  ego  apis  Matinae 

More  modoque 
Grata  carpentis  thyma  per  laborem 
lOPlurimum  circa  nemus  uvidique 
Tiburis  ripas  operosa  parvus 

Carmina  fingo. 
Concines  maiore  poeta  plectro 
Caesarem,  quandoque  trahet  feroces 
35Per  sacrum  clivum  merita  decorus 
Fronde  Sygambros; 
Quo  nihil  maius  meliusve  terris 
Fala  donavere  bonique  divi 
Nec  dabunt,  quamvis  redeant  in  aurum 
40  Tempora  priscum. 

Concines  laetosque  dies  et  urbis 
Publicum  ludum  super  impetrato 
Fortis  Augusti  reditu  forumque 
Litibus  orbum. 
45Tum  meae,  si  quid  loquar  audiendum, 
Vocis  accedet  bona  pars,  et,  0  sol 
Pulcher,  o  laudande!  canam,  recepto 
Caesare  felix. 
.  Tuque  dum  procedis,  Io  triumphe, 
iJONon  semel  dicemus,  Io  triumphe, 
Civitas  omnis,  dabimusque  divis 

Tura  benignis. 
Te  decem  tauri  totidemque  vaccae, 
Me  tener  solvet  vitulus,  relicta 
SMatre  qui  largis  iuvenescit  herbis 
In  mea  vota, 

Horatius.  6 


U 

Fronte  curvatos  imitatus  ignes 
Tertium  lunae  referentis  ortum, 
Qua  notam  duxit,  niveus  videri, 
60  Cetera  fulvus. 


III. 
AD   MELPOMENEN. 

Quem  tu,  Melpomene,  semel 

Nascentem  placido  lumine  videris, 
Illum  non  labor  Isthmius 

Clarabit  pugilem,  non  equus  impiger 
5Curru  ducet  Achaico 

Victorem,  neque  res  bellica  Deliis 
Ornatum  foliis  ducem, 

Quod  regum  tumidas  contuderit  minas, 
Ostendet  Capitolio: 
10      Sed  quae  Tibur  aquae  feriile  praefluunt, 
Et  spissae  nemorum  comae 

Fingent  Aeolio  carmine  nobilem. 
Romae  principis  urbium 

Dignatur  suboles  inter  amabiles 
15  Vatum  ponere  me  choros, 

Et  iam  dente  minus  mordeor  invido. 
0  testudinis  aureae 

Dulcem  quae  strepitum,  Pieri,  temperas, 
0  mutis  quoque  piscibus 
20      Donatura  cycni,  si  libeat,  sonum, 
Totum  muneris  hoc  tui  est, 

Quod  monstror  digito  praetereunlium 
Romanae  fidicen  lyrae: 

Quod  spiro  et  placeo,  si  placeo,  tuum  est. 


IV. 

DRUSI  LAUDES. 

Qualem  ministrum  fulminis  alitem, 
Cui  Rex  deorum  regnum  in  aves  vagas 
Permisit  expertus  fidelem 
Iuppiter  in  Ganymede  flavo, 

Olim  iuventas  et  patrius  vigor  5 

ISido  laborum  propulit  inscium, 
Vernique  iam  nimbis  remolis 
Insolitos  docuere  nisus 
Venti  paventem,  mox  in  ovilia 

Demisit  hostem  vividus  impetus,  10 

Nunc  in  reluctantes  dracones 
Egit  amor  dapis  atque  pugnae; 
Qualemve  laetis  caprea  pascuis 
Intenta  fulvae  matris  ab  ubere 

lam  lacte  depulsum  leonem  15 

Dente  novo  peritura  vidit: 
Videre  Rhaetis  bella  sub  Alpibus 
Drusum  gerentem  Vindelici;  quibus 
Mos  unde  deductus  per  omne 

Tempus  Amazonia  securi  20 

Dextras  obarmet,  quaerere  distuli; 
Nec  scire  fas  est  omnia;  sed  diu 
Lateque  victrices  catervae 
Consiliis  iuvenis  revictae 
Sensere,  quid  mens  rite,  quid  indoles  25 

Nutrita  faustis  sub  penetralibus 
Posset,  qui  Augusti  paternus 
In  pueros  animus  Nerones. 
Fortes  creantur  fortibus  et  bonis; 

Est  in  iuvencis,  est  in  equis  patrum  30 

Virtus,  neque  imbellem  feroces 
Progenerant  aquilae  columbam; 
Doctrina  sed  vim  promovet  insitam, 
Rectique  cultus  pectora  roborant: 

Utcunque  defecere  mores,  35 

Indecorant  bene  nata  cuipae. 
Quid  debeas,  o  Roma,  Neronibus, 
Testis  Metaurum  flumen  et  Hasdrubal 
Devictus  et  pulcher  fugatis 

Ille  dies  Latio  tenebris,  40 

Qui  primus  alma  risit  adorea, 
Dirus  per  urbes  Afer  ut  Italas 
Ceu  flamma  per  taedas  vel  Eurus 
Per  Siculas  equitavit  undas. 


Sk. 

45Post  hoc  secundis  usque  laboribus 
Romana  pubes  crevit  et  impio 
Vastata  Poenorum  tumultu 
Fana  deos  habuere  rectos, 
Dixitque  tandem  perfidus  Hannibal: 
50Cervi,  luporum  praeda  rapacium, 
Sectamur  ultro,  quos  opimus 

Fallere  et  effugere  est  triumphus. 
Gens,  quae  cremato  fortis  ab  Ilio 
Iactata  Tuscis  aequoribus  sacra 
55     Natosque  maturosque  patres 
Pertulit  Ausonias  ad  urbes, 
Duris  ut  ilex  tonsa  bipennibus 
Nigrae  feraci  frondis  in  Algido, 
Per  damna,  per  caedes  ab  ipso 
60         Ducit  opes  animumque  ferro. 
Non  hydra  secto  corpore  firmior 
Vinci  dolentem  crevit  in  Herculem, 
Monstrumve  submisere  Colchi 
Maius  Echioniaeve  Thebae. 
65Merses  profundo,  pulchrior  evenit; 
Luctere,  multa  proruet  integrum 
Cum  laude  victorem  geretque 
Proelia  coniugibus  loquenda, 
Carthagini  iam  non  ego  nuntios 
TOMittam  superbos:  occidit,  occidit 
Spes  omnis  et  fortuna  nostri 
Nominis  Hasdrubale  interempto. 
Nil  Claudiae  non  perficient  manus, 
Quas  et  benigno  numine  Iuppiter 
75     Defendit  et  curae  sagaces 

Expediunt  per  acuta  belli. 


V. 

AD  AUGUSTUM. 

Divis  orte  bonis,  optime  Romulae 
Custos  gentis,  abes  iam  nimium  diu : 
Maturum  reditum  pollicitus  patrum 
Sancto  concilio  redi. 

Lucem  redde  tuae,  dux  bone,  patriae:  5 

Instar  veris  enim  vultus  ubi  tuus 
Affulsit  populo,  gratior  it  dies 

Et  soles  melius  nitent. 
Ut  mater  iuvenem,  quem  Notus  invido 

Flatu  Carpathii  trans  maris  aequora  10 

Cunctantem  spatio  longius  annuo 

Dulci  distinet  a  domo, 
Votis  ominibusque  et  precibus  vocat, 
Curvo  nec  faciem  litore  dimovet; 
>ic  desideriis  icta  fidelibus  15 

Quaerit  patria  Caesarem. 
Tutus  bos  etenim  rura  perambulat, 

[utrit  rura  Ceres  almaque  Faustitas, 
Pacatum  volitant  per  mare  navitae, 

Culpari  metuit  fides,  20 

ffullis  polluitur  casta  domus  stupris, 

[os  et  lex  maculosum  edomuit  nefas, 
Laudantur  simili  prole  puerperae, 

Culpam  poena  premit  comes. 
Quis  Parthum  paveat?^quis  gelidum  Scythen?  25 

Quis  Germania  quos  horrida  parturit 
Fetus    incolumi  Caesare?  quis  ferae 

Bellum  curet  Hiberiae? 
Condit  quisque  diem  collibus  in  suis, 

Et  vitem  viduas  ducit  ad  arbores;  »50 

Hinc  ad  vina  redit  laetus  et  alteris 

Te  mensis  adhibet  deum; 
Te  multa  prece,  te  prosequitur  mero 
Defuso  pateris,  et  Laribus  tuum    • 


Miscet  numen,  uti  Graecia  Castoris  35 

Et  magni  memor  Herculis. 
Longas  o  utinam,  dux  bone,  ferias 
Praestes  Hesperiae:  dicimus  integro 
Sicci  mane  die,  dicimus  uvidi, 

Quum  sol  Oceano  subest.  40 

VI. 

AD  APOLLINEM. 

Dive,  quem  proles  Niobea  magnae 
Vindicem  linguae  Tityosque  raptor 
Sensit  et  Troiae  prope  victor  altae 
Phthius  Achilles, 
5Ceteris  maior,  tibi  miles  impar, 
Filius  quamvis  Thetidos  marinae 
Dardanas  turres  quateret  tremenda 

Cuspide  pugnax. 
Ille,  mordaci  velut  icta  ferro 
lOPinus  aut  impulsa  cupressus  Euro, 
Procidit  late  posuitque  collum  in 

Pulvere  Teucro. 
Ille  non  inclusus  equo  Minervae 
Sacra  mentito  male  feriatos 
15  Troas  et  laetam  Priami  choreis 
Falleret  aulam; 
Sed  palam  captis  gravis  heu  nefas,  heu, 
Nescios  fari  pueros  Achivis 
Ureret  flammis,  etiam  latentem 
20  Matris  in  alvo, 

Ni  tuis  victus  Venerisque  gratae 
Vocibus  divum  pater  adnuisset 
Rebus  Aeneae  potiore  ductos 
Alite  muros. 
25  Doctor  Argivae  fidicen  Thaliae, 

Phoebe,  qui  Xantho  lavis-amne  crines, 
Dauniae  defende  decus  Camenae, 

Levis  Agyieu. 
Spiritum  Phoebus  mihi,  Phoebus  artem 
30Carminis  nomenque  dedit  poetae. 
Virginum  primae  puerique  claris 

Patribus  orti, 
Deliae  tutela  deae  fugaces 
Lyncas  et  cervos  cohibentis  arcu, 
35Lesbium  servate  pedem  meique 
Pollicis  ictum, 

Rite  Latonae  puerum  canentes, 
Rite  crescentem  face  Noctilucam, 
Prosperam  frugum  celeremque  pronos 

Volvere  menses.  40 

Nupta  iam  dices:  Ego  dis  amicum, 
Seculo  festas  referente  luces, 
Reddidi  carmen  docilis  modorum 

Vatis  Horati. 


VII. 
AD   TORQUATUM. 

Diffugere  nives,  redeunt  iam  gramina  campis 

Arboribusque  comae; 
Mutat  terra  vices,  et  decrescentia  ripas 

Flumina  praetereunt; 
Gratia  cum  Nymphis  geminisque  sororibus  audet  5 

Ducere  nuda  choros. 
Immortalia  ne  speres,  monet  annus  et  almum 

Quae  rapit  hora  diem. 
Frigora  mitescunt  Zephyris;  ver  proterit  aestas 

Interitura,  simul  10 

Pomifer  auctumnus  fruges  eflfuderit,  et  mox 

Bruma  recurrit  iners. 
Damna  tamen  celeres  reparant  coelestia  lunae; 

Nos,  ubi  decidimus, 
Quo  pater  Aeneas,  quo  dives  Tullus  et  Ancus,  15 

Pulvis  et  umbra  sumus. 
Quis  scit,  an  adiiciant  hodiernae  crastina  siimmae 

Tempora  di  superi? 
Cuncta  manus  avidas  fugient  heredis,  amico 

Quae  dederis  animo.  20 

Quum  semel  occideris  et  de  te  splendida  Minos 

Fecerit  arbitria, 
Non,  Torquate,  genus,  non  te  facundia,  non  te 

Restituet  pietas. 

25Infernis  neque  enim  tenebris  Diana  pudicum 
Liberat  Hippolylum, 
Nec  Lethaea  valet  Theseus  abrumpere  caro 
Vincula  Pirithoo. 


VIII. 

AD   CENSORINUM. 

Donarein  pateras  grataque  commodus, 
Censorine,  meis  aera  sodalibus, 
Donarem  tripodas,  praemia  fortium 
Graiorum,  neque  tu  pessima  munerum 
5  Ferres,  divite  me  scilicet  artium, 
Quas  aut  Parrhasius  protulit  aut  Scopas, 
Hic  saxo,  iiquidis  ille  coloribus 
Sollers  nunc  hominem  ponere,  nunc  deum, 
Sed  non  haec  mihi  vis,  non  tibi  talium 

lORes  est  aut  animus  deliciarum  egens. 
Gaudes  carminibus;  carmina  possumus 
Donare  et  pretium  dicere  muneri. 
Non  incisa  notis  marmora  publicis, 
Per  quae  spiritus  et  vita  redit  bonis 

ISPost  mortem  ducibus;  non  celeres  fugae 
Reiectaeque  retrorsum  Hannibalis  minae, 
*Non  incendia  Certhaginis  impiae,* 
Eius,  qui  domita  nomen  ab  Africa 
Lucratus  recliit,  clarius  indicant 

20Laudes  quam  Calabrae  Pierides,  neque, 
Si  chartae  sileant  quod  bene  feceris, 
Mercedem  tuleris.     Quid  foret  Uiae 
Mavortisque  puer,  si  taciturnitas 
Obstaret  meritis  invida  Romuli? 

:25Ereptum  Stygiis  fluctibus  Aeacum 
Virtus  et  favor  et  lingua  potentium 
Vatum  divitibus  consecrat  insulis. 
Dignum  laude  virum  Musa  vetat  mori; 
Coelo  Musa  beat.     Sic  Iovis.  interest 

30Optatis  epulis  impiger  Hercules; 

Clarum  Tyndaridae  sidus  ab  infimis 
Quassas  eripiunt  aequoribus  rates; 
Ornatus  viridi  tempora  pampino 
Liber  vota  bonos  ducit  ad  exitus. 


IX. 
AD  LOLLIUM 


[e  forte  credas  interitura,  quae 
,onge  sonantem  natus  ad  Aufidum 
Non  ante  vulgatas  per  artes 
Verba  loquor  socianda  chordis. 
[on,  si  priores  Maeonius  tenet  5 

ledes  Homerus,  Pindaricae  latent 
Ceaeque  et  Alcaei  minaces 

Stesichorique  graves  Camenae; 
[ec,  si  quid  olim  lusit  Anacreon, 

►elevit  aetas;  spirat  adhuc  amor,  10 

Vivuntque  commissi  calores  * 

Aeoliae  fidibus  puellae. 
Non  sola  comptos  arsit  adulteri 
Crines  et  aurum  vestibus  illitum 

Mirata  regalesque  cultus  15 

Et  comites  Helene  Lacaena; 
Primusve  Teucer  tela  Cydonio 
Direxit  arcu;  non  semel  Uios 
Vexata;  non  pugnavit  ingens 

Idomeneus  Sthenelusve  solus  20 

Dicenda  Musis  proelia;  non  ferox 
Hector  vel  acer  Deiphobus  graves 
Excepit  ictus  pro  pudicis 

Coniugibus  puerisque  primus. 
Vixere  fortes  ante  Agamemnona  25 

Multi;  sed  omnes  illacrimabiles 
Urgentur  ignotique  longa 

Nocte,  carent  quia  vate  sacro. 

Paullum  sepultae  distat  inertiae 
30Celata  virtus.     Non  ego  te  meis 
Chartis  inornatum  silebo, 
Totve  tuos  patiar  labores 
Impune,  Lolli,  carpere  lividas 
Obliviones.     Est  animus  tibi 
35      Rerumque  prudens  et  secundis 
Temporibus  dubiisque  rectus; 
Vindex  avarae  fraudis  et  abstinens 
Ducentis  ad  se  cuncta  pecuniae, 
Consulque  non  unius  anni, 
40  Sed  quoties  bonus  atque  fidus 

ludex  honestum  praetulit  utili, 
Reiecit  alto  dona  nocentium 
Vultu,  per  obstantes  catervas 
Explicuit  sua  victor  arma. 
45Non  possidentem  multa  vocaveris 
Recte  beatum;  rectius  occupat 
Nomen  beati,  qui  deorum 
Muneribus  sapienter  uti 
Duramque  callet  pauperiem  pati 
50Peiusque  leto  flagitium  timet, 
Non  ille  pro  caris  amicis 
Aut  patria  timidus  perire. 


AD  LIGURINUM. 

0   crudelis  adhuc  et  Veneris  muneribus  potens, 
Insperata  tuae  quum  veniet  pluma  superbiae, 
Et,  quae  nunc  humeris  involitant,  deciderint  comae, 
Nunc  et  qui  color  est  puniceae  flore  prior  rosae, 
5  Mutatus  Ligurinum  in  faciem  verterit  hispidam : 
Dices,  heu,  quoties  te  speculo  videris  alterum, 
Quae  mens  est  hodie,  cur  eadem  non  puero  fuit, 
Vel  cur  his  animis  incolumes  non  redeunt  genae? 

XI. 
AD  PHYLLIDEM. 

Est  mihi  nonum  superantis  annum 
Plenus  Albani  cadus;  est  in  horto, 
'hylli,  nectendis  apium  coronis; 

Est  hederae  vis 
Multa,  qua  crines  religata  fulges;  5 

Ridet  argento  domus;  ara  castis 
Vincta  verbenis  avet  immolato 

Spargier  agno; 
Cuncta  festinat  manus,  huc  et  illuc 

Cursitant  mixtae  pueris  puellae;  10 

Sordidum  flammae  trepidant  rotantes 

Vertice  fumum. 
Ut  tamen  noris,  quibus  advoceris 
Gaudiis,  Idus  tibi  sunt  agendae, 
Qui  dies  mensem  Veneris  marinae  15 

Findit  Aprilem, 
Iure  sollemnis  mihi  sanctiorque 
Paene  natali  proprio,  quod  ex  hac 
Luce  Maecenas  meus  adfluentes 

Ordinat  annos.  20 

Telephum,  quem  tu  petis,  occupavit 
Non  tuae  sortis  iuvenem  puella 
Dives  et  lasciva  tenetque  grata 

Compede  vinctum. 
Terret  ambustus  Phaethon  avaras  25 

Spes,  et  exemplum  grave  praebet  ales 
Pegasus  terrenum  equitem  gravatus 

Bellerophontem, 
Semper  ut  te  digna  sequare  et  ultra 

Quam  licet  sperare  nefas  putando  30 

Disparem  vites.     Age  iam  meorum 

Finis  amorum, 
Non  enim  posthac  alia  calebo 
Femina,  condisce  modos,  amanda 
Voce  quos  reddas:  minuentur  atrae  35 

Carmine  curae. 


92  Q.  HORATII  FLAGCI 

XII. 

AD  VIRGILIUM. 

Iam  veris  comites,  quae  mare  temperant, 

Impellunt  animae  lintea  Thraciae; 

Iam  nec  prata  rigent,  nec  fluvii  strepunt 

Hiberna  nive  turgidi. 
5Nidum  ponit  Ityn  flebiliter  gemens 
Infelix  avis  et  Cecropiae  domus 
Aeternum  opprobrium,  quod  male  barbaras 

Regum  est  ulta  libidines. 
Dicunt  in  tenero  gramine  pinguium 
lOCustodes  oyium  carmina  fistula 

Delectantque  deum,  cui  pecus  et  nigri 

Colles  Arcadiae  placent. 
Adduxere  sitim  tempora,  Virgili: 
Sed  pressum  Calibus  ducere  Liberum 
15  Si  gestis,  iuvenum  nobilium  cliens, 

Nardo  vina  merebere. 
Nardi  parvus,  onyx  eliciet  cadum, 
Qui  nunc  Sulpiciis  accubat  horreis, 
Spes  donare  novas  largus  amaraque 
20  Curarum  eluere  efficax. 

Ad  quae  si  properas  gaudia,  cum  tua 
Velox  merce  veni:  non  ego  te  meis 
Immunem  meditor  tingere  poculis, 

Plena  dives  ut  in  domo. 
25Verum  pone  moras  et  studium  lucri, 
Nigrorumque  memor,  dum  licet,  ignium 
Misce  stultitiam  consiliis  brevem : 

Dulce  est  desipere  in  Ioco. 

XIII. 

AD    LYCEN. 

Audivere,  Lyce,  di  mea  vota,  di, 
Audivere,  Lyce:  fis  anus,  et  tamen 
Vis  formosa  videri, 

Ludisque  et  bibis  impudens, 
Et  cantu  tremulo  pota  Cupidinem  5 

Lentum  sollicitas.     Ille  virentis  et 
Doctae  psallere  Chiae 

Pulchris  excubat  in  genis. 
Importunus  enim  transvolat  aridas 

Quercus  et  refugit  te,  quia  luridi  10 

Dentes  te,  quia  rugae 
Turpant  et  capitis  nives. 
Nec  Coae  referunt  iam  tibi  purpurae 
Nec  clari  lapides  tempora,  quae  semel 

Notis  condita  fastis  15 

Inclusit  volucris  dies. 
Quo  fugit  Venus,  heu,  quove  color?  decens 
Quo  motus?  Quid  habes  illius,  iiiius, 
Quae  spirabat  amores, 

Quae  me  surpuerat  mihi,  20 

Felix  post  Cinaram,  notaque  et  artium 
Gratarum  facies?  Sed  Cinarae  breves 
Annos  fata  dederunt, 
Servatura  diu  parem 
iornicis  vetulae  temporibus  Lycen,  25 

'ossent  ut  iuvenes  visere  fervidi 
Multo  non  sine  risu 

Dilapsam  in  cineres  facem. 

XIV. 

AD  AUGUSTUM. 

Quae  cura  patrum  quaeve  Quiritium 
Plenis  honorum  muneribus  tuas, 
Auguste,  virtutes  in  aevum 
Per  titulos  memoresque  fastus 
5Aeternet,  o,  qua  sol  habitabiles 
lllustrat  oras,  maxime  principum? 
Quem  legis  expertes  Latinae 
Vindelici  didicere  nuper, 
Quid  Marte  posses.     Milite  nam  tuo 
lODrusus  Genaunos,  implacidum  genus, 
Breunosque  veloces  et  arces 
Alpibus  impositas  tremendis 
Deiecit  acer  plus  vice  simplici. 
Maior  Neronum  mox  grave  proelium 
15      Commisit  immanesque  Rhaetos 
Auspiciis  pepulit  secundis, 
Spectandus  in  certamine  Martio 
Devota  morti  pectora  liberae 
Quantis  fatigaret  ruinis, 
20  Indomitas  prope  qualis  undas 

Exercet  Auster,  Plaiadum  choro 
Scindente  nubes,  impiger  hostium 
Vexare  turmas  et  frementem 

Mittere  equum  medios  per  ignes. 
25  Sic  tauriformis  volvitur  Aufidus, 
Qui  regna  Dauni  praefluit  Appuli, 
Quum  saevit  horrendamque  cultis 
Diluviem  meditatur  agris, 
Ut  barbarorum  Claudius  agmina 
30Ferrata  vasto  diruit  impetu 

Primosque  et  extremos  metendo 
Stravit  humum  sine  clade  victor, 
Te  copias,  te  consilium  et  tuos 
Praebente  divos.     Nam  tibi  quo  die 
35      Portus  Alexandrea  supplex 

Et  vacuam  patefecit  aulam, 

'ortuna  lustro  prospera  tertio 
lelli  secundos  reddidit  exitus, 
Laudemque  et  optatum  peractis 

Imperiis  decus  arrogavit.  40 

'e  Cantaber  non  ante  domabilis 
Medusque  et  Indus,  te  profugus  Scythes 
Miratur,  o  tutela  praesens 
Italiae  dominaeque  Romae: 
'e  fontium  qui  celat  origines  45 

[ilusque  et  Ister,  te  rapidus  Tigris, 
Te  belluosus  qui  remotis 
Obstrepit  Oceanus  Britannis, 
'e  non  paventis  funera  Galliae 

►uraeque  tellus  audit  Hiberiae,  50 

Te  caede  gaudentes  Sygambri 
Compositis  venerantur  armis. 


XV. 

AUGUSTI   LAUDES. 

Phoebus  volentem  proelia  me  loqui 
Victas  et  urbes  increpuit  lyra, 
Ne  parva  Tyrrhenum  per  aequor 
Vela  darem.     Tua,  Caesar,  aetas 
Fruges  et  agris  rettulit  uberes,  5 

Et  signa  nostro  restituit  Iovi 
Derepta  Parthorum  superbis 
Postibus  et  vacuum  duellis 
Ianum  Quirini  clausit  et  ordinem 

Rectum  evaganti  frena  licentiae  10 

Iniecit  emovitque  culpas 
Et  veteres  revocavit  artes, 
Per  quas  Latinum  nomen  et  Italae 
Crevere  vires  famaque  et  imperi 

Porrecta  maiestas  ad  ortus  15 

Solis  ab  Hesperio  cubili. 


I.IL 


mm 

Custode  rerum  Caesare  non  furor 
Civilis  aut  vis  exiget  otium, 
Non  ira,  quae  procudit  enses 
20         Et  miseras  inimicat  urbes. 

Non,  qui  profundum  Danubium  bibunt, 
Edicta  rumpent  Iulia,  non  Getae, 
Non  Seres  infidive  Persae, 
Non  Tanain  prope  flumen  orti. 
25Nosque  et  profestis  lucibus  et  sacris 
Inter  iocosi  munera  Liberi, 
Cum  prole  matronisque  nostris 
Rite  deos  prius  adprecati, 
Virtute  functos  more  patrum  duces 
30Lydis  remixto  carmine  tibiis 

Troiamque  et  Anchisen  et  almae 
Progeniem  Veneris  canemus. 


HORATII    FLACCI 
EPODON 

L  I  B  E  R. 


I. 
AD  MAECENATEM, 


Ibis  Liburnis  inter  alta  navium, 

Amice,  propugnacula, 
Paratus  omne  Caesaris  periculum 

Subire,  Maecenas,  tuo. 
Quid  nos?  quibus  te  vita  si  superstite  5 

Iucunda,  si  contra,  gravis. 
Utrumne  iussi  persequemur  otium 

Non  dulce,  ni  tecum  simul, 
An  hunc  laborem  mente  laturi,  decet 

Qua  ferre  non  molles  viros?  10 

^eremus  et  te  vel  per  Alpiurn  iuga 

Inhospitalem  et  Caucasum, 
/el  occidentis  usque  ad  ultimum  sinum 

Forti   sequemur  pectore. 
jtoges,  tuum  labore  quid  iuvem  meo,  15 

Imbellis  ac  firmus  parum? 
omes  minore  sum  futurus  in  metu, 

Qui  maior  absentes  habet; 
Jt  assidens  implumibus  pullis  avis 

Serpentium  adlapsus  timet  20 

lagis  relictis,  non,  ut  adsit,  auxili 

Latura  plus  praesentibus. 
ibenter  hoc  et  omne  militabitur 

Bellum  in  luae  spem  gratiae; 

Horatius.  7 


■■ 

25Non  ut  iuvencis  illigata  pluribus 

Aratra  nitantur  meis, 
Pecusve  Calabris  ante  sidus  fervidum 

Lucana  mutet  pascuis, 
Neque  ut  superni  villa  candens  Tusculi 
30     Circaea  tangat  moenia. 

Satis  superque  me  benignitas  tua 

Ditavit:  haud  paravero, 
Quod  aut  avarus  ut  Chremes  terra  premam, 

Discinctus  aut  perdam  nepos. 


II. 


Beatus  ille,  qui  procul  negotiis, 

Ut  prisca  gens  mortalium, 
Paterna  rura  bubus  exercet  suis 

Solutus  omni  fenore, 
5Neque  excitatur  classico  miles  truci, 

Neque  horret  iratum  mare, 
Forumque  vitat  et  superba  civium 

Potentiorum  limina. 
Ergo  aut  adulta  vitium  propagine 
10     Altas  maritat  populos, 

Aut  in  reducta  valle  mugientium 

Prospectat  errantes  greges, 
Inutilesque  falce  ramos  amputans 

Feliciores  inserit, 
15Aut  pressa  puris  mella  condit  amphoris, 

Aut  tondet  infirmas  oves; 
Vel  quum  decorum  mitibus  pomis  caput 

Auctumnus  agris  extulit, 
Ut  gaudet  insitiva  decerpens  pyra, 
20     Certantem  et  uvam  purpurae, 

Qua  muneretur  te,  Priape,  et  te,  pater 

Silvane,  tutor  finium. 
Libet  iacere  modo  sub  antiqua  ilice, 

Modo  in  tenaci  gramine. 

Labuntur  altis  jnteiim  ripis  aquae,  26 

Querunlur  in  silvis  aves, 
Fontesque  lymphis  obstrepunt  manantibus, 

Somnos  quod  invitet  leves. 
At  quum  tonantis  annus  hibernus  Iovis 

Imbres  nivesque  comparat,  30 

Aut  trudit  acres  hinc  et  hinc  multa  eane 

Apros  in  obstantes  plagas, 
Aut  amite  levi  rara  tendit  retia, 

Turdis  edacibus  dolos, 
Pavidumque  leporem  et  advenam  laqueo  gruem  35 

Iucunda  captat  praemia. 
Quis  non  malarum,  quas  amor  curas  habet, 

Haec  inter  obliviscitur? 
Quodsi  pudica  mulier  in  partem  iuvet 

Domum  atque  dulces  liberos,  40 

Sabina  qualis  aut  perusta  solibus 

Pernicis  uxor  Appuli, 
Sacrum  vetustis  exstruat  lignis  focum 

Lassi  sub  adventum  viri, 
Claudensque  textis  cratibus  laetum  pecus  45 

Distenta  siccet  ubera, 
Et  horna  dulci  vina  promens  dolio 

Dapes  inemptas  apparet: 
Non  me  Lucrina  iuverint  conchylia 

Magisve  rhombus  aut  scari,  50 

wi  quos  Eois  intonata  fluctibus 
■   Hiems  ad  hoc  vertat  mare; 
Von  Afra  avis  descendat  in  ventrem  meum, 

Non  attagen  Ionicus 
1  ucundior,  quam  lecta  de  pinguissimis  55 

Oliva  ramis  arborum, 
ut  herba  lapathi  prata  amantis  et  gravi 

Malvae  salubres  corpori, 
'el  agna  festis  caesa  Terminalibus, 

Vel  haedus  ereptus  lupo.  60 

*as  inter  epulas  ut  iuvat  pastas  oves 

Videre  properantes  domum, 
*dere  fessos  vomerem  inversum  boves 

Collo  trahentes  languido, 

7* 
lll  LOFC 

65Poskosque  vernas,  ditis  examen  ilomus, 
Circum  renidentes  Lares! 
Haec  ubi  locutus  fenerator  Alfius, 

Iamiam  futurus  rusticus, 
Omnem  redegit  Idibus  pecuniam, 
70      Quaerit  Calendis  ponere. 


UI. 
AD  MAECENATEM. 

Parentis  olim  si  quis  impia  manu 

Senile  guttur  fregerit, 
Edit  cicutis  allium  nocentius. 

0  dura  raessorum  ilia! 
5Quid  hoc  veneni  saevit  in  praecordiis? 

Num  viperinus  his  cruor 
fncoctus  herbis  me  fefellit  an  malas 

Canidia  tractavit  dapes? 
Ut  Argonautas  praeter  omnes  candidum 
10     Medea  mirata  est  ducem, 
Ignota  tauris  illigaturum  iuga 

Perunxit  hoc  Iasonem; 
Hoc  delibutis  ulta  donis  pellicem, 

Serpente  fugit  alite. 
15Nec  tantus  unquam  siderum  insedit  vapor 

Siticulosae  Apuliae, 
Nec  munus  humeris  efficacis  Herculis 

Inarsit  aestuosius. 
At  si  quid  unquam  tale  concupiveris, 
20     Iocose  Maecenas,  precor, 
Manum  puella  savio  opponat  tuo, 

Extrema  et  in  sponda  cubet. 

IV. 

Lupis  et  agnis  quanta  sortito  obtigit 

Tecum  mihi  discordia  est, 
Hibericis  peruste  funibus  latus 

Et  crura  dura  compede. 
Licet  superbus  ambules  pecunia,  5 

Fortuna  non  mutat  genus. 
Videsne,  sacram  metiente  te  viam 

Cum  bis  trium  ulnarum  toga, 
Ut  ora  vertat  huc  et  huc  euntium 

Liberrima  indignatio?  10 

„Sectus  flagellis  hic  triumviralibus 

Praeconis  ad  fastidium 
Arat  Falerni  mille  fundi  iugera, 

Et  Appiam  mannis  terit, 
Sedilibusque  magnus  in  primis  eques  15 

Othone  contempto  sedet. 
Quid  attinet  tot  ora  navium  gravi 

Rostrata  duci  pondere 
Contra  latrones  atque  servilem  manum, 

Hoc,  hoc  tribuno  militum?"  20 


IN    CANIDIAM   VENEFICAM. 


'  At,  o  deorum  quidquid  in  coelo  regit 
«       Terras  et  humanum  genus, 
Quid  iste  fert  tumultus?  et  quid  omnium 

Vultus  in  unum  me  truces? 
i]Per  liberos  te,  si  vocata  partubus  5 

Lucina  veris  adfuit, 
Per  hoc  inane  purpurae  decus  precor, 
;     Per  improbaturum  haec  lovem, 
Quid  ut  noverca  me  intueris  aut  uti 

{     Petita  ferro  belua?  10 

\  Ut  haec  trementi  questus  ore  constitit 
Insignibus  raptis  puer, 

Impube  corpus,  quak  posset  impia 
Mollire  Thracum  pectora; 
15Canidia  brevibus  implicata  viperis 
Crines  et  incomptum  caput 
Iubet  sepulcris  caprificos  erutas, 

Iubet  cupressus  funebres 
Et  uncta  turpis  ova  ranae  sanguine 
20     Plumamque  nocturnae  strigis 

Herbasque,  quas  Iolcos  atque  Hiberia 

Mittit  venenorum  ferax, 
Et  ossa  ab  ore  rapta  ieiunae  canis 
Flammis  aduri  Colchicis. 
25  At  expedita  Sagana  per  totam  domum 
Spargens  Avernales  aquas 
Horret  capillis  ut  marinus  asperis 

Echinus  aut  currens  aper. 
Abacta  nulla  Veia  conscientia 
30      Ligonibus  duris  humum 
Exhauriebat  ingemens  laboribus, 

Quo  posset  infossus  puer 
Longo  die  bis  terque  mutatae  dapis 
lnemori  spectaculo, 
35  Quum  promineret  ore,  quantum  exstant  aqua 
Suspensa  mento  corpora : 
Exsecta  uti  medulla  et  aridum  iecur 

Amoris  esset  poculum, 
Interminato  quum  semel  fixae  cibo 
40      Intabuissent  pupulae. 

Non  defuisse  masculae  libidinis 

Ariminensem  Foliam, 
Et  otiosa  credidit  Neapolis 
Et  omne  vicinum  oppidum, 
45  Quae  sidera  excantata  voce  Thessala 
Lunamque  coelo  deripit. 
Hic  irresectum  saeva  dente  livido 
Canidia  rodens  pollicem 
.    Quid  dixit  aut  quid  tacuit?  0  rebus  meis 
50      Non  infideles  arbitrae, 

Nox  et  Diana,  quae  silentium  regis, 
Arcana  quum  fiunt  sacra, 

Nunc,  nunc  adeste,  nunc  in  hostiles  domos 

Iram  atque  numen  vertite. 
Formidolosis  dum  latent  silvis  ferae  55 

Lulci  sopore  languidae, 
Senem,  quod  omnes  rideant,  adulterum 

Latrent  Suburanae  canes 
Nardo  perunctum,  quale  nec  perfectius 

Meae  laborarint  manus.  60 

Quid  accidit?  cur  dira  barbarae  minus 

Venena  Medeae  valent, 
Quibus  superbam  fugit  ulta  pellicem, 

Magni  Creontis  filiam, 
Quum  palla,  tabo  munus  imbutum,  novam  65 

Incendio  nuptam  abstulit? 
Atqui  nec  herba  nec  latens  in  asperis 

Radix  fefellit  me  locis. 
Indormit  unctis  omnium  cubilibus 

Oblivione  pellicum.  70 

Ah!  ah!  solutus  ambulat  veneficae 

Scientioris  carmine. 
Non  usitatis,  Vare,  potionibus 

0  multa  fleturum  caput, 
Ad  me  recurres,  nec  vocata  mens  tua  75 

Marsis  redibit  vocibus. 
Maius  parabo,  maius  infundam  tibi 

Fastidienti  poculum, 
Priusque  coelum  sidet  inferius  mari 

Teliure  porrecta  super,  80 

Quam  non  amore  sic  meo  flagres,  uti 

Bitumen  atris  ignibus. 
Sub  haec  puer  iam  non,  ut  ante,  mollibus 

Lenire  verbis  impias, 
Sed  dubius,  unde  rumperet  silentium,  85 

Misit  Thyesteas  preces: 
Venena,  magnum  fas  nefasque,  non  valent 

Convertere  humanam  vicem. 
i  Diris  agam  vos :  dira  detestatio 

Nulla  expiatur  victima.  90 

Quin,  ubi  perire  iussus  exspiravero, 

Nocturnus  occurram  furor, 


L 

Petamque  vultus  umbra  curvis  unguibus, 

Quae  vis  deorum  est  Manium, 
95  Et  inquietis  assidens  praecordiis 

Pavore  somnos  auferam. 
Vos  turba  vicatim  hinc  et  hinc  saxis  petens 

Contundet  obscoenas  anus. 
Post  insepulta  membra  different  lupi 
100     Et  Esquilinae  alites, 

Neque  hoc  parentes  heu  mihi  superstites 

Effugerit  spectaculum. 


VI, 

Quid  immerentes  hospites  vexas  canis 

Ignavus  adversum  lupos? 
Quin  huc  inanes,  si  potes,  vertis  minas, 

Et  me  remorsurum  pelis? 
5Nam,  qualis  aut  Molossus  aut  fulvus  Lacon, 

Amica  vis  pastoribus, 
Agam  per  altas  aure  sublata  nives, 

Quaecunque  praecedet  fera. 
Tu  quum  timenda  voce  complesti  nemus, 
10     Proiectum  odoraris  cibum. 

Cave,  cave!  namque  in  malos  asperrimus 

Parata  tollo  cornua, 
Qualis  Lycambae  spretus  infido  gener, 

Aut  acer  hostis  Bupalo, 
15  An,  si  quis  atro  dente  me  petiverit, 

Inultus  ut  flebo  puer? 


VII. 
AD  POPULUM  ROMANUM. 

Quo,  quo  scelesti  ruitis?  aut  cur  dexteris 

Aptantur  enses  conditi? 
Parumne  oampis  atque  Neptuno  super 

Fusum  est  Latini  sanguinis? 

Non  ut  superbas  invidae  Carthaginis  5 

Romanus  arces  ureret, 
Intactus  aut  Britannus  ut  descenderet 

Sacra  catenatus  via, 
Sed  ut  secundum  vota  Parthorum  sua 

Urbs  haec  periret  dextera.  10 

Neque  hic  lupis  mos  nec  fuit  leonibus 

Unquam  nisi  in  dispar  feris. 
Furorne  caecos  an  rapit  vis  acrior? 

An  culpa?  responsum  date. 
Tacent,  et  ora  pallor  albus  inficit  15 

Mentesque  perculsae  stupent. 
Sic  est:  acerba  fata  Romanos  agunt 

Scelusque  fraternae  necis, 
Ut  immerentis  fluxit  in  terram  Remi 

Sacer  nepotibus  cruor.  20 


VIII. 

1N   ANUM   LIBIDINOSAM. 


Rogare  longo  putidam  te  seculo, 

Vires  quid  enervet  meas! 
Quum  sit  tibi  dens  ater  et  rugis  vetus 

Frontem  senectus  exaret, 
Hietque  turpis  inter  aridas  nates  5 

Podex  velut  crudae  bovis. 
Sed  incitat  me  pectus  et  mammae  putres. 

Equina  quales  ubera, 
Venterque  mollis  et  femur  tumentibus 

Exile  suris  additum.  10 

Esto  beata,  funus  atque  imagines 

Ducant  triumphales  tuum, 
Nec  sit  marita,  quae  rotundioribus 

Onusta  baccis  ambulet. 
Quid,  quod  libelli  Stoici  inter  sericos  15 

Iacere  pulvillos  amant? 

Illiterati  num  minus  nervi  rigent? 

Minusve  languet  fascinum? 
Quod  ut  superbo  provoces  ab  inguine, 
20     Ore  adlaborandum  est  tibi. 


IX. 
AD   MAEGENATEM. 

Quando  repostum  Caecubum  ad  festas  dapes 

Victore  laetus  Caesare 
Tecum  sub  alta,  sic  Iovi  gratum,  domo, 

Beate  Maecenas,  bibam, 
5Sonante  mixtum  tibiis  carmen  lyra, 

Hac  Dorium,  illis  barbarum? 
Ut  nuper,  actus  quum  freto  Neptunius 

Dux  fugit  ustis  navibus, 
Minatus  urbi  vincla,  quae  detraxerat 
10      Servis  amicus*  perfidis. 

Romanus,  eheu,  posteri  negabitis, 

Emancipatus  feminae 
Fert  vallum  et  arma  miles  et  spadonibus 

Servire  rugosis  potest, 
151nterque  signa  turpe  militaria 

Sol  aspicit  conopium! 
Ad  hoc  frementes  verterunt  bis  mille  equos 

Galli  canentes  Caesarem, 
Hostiliumque  navium  portu  latent 
20     Puppes  sinistrorsum  citae. 
Io  Triumphe,  tu  moraris  aureos 

Currus  et  intactas  boves? 
Io  Triumphe,  nec  Iugurthino  parem 

Bello  reportasti  ducem, 
25Neque  Africanum,  cui  super  Carthaginem 

Virtus  sepulcrum  condidit. 
Terra  marique  victus  hostis  Punico 

Lugubre  mutavit  sagum. 
Aut  ille  centum  nobilem  Cretam  urbibus 
30     Ventis  iturus  non  suis, 

Ixercitatatas  aut  petit  Syrtes  Noto, 

Aut  fertur  incerto  mari. 
lapaciores  affer  huc,  puer,  scyphos 

Et  Chia  vina  aut  Lesbia, 
el,  quod  fluentem  nauseam  coerceat,  35 

Metire  nobis  Caecubum. 
Curam  metumque  Caesaris  rerum  iuvat 

Dulci  Lyaeo  solvere. 


IN   MAEVIUM   POETAM. 

ala  soluta  navis  exit  alite 

Ferens  olentem  Maevium. 
t  horridis  utrumque  verberes  latus, 

Auster,  memento  fluctibus. 
Niger  rudentes  Eurus  inverso  man  5 

Fractosque  remos  differat. 
Insurgat  Aquilo,  quantus  altis  montibus 

Frangit  trementes  ilices. 
Nec  sidus  atra  nocte  amicum  appareat, 

Qua  tristis  Orion  cadit;  10 

Quietiore  nec  feratur  aequore 

Quam  Graia  victorum  manus, 
Quum  Pallas  usto  vertit  iram  ab  Ilio 

In  impiam  Aiacis  ratem. 
0  quantus  instat  navitis  sudor  tuis  15 

Tibique  pallor  luteus 
Et  illa  non  virilis  eiulatio, 

Preces  et  aversum  ad  Iovem: 
Ionius  udo  quum  remugiens  sinus 

Noto  carinam  ruperit!  20 

Opima  quodsi  praeda  curvo  litore 

Porrecta  mergos  iuveris, 
Libidinosus  immolabitur  caper 

Et  agna  tempestatibus. 


i 

XI. 
AD   PETTIUM. 

Petti,  nihil  me  sicut  antea  kivat 

Scribere  versiculos  amore  percussum  gravi, 
Amore,  qui  me  praeter  omnes  expetit 

Mollibus  in  pueris  aut  in  puellis  urere. 
5Hic  tertius  December,  ex  quo  destiti 

Inachia  furere,  silvis  honorem  decutit. 
Heu  me,  per  urbem,  nam  pudet  tanti  mali, 

Fabula  quanta  fui!  conviviorum  et  poenitet, 
In  quis  amantem  et  languor  et  silentium 
10      Arguit  et  latere  petitus  imo  spiritus. 
Contrane  lucrum  nil  valere  candidum 

Pauperis  ingenium?  querebar  adplorans  tibi: 
Simui  calentis  inverecundus  deus 

Fervidior    mero  arcana  promorat  loco. 
15  Quodsi  meis  inaestuet  praecordiis 

Libera  bilis,  ut  haec  ingrata  ventis  dividat 
Fomenta  vulnus  nil  malum  levantia, 

Desinet  imparibus  certare  submotus  pudor. 
Ubi  haec  severus  te  palam  laudaveram, 
20     Iussus  abire  domum  ferebar  incerto  pede 
Ad  non  amicos  heu  mihi  postes  et  heu 

Limina  dura,  quibus  lumbos  et  infregi  latus. 
Nunc  gloriantis  quamlibet  mulierculam 

Vincere  mollitia  amor  Lycisci  me  tenet; 
w25Unde  expedire  non  amicorum  queant 

Libera  consilia  nec  contumeliae  graves, 
Sed  alius  ardor  aut  puellae  candidae 

Aut  teretis  pueri  longam  renodantis  comam. 


1 

XII. 
IN  ANUM  LIBIDINOSAM. 

. 

Quid  tibi  vis,  mulier  nigris  dignissima  barris? 

Munera  quid  mihi  quidve  tabellas 
Mittis  nec  firmo  iuveni  neque  naris  obesae? 

Namque  sagacius  unus  odoror, 
Polypus  an  gravis  hirsutis  cubet  hircus  in  alis,  5 

Quam  canis  acer  ubi  lateat  sus. 
Quis  sudor  vietis  et  quam  malus  undique  membris 

Crescit  odor,  quum  pene  soluto 
Indomitam  properat  rabiem  sedare,  neque  illi 

Iam  manet  humida  creta  colorque  10 

Stercore  fucatus  crocodili,  iamque  subando 

Tenta  cubilia  tectaque  rumpit; 
Vel  mea  quum  saevis  agitat  fastidia  verbis: 

„Inachia  langues  minus  ac  me; 
Inachiam  ter  nocte  potes,  mihi  semper  ad  unum  15 

Mollis  opus.     Pereat  male,  quae  te 
Lesbia  quaerenti  taurum  monstravit  inertem, 

Quum  mihi  Cous  adesset  Amyntas, 
Cuius  in  indomito  constantior  inguine  nervus 

Quam  nova  collibus  arbor  inhaeret.  20 

Muricibus  Tyriis  iteratae  vellera  lanae 

Cui  properabantur?  Tibi  nempe; 
INe  foret  aequales  inter  conviva,  magis  quem 

Diligeret  mulier  sua  quam  te. 
0  ego  non  felix,  quam  tu  fugis,  ut  pavet  acres  25 

Agna  lupos  capreaeque  leones." 


XIII. 


AD   AMICOS. 

Horrida  tempestas  coelum  contraxit,  et  imbres 

Nivesque  deducunt  Iovem;  nunc  mare,  nunc  siluae 

Threicio  Aquilone  sonant:  rapiamus,  amici, 
Occasionem  de  die,  dumque  virent  genua 

5  Et  decet,  obducta  solvatur  fronte  senectus. 
Tu  vina  Torquato  move  consule  pressa  meo. 
Cetera  mitte  loqui:  deus  haec  fortasse  benigna 

Reducet  in  sedem  vice.     Nunc  et  Achaemenio 
Perfundi  nardo  iuvat  et  fide  Cyllenea 
10      Levare  diris  pectora  sollicitudinibus ; 
Nobilis  ut  grandi  cecinit  Centaurus  alumno: 

Invicte,  mortalis  dea  nate  puer  Thetide, 
Te  manet  Assaraci  tellus,  quam  frigida  parvi 
Findunt  Scamandri  flumina  lubricus  et  Simois, 
15Unde  tibi  reditum  certo  subtemine  Parcae 

Rupere,  nec  mater  domum  caerula  te  revehet. 
Illic  omne  malum  vino  cantuque  levato, 
Deformis  aegrimoniae  dulcibus  alloquiis. 


XIV. 
AD    MAECENATEM. 

Mollis  inertia  cur  tantam  diffuderit  imis 

Oblivionem  sensibus, 
Pocula  Lethaeus  ut  si  ducentia  somnos 

Arente  fauce  traxerim, 
5Candide  Maecenas,  occidis  saepe  rogando: 

Deus,  deus  nam  me  vetat 
Inceptos,  olim  promissum  carmen,  iambos 

Ad  umbilicum  adducere. 
Non  aliter  Samio  dicunt  arsisse  Bathyllo 
10      Anacreonta  Teium, 

Qui  persaepe  cava  testudine  flevit  amorem 

Non  elaboratum  ad  pedem. 
Ureris  ipse  miser;  quodsi  non  pulchrior  ignis 

Accendit  obsessam  llion, 
15Gaude  sorte  tua;-me  libertina  neque  uno 

Contenta  Phryne  macerat. 

XV. 
AD   NEAERAM. 

Nox  erat  et  coelo  fulgebat  luna  sereno 

Inter  minora  sidera, 
Quum  tu  magnorum  numen  laesura  deorum 

In    verba  iurabas  mea, 
Arctius  atque  hedera  procera  adstringitur  ilex  5 

Lentis  adhaerens  brachiis, 
Dum  pecori  lupus,  et  nautis  infestus  Orion 

Turbaret  hibernum  mare, 
Intonsosque  agitaret  Apollinis  aura  capillos, 

Fore  hunc  amorem  mutuum.  ]0 

0  dolitura  mea  multum  virtute  Neaera! 

Nam  si  quid  in  Flacco  viri  est, 
Non  feret  assiduas  potiori  te  dare  noctes, 

Et  quaeret  iratus  parem ; 
Nec  semeL  offensae  cedet  constantia  formae,  15 

Si  certus  intrarit  dolor. 
At  tu,  quicunque  es  felicior  atque  meo  nunc 

Superbus  incedis  malo, 
Sis  pecore  et  multa  dives  tellure  licebit, 

Tibique  Pactolus  fluat,  20 

Nec  te  Pythagorae  fallant  arcana  renati, 

Formaque  vincas  Nirea, 
Eheu,  translatos  alio  maerebis  amores: 

Ast  ego  vicissim  risero. 


XVI. 
AD  POPULUM  ROMANUM. 

Altera  iara  teritur  bellis  civilibus  aetas, 

Suis  et  ipsa  Roma  viribus  ruit: 
Quam  neque  finitimi  valuerunt  perdere  Marsi 

Minacis  aut  Etrusca  Porsenae  manus, 
Aemula  nec  virtus  Capuae,  nec  Spartacus  acer  5 

Novisque  rebus  infidelis  Allobrox, 


— 

Nec  fera  eaerulea  domuit  Germania  pube 

Parentibusque  abominatus  Hannibal; 
lmpia  perdemus  devoti  sanguinis  aetas, 
10     Ferisque  rursus  occupabitur  solum. 

Barbarus  heu  cineres  insistet  victor  et  urbem 

Eques  sonante  verberabit  ungula, 
Quaeque  carent  ventis  et  solibus  ossa  Quirini, 

Nefas  videre,  dissipabit  insolens. 
lSForte  quid  expediat  communiter  aut  melior  pars 

Malis  carere  quaeritis  laboribus: 
Nulla  sit  hac  potior  sententia,  Phocaeorum 

Velut  profugit  exsecrata  civitas 
Agros  atque  Lares  patrios  habitandaque  fana 
20     Apris  reliquit  et  rapacibus  lupis, 

Ire,  pedes  quocunque  ferent,  quocunque  per  undas 

Notus  vocabit  aut  protervus  Africus. 
Sic  placet?  an  melius  quis  habet  suadere?  secunda 

Ratem  occupare  quid  moramur  alite? 
25  Sed  iuremus  in  haec:  Simul  imis  saxa  renarint 

Vadis  levata,  ne  redire  sit  nefas, 
Neu  conversa  domum  pigeat  dare  lintea,  quando 

Padus  Matina  laverit  cacumina, 
In  mare  seu  celsus  procurrerit  Apenninus, 
30      Novaque  monstra  iunxerit  libidin^ 

Mirus  amor,  iuvet  ut  tigres  subsidere  cervis, 

Adulteretur  et  columba  miluo, 
Credula  nec  ravos  timeant  armenta  leones, 

Ametque  salsa  levis  hircus  aequora. 
35  Haec,  et  quae  poterunt  reditus  abscindere  dulces, 

Eamus  omnis  exsecrata  civitas, 
Aut  pars  indocili  melior  grege;  mollis  et  exspes 

Inominata  perprimat  cubilia. 
Vos,  quibus  est  virtus,  muliebrem  tollite  luctum, 
40     Etrusca  praeter  et  volate  litora. 

Nos  manet  Oceanus  circumvagus :  arva,  beata 

Petamus  arva  divites  et  insulas, 
Reddit  ubi  Cererem  tellus  inarata  quotannis 

Et  imputata  floret  usque  vinea, 
45Germinat  et  nunquam  fallentis  termes  olivae, 

Suamque  pulla  ficus  ornat  arborem, 

Mella  cava  manant  ex  ilice,  montibus  altis 

Levis  crepante  lympha  desilit  pede. 
Illic  iniussae  veniunt  ad  mulctra  capellae, 

Refertque  tenta  grex  amicus  ubera;  50 

Nec  vespertinus  circumgemit  ursus  ovile, 

Neque  intumescit  alta  viperis  humus. 
Pluraque  felices  mirabimur:  ut  neque  largis 

Aquosus  Eurus  arva  radat  imbribus, 
Pinguia  nec  siccis  urantur  semina  glebis,  55 

Utrumque  rege  temperante  coelitum. 
Non  huc  Argoo  contendit  remige  pinus, 

Neque  impudica  Colchis  intulit  pedem; 
Non  huc  Sidonii  torserunt  cornua  nautae, 

Laboriosa  nec  cohors  Ulixei.  60 

Nulla  nocent  pecori  contagia,  nullius  astri 

Gregem  aestuosa  torret  impotentia. 
Iuppiter  illa  piae  secrevit  litora  genti, 

Ut  inquinavit  aere  tempus  aureuin; 
Aerea  dehinc  ferro  duravit  secula,  quorum  65 

Piis  secunda  vate  me  datur  fuga. 


XVII. 
AD    CANIDIAM. 

HORATIUS. 

Iam  iam  efficaci  do  manus  scientiae 
Supplex  et  oro  regna  per  Proserpinae, 
Per  et  Dianae  non  movenda  numina, 
Per  atque  libros  carminum  valentium 

Refixa  coelo  devocare  sidera,  5 

Canidia,  parce  vocibus  tandem  sacris 
Citumque  retro  solve,  solve  turbinem. 
Movit  nepotem  Telephus  Nereium, 
In  quem  superbus  ordinarat  agmina 

Mysorum  et  in  quem  tela  acuta  torserat.  10 

|Unxere  matres  Iliae  addictum  feris 

J"  Alitibus  atque  canibus  homicidam  Hectorem, 
|      Horatius.  8 

Postquam  relictis  moenibus  rex  procidit 
Heu  pervicacis  ad  pedes  Achillei. 

15Setosa  duris  exuere  pellibus 
Laboriosi  remiges  Ulixei 
Volente  Circa  membra;  tunc  mens  et  sonus 
Relapsus  atque  notus  in  vultus  honor. 
Dedi  satis  superque  poenarum  tibi, 

20  Amata  nautis  multum  et  institoribus. 
Fugit  iuventas,  et  verecundus  color 
Reliquit  ossa  pelle  amicta  lurida; 
Tuis  capillus  albus  est  odoribus, 
Nullum  ab  labore  me  reclinat  olium; 

25  Urget  diem  nox  et  dies  noctem,  neque  est 
Levare  tenta  spiritu  praecordia. 
Ergo  negatum  vincor  ut  credam  miser, 
Sabella  pectus  increpare  carmina, 
Caputque  Marsa  dissilire  nenia. 

30  Quid  amplius  vis?  0  mare,  o  terra,  ardeo, 
Quantum  neque  atro  delibutus  Hercules 
Nessi  cruore,  nec  Sicana  fervida 
Furens  in  Aetna  flamma;    tu,  donec  cinis 
Iniuriosis  aridus  ventis  ferar, 

35  Cales  venenis  officina  Colchicis. 

Quae  finis  aut  quod  me  manet  stipendium? 
Effare:  iussas  cum  fide  poenas  luam, 
Paratus  expiare,  seu  poposceris 
Centum  iuvencos,  sive  mendaci  lyra 

40Voles  sonari,  tu  pudica,  tu  proba 
Perambulabis  astra  sidus  aureum. 
Infamis  Helenae  Castor  offensus  vice, 
Fraterque  magni  Castoris,  victi  prece 
Adempta  vati  reddidere  lumina. 

45  Et  tu,  potes  nam,  solve  me  dementia, 
0  nec  paternis  obsoleta  sordibus, 
Neque  in  sepulcris  pauperum  prudens  anus 
Novendiales  dissipare  pulveres. 
Tibi  hospitale  pectus  et  purae  manus, 

50Tuusque  venter  Pactumeius,  et  tuo 
Cruore  rubros  obstetrix  pannos  lavit, 
Utcunque  fortis  exsilis  puerpera. 


Q.  HORATII  FLACCI  EPODON  LIBER.17.  115 

CANIDIA. 

Quid  obseratis  auribus  fundis  preces? 

Non  saxa  nudis  surdiora  navitis 

Neptunus  alto  tundit  hibernus  salo.  55 

lnultus  ut  tu  riseris  Cotyttia 

Vulgata,  sacrum  liberi  Cupidinis, 

Et  Esquilini  pontifex  venefici 

Impune  ut  urbem  nomine  impleris  meo? 

Quid  proderat  ditasse  Pelignas  anus,  60 

Velociusve  miscuisse  toxicum? 

Sed  tardiora  fata  te  votis  manent; 

Ingrata  misero  vita  ducenda  est  in  hoc, 

Novis  ut  usque  suppetas  laboribus. 

Optat  quietem  Pelopis  infidi  pater,  65 

Egens  benignae  Tantalus  semper  dapis, 

Optat  Prometheus  obligatus  aliti, 

Optat  supremo  collocare  Sisyphus 

In  monte  saxum;  sed  vetant  leges  lovis. 

Voles  modo  altis  desilire  turribus,  70 

Modo  ense  pectus  Norico  recludere, 

Frustraque  vincla  gutturi  nectes  tuo 

Fastidiosa  tristis  aegrimonia. 

Vectabor  humeris  tunc  ego  inimicis  eques, 

iMeaeque  terra  cedet  insolentiae.  75 

An  quae  movere  cereas  imagines, 

Ut  ipse  nosti  curiosus,  et  polo 

Deripere  lunam  vocibus  possim  meis, 

Possim  crematos  excitare  mortuos 

Desiderique  temperare  pocula,  80 

Plorem  artis  in  te  nil  agentis  exitum? 

CARMEN    SECULARE 

PRO  INCOLUMITATE  IMPERII. 


Phoebe  silvarumque  potens  Diana, 
Lucidum  coeli  decus,  o  coiendi 
Semper  et  culti,  date,  quae  precamur 
Tempore  sacro, 
5  Quo  Sibyllini  monuere  versus 
Virgiftes  leclas  puerosque  castos 
Dis,  quibus  septem  placuere  colles, 

Dicere  carmen. 
Alme  Sol,  curru  nitido  diem  qui 
lOPromis  et  celas  aliusque  et  idem 
Nasceris,  possis  nihil  urbe  Roma 

Visere  maius. 
Rite  maturos  aperire  partus 
Lenis,  Ilithyia,  tuere  matres, 
15Sive  tu  Lucina  probas  vocari 
Seu  Genitalis: 
Diva,  producas  subolem  patrumque 
Prosperes  decreta  super  iugandis 
Feminis  prolisque  novae  feraci 
20  Lege  marita, 

Certus  undenos  decies  per  annos 
Orbis  ut  cantus  referatque  ludos 
Ter  die  claro  totiesque  grata 
Nocte  frequentes. 
25Vosque  veraces  cecinisse,  Parcae, 

Quod  semel  dictum  est  stabilisque  reium 
Terminus  servat,  bona  iam  peractis 
Iungite  fata. 

Fertilis  fruguni  pecorisque  tellus 

Spicea  donet  Cererem  corona;  30 

Nutriant  fetus  et  aquae  salubres 

Et  Iovis  aurae. 
Condito  mitis  placidusque  telo 
Supplices  audi  pueros,  Apollo; 
Siderum  regina  bifcornis,  audi,  35 

Luna,  puellas. 
Roma  si  vestrum  est  opus,  Iliaeque 
Litus  Etruscum  tenuere  turmae, 
Iussa  pars  mutare  Lares  et  urbem 

Sospite  cursu,  40 

Cui  per  ardentem  sine  fraude  Troiam 
Castus  Aeneas  patriae  superstes 
Liberum  munivit  iter  daturus 

Plura  relictis: 

Di,  probos  mores  docili  iuventae,  45 

Di,  senectuti  placidae  quietem, 
Romulae  genti  date  remque  prolemque 

Et  decus  omne. 
uaeque  vos  bubus  veneratur  albis 
Clarus  Anchisae  Venerisque  sanguis,  50 

Impetret,  bellante  prior,  iacentem 

Lenis  in  hostem. 
lam  mari  terraque  manus  potentes 
Medus  Albanasque  timet  secures; 
Iam  Scythae  responsa  petunt  superbi  55 

Nuper  et  Indi. 
lam  fides  et  pax  et  honos  pudorque 
Priscus  et  neglecta  redire  virtus 
Audet,  apparetque  beata  pleno 

Copia  cornu.  00 

Augur  et  fulgente  decorus  arcu 
Phoebus  acceptusque  novem  Camenis, 
Qui  salutari  levat  arte  fessos 

Corporis  artus, 
Ri  Palatinas  videt  aequus  aras,  65 

Remque  Romanam  Latiumque  felix 
Alterum  in  lustrum  meiiusque  semper 

Proroget  aevum. 

70Quaeque  Aventinum  tenet  Algidumque, 
Quindecim  Diana  preces  virorum 
Curet  et  votis  puerorum  amicas 

Adplicet  aures. 
Haec  Iovem  sentire  deosque  cunctos 
Spem  bonam  certamque  domum  reporto, 
75  Doctus  et  Phoebi  chorus  et  Dianae 
Dicere  laudes. 


Q.    HORATII    FLACCI 

SATIRARUM 


LIBER    PRIMUS. 


I. 

Qui  fit,  Maecenas,  ut  nemo,  quani  sibi  sortem 

Seu  ratio  dederit  seu  fors  obiecerit,  illa 

Contentus  vivat,  laudet  diversa  sequentes? 

0  fortunati  mercatores!  gravis  annis 

Miles  ait  multo  iam  fractus  membra  labore.  5 

Contra  mercator,  navim  iactantibus  austris:     , 

Militia  est  potior;  quid  enim?  concurritur:  horae 

Momento  cita  mors  venit  aut  victoria  laeta. 

Agricolam  laudat  iuris  legumque  peritus, 

Sub  galli  cantum  consultor  ubi  ostia  pulsat.  l^ 

Ille  datis  vadibus  qui  rure  extractus  in  urbem  est, 

Solos  felices  viventes  clamat  in  urbe. 

Cetera  de  genere  hoc,  adeo  sunt  multa,  loquacem 

Delassare  valent  Fabium.     Ne  te  morer,  audi 

Quo  rem  deducam.     Si  quis  deus,  En  ego,  dicat,  15 

Iam  faciam  quod  vultis:  eris  tu,  qui  modo  miles, 

Mercator;  tu,  consultus  modo,  rusticus:  hinc  vos, 

Vos  hinc  mutatis  discedite  partibus.     Eia! 

Quid  statis?  Nolint.     Atqui  licet  esse  beatis. 

Quid  caussae  est,  merito  quin  illis  Iuppiter  ambas  20 

Iratus  buccas  inflet  neque  se  fore  posthac 

Tam  facilem  dicat,  votis  ut  praebeat  aurem? 

Praeterea,  ne  sic,  ut  qui  iocularia,  ridens 

Percurram:  quanquam  ridentem  dicere  verum 

25Quid  vetat?  ut  pueris  olim  dant  crustula  blandi 
Doctores,  eleuienta  velint  ut  discere  prima: 
Sed  tamen  amoto  quaeramus  seria  ludo. 
Ille  gravem  duro  terram  qui  vertit  aratro, 
Perfidus  hic  caupo,  miles  nautaeque  per  omne 

30Audaces  mare  qui  currunt,  hac  mente  laborem 
Sese  ferre,  senes  ut  in  otia  tuta  recedant, 
Aiunt,  quum  sibi  sint  congesta  cibaria:  sicut 
Parvula,  nam  exemplo  est,  magni  formica  laboris 
Ore  trahit  quodcunque  potest  atque  addit  acervo, 

35  Quem  struit,  haud  ignara  ac  non  incauta  futuri. 
Quae,  simul  inversum  contristat  Aquarius  annum, 
Non  usquam  prorepit  et  illis  utitur  ante 
Quaesitis  sapiens,  quum  te  neque  fervidus  aestus 
Demoveat  lucro,  neque  hiems,  ignis,  mare,  ferrum, 

40  Nil  obstet  tibi,  dum  ne  sit  te  ditior  alter. 

Quid  iuvat  immensum  te  argenti  pondus  et  auri 
Furtim  defossa  timidum  deponere  terra? 
Quod  si  comminuas,  vilem  redigatur  ad  assem. 
At,  ni  id  fit,  quid  habet  pulchri  constructus  acervus? 

45  Millia  frumenti  tua  triverit  area  centum, 

Non  tuus  hoc  capiet  venter  plus  ac  meus:  ut  si 
Reticulum  panis  venales  inter  onusto 
Forte  vehas  humero,  nihilo  plus  aceipias  quam 
Qui  nil  portarit.     Vel  dic,  quid  referat  intra 

SONaturae  fines  viventi,  iugera  centum  an 

Mille  aret?  At  suave  est  ex  magno  tollerc  acervo. 
Dum  ex  parvo  nobis  tantundem  haurire  relinquas, 
Cur  tua  plus  laudes  cumeris  granaria  nostris? 
Ut  tibi  si  sit  opus  liquidi  non  amplius  urna 

55  Vel  cyatho,  et  dicas:  Magno  de  flumine  malim, 
Quam  ex  hoc  fonticulo  tantundem  sumere.     Eo  fit 
Plenior  ut  si  quos  delectet  copia  iusto, 
Cum  ripa  simul  avulsos  ferat  Aufidus  acer. 
At  qui  tantuli  eget,  quanto  est  opus,  is  neque  limo 

60  Turbatam  haurit  aquam  neque  vitam  amittit  in  undis. 
At  bona  pars  hominum  decepta  cupidine  falso, 
Nil  satis  est,  inquit,  quia  tanti,  quantum  liabcas,  sis, 
Quid  facias  illi?  Iubeas  miserum  csse,  libenter 
Quatenus  id  facit:  ut  quidam  memoratur  Athcnis 

Sortlidus  ac  dives,  populi  contemnere  voces  65 

Sic  solitus:  Populus  me  sibilat,  at  mihi  plaudo 

Ipse  domi,  simul  ac  nummos  contemplor  in  arca. 

Tantalus  a  labris  sitiens  fugientia  captat 

Flumina  ...  Quid  rides?  Mutato  nomine  de  te 

Fabula  narratur:  congestis  undique  saccis  70 

Indormis  inhians,  et  tanquam  parcere  sacris 

Cogeris  aut  pictis  tanquam  gaudere  tabellis. 

Nescis  quo  valeat  nummus,  quem  praebeat  usum. 

Panis  ematur,  olus,  vini  sextarius,  adde 

Quis  humana  sibi  doleat  natura  negatis.  75 

n  vigilare  metu  exanimem,  noctesque  diesque 
Formidare  malos  fures,  incendia,  servos, 

fe  te  compilent  fugientes,  hoc  iuvat?  Horum 
Semper  ego  optarim  pauperrimus  esse  bonorum. 
At  si  condoluit  tentatum  frigore  corpus,  80 

Aut  alius  casus  lecto  te  adfixit;  habes  qui 
Assideat,  fomenta  paret,  medicum  roget,  ut  te 
Suscitet  ac  reddat  gnatis  carisque  propinquis. 
Non  uxor  salvum  te  vult,  non  filius;  omnes 
Yicini  oderunt,  noti,  pueri  atque  puellae.  85 

Miraris,  quum  tu  argento  post  omnia  ponas, 
Si  nemo  praestet  quem  non  merearis  amorem? 
At  si  cognatos,  nullo  natura  labore 
Quos  tibi  dat,  retinere  velis  servareque  amicos, 
Infelix  operam  perdas:  ut  si  quis  asellum  90 

In  campo  doceat  parentem  currere  frenis. 
Denique  sit  finis  quaerendi,  quoque  habeas  plus, 
Pauperiem  metuas  minus  et  finire  laborem 
Incipias,  parto  quod  avebas,  ne  facias  quod 
Ummidius  quidam  —  non  longa  est  fabula  —  dives  95 

Ut  metiretur  nummos,  ita  sordidus,  ut  se 
Non  unquam  servo  melius  vestiret,  ad  usque 
Supremum  tempus  ne  se  penuria  victus 
Opprimeret  metuebat.     At  hunc  liberta  securi 
Divisit  medium,  fortissima  Tyndaridarum.  100 

Quid  mi  igitur  suades?  Ut  vivam  Maenius?  aut  sic 
Ut  Nomentanus?  Pergis  pugnantia  secum 
Frontibus  adversis  componere:  non  ego  avarnm 
Quum  veto  te  fieri,  vappam  iubeo  ac  nebulonem. 

105  Est  inter  Tanaifn  quiddam  soceruraque  Viselli. 
Est  modus  in  rebus,  sunt  certi  denique  fines, 
Quos  ultra  citraque  nequit  consistere  rectum. 
Illuc,  unde  abii,  redeo.     Nemon'  ut  avarus 
Se  probet  ac  potius  laudet  diversa  sequentes, 

HOQuodque  aliena  capella  gerat  distentius  uber, 
Tabescat,  neque  se  maiori  pauperiorum 
Turbae  comparet,  hunc  atque  hunc  superare  laboret. 
Sic  festinanti  semper  Jocupletior  obstat: 
Ut  quum  carceribus  missos  rapit  ungula  currus, 

J15  Instat  equis  auriga  suos  vincentibus,  illum 
Praeteritum  temnens  extremos  inter  euntem. 
Inde  fit,  ut  raro,  qui  se  vixisse  beatum 
Dicat  et  exacto  contentus  tempore  vita 
Cedat  uti  cotiviva  satur,  reperire  queamus. 

120  Iam  satis  est.     Ne  me  Crispini  scrinia  lippi 
Compilasse  putes,  verbum  non  amplius  addam. 


II 

Ambubaiarum  collegia,  pharmacopolae, 
Mendici,  mimae,  balatrones,  hoc  genus  omne 
Maestum  ac  sollicitum  est  cantoris  morte  Tigelli: 
Quippe  benignus  erat.     Contra  hic,  ne  prodigus  esse 
5  Dicatur  metuens,  inopi  dare  nolit  amico, 
Frigus  quo  duramque  famem  depellere  possit. 
Hunc  si  perconteris,  avi  cur  atque  parentis 
Praeclaram  ingrata  stringat  malus  ingluvie  rem, 
Omnia  conductis  coemens  obsonia  nummis: 

lOSordidus  atque  animi  quod  parvi  nolit  haberi, 
Respondet.    Laudatur  ab  his,  culpatur  ab  illis. 
Fufldius  vappae  famam  timet  ac  nebulonis, 
Dives  agris,  dives  positis  in  fenore  nummis : 
Quinas  hic  capiti  mercedes  exsecat,  atque 

15Quanto  perditior  quisque  est,  tanto  acrius  urget; 
Nomina  sectatur,  modo  sumpta  veste  virili, 
Sub  patribus  duris  tironum,     Maxime,  quis  non, 
Iuppiter!  exclamat,  simul  atque  audivit?  At  in  se 
Pro  quaestu  sumptum  facit  hic.     Vix  credere  possis, 

Quam  sibi  non  sit  amicus,  ita  ut  pater  ille,  Terenti  20 

Fabula  quem  miserum  gnato  vixisse  fugato 

Inducit,  non  se  peius  cruciaverit  atque  hic. 

Si  quis  nunc  quaerat:  Quo  res  haec  pertinet?  llluc: 

Dum  vitant  stulti  vitia,  in  contraria  currunt. 

Malthinus  tunicis  demissis  ambulat;  est  qui  25 

Inguen  ad  obscoenum  subductis  usque  facetus; 

Pastillos  Rufillus  olet,   Gorgonius  hircum. 

Nil  medium  est.    Sunt  qui  nolint  tetigisse  nisi  illas, 

Quarum  subsuta  talos  tegat  instita  veste, 

Contra  alius  nullam  nisi  olenti  in  fornice  stantem.  30 

Quidam  notus  homo  quum  exiret  fornice,  Macte 

Virtute  esto,  inquit  sententia  dia  Catonis: 

Nam  simul  ac  venas  inflavit  tetra  libido, 

Huc  luvenes  aequum  est  descendere,  non  alienas 

Permolere  uxores.     Nolim  laudarier,  inquit,  35 

Sic  me,  mirator  cunni  Cupiennius  albi.  , 

Audire  est  operae  pretium,  procedere  recte 

Qui  moechos  non  vultis,  ut  omni  parte  laborent, 

Utque  illis  multo  corrupta  dolore  voluptas 

Atque  haec  rara  cadat  dura  inter  saepe  pericla.  ^O 

Hic  se  praecipilem  tecto  dedit;  ille  flagellis 

Ad  mortem  caesus;  fugiens  hic  decidit  acrem 

Praedonum  in  turbam;  dedit  hic  pro  corpore  nummos; 

Hunc  perminxerunt  calones;  quin  etiam  illud 

Accidit,  ut  quidam  testes  caudamque  salacem  45 

Demeteret  ferro.     Iure  omnes;  Galba  negabat. 

Tutior  at  quanto  merx  est  in  classe  secunda, 

Libertinarum  dico,  Sallustius  in  quas 

Non  minus  insanit  quam  qui  moechatur.     At  hic  si, 

Qua  res,  qua  ratio  suaderet,  quaque  modeste  50 

Munifico  esse  licet,  vellet  bonus  atque  benignus 

Esse,  daret  quantum  satis  esset,  nec  sibi  damno 

Dedecorique  foret.     Verum  hoc  se  amplectitur  uno, 

Hoc  amat  et  laudat:  Matronam  nullam  ego  tango. 

Ut  quondam  Marsaeus  amator  Originis  ille  55 

Qui  patrium  mimae  donat  fundumque  laremque, 

Nil  fuerit  mi,  inquit,  cum  uxoribus  unquam  alienis. 

Verum  est  cum  mimis,  est  cum  meretricibus,  unde 

Fama  malum  gravius  quam  res  trahit.     An  tibi  abunde 

60Personam  satis  est,  non  illud,  quidquid  ubique 
Officit,  evitare?  Bonan\  deperdere  famam, 
Rem  patris  oblimare,  malum  est  ubicunque.     Quid  inter 
Est  in  matrona,  ancilla  peccesne  togata? 
Villius  in  Fausta  Sullae  gener,  hoc  miser  uno 

65Nomine  deceptus,  poenas  dedit  usque  superque 
Quam  satis  est,  pugnis  caesus  ferroque  petitus, 
Exclusus  fore,  quum  Longarenus  foret  intus. 
Huic  si  mutonis  verbis  mala  tanta  videntis 
Diceret  haec  animus:  Quid  vis  tibi?  numquid  ego  a  te 

70Magno  prognatum  deposco  consule  cunnum 
Velatumque  stola,  mea  quum  conferbuit  ira? 
Quid  responderet?  Magno  patre  nata  puella  est. 
At  quanto  meliora  monet  pugnantiaque  islis 
Dives  opis  natura  suae,  tu  si  modo  recte 

75Dispensare  velis  ac  non  fugienda  petendis 
Immiscere.     Tuo  vitio  rerumne  labores, 
Nil  referre  putas?  Quare,  ne  poeniteat  te, 
Desine  matronas  sectarier,  unde  laboris 
Plus  haurire  mali  est  quam  ex  re  decerpere  fructus? 

80Nec  magis  huic  inter  niveos  viridesque  lapillos 

Sit  licet,  o  Cerinthe,  tuo  tenerum  est  femur  aut  crus 
Rectius;  atque  etiam  melius  persaepe  togatae  est. 
Adde  huc  quod  mercem  sine  fucis  gestat;  aperte 
Quod  venale  habet  ostendit;  nec,  si  quid  honesti  est 

85Iactat  habetque  palam,  quaerit  quo  turpia  celet. 
Regibus  hic  mos  est,  ubi  equos  mercantur;  opertos 
Inspiciunt,  ne,  si  facies,  ut  saepe,  decora 
Molli  fulta  pede  est,  emptorem  inducat  hiantem, 
Quod  pulchrae  clunes,  breve  quod  caput,  ardua  cervix, 

90Hoc  illi  recte:  ne  corporis  optima  Lyncei 
Contemplere  oculis,  Hypsaea  caecior  illa 
Quae  mala  sunt  spectes.     0  crus,  o  brachia!  Verum 
Depygis,  nasuta,  brevi  latere  ac  pede  longo  est. 
Matronae  praeter  faciem  nil  cernere  possis, 

95Cetera,  ni  Catia  est,  demissa  veste  tegentis. 
Si  interdicta  petes,  vallo  circumdata,  nam  te 
Hoc  facit  insanum,  multae  tibi  tum  officient  res, 
Custodes,  lectica,  ciniflones,  parasitae, 
Ad  talos  stola  demissa  et  circumdata  palla, 

lurima,  quae  invideant  pure  apparere  tibi  rem.  100 

Altera,  nil  obstat;  Cois  tibi  paene  videre  est 
Ut  nudam,  ne  crure  malo,  ne  sit  pede  turpi; 
Metiri  possis  oculo  latus.     An  tibi  mavis 
Insidias  fieri  pretiumque  avellier  ante 

Quam  mercem  ostendi?  „Leporem  venator  ut  alta  105 

In  nive  sectetur,  positum  sic  tangere  nolit," 
Cantat,  et  adponit:    „Meus  est  amor  huic  similis;  nam 
Transvolat  in  medio  posita  et  fugientia  captat." 
Hiscine  versiculis  speras  tibi  posse  dolores 
Atque  aestus  curasque  graves  e  pectore  pelli?  110 

Nonne,  cupidinibus  statuat  natura  modum  quem, 
Quid  latura,  sibi  quid  sit  dolitura  negatum, 
Quaerere  plus  prodest  et  inane  abscindere  soldo? 
Num,  tibi  quum  fauces  urit  sitis,  aurea  quaeris 
Pocula?  num  esuriens  fastidis  omnia  praeter  115 

Pavonem  rhombumque?  tument  tibi  quum  inguina,  nuiii,  si 
Ancilla  aut  verna  est  praesto  puer,  impetus  in  quem 
Continuo  flat,  malis  tentigine  rumpi? 
Non  ego:  namque  parabilem  amo  Venerem  facilemque. 
Illam,  „Post  paulo",  „Sed  pluris",  „Si  exierit  vir,"  120 

Gallis,  hanc  Philodemus  ait  sibi,  quae  neque  magno 
Stet  prelio  neque  cunctetur,  quum  est  iussa  venire. 
Candida  rectaque  sit;  munda  hactenus,  ut  neque  longa 
Nec  magis  alba  velit  quam  dat  natura  videri. 
Ilaec  ubi  supposuit  dextrum  corpus  mihi  laevo,  125 

Ilia  et  Egeria  est:  do  nomen  quodlibet  illi, 
Nec  vereor,  ne,  dum  futuo,  vir  rure  recurrat, 
lanua  frangatur,  latret  canis,  undique  magno 
Pulsa  domus  strepitu  resonet,  vepallida  lecto 
Desiliat  mulier,  miseram  se  conscia  clamet,  130 

Cruribus  haec  metuat,  doti  deprensa,  egomet  mi. 
Discincta  tunica  fugiendum  est  ac  pede  nudo, 
Ne  nummi  pereant  aut  pyga  aut  denique  fama. 
Deprendi  miserum  est:  Fabio  vel  iudice  vincam 

III. 

Omnibus  hoc  vitium  est  cantoribus,  inter  amicos 
Ut  nunquam  inducant  animum  cantare  rogati, 
Iniussi  nunquam  desistant.     Sardus  habebat 
Ille  Tigellius  hoc.     Caesar,  qui  cogere  posset, 
5Si  peteret  per  amicitiam  patris  atque  suam,  non 
Quidquam  proficeret;  si  collibuisset,  ab  ovo 
Usque  ad  mala  citaret:  Io  Bacche!  modo  summa 
Voce,  modo  hac  resonat  quae  chordis  quattuor  ima. 
Nil  aequale  homini  fuit  illi,  saepe  velut  qui 

lOCurrebat  fugiens  hostem,  persaepe  velut  qui 
Iunonis  sacra  ferret;  habebat  saepe  ducentosf 
Saepe  decem  servos;  modo  reges  atque  tetrarchas, 
Omnia  magna  loquens;  modo:  Sit  mihi  mensa  tripes  et 
Concha  salis  puri  et  toga,  quae  defendere  frigus 

15Quamvis  crassa  queat.    Decies  centena  dedisses 
Huic  parco  paucis  contento,  quinque  diebus 
Nil  erat  in  loculis.    Noctes  vigilabat  ad  ipsum 
Mane,  diem  totum  stertebat;  nil  fuit  unquam 
Sic  impar  sibi.     Nunc  aliquis  dicat  mihi:  Quid  tu? 

20Nullane  habes  vitia?  Imo  alia  haud  fortasse  minora. 
Maenius  absentem  Novium  quum  carperet:  Heus  tu, 
Quidam  ait,  ignoras  te  an  ut  ignotum  dare  nobis 
Verba  putas?  Egomet  mi  ignosco,  Maenius  inquit. 
Stultus  et  improbus  hic  amor  est  dignusque  notari. 

25Puum  tua  pervideas  oculis  mala  lippus  inunctis, 
Cur  in  amicorum  vitiis  tam*cernis  acutum, 
Quam  aut  aquila  aut  serpens  Epidaurius?  At  tibi  contra 
Evenit,  inquirant  vitia  ut  tua  rursus  et  illi. 
Iracundior  est  paulo,  minus  aptus  acutis 

30Naribus  horum  hominum;  rideri  possit  eo,  quod 
Rusticius  tonso  toga  defluit  et  male  laxus 
In  pede  calceus  haeret:  At  est  bonus,  ut  melior  vir 
Non  alius  quisquam,  at  tibi  amicus,  at  ingenium  ingens 
Inculto  latet  hoc  sub  corpore.     Denique  te  ipsum 

35Concute,  num  qua  tibi  vitiorum  inseverit  olim 
Natura  aut  etiam  consuetudo  mala;  namque 
Neglectis  urenda  filix  innascitur  agris. 
Illuc  praevertamur,  amatorem  quod  amicae 

Turpia  decipiunt  caecum  vitia,  aut  etiam  ipsa  haec 

Delectant,  veluti  Balbinum  polypus  Hagnae.  40 

Vellem  in  amicitia  sic  erraremus,  et  isti 

Errori  nomen  virtus  posuisset  honestum. 

Ut  pater  ut  gnati,  sic  nos  debemus,  amici 

Si  quod  sit  vitium,  non  fastidire:  strabonem 

Appellat  Paetum  pater,  et  Pullum,  male  parvus  45 

Si  cui  filius  est,  ut  abortivus  fuit  olim 

Sisyphus:  hunc  Varum  distortis  cruribus,  illum 

Balbutit  Scaurum  pravis  fultum  male  talis. 

Parcius  hic  vivit:  frugi  dicatur.     Ineptus 

Et  iactantior  hic  paullo  est:  concinnus  amicis  50 

Postulat  ut  videatur.     At  est  truculentior  atque 

Plus  aequo  liber:  simplex  fortisque  habeatur. 

Caldior  est:  acres  inter  numeretur.     Opinor, 

Haec  res  et  iungit  iunctos  et  servat  amicos. 

At  nos  virtutes  ipsas  invertimus  atque  55 

Sincerum  cupimus  vas  incrustare.     Probus  quis 

Nobiscum  vivit,  multum  demissus  homo:  illi 

Tardo  cognomen,  pingui  damus.     Hic  fugit  omnes 

Insidias  nullique  malo  latus  obdit  apertum: 

Quum  genus  hoc  inter  vitae  versetur,  ubi  acris  60 

Invidia  atque  vigent  ubi  crimina,  pro  bene  sano 

Ac  non  incauto  fictum  astutumque  vocamus. 

Simplicior  quis  et  est,  qualem  me  saepe  libenter 

Obtulerim  tibi,  Maecenas,  ut  forte  legentem 

Aut  tacitum  impellat  quovis  sermone  molestus,  65 

Communi  sensu  plane  caret,  inquimus.     Eheu, 

Quam  temere  in  nosmet  legem  sancimus  iniqnam! 

Nam  vitiis  nemo  sine  nascitur;  optimus  ille  est, 

Qui  minimis  urgetur.     Amicus  dulcis,  ut  aequum  est, 

Quum  mea  compenset  vitiis  bona,  pluribus  hisce,  70 

Si  modo  plura  mihi  bona  sunt,  inclinet,  amari 

Si  volet;  hac  lege  in  trutina  ponetur  eadem. 

Qui,  ne  tuberibus  propriis  ofifendat  amicum, 

Postulat,  ignoscet  verrucis  illius:  aequum  est 

Peccatis  veniam  poscentem  reddere  rursus.  75 

Denique,  quatenus  excidi  penitus  vitium  irae, 

Cetera  item  nequeunt  stultis  haerentia;  cur  non 

Ponderibus  modulisque  suis  ratio  utitur,  ac  res 

Ut  quaeque  est,  ita  suppliciis  delicta  coercet? 
80  Si  quis  eum  servum,  patinam  qui  tollere  iussus, 
Semesos  pisces  tepidumque  ligurrierit  ius, 
In  cruce  suffigat,  Labeone  insanior  inter 
Sanos  dicatur.     Quanto  hoc  furiosius  atque 
Maius  peccatum  est!  Paullum  deliquit  amicus: 
85Quod  nisi  concedas,  habeare  insuavis;  acerbus 
Odisti  et  fugis  ut  Rusonem  debitor  aeris, 
Qui  nisi,  quum  tristes  misero  venere  Calendae, 
Mercedem  aut  nummos  unde  unde  extricat,  amaras 
Porrecto  iugulo  historias  captivus  ut  audit. 
90  Comminxit  lectum  potus  mensave  catillum 
Evandri  manibus  tritum  deiecit;  ob  hanc  rem, 
Aut  positum  ante  mea  quia  pullum  in  parte  catini 
Sustulit  esuriens,  minus  hoc  iucundus  amicus 
Sit  mihi?  Quid  faciam,  si  furtum  fecerit  aut  si 
95Prodiderit  commissa  fide  sponsumve  negarit? 
Quis  paria  esse  fere  placuit  peccata,  laborant, 
Quum  ventum  ad  verum  est:  sensus  moresque  repugnant, 
Atque  ipsa  utilitas,  iusti  prope  mater  et  aequi. 
Quum  prorepserunt  primis  animalia  terris, 

lOOMutum  et  turpe  pecus,  glandem  atque  cubilia  propter 
Unguibus  et  pugnis,  dein  fustibus,  atque  ita  porro 
Pugnabant  armis,  quae  post  fabricaverat  usus; 
Donec  verba,  quibus  voces  sensusque  notarent, 
Nominaque  invenere;  dehinc  absistere  bello, 

105  Oppida  coeperunt  munire  et  ponere  leges, 
Ne  quis  fur  esset,  neu  latro,  neu  quis  adulter. 
Nam  fuit  ante  Helenam  cunnus  teterrima  belli 
Caussa;  sed  ignotis  perierunt  mortibus  illi, 
Quos  venerem  incertam  rapientes  more  ferarum 

HOViribus  editior  caedebat  ut  in  grege  taurus. 
lura  inventa  metu  iniusti  fateare  necesse  est, 
Tempora  si  fastosque  velis  evolvere  mundi. 
Nec  natura  potest  iusto  secernere  iniquum, 
Dividit  ut  bona  diversis,  fugienda  petendis; 

115  Nec  vincet  ratio  hoc,  tantundem  ut  peccet  idemque, 
Qui  teneros  caules  alieni  fregerit  horti 
Et  qui  nocturnis  sacra  divum  legerit.     Adsit 
Regula,  peccatis  quae  poenas  irroget  aequas; 

Ne  scutica  dignum  horribili  sectere  flagello. 

Nam  ut  ferula  caedas  meritum  maiora  subire  120 

Verbera,  non  vereor,  quum  dicas  esse  pares  res 

Furta  latrociniis  et  magnis  parva  mineris 

Falce  recisurum  simili  te,  si  tibi  regnum 

Permittant  homines.     Si  dives,  qui  sapiens  est, 

Et  sutor  bonus  et  solus  formosus  et  est  rex:  125 

Cur  optas  quod  habes?  Non  nosti,  quid  pater,  inquit, 

Chrysippus  dicat:  Sapiens  crepidas  sibi  nunquam 

Nec  soleas  fecit,  sutor  tamen  est  sapiens.     Qui? 

Ut  quamvis  tacet  Hermogenes  cantor  tamen  alque 

Optimus  est  modulator;  ut  Alfenus  vafer,  omni  130 

Abiecto  instrumento  artis  clausaque  taberna, 

Sutor  erat:  sapiens  operis  sic  optimus  omnis 

Est  opifex  solus,  sic  rex.     Vellunt  tibi  barbam 

Lascivi  pueri;  quos  tu  nisi  fuste  coerces, 

Urgeris  turba  circum  te  stante,  miserque  135 

Rumperis  et  latras,  magnorum  maxime  regum. 

Ne  longum  faciam,  dum  tu  quadrante  lavatum 

Rex  ibis,  neque  te  quisquam  stipator  ineptum 

Praeter  Crispinum  sectabitur,  et  mihi  dulces 

Ignoscent,  si  quid  peccaro  stultus,  amici,  140 

Inque  vicem  illorum  patiar  delicta  libenter, 

Privatusque  magis  vivam  te  rege  beatus. 


IV. 

Eupolis  atque  Cratinus  Aristophanesque  poetae 

Atque  alii,  quorum  comoedia  prisca  virorum  est, 

Si  quis  erat  dignus  describi,  quod  malus  aut  fur, 

Quod  moechus  foret  aut  sicarius  aut  alioqui 

Famosus,  multa  cum  libertate  notabant.  5 

Hinc  omnis  pendet  Lucilius,  hosce  secutus 

Mutatis  tantum  pedibus  numerisque,  facetus, 

Emunctae  naris,  durus  componere  versus. 

Nam  fuit  hoc  vitiosus:  in  hora  saepe  ducentos, 

Ut  magnum,  versus  dictabat  stans  pede  in  uno.  10 

Quum  flueret  lutulentus,  erat  quod  tollere  velles; 

ftarrulus  atque  piger  scribendi  ferre  laborem, 

Horatius.  0 

Scribendi  recte:  nam  ut  multum,  nil  moror.    Ecce 
Crispinus  minimo  me  provocat:  Accipe,  si  vis, 

15*Accipiam  tabulas;  detur  nobis  locus,  hora, 
Custodes;  videamus  uter  plus  scribere  possit. 
Di  bene  fecerunt,  inopis  me  quodque  pusilli 
Finxerunt  animi,  raro  et  perpauca  loquentis; 
At  tu  conclusas  hircinis  follibus  auras, 

20Usque  laborantes  dum  ferrum  molliat  ignis, 
Ut  mavis,  imitare.     Beatus  Fannius  ultro 
Delatis  capsis  et  imagine,  quum  mea  nemo 
Scripta  legat  vulgo  recitare  timentis  ob  hanc  rem, 
Quod  sunt  quos  genus  hoc  minime  iuvat,  utpote  plures 

25  Culpari  dignos.     Quemvis  media  erue  turba, 
Aut  ab  avaritia  aut  misera  ambitione  laborat. 
Hic  nuptarum  insanit  amoribus,  hic  puerorum; 
Hunc  capit  argenti  splendor;  stupet  Albius  aero; 
Hic  mutat  merces  surgente  a  sole  ad  eum,  quo 

30  Vespertina  tepet  regio;  quin  per  mala  praeceps 
Fertur  uti  puivis  collectus  turbine,  ne  quid 
Summa  deperdat  metuens  aut  ampliet  ut  rem: 
Omnes  hi  metuunt  versus,  odere  poetas. 
Foenum  habet  in  cornu,  longe  fuge:  dummodo  risum 

35Excutiat  sibi,  non  hic  cuiquam  parcet  amico; 
Et  quodcunque  semel  chartis  illeverit,  omnes 
Gestiet  a  furno  redeuntes  scire  lacuque 
Et  pueros  et  anus.     Agedum,  pauca  accipe  contra. 
Primum  ego  me  illorum,  dederim  quibus  esse  poetis, 

40Excerpam  numero:  neque  enim  concludere  versum 
Dixeris  esse  satis;  neque,  si  qui  scribat  uti  nos, 
Sermoni  propiora,  putes  hunc  esse  poetam. 
Ingenium  cui  sit,  cui  mens  divinior  atque  os 
Magna  sonaturum,  des  nominis  huius  honorem. 

45Idcirco  quidam  comoedia  necne  poema 
Esset  quaesivere,  quod  acer  spiritus  ac  vis 
Nec  verbis  nec  rebus  inest,  nisi  quod  pede  certo 
Differt  sermoni  sermo  merus.     At  pater  ardens 
Saevit,  quod  meretrice  nepos  insanus  amica 

50Filius  uxorem  grandi  cum  dote  recuset, 

Ebrius  et,  magnum  quod  dedecus,  ambulet  ante 
Noctem  cum  facibus.     Numquid  Pomponius  istis 

Audiret  leviora,  pater  si  viveret?  Ergo 

Non  satis  est  puris  versum  perscribere  verbis, 

Quem  si  dissolvas,  quivis  stomachetur  eodem  55 

Quo  personatus  pacto  pater.     His,  ego  quae  nunc, 

Olim  quae  scripsit  Lucilius,  eripias  si 

Tempora  certa  modosque,  et  quod  prius  ordine  verbum  est 

Posterius  facias,  praeponens  ultima  primis; 

Non,  ut  si  solvas  „Postquam  discordia  tetra  60 

Belli  ferratos  postes  portasque  refregit/' 

Invenias  etiam  disiecti  membra  poetae. 

Hactenus  haec:  alias  iustum  sit  necne  poema, 

Nunc  illud  tantum  quaeram,  meritone  tibi  sit 

Suspectum  genus  hoc  scribendi.     Sulcius  acer  65 

Ambulat  et  Caprius,  rauci  male  cumque  libellis, 

Magnus  uterque  timor  latronibus:  at  bene  si  quis 

Et  vivat  puris  manibus,  contemnat  utrumque. 

Ut  sis  tu  similis  Goeli  Birrique  latronum, 

Non  ego  sim  Capri  neque  Sulci:  cur  metuas  me?  70 

Nulla  taberna  meos  habeat  neque  pila  libellos, 

Queis  manus  insudet  vulgi  Hermogenisque  Tigelli. 

Nec  recito  cuiquam  nisi  amicis,  idque  coactus, 

Non  ubivis  coramve  quibuslibet.     ln  medio  qui 

Scripta  foro  recitent  sunt  multi  quique  lavantes;  75 

Suave  locus  voci  resonat  conclusus.     Inanes 

Hoc  iuvat,  haud  illud  quaerentes,  num  sine  sensu, 

Tempore  num  faciant  alieno.     Laedere  gaudes, 

Inquis,  et  hoc  studio  pravus  facis.    Unde  petitum 

Hoc  in  me  iacis?  est  auctor  quis  denique  eorum,  80 

Vixi  cum  quibus?  Absentem  qui  rodit  amicum, 

Qui  non  defendit  alio  culpante,  solutos 

Qui  captat  risus  hominum  famamque  dicacis, 

Fingere  qui  non  visa  polest,  commissa  tacere 

Qui  nequit:  hic  niger  est,  hunc  tu,  Romane,  caveto.  85 

Saepe  tribus  lectis  videas  coenare  quaternos, 

E  quibus  unus  avet  quavis  aspergere  cunctos 

Praeter  eum,  qui  praebet  aquam;  post  hunc  quoque  potus, 

Condita  quum  verax  aperit  praecordia  Liber. 

Hic  tibi  comis  et  urbanus  liberque  videtur,  90 

Infesto  nigris;  ego  si  risi,  quod  ineptus 

Pastillos  Rufillus  olet,  Gargonius  hircum. 

9* 


132  Q.  HORATII  FLACCI 

Lividus  et  mordax  videor  tibi?  Mentio  si  qua 
De  Capitolini  furtis  iniecta  Petilli 
95  Te  coram  fuerit;  defendas,  ut  tuus  est  mos: 
Me  Capitolinus  convictore  usus  amicoque 
A  puero  est,  caussaque  mea  permulta  rogatus 
Fecit.  et  incolumis  laetor  quod  vivit  in  urbe; 
Sed  tamen  admiror,  quo  pacto  iudicium  illud 

lOOFugerit.     Hic  nigrae  sucus  loliginis,  haec  est 
Aerugo  mera;  quod  vitium  procul  afore  chartis 
Atque  animo  prius,  ut  si  quid  promittere  de  me 
Possum  aliud  vere,  promitto.     Liberius  si 
Dixero  quid,  si  forte  iocosius;  hoc  mihi  iuris 

105  Cum  venia  dabis:  insuevit  pater  optimus  hoc  me, 
Ut  fugerem  exemplis  vitiorum  quaeque  notando. 
Quum  me  hortaretur,  parce,  frugaliter  atque 
Yiverem  uti  contentus  eo,  quod  mi  ipse  parasset: 
Nonne  vides,  Albi  ut  male  vivat  filius  utque 

HOBarus  inops?  Magnum  documentum,  ne  patriam  rem 
Perdere  quis  velit.  A  turpi  meretricis  amore 
Quum  deterreret:  Sectani  dissimilis  sis. 
Ne  sequerer  moechas,  concessa  quum  venere  uti 
Possem:  Deprensi  non  bella  est  fama  Treboni, 

115Aiebat.     Sapiens,  vitatu  quidque  petitu 

Sit  melius,  caussas  reddet  tibi;  mi  satis  est,  si 
Traditum  ab  antiquis  morem  servare  tuamque, 
Dum  custodis  eges,  vitam  famamque  tueri 
Incolumem  possum;  simul  ac  duraverit  aetas 

120Membra  animumque  tuum,  nabis  sine  cortice.     Sic  me 
Formabat  puerum  dictis,  et  sive  iubebat 
Ut  facerem  quid,  Habes  auctorem,  quo  facias  hoc; 
Unum  ex  iudicibus  selectis  obiiciebat; 
Sive  vetabat,  An  hoc  inhonestum  et  inutile  factu 

125  Necne  sit,  addubites,  flagret  rumore  malo  quum 
Hic  atque  ille?  Avidos  vicinum  funus  ut  aegros 
Exanimat  mortisque  metu  sibi  parcere  cogit: 
Sic  teneros  animos  aliena  opprobria  saepe 
Absterrent  vitiis.     Ex  hoc  ego  sanus  ab  illis, 

130perniciem  quaecunque  ferunt,  mediocribus  et  quis 
Ignoscas  vitiis  teneor;  fortassis  et  isthinc 
Largiter  nbstulerit  longa  aetas,  liber  amicus, 

Consilium  proprium:  neque  enim,  quum  lectulus  aut  me 

Porticus  excepit,  desum  mihi.     Rectius  hoc  est. 

Hoc  faciens  vivam  melius.    Sic  dulcis  amicis  135 

Occurram.     Hoc  quidam  non  belle:  numquid  ego  illi 

Imprudens  olim  faciam  simile?  Haec  ego  mecum 

Compressis  agito  labris;  ubi  quid  datur  oti, 

llludo  chartis.     Hoc  est  mediocribus  illis 

Ex  vitiis  unum:  cui  si  concedere  nolis,  140 

Multa  poetarum  veniat  manus,  auxilio  quae 

Sit  mihi,  nam  multo  plures  sumus,  ac  veluti  te 

Iudaei  cogemus  in  hanc  concedere  turbam.     * 


Egressum  magna  me  excepit  Aricia  Roma 

Hospitio  modico;  rhetor  comes  Heliodorus, 

Graecorum  longe  doctissimus;  inde  Forum  Appi, 

Differtum  nautis,  cauponibus  atque  malignis. 

Hoc  iter  ignavi  divisimus,  altius  ac  nos  5 

Praecinctis  unum:  minus  est  gravis  Appia  tardis. 

Hic  ego  propter  aquam,  quod  erat  deterrima,  ventri 

Indico  bellum,  coenantes  haud  animo  aequo 

Exspectans  comites.     Iam  nox  inducere  terris 

Umbras  et  coelo  diffundere  signa  parabat:  10 

Tum  pueri  nautis,  pueris  convicia  nautae 

Ingerere.     Huc  appelle.     Trecentos  inseris.     Ohe 

lam  satis  est.     Dum  aes  exigitur,  dum  mula  ligatur, 

Tota  abit  hora.     Mali  culices  ranaeque  palustres 

Avertunt  somnos:  absentem  ut  cantat  amicam  15 

Multa  prolutus  vappa  nauta  atque  viator 

Certatim;  tandem  fessus  dormire  viator 

Incipit,  ac  missae  pastum  retinacula  mulae 

Nauta  piger  saxo  religat  stertitque  supinus. 

lamque  dies  aderat,  nil  quum  procedere  lintrem  20 

Sentimus,  donec  cerebrosus  prosilit  unus 

Ac  mulae  nautaeque  caput  lumbosque  saligno 

Fuste  dolat:  quarta  vix  demum  exponimur  hora. 

Ora  manusque  tua  lavimus,  Feronia,  lympha; 

Millia  tum  pransi  tria  repimus  atque  subimus  25 

Impositum  saxis  late  cadentibus  Anxur. 
Huc  venturus  erat  Maecenas  optimus  atque 
Cocceius,  missi  magnis  de  rebus  uterque 
Legati,  aversos  soliti  componere  amicos. 

30Hic  oculis  ego  nigra  meis  collyria  lippus 
Illinere.     Interea  Maecenas  advenit  atque 
Cocceius  Capitoque  simul  Fonteius  ad  unguem 
Factus  homo,  Antoni,  non  ut  magis  alter,  amicus. 
Fundos  Aufidio  Lusco  praetore  libenter 

35Linquimus,  insani  ridentes  praemia  scribae, 
Praetextam  et  latum  clavum  prunaeque  batillum. 
In  Mamurrarum  lassi  deinde  urbe  manemus, 
Murena  praebente  domum,  Capitone  culinam. 
Postera  lux  oritur  multo  gratissima:  namque 

40Plotius  et  Varius  Sinuessae  Virgiliusque 
Occurrunt,  animae,  quales  neque  candidiores 
Terra  tulit,  neque  quis  me  sit  devinctior  alter. 
0  qui  complexus  et  gaudia  quanta  fueruiit! 
Nil  ego"contu!erim  iucundo  sanus  amico. 

45Proxima  Campano  ponti  quae  villula,  tectum 
Praebuit,  et  parochi  quae  debent  ligna  salemque. 
Hinc  muli  Capuae  clitellas  tempore  ponunt: 
Lusum  it  Maecenas,  dormitum  ego  Virgiliusque; 
Namque  pila  lippis  inimicum  et  ludere  crudis. 

50Hinc  nos  Cocceii  recipit  plenissima  villa, 

Quae  super  est  Caudi  cauponas.     Nunc  mihi  paucis 
Sarmenti  scurrae  pugnam  Messique  Cicirri 
Musa  velim  memores,  et  quo  patre  natus  uterque 
Contulerit  lites.     Messi  clarum  genus  Osci; 

55Sarmenti  domina  exstat:  ab  his  maioribus  orti 
Ad  pugnam  venere.     Prior  Sarmentus:  Equi  te 
Esse  feri  similem  dico.     Ridemus,  et  ipse 
Messius,  Accipio,  caput  et  movet.     0  tua  cornu 
Ni  foret  exsecto  frons,  inquit,  quid  faceres,  quum 

60Sic  mutilus  minitaris?  At  illi  foeda  cicatrix 
Setosam  laevi  frontem  turpaverat  oris. 
Campanum  in  morbum,  in  faciem  permulta  iocatus 
Pastorem  saltaret  uti  Cyclopa  rogabat: 
Nil  illi  larva  aut  tragicis  opus  esse  cothurnis. 

65Multa  Cicirrus  ad  haec:  Donasset  iamne  catenam 

Ex  voto  Laribus,  quaerebat;  scriba  quod  esset, 

Deterius  nihilo  dominae  ius  esse.     Rogabat 

Denique,  cur  unquam  fugisset,  cui  satis  una 

Farris  libra  foret,  gracili  sic  tamque  pusillo? 

Prorsus  iucunde  coenam  produximus  illam.  70 

Tendimus  hinc  recta  Beneventum,  ubi  sedulus  hospes 

Paene  macros  arsit  dum  turdos  versat  in  igne: 

Nam  vaga  per  veterem  dilapso  flamma  culinam 

Vulcano  summum  properabat  lambere  tectum. 

Convivas  avidos  coenam  servosque  timenles  75 

Tum  rapere  atque  omnes  restinguere  velle  videres. 

Incipit  ex  illo  montes  Appulia  notos 

Ostentare  mihi,  quos  torret  Atabulus  et  quos 

Nunquam  erepsemus,  nisi  nos  vicina  Trivici 

Villa  rfccepisset,  lacrimoso  non  sine  fumo,  80 

Udos  cum  foliis  ramos  urente  camino. 

Hic  ego  mendacem  stultissimus  usque  puellam 

Ad  mediam  noctem  exspecto;  somnus  tamen  aufert 

Intentum  Veneri;  tum  immundo  somnia  visu 

Nocturnam  vestem  maculant  ventremque  supinum.  85 

Quattuor  hinc  rapimur  viginti  et  millia  rhedis, 

Mansuri  oppidulo,  quod  versu  dicere  non  est, 

Signis  perfacile  est:  venit  vilissima  rerum 

Hic  aqua;  sed  panis  longe  pulcherrimus,  ultra 

Callidus  ut  soleat  humeris  portare  viator.  90 

Nam  Canusi  lapidosus,  aquae  non  ditior  urna, 

Qui  locus  a  forti  Diomede  est  conditus  olim. 

Flentibus  hic  Varius  discedit  maestus  amicis. 

Inde  Rubos  fessi  pervenimus,  utpote  longum 

Carpentes  iter  et  factum  corruptius  imbri.  95 

Postera  tempestas  melior,  via  peior  ad  usque 

Bari  moenia  piscosi;  dein  Gnatia  lymphis 

Iratis  exstructa  dedit  risusque  iocosque, 

Dum  flamma  sine  tura  liquescere  limine  sacro 

Persuadere  cupit.     Credat  Iudaeus  Apella,  100 

Non  ego:  namque  deos  didici  securum  agere  aevum, 

Nec,  si  quid  miri  faciat  natura,  deos  id 

Tristes  ex  alto  coeli  demittere  tecto. 

Brundusium  longae  finis  chartaeque  viaeque  est. 


U 

VI. 

Non,  quia,  Maecenas,  Lydorum  quidquid  Etruscos 
Incoluit  fines,  nemo  generosior  est  te, 
Nec,  quod  avus  tibi  maternus  fuit  atque  paternus, 
Olim  qui  magnis  legionibus  imperitarint, 
5Ut  plerique  solent,  naso  suspendis  adunco 
Ignotos,  ut  me  libertino  patre  natum. 
Quum  referre  negas,  quali  sit  quisque  parente 
Natus,  dum  ingenuus:  Persuades  hoc  tibi  vere, 
Ante  potestatem  Tulli  atque  ignobile  regnum 

lOMultos  saepe  viros  nullis  maioribus  ortos 
Et  vixisse  probos  amplis  et  honoribus  auctos; 
Contra  Laevinum,  Valeri  genus,  unde  Superbus 
Tarquinius  regno  pulsus  fuit,  unius  assis 
Non  unquam  pretio  pluris  licuisse,  notante 

15ludice  quo  nosti  populo,  qui  stultus  honores 
Saepe  dat  indignis  et  famae  servit  ineptus, 
Qui  stupet  in  titulis  et  imaginibus.     Quid  oportet 
Nos  facere  a  vulgo  longe  longeque  remotos? 
Namque  esto,  populus  Laevino  mallet  honorem 

20Quam  Decio  mandare  novo,  censorque  moveret 
Appius,  ingenuo  si  non  essem  patre  natus, 
Vel  merito,  quoniam  in  propria  non  pelle  quiessem. 
Sed  fulgente  trahit  constrictos  gloria  curru 
Non  minus  ignotos  generosis.     Quo  tibi,  Tilli, 

25Sumere  depositum  clavum  fierique  tribuno?  . 
Invidia  accrevit,  privato  quae  minor  esset. 
Nam  ut  quisque  insanus  nigris  medium  impediit  crus 
Pellibus  et  latum  demisit  pectore  clavum, 
Audit  continuo:  Quis  homo  hic  et  quo  patre  natus? 

30  Ut  si  qui  aegrotet  quo  morbo  Barrus,  haberi 
Ut  cupiat  formosus,  eat  quacunque,  puellis 
Iniiciat  curam  quaerendi  singula,  quali 
Sit  facie,  sura,  quali  pede,  dente,  capillo: 
Sic  qui  promittit,  cives,  urbem  sibi  curae, 

35  Imperium  fore  et  Italiam  et  delubra  deQruni, 

Quo  patre  sit  natus,  num  ignota  matre  inhonestus, 
Omnes  mortales  curare  et  quaerere  cogit. 

Tune  Syri,  Damae,  aut  Dionysi  filius,  audes 
Deiicere  e  saxo  cives  aut  tradere  Cadmo? 
At  Novius  collega  gradu  post  me  sedet  uno:  40 

Namque  est  ille,    pater  quod  erat  meus.     Hoc  tibi  Paullus 
Et  Messala  videris?  At  hic,  si  plostra  ducenta 
Concurrantque  foro  tria  funera,  magna  sonabit 
Cornua  quod  vincatque  tubas:  saltem  tenet  hoc  nos. 
Nunc  ad  me  redeo  libertino  patre  natum,  45 

Quem  rodunt  omnes  libertino  patre  natum, 
Nunc,  quia  sim  tibi,  Maecenas,  convictor,  at  olim, 
Quod  mihi  pareret  legio  Romana  tribuno. 
Dissimile  hoc  illi  est,  quia  non,  ut  forsit  honorem 
lure  mihi  invideat  quivis,  ita  te  quoque  amicum,  50 

Praesertim  cautum  dignos  adsumere,  prava 
Ambitione  procul.     Felicem  dicere  non  hoc 
Me  possim,  casu  quod  te  sortitus  amicum; 
Nulla  etenim  mihi  te  fors  obtulit:  optimus  olim 
Virgilius,  post  hunc  Varius  dixere  quid  essem.  55 

Ut  veni  coram,  singultim  pauca  locutus, 
Infans  namque  pudor  prohibebat  plura  profari, 
Non  ego  me  claro  natum  patre,  non  ego  circum 
Me  Satureiano  vectari  rura  caballo, 

Sed  quod  eram  narro.     Respondes,  ut  tuus  est  mos,  60 

Pauca:  abeo;  et  revocas  nono  post  mense  iubesque 
Esse  in  amicorum  numero.     Magnum  hoc  ego  duco, 
Quod  placui  tibi,  qui  turpi  secernis  honestum, 
i\on  patre  praeclaro,  sed  vita  et  pectore  puro. 
Atqui  si  vitiis  mediocribus  ac  mea  paucis  65 

Mendosa  est  natura,  alioqui  recta,  velut  si 
Egregio  inspersos  reprehendas  corpore  naevos, 
iSi  neque  avaritiam  neque  sordes  nec  mala  lustra 
Obiiciet  vere  quisquam  mihi,  purus  et  insons, 
Ut  me  collaudem,  si  et  vivo  carus  amicis;  70 

Gaussa  fuit  pater  his,  qui  macro  pauper  agello 
Noluit  in  Flavi  ludum  me  mittere,  magni 
Quo  pueri  magnis  e  centurionibus  orti, 
Laevo  suspensi  loculos  tabulamque  lacerto, 
(bant  octonis  referentes  Idibus  aera,  75 

I  3ed  puerum  est  ausus  Romam  portare  docendum 
\rtes,  quas  doceat  quivis  eques  atque  senator 


i 

Semet  prognatos:  vestem  servosque  sequentes 
In  magno  ut  populo  si  quis  vidisset,  avita 
80  Ex  re  praeberi  sumptus  mihi  crederet  illos. 
Ipse  mihi  custos  incorruptissimus  omnes 
Circum  doctores  aderat.     Quid  multa?  pudicum, 
Qui  primus  virtutis  honos,  servavit  ab  omni 
Non  solum  facto,  verum  opprobrio  quoque  turpi; 
85Nec  timuit  sibi  ne  vitio  quis  verteret,  olim 
Si  praeco  parvas  aut,  ut  fuit  ipse,  coactor 
Mercedes  sequerer:  neque  ego  essem  questus;  at  hoc  nunc 
Laus  illi  debetur  et  a  me  gratia  maior. 
Nil  me  poeniteat  sanum  patris  huius;  eoque 
90Non,  ut  magna  dolo  factum  negat  esse  suo  pars, 
Quod  non  ingenuos  habeat  clarosque  parentes, 
Sic  me  defendam.     Longe  mea  discrepat  istis 
Et  vox  et  ratio:  nam  si  natura  iuberet 
A  certis  annis  aevum  remeare  peractum, 
95Atque  alios  legere,  ad  fastum  quoscunque  parentes 
Optaret  sibi  quisque,  meis  contentus  honestos 
Fascibus  et  sellis  nollem  mihi  sumere,  demens 
Iudicio  vulgi,  sanus  fortasse  tuo,  quod 
Nollem  onus  haud  unquam  solitus  portare  molestum. 

100  Nam  mihi  continuo  maior  quaerenda  foret  res 
Atque  salutandi  plures;  ducendus  et  unus 
Et  comes  alter,  uti  ne  solus  rusve  peregreve 
Exirem;  plures  calones,  atque  caballi 
Pascendi,  ducenda  petorrita.     Nunc  mihi  curto 

105  Ire  licet  mulo  vel  si  libet  usque  Tarentum, 

Mantica  cui  lumbos  onere  ulceret  atque  eques  armos; 
Obiiciet  nemo  sordes  mihi,  quas  tibi,  Tilli, 
Quum  Tiburte  via  praetorem  quinque  sequuntur 
Te  pueri  lasanum  portantes  oenophorumque. 

110  Hoc  ego  commodius  quam  tu,  praeclare  senator, 
Millibus  atque  aliis  vivo.     Quacunque  libido  est, 
Incedo  solus;  percontor,  quanti  olus  ac  far; 
Faliacem  circum  vespertinumque  pererro 
Saepe  forum;  adsisto  divinis;  inde  domum  me 

115  Ad  porri  et  ciceris  refero  laganique  catinum. 
Coena  ministratur  pueris  tribus,  et  lapis  albus 
Pocula  cum  cyatho  duo  sustinet;  adstat  echinus 

Vilis,  cum  patera  guttus,  Campana  supellex. 
Deinde  eo  dormitum,  non  sollicitus,  mihi  quod  cras 
Surgendum  sit  mane,  obeundus  Marsya,  qui  se  120 

Vultum  ferre  negat  Noviorum  posse  minoris. 
Ad  quartam  iaceo;  post  hanc  vagor,  aut  ego  lecto 
Aut  scripto,  quod  me  tacitum  iuvet,  ungor  olivo, 
Non  quo  fraudatis  immundus  Natta  lucernis. 
Ast  ubi  me  fessum  sol  acrior  ire  lavatum  125 

Admonuit,  fugio  campum  lusumque  trigonem. 
Pransus  non  avide,  quantum  interpellet  inani 
rentre  diem  durare,  domesticus  otior.     Haec  est 
Vita  solutorum  misera  ambitione  gravique; 
His  me  consolor  victurum  suavius  ac  si  130 

Quaestor  avus  pater  atque  meus  patruusque  fuisset.      . 


VII. 

Proscripti  Regis  Rupili  pus  atque  venenum 

Hybrida  quo  pacto  sit  Persius  ultus,  opinor 

Omnibus  et  lippis  notum  et  tonsoribus  esse. 

Persius  hic  permagna  negotia  dives  habebat 

Clazomenis,  etiam  lites  cum  Rege  molestas,  5 

Durus  homo  atque  odio  qui  posset  vincere  Regem, 

Confidens  tumidusque  adeo  sermonis  amari, 

Sisennas,  Barros  ut  equis  praecurreret  albis. 

Ad  Regem  redeo.     Postquam  nihil  inter  utrumque 

onvenit:  —  hoc  etenim  sunt  omnes  iure  molesti,  10 

Quo  fortes,  quibus  adversum  bellum  incidit.     Inter 
Hectora  Priamiden  animosum  atque  inter  Achillem 
Ira  fuit  capitalis,  ut  ultima  divideret  mors, 
Non  aliam  ob  caussam  nisi  quod  virtus  in  utroque 
Summa  fuit;  duo  si  discordia  vexet  inertes,  15 

Aut  si  disparibus  bellum  incidat,  ut  Diomedi 
Cum  Lycio  Glauco,  discedat  pigrior,  ultro 
Muneribus  missis  —  Bruto  praetore  tenente 
Ditem  Asiam,  Rupili  et  Persi  par  pugnat,  uti  non 
Compositum  melius  cum  Bitho  Bacchius.     In  ius  20 

Acres  procurrunt,  magnum  spectaculum  uterque. 
Persius  exponit  caussam;  ridetur  ab  omni 

Conventu;  laudat  Brutum  laudatque  cohortem, 

Solem  Asiae  Brutum  appellat  stellasque  salubres 
25Appellat  comites  excepto  Rege;  canem  illum, 

Invisum  agricolis  sidus,  venisse;  ruebat 

Flumen  ut  hibernum,  fertur  quo  rara  securis. 

Tum  Praenestinus  salso  multoque  fluenti 

Expressa  arbusto  regerit  convicia,  durus 
30  Vindemiator  et  invictus,  cui  saepe  viator 

Cessisset,  magna  compellans  voce  cuculum. 

At  Graecus,  postquam  est  Italo  perfusus  aceto, 

Persius  exclamat:  Per  magnos,  Brute,  deos  te 

Oro,  qui  reges  consueris  tollere,  cur  non 
35Hunc  Regem  iugulas?  Operum  hoc,  mihi  crede,  tuorum  est. 


VIII. 

Olim  truncus  eram  ficulnus,  inutile  lignum, 
Quum  faber,  incertus  scamnum  faceretne  Priapum, 
Maluit  esse  deum.     Deus  inde  ego,  furum  aviumque 
Maxima  formido;  nam  fures  dextra  coercet 
5  Obscoenoque  ruber  porrectus  ab  inguine  palus, 
Ast  importunas  volucres  in  vertice  arivndo 
Terret  fixa  vetatque  novis  considere  in  hortis. 
Huc  prius  angustis  eiecta  cadavera  cellis 
Conservus  vili  portanda  locabat  in  arca; 

10  Hoc  miserae  plebi  stabat  commune  sepulcrum, 
Pantolabo  scurrae  Nomentanoque  nepoti. 
Mille  pedes  in  fronte,  trecentos  cippus  in  agrum 
Hic  dabat,  heredes  monumentum  ne  sequeretur. 
Nunc  licet  Esquiliis  habitare  salubribus  atque 

15Aggere  in  aprico  spatiari,  quo  modo  tristes 
Albis  informem  spectabant  ossibus  agrum, 
Quum  mihi  non  tantum  furesque  feraeque  suetae 
Hunc  vexare  locum  curae  sunt  atque  labori, 
Qantum  carminibus  quae  versant  atque  venenis 

20Humanos  animos:  has  nullo  perdere  possum 
Nec  prohibere  modo,  simul  ac  vaga  luna  decorum 
Protulit  os,  quin  ossa  legant  herbasque  nocentes. 
Vidi  egomet  nigra  succinctam  vadere  palla 

Canidiam,  pedibus  nudis  passoque  capillo, 

Cum  Sagana  maiore  ululantem:  pallor  utrasque  25 

Fecerat  horrendas  aspectu.     Scalpere  terram 

Unguibus  et  pullam  divellere  mordicus  agnam 

Coeperunt;  cruor  in  fossam  confusus,  ut  inde 

Manes  elicerent  animas  responsa  daturas. 

Lanea  et  effigies  erat,  altera  cerea;  maior  30 

Lanea,  quae  poenis  compesceret  inferiorem; 

Cerea  suppliciter  stabat  servilibus  ut  quae 

Iam  peritura  modis.     Hecaten  vocat  altera,  saevam 

Altera  Tisiphonen:  serpentes  atque  videres 

Infernas  errare  canes,  lunamque  rubentem,  35 

Ne  foret  his  testis,  post  magna  latere  sepulcra. 

Mentior  at  si  quid,  merdis  caput  inquiner  albis 

Corvorum,  atque  in  me  veniat  mictum  atque  cacatum 

Iulius  et  fragilis  Pediatia  furque  Voranus. 

Singula  quid  memorem:  quo  pacto  alterna  loquentes  40 

Umbrae  cum  Sagana  resonarint  triste  et  acutum, 

Utque  lupi  barbam  variae  cum  dente  colubrae 

Abdiderint  furtim  terris,  et  imagine  cerea 

Largior  arserit  ignis,  et  ut  non  testis  inultus 

Horruerim  voces  Furiarum  et  facta  duarum.  45 

Nam  displosa  sonat  quantum  vesica,  pepedi 

Diffissa  nate  ficus;  at  illae  currere  in  urbem. 

Canidiae  dentes,  altum  Saganae  caliendrum 

Excidere  atque  herbas  atque  incantata  lacertis 

Vincula  cum  magno  risuque  iocoque  videres.  50 


IX. 

lbam  forte  via  sacra,  sic  ut  meus  est  mos, 

Nescio  quid  meditans  nugarum,  et  totus  in  illis: 

Accurrit  quidam  notus  mihi  nomine  tantum 

Arreptaque  manu,  Quid  agis,  dulcissime  rerum? 

Suaviter,  ut  nunc  est,  inquam,  et  cupio  omnia  quae  vis.        5 

Quum  adsectaretur,  Num  quid  vis?  occupo.     At  ille, 

Noris  nos,  inquit,  docti  sumus.     Hic  ego,  Pluris 

Hoc,  inquam,  mihi  eris.     Misere  discedere  quaerens, 

Ire  modo  ocius,  interdum  consistere,  in  aurem 

lODicere  nescio  quid  puero,  quum  sudor  ad  imos 
Manaret  talos.     0  te,  Bolane,  cerebri 
Felicem,  aiebam  tacitus,  quum  quidlibet  ille 
Garriret,  vicos,  urbem  laudaret.     Ut  illi 
Nil  respondebam,  Misere  cupis,  inquit,  abire; 

15Iamdudum  video;  sed  nil  agis;  usque  tenebo; 

Persequar  hinc  quo  nunc  iter  est  tibi.     Nil  opus  est  te 
Circumagi:  quendam  volo  visere  non  tibi  notum; 
Trans  Tiberim  longe  cubat  is  prope  Caesaris  hortos. 
Nil  habeo  quod  agam,  et  non  sum  piger;  usque  sequar  te. 

20Demitto  auriculas,  ut  iniquae  mentis  asellus, 
Quum  gravius  dorso  subiit  onus.     Incipit  ille: 
Si  bene  me  novi,  non  Viscum  pluris  amicum, 
Non  Varium  facies;  nam  quis  me  scribere  plures 
Aut  citius  possit  versus?  quis  membra  movere 

25Mollius?  invideat  quod  et  Hermogenes,  ego  canto. 
Interpellandi  locus  hic  erat:  Est  tibi  mater, 
Cognati,  quis  te  salvo  est  opus?  Haud  mihi  quisquam. 
Omnes  composui.     Felices!  nunc  ego  resto. 
Confice;  namque  instat  fatum  mihi  triste,  Sabella 

30Quod  puero  cecinit  divina  mota  anus  urna: 

„Hunc  neque  dira  venena,  nec  hosticus  auferet  ensis, 
Nec  laterum  dolor  aut  tussis,  nec  tarda  podagra; 
Garrulus  hunc  quando  consumet  cunque:  loquaces, 
Si  sapiat,  vitet,  simul  atque  adoleverit  aetas." 

35  Ventum  erat  ad  Vestae,  quarta  iam  parte  diei 
Praeterita,  et  casu  tunc  respondere  vadato 
Debebat,  quod  ni  fecisset,  perdere  litem. 
Si  me  amas,  inquit,  paullum  hic  ades.     lnteream,  si 
Aut  valeo  stare  aut  novi  civilia  iura 

40 Et  propero  quo  scis.  —  Dubius  sum,  quid  faciam,  inquit; 
Tene  relinquam  an  rem.     Me,  sodes.     Non  faciam,  iJle, 
Et  praecedere  coepit;  ego,  ut  contendere  durum  est 
Cum  victore,  sequor:     Maecenas  quomodo  tecum? 
Hinc  repetit,  Paucorum  hominum  et  mentis  bene  sanae, 

45Nemo  dexterius  fortuna  est  usus.     Haberes 
Magnum  adiutorem,  posset  qui  ferre  secundas, 
Hunc  hominem  velles  si  tradere:  dispeream,  ni 
Summosses  omnes.    Non  isto  vivitur  illic, 
Quo  tu  rere  modo:  domus  hac  nec  purior  ulla  est, 

Nec  magis  his  aliena  malis;  nil  mt  officit  unquam,  50 

Ditior  hic  aut  est  quia  doctior;  est  locus  uni 

Cuique  suus.     Magnum  narras,  vix  credibile!  Atqui 

Sic  habet.     Accendis  quare  cupiam  magis  illi 

Proximus  esse.     Velis  tantummodo:  quae  tua  virtus, 

Expugnabis;  et  est  qui  vinci  possit,  eoque  55 

Difficiles  aditus  primos  habet.     Haud  mihi  deero, 

Muneribus  servos  corrumpam,  non,  hodie  si 

Exclusus  fuero,  desistam,  tempora  quaeram, 

Occurram  in  triviis:  deducam.     Nil  sine  magno 

Vita  labore  dedit  mortalibus.     Haec  dum  agit,  ecce,  60 

Fuscus  Aristius  occurrit  mihi  carus  et  illum 

Qui  pulchre  nosset.     Consistimus.     Unde  venis?  et 

Quo  tendis?  rogat  et  respondet.     Vellere  coepi, 

Et  prensare  manu  lentissima  brachia,  nutans, 

Distorquens  oculos,  ut  me  eriperet.     Male  salsus  65 

Ridens  dissimulare;  meum  iecur  urere  bilis. 

Certe  nescio  quid  secreto  velle  loqui  te 

Aiebas  mecum.     Memini  bene,  sed  meliori 

Tempore  dicam;  hodie  tricesima  sabbata:  vin'  tu 

Curtis  Iudaeis  oppedere?  Nulla  mihi,  inquam,  70 

Religio  est.     At  mi:  sum  paulo  inflrmior,  unus 

Multorum.     Ignosces;  alias  loquar.     Hunccine  solem 

Tam  nigrum  surrexe  mihi!  Fugit  improbus  ac  me 

Sub  cultro  linquit.     Casu  venit  obvius  illi 

Adversarius,  et:  Quo  lu  turpissime?  magna  75 

Inclamat  voce,  et:  Licet  antestari?  Ego  vero 

Oppono  auriculam.     Rapit  in  ius:  clamor  utrinque, 

Undique  concursus.     Sic  me  servavit  Apollo. 


*Lucili,  quam  sis  mendosus,  teste  Catone 
Defensore  tuo  pervincam,  qui  male  factos 
Emendare  parat  versus,  hoc  lenius  ille, 
Est  quo  vir  melior,  longe  subtilior  illo, 
Qui  multum  puer  et  loris  et  funibus  udis 
Exhortatus,  ut  esset  opem  qui  ferre  poetis 
Antiquis  posset  contra  fastidia  nostra, 

Grammaticorum  equitum  doctissimus.    Ut  redeam  illuc:* 

Nempe  incomposito  dixi  pede  currere  versus 
10  Lucili.     Quis  tam  Lucili  fautor  inepte  est, 

Ut  non  hoc  fateatur?  At  idem,  quod  sale  multo 

Urbem  defricuit,  charta  laudatur  eadem. 

Nec  tamen  hoc  tribuens  dederim  quoque  cetera;   nam  sic 

Et  Laberi  mimos  ut  pulchra  poemata  mirer. 
15Ergo  non  satis  est  risu  diducere  rictum 

Auditoris;  et  est  quaedam  tamen  hic  quoque  virtus; 

Est  brevitate  opus,  ut  currat  sententia  neu  se 

Impediat  verbis  lassas  onerantibus  aures 

Et  sermone  opus  est  modo  tristi,  saepe  iocoso, 
20Defendente  vicem  modo  rhetoris  atque  poetae, 

Interdum  urbani,  parcentis  viribus  atque 

Extenuantis  eas  consulto.     Ridiculum  acri 

Fortius  et  melius  magnas  plerumque  secat  res. 

Illi  scripta  quibus  comoedia  prisca  viris  est, 
25Hoc  stabant,  hoc  sunt  imitandi;  quos  neque  pulcher 

Hermogenes  unquam  legit,  neque  simius  iste 

Nil  praeter  Calvum  et  doctos  cantare  Catullum. 

At  magnum  fecit,  quod  verbis  Graeca  Latinis 

Miscuit.     0  seri  studiorum,  quine  putetis 
30  Difficile  et  mirum,  Rhodio  quod  Pitholeonti 

Contigit?  At  sermo  lingua  concinnus  utraque 

Suavior,  ut  Chio  nota  si  commixta  Falerni  est. 

Quum  versus  facias,  te  ipsum  percontor,  an  et  quum 

Dura  tibi  peragenda  rei  sit  caussa  Petilli, 
35  Scilicet  oblitus  patriaeque  patrisque,  Latine, 

Quum  Pedius  caussas  exsudet  Poplicola  atque 

Corvinus,  patriis  intermiscere  petila 

Verba  foris  malis,  Canusini  more  bilinguis? 

Atque  ego  quum  Graecos  facerem  natus  mare  citra 
40  Versiculos,  vetuit  me  tali  voce  Quirinus, 

Post  mediam  noctem  visus  quum  somnia  vera : 

In  silvam  non  ligna  feras  insanius  ac  si 

Magnas  Graecorum  malis  implere  catervas. 

Turgidus  Alpinus  iugulat  dum  Memnona,  dumque 
45Defingit  Rheni  luteum  caput;  haec  ego  ludo, 

Quae  neque  in  aede  sonent  certantia  iudice  Tarpa, 

Nec  redeant  iterum  atque  iterum  spectnnda  theatris. 

Arguta  meretrice  potes  Davoque  Chremeta 

Eludente  senem  comis  garrire  libellos 

Unus  vivorum,  Fundani;  Pollio  regum  50 

Facta  canit  pede  ter  percusso;  forte  epos  acer« 

Ut  nemo  Varius  ducit;  molle  atque  facetum 

Virgilio  adnuerunt  gaudentes  rure  Camenae. 

Hoc  erat,  experto  frustra  Varrone  Atacino 

Atque  quibusdam  aliis,  melius  quod  scribere  possem,  55 

Inventore  minor;  neque  ego  illi  detrahere  ausim 

Haerentem  capiti  cum  multa  laude  coronam. 

At  dixi  fluere  hunc  lutulentum,  saepe  ferentem 

Plura  quidem  tollenda  relinquendis.     Age,  quaeso, 

Tu  nihil  in  magno  doctus  reprehendis  Homero?  60 

Nil  comis  tragici  mutat  Lucilius  Atti, 

Non  ridet  versus  Enni  gravitate  minores, 

Quum  de  se  loquitur,  non  ut  maiore  reprensis? 

Quid  vetat  et  nosmet  Lucili  scripta  legentes 

Quaerere,  num  illius,  num  rerum  dura  negarit  65 

Versiculos  natura  magis  factos  et  euntes 

Mollius,  ac  si  quis  pedibus  quid  claudere  senis 

Hoc  tantum  contentus,  amet  scripsisse  ducentos 

Ante  cibum  versus,  totidem  coenatus,  Etrusci 

Quale  fuit  Cassi  rapido  ferventius  amni  70 

Ingenium,  capsis  quem  fama  est  esse  librisque 

Ambustum  propriis.     Fuerit  Lucilius,  inquam, 

Comis  et  urbanus,  fuerit  limatior  idem 

Quam  rudis  et  Graecis  intacti  carminis  auctor 

Quamque  poetarum  seniorum  turba;  sed  ille,  75 

Si  foret  hoc  nostrum  fato  delatus  in  aevum, 

Detereret  sibi  multa,  recideret  omne  quod  ultra 

Perfectum  traheretur,  et  in  versu  faciendo 

Saepe  caput  scaberet  vivos  et  roderet  ungues.     N 

Saepe  stilum  vertas,  iterum,  quae  digna  legi  sint,  80 

Scripturus,  neque  te  ut  miretur  turba  labores, 

Contentus  paucis  lectoribus.     An  tua  demens 

Vilibus  in  ludis  dictari  carmina  malis? 

Non  ego:  nam  satis  est  equitem  mihi  plaudere,  ut  audax 

Contemptis  aliis  explosa  Arbuscula  dixit.  85 

Men*  moveat  cimex  Pantilius,  aut  cruciet  quod 

Vellicet  absentem  Demetrius,  aut  quod  ineptus 

Horatius.  10 


1 

Fannius  Hermogenis  laedat  conviva  Tigelli? 
Plotius  et  Varius,  Maecenas  Virgiliusque, 

90Valgius  et  probet  haec  Octavius  optimus  atque 
Fuscus,  et  haec  utinam  Viscorum  laudet  uterque. 
Ambitione  relegata  te  dicere  possum, 
Pollio,  te,  Messala,  tuo  cum  fratre  simulque 
Vos,  Bibuli  et  Servi,  simul  his  te,  candide  Furni, 

95  Complures  alios,  doctos  ego  quos  et  amicos 

Prudens  praetereo;  quibus  haec,  sint  qualiaqunque, 
Arridere  velim,  doliturus,  si  placeant  spe 
Deterius  nostra.    Demetri,  teque,  Tigelli, 
Discipularum  inter  iubeo  plorare  cathedras. 
100 1,  puer,  atque  meo  citus  haec  subscribe  libello. 

SATIRARUM 


LIBER    SECUNDUS. 


I. 


lunt  quibus  in  satira  videar  nimis  acer  et  ultra 
<egem  tendere  opus;  sine  nervis  altera,  quidquid 
iomposui,  pars  esse  putat  similesque  meorum 
[ille  die  versus  deduci  posse,  Trebati, 
»uid  faciam,  praescribe.     Quiescas.     Ne  faciam,  inquis, 
mnino  versus?  Aio.     Peream  male,  si  non 
Optimum  erat:  verum  nequeo  dormire.     Ter  uncti 
Transnanto  Tiberim,  somno  quibus  est  opus  alto, 
Irriguumque  mero  sub  noctem  corpus  habento. 
Aut  si  tantus  amor  scribendi  te  rapit,  aude 
Caesaris  invicti  res  dicere,  multa  laborum 
Praemia  laturus.     Cupidum,  pater  optime,  vires 
Deficiunt:  neque  enim  quivis  horrentia  pilis 
Agmina  nec  fracta  pereuntes  cuspide  Gallos, 
Aut  labentis  equo  describat  vulnera  Parthi. 
Attamen  et  iustum  poteras  et  scribere  fortem, 
Scipiadam  ut  sapiens  Lucilius.     Haud  mihi  deero, 
Quum  res  ipsa  feret:  nisi  dextro  tempore  Flacci 
Verba  per  attentam  non  ibunt  Caesaris  aurem, 
Cui  male  si  palpere,  recalcitret  undique  tutus. 
Quanto  rectius  hoc,  quam  tristi  laedere  versu 
Pantolabum  scurram  Nomentanumque  nepotem; 
Quum  sibi  quisque  timet,  quanquam  est  intactus,  et  odit. 
Quid  faciam?  Saltat  Milonius,  ut  semel  icto 

10* 


10 


15 


20 

25Accessit  fervor  capiti  numerusque  lucernis; 
Castor  gaudet  equis,  ovo  prognatus  eodem 
Pugnis;  quot  capitum  vivunt,  totidem  studiorum 
Millia:  me  pedibus  delectat  claudere  verba 
Lucili  ritu  nostrum  melioris  utroque. 

30  Ille  velut  fidis  arcana  sodalibus  olim 

Credebat  libris,  neque,  si  male  cesserat,  unquam 
Decurrens  alio,  neque  si  bene:  quo  fit,  ut  omnis 
Voliva  pateat  veluti  descripta  tabella 
Vita  senis.     Sequor  hunc  Lucanus  an  Appulus  anceps: 

35Nam  Venusinus  arat  finem  sub  utrumque  colonus, 
Missus  ad  hoc  pulsis,  vetus  est  ut  fama,  Sabellis, 
Quo  ne  per  vacuum  Romano  incurreret  hostis, 
Sive  quod  Appula  gens  seu  quod  Lucania  bellum 
Incuteret  violenta.     Sed  hic  stilus  haud  petet  ultro 

40Quenquam  animantem  et  me  veluti  custodiet  ensis 
Vagina  tectus;  quem  cur  destringere  coner 
Tutus  ab  infestis  latronibus?  0  pater  et  rex 
luppiter,  ut  pereat  positum  robigine  telum, 
Nec  quisquam  noceat  cupido  mihi  pacis!  At  ille, 

45  Qui  me  commorit,  melius  non  tangere,  clamo, 
Flebit  et  insignis  tota  cantabitur  urbe. 
Cervius  iratus  leges  minitatur  et  urnam, 
Canidia  Albuti,  quibus  est  inimica,  venenum, 
Grande  malum  Turius,  si  quid  se  iudice  certes. 

50  Ut,  quo  quisque  valet,  suspectos  terreat,  utque 
Imperet  hoc  natura  potens,  sic  collige  mecum. 
Dente  lupus,  cornu  taurus  petit,  unde  nisi  intus 
Monstratum?  Scaevae  vivacem  crede  nepoti 
Matrem:  nil  faciet  sceleris  pia  dextera:  mirum, 

55  Ut  neque  calce  lupus  quenquam  neque  dente  petit  bos: 
Sed  mala  tollet  anum  vitiato  melle  cicuta. 
Ne  longum  faciam:  seu  me  tranquilla  senectus 
Exspectat,  seu  mors  atris  circumvolat  alis; 
Dives,  inops,  Romae  seu  fors  ita  luserit  exsul, 

60Quisquis  erit  vitae,  scribam,  color.     0  puer,  ut  sis 
Vitalis,  metuo  et  maiorum  ne  quis  amicus 
Frigore  te  feriaf.     Quid?  quum  est  Lucilius  ausus 
Primus  in  hunc  operis  componere  carmina  morem, 
Detrahere  et  pellem,  nitidus  qua  quisque  per  ora 

Cederet,  introrsum  turpis;  num  Laelius  et  qui  65 

Duxit  ab  oppressa  meritum  Carthagine  nomen, 

Ingenio  offensi  aut  laeso  doluere  Metello, 

Famosisque  Lupo  cooperto  versibus?  Atqui 

Primores  populi  arripuit  populumque  tributim, 

Scilicet  uni  aequus  virtuti  atque  eius  amicis.  70 

Quin  ubi  se  a  vulgo  et  scena  in  secreta  remorant 

Virtus  Scipiadae  et  mitis  sapientia  Laeli, 

fugari  cum  illo  et  discincti  ludere,  donec 
Decoqueretur  olus,  soliti.     Quidquid  sum  ego,  quamvis 
Infra  Lucili  censum  ingeniumque,  tamen  me  75 

ium  magnis  vixisse  invita  fatebitur  usque 
Invidia,  et  fragili  quaerens  illidere  dentem 
OfFendet  solido,  nisi  quid  tu,  docte  Trebati, 

lissentis.     Equidem  nihil  hic  diffindere  possum; 

ied  tamen  ut  monitus  caveas,  ne  forte  negoti  80 

Incutiat  tibi  quid  sanctarum  inscitia  legum, 
Si  mala  condiderit  in  quem  quis  carmina,  ius  est 
ludiciumque.     Esto,  si  quis  mala;  sed  bona  si  quis 
Iudice  condiderit  laudatus  Caesare,  si  quis 
Opprobriis  dignum  latraverit,  integer  ipse?  85 

Solventur  risu  tabulae,  tu  missus  abibis. 


II. 

Quae  virtus  et  quanta,  boni,  sit  vivere  parvo; 

Nec  meus  hic  sermo  est,  sed  quae  praecepit  Ofellus 

Rusticus,  abnormis  sapiens  crassaque  Minerva; 

Discite  non  inter  lances  mensasque  nitentes, 

Quum  stupet  insanis  acies  fulgoribus  et  quum  5 

Acclinis  falsis  animus  meliora  recusat, 

Verum  hic  impransi  mecum  disquirite.  Cur  hoc? 

Dicam,  si  potero.     Male  verum  examinat  omnis 

Corruptus  iudex.     Leporem  sectatus  equove 

Lassus  ab  indomito,  vel,  si  Rouiana  fatigat  10 

Militia  adsuetum  graecari,  seu  pila  velox, 

Molliter  austerum  studio  fallente  laborem 


150  Q.   HORATII  FLACCl 

Seu  te  discus  agit,  pete  cedentem  aera  disco: 
Quum  labor  extuderit  fastidia,  siccus,  inanis 

15  Sperne  cibum  vilem;  nisi  Hymettia  mella  Falerno 
Ne  biberis  diluta.     Foris  est  promus,  et  atrum 
Defendens  pisces  hiemat  mare;  cum  sale  panis 
Latrantem  stomachum  bene  leniet.     Unde  putas  aut 
Qui  partum?  Non  in  caro  nidore  voluptas 

20Summa,  sed  in  te  ipso  est.     Tu  pulmentaria  quaere 
Sudando:  pinguem  vitiis  albumque  neque  ostrea 
Nec  scarus  aut  poterit  peregrina  iuvare  lagois. 
Vix  tamen  eripiam,  posito  pavone  velis  quin 
Hoc  potius  quam  gallina  tergere  palatum, 

25  Corruptus  vanis  rerum ;  quia  veneat  auro 
Rara  avis  et  picta  pandat  spectacula  cauda: 
Tanquam  ad  rem  attineat  quidquam.     Num  vesceris  ista, 
Quam  laudas,  pluma?  cocto  num  adest  honor  idem? 
Carne  tamen  quamvis  distat  nihil  hac  magis  illa, 

30Imparibus  formis  deceptum  te  patet.     Esto: 
Unde  datum  sentis,  lupus  hic  Tiberinus  an  alto 
Captus  hiet,  pontesne  inter  iactatus  an  amnis 
Ostia  sub  Tusci?  Laudas  insane  trilibrem 
Mullum,  in  singula  quem  minuas  pulmenta  necesse  est. 

35Ducit  te  species,  video;  quo  pertinet  ergo 
Proceros  odisse  lupos?  quia  scilicet  illis 
Maiorem  natura#modum  dedit,  his  breve  pondus. 
Ieiunus  raro  stomachus  vulgaria  temnit. 
Porrectum  magno  magnum  spectare  catino 

40Vellem,  ait  Harpyiis  gula  digna  rapacibus.    At  vos 
Praesentes,  Austri,  coquite  horum  obsonia:  quamquam 
Putet  aper  rhombusque  recens,  mala  copia  quando 
Aegrum  sollicitat  stomachum,  quum  rapula  plenus 
Atque  acidas  mavult  inulas.    Nec  dum  omnis  abacta 

45Pauperies  epulis  regum;  nam  vilibus  ovis 

Nigrisque  est  oleis  hodie  locus.     Haud  ita  pridem 
Galloni  praeconis  erat  acipensere  mensa 
Infamis.     Quid?  tum  rhombos  minus  aequora  alebant? 
Tutus  erat  rhombus  tutoque  ciconia  nido, 

50Donec  vos  auctor  docuit  praetorius.  Ergo 
Si  quis  nunc  mergos  suaves  edixerit  assos, 
Parebit  pravi  docilis  Romana  iuventus. 

Soididus  a  tenui  victu  distabit,  Ofello 

ludice:  nam  frustra  vitium  vitaveris  illud, 

Si  te  alio  pravum  detorseris.     Avidienus,  55 

Cui  canis  ex  vero  ductum  cognomen  adhaeret, 

Quinquennes  oleas  est  et  silvestria  corna, 

Ac  nisi  mutatum  parcit  defundere  vinum,  et 

Cuius  odorem  olei  nequeas  perferre,  licebit 

IUe  repotia,  natales  aliosve  dierum  60 

Festos  albatus  celebret,  cornu  ipse  bilibri 

Caulibus  instillat,  veteris  non  parcus  aceti. 

Quali  igitur  victu  sapiens  utetur,  et  horum 

Utrum  imitabitur?  Hac  urget  lupus,  hac  canis,  aiunt. 

Mundus  erit,  qui  non  offendat  sordidus,  atque  65 

In  neutram  partem  cultus  miser.     Hic  neque  servis, 

Albuti  senis  exemplo,  dum  munia  didit, 

Saevus  erit;  nec  sic  ut  simplex  Naevius  unctam 

Convivis  praebebit  aquam:  vitium  hoc  quoque  magnum. 

Accipe  nunc,  victus  tenuis  quae  quantaque  secum  70 

Adferat.     In  primis  valeas  bene:  nam  variae  res 

Ut  noceant  homini,  credas,  memor  illius  escae, 

Quae  simplex  olim  tibi  sederit:  at  simul  assis 

Miscueris  elixa,  simul  conchylia  turdis, 

Dulcia  se  in  bilem  vertent  stomachoque  tumultum  75 

Lenta  feret  pituita.     Vides,  ut  pallidus  omnis 

Coena  desurgat  dubia?  Quin  corpus  onustum 

Hesternis  vitiis  animum  quoque  praegravat  una, 

Atque  adfigit  humo  divinae  particulam  aurae. 

Alter,  ubi  dicto  citius  curata  sopori  80 

Membra  dedit,  vegetus  praescripta  ad  munia  surgit. 

Hic  tamen  ad  melius  poterit  transcurrere  quondam; 

Sive  diem  festum  rediens  advexerit  annus, 

Seu  recreare  volet  tenuatum  corpus,  ubique 

Accedent  anni  et  tractari  mollius  aetas  85 

Imbecilla  volet:  tibi  quidnam  accedet  ad  istam, 

Quam  puer  et  validus  praesumis,  mollitiem,  seu 

Dura  valetudo  inciderit  seu  tarda  senectus? 

Rancidum  aprum  antiqui  laudabant,  non  quia  nasus 

Illis  nullus  erat,  sed  credo  hac  mente,  quod  hospes  90 

Tardius  adveniens  vitiatum  commodius  quam 

lntegrum  edax  dominus  consumeret.     Hos  utinam  inter 


152  Q.   HORATII  FLAGGI 

Heroas  natum  tellus  me  prima  tulisset! 
Das  aliquid  famae,  quae  carmine  gratior  aurem 
95Qccupat  humanam?  grandes  rhombi  patinaeque 
Grande  ferunt  una  cum  damno  dedecus:  adde 
Iratum  patruum,  vicinos,  te  tibi  iniquum, 
Et  frustra  mortis  cupidum,  quum  deerit  egenti 
As,  laquei  pretium.     Iure,  inquis,  Trausius  istis 

lOOIurgatur  verbis,  ego  vectigalia  magna 

Divitiasque  habeo  tribus  amplas  regibus.     Ergo 
Quod  superat,  non  est  melius  quo  insumere  possis? 
Cur  eget  indignus  quisquam  te  divite?  quare 
Templa  ruunt  antiqua  deum?   cur,  improbe,  carae 

105  Non  aliquid  patriae  tanto  emetiris  acervo? 
Uni  nimirum  tibi  recte  semper  eunt  res, 
0  magnus  posthac  inimicis  risus.     Uterne 
Ad  casus  dubios  fidet  sibi  certius?  hic,  qui 
Pluribus  adsuerit  mentem  corpusque.  superbum, 

HOAn  qui  contentus  parvo  metuensque  futuri 
In  pace  ut  sapiens  aptarit  idonea  bello? 

Quo  magis  his  credas,  puer  hunc  ego  parvus  Ofellum 
Integris  opibus  novi  non  latius  usum 
Quam  nunc  accisis.     Videas  metato  in  agello 

115  Gum  pecore  et  gnatis  fortem  mercede  colonum, 
Non  ego,  navrantem,  temere  edi  luce  profesta 
Quidquam  praeter  olus  fumosae  cum  pede  pernae. 
Ac  mihi  seu  longum  post  tempus  venerat  hospes 
Sive  operum  vacuo   gratus  conviva  per  imbrem 

120Vicinus,  bene  erat  non  piscibus  urbe  petitis, 

Sed  pullo  atque  haedo;  tum  pensilis  uva  secundas 
Et  nux  ornabat  mensas  cum  duplice  ficu. 
Post  hoc  ludus  erat  culpa  potare  magistra; 
Ac  venerata  Ceres,  ita  culmo  surgeret  alto, 

125Explicuit  vino  contractae  seria  frontis. 

Saeviat  atque  novos  moveat  Fortuna  tumultus: 
Quantum  hinc  imminuet?  quanto  aut  ego  parcius  aut  vos, 
0  pueri,  nituistis,  ut  huc  novus  incola  venit? 
Nam  propriae  telluris  herum  natura  neque  illum 

130  Nec  me  nec  quenquam  statuit:  nos  expuiit  ille; 
Illum  aut  nequities  aut  vafri  inscitia  iuris; 
Postremum  expellet  certe  vivacior  heres. 

Nunc  ager  Umbreni  sub  nomine  nuper  Ofelli 

Dictus,  erit  nulli  proprius,  sed  cedet  in  usum 

Nunc  mihi  nunc  aliis.     Quocirca  vivite  fortes  135 

Fortiaque  adversis  opponite  pectora  rebus. 


III. 

Si  raro  scribes,  ut  toto  non  quater  anno 

Membranam  poscas,  scriptorum  quaeque  retexens, 

Iratus  tibi,  quod  vini  somnique  benignus 

Nil  dignum  sermone  canas,  quid  fiet?  At  ipsis 

Saturnalibus  huc  fugisti  sobrius:  ergo  5 

Dic  aliquid  dignum  promissis.     Incipe.     Nil  est. 

Culpantur  frustra  calami,  immeritusque  laborat 

Iratis  natus  paries  dis  atque  poetis. 

Atqui  vultus  erat  mnlta  et  praeclara  minantis, 

Si  vacuum  tepido  cepisset  villula  tecto.  10 

Quorsum  pertinuit  stipare  Platona  Menandro? 

Eupolin,  Archilochum,  comites  educere  tantos? 

Invidiam  placare  paras  virtute  relicta? 

Contemnere,  miser:  vitanda  est  improba  Siren 

Desidia,  aut  quidquid  vita  meliore  parasti  15 

Ponendum  aequo  animo.     Di  te,  Damasippe,  deaeque 

Verum  ob  consiiium  donent  tonsore.     Sed  unde 

Tam  bene  me  nosti?  Postquam  omnis  res  mea  Ianum 

Ad  medium  fracta  est,  aliena  negotia  curo, 

Excussus  propriis.     Olim  nam  quaerere  amabam,  20 

Quo  vafer  ille  pedes  lavisset  Sisyphus  aere, 

Quid  scalptum  infabre,  quid  fusum  durius  esset: 

Callidus  huic  signo  ponebam  millia  centum; 

Hortos  egregiasque  domos  mercarier  unus 

Cum  lucro  noram;  imde  frequentia  Mercuriale  25 

Imposuere  mihi  cognomen  compita.     Novi, 

Et  morbi  miror  purgatum  te  illius.     Atqui 

Emovit  veterem  mire  novus,  ut  solet,  in  cor 

Traiecto  lateris  rpiseri  capitisve  dolore; 

Ut  lethargicus  hic  quum  fit  pugil  et  medicum  urget.  30 

Dum  ne  quid  simile  huic,  esto  ut  libet.     0  bone,  ne  te 

Frustrere:  insanis  et  tu  stultique  prope  omnes. 

Si  quid  Stertmius  veri  crepat,  unde  ego  mira 
Descripsi  docilis  praecepta  haec,  tempore  quo  me 

35Solatus  iussit  sapientem  pascere  barbam, 
Atque  a  Fabricio  non  tristem  ponte  reverti, 
Nam  male  re  gesta  quum  vellem  mittere  operto 
Me  capite  in  flumen,  dexter  stetit  et,  Cave  faxis 
Te  quidquam  indignum:  pudor,  inquit,  te  malus  angit, 

40Insanos  qui  inter  vereare  insanus  haberi. 

Primum  nam  inquiram,  quid  sit  furere :  hoc  si  erit  in  te 
Solo,  nil  verbi,  pereas  quin  fortiter,  addam. 
Quem  mala  stultitia  et  quemcunque  inscitia  veri 
Caecum  agit,  insanum  Chrysippi  porticus  et  grex 

45Autumat.     Haec  populos,  haec  magnos  formula  reges 
Excepto  sapiente  tenet.     Nunc  accipe,  quare 
Desipiant  omnes  aeque  ac  tu,  qui  tibi  nomen 
Insano  posuere.     Velut  silvis,  ubi  passim 
Palantes  error  certo  de  tramite  pellit,* 

50Me  sinistrorsum  hic  dextrorsum  abit,  unus  utrique 
Error  sed  variis  illudit  partibus:  hoc  te 
Crede  modo  insanum,  nihilo  ut  sapientior  ille, 
Qui  te  deridet,  caudam  trahat.     Est  genus  unum 
Stultitiae  nihilum  metuenda  timentis,  ut  ignes, 

55  Ut  rupes  fluviosque  in  campo  obstare  queratur; 
Alterum  et  huic  varum  et  nihilo  sapientius  ignes 
Per  medios  fluviosque  ruentis:  clamet  amica, 
Mater,  honesta  soror  cum  cognatis,  pater,  uxor: 
Hic  fossa  est  ingens,  hic  rupes  maxima:  serva. 

60Non  magis  audierit  quam  Fusius  ebrius  olim, 
Quum  Ilionam  edormit,  Catienis  mille  ducentis, 
Mater  te  appello,  clamantibus.     Huic  ego  vulgus 
Errori  similem  cunctum  insanire  doceboc 
Insanit  veteres  statuas  Damasippus  emendo; 

65lnteger  est  mentis  Damasippi  creditor?  Esto: 
Accipe  quod  nunquam  reddas  mihi,  si  tibi  dicam; 
Tune  insanus  eris,  si  acceperis?  an  magis  excors, 
Reiecta  praeda,  quam  praesens  Mercurius  fert? 
Scribe  decem  a  Nerio:  non  est  satis:  adde  Cicutae 

70Nodosi  tabulas  centum,  mille  adde  catenas: 
Effugiet  tamen  haec  sceleratus  vincula  Proteus. 
Quum  rapies  in  ius  malis  ridentem  alienis, 

Fiet  aper,  modo  avis,  modo  saxum  et,  quum  volet,  arbor. 

Si  male  rem  gerere  insani  est,  contra  bene  sani; 

Putidius  multo  cerebrum  est,  mihi  crede,  Perilli,  75 

Dictantis,  quod  tu  nunquam  rescribere  possis. 

Audire  atque  togam  iubeo  componere,  quisquis 

Ambitione  mala  aut  argenti  pallet  amore, 

Quisquis  luxuria  tristive  superstitione 

Aut  alio  mentis  morbo  calet;  huc  propius  me,  80 

Dum  doceo  insanire  omnes,  vos  ordine  adite. 

Danda  est  hellebori  multo  pars  maxima  avaris; 

Nescio  an  Anticyram  ratio  illis  destinet  omnem. 

Heredes  Staberi  summam  incidere  sepulcro, 

Ni  sic  fecissent,  gladiatorum  dare  centum  85 

Damnati  populo  paria  atque  epulum  arbitrio  Arri, 

Frumenti  quantum  metit  Africa.     Sive  ego  prave 

Seu  recte  hoc  volui,  ne  sis  patruus  mihi.     Gredo 

Hoc  Staberi  prudentem  animum  vidisse.     Quid  ergo 

Sensit,  quum  summam  patrimoni  insculpere  saxo  90 

Heredes  voluit?  Quoad  vixit,  credidit  ingens 

Pauperiem  vitium  et  cavit  nihil  acrius,  ut,  si 

Forte  minus  locuples  uno  quadrante  perisset, 

Ipse  videretur  sibi  nequior:  omnis  enim  res, 

Virtus,  fama,  decus,  divina  humanaque  pulchris  95 

Divitiis  parent;  quas  qui  contraxerit,  ille 

Clarus  erit,  fortis,  iustus.     Sapiensne?  Etiam  et  rex 

Et  quidquid  volet.     Hoc  veluti  virtute  paratum 

Speravit  magnae  laudi  fore.     Quid  simile  isti 

Graecus  Aristippus,  qui  servos  proiicere  aurum  100 

In  media  iussit  Libya,  quia  tardius  irent 

Propter  onus  segnes?  Uter  est  insanior  horum? 

Nil  agit  exemplum,  litem  quod  lite  resolvit. 

Si  quis  emat  citharas,  emptas  comportet  in  unum, 

Nec  studio  citharae  nec  Musae  deditus  ulli,  105 

Si  scalpra  et  formas  non  sutor,  nautica  vela 

Aversus  mercaturis:  delirus  et  amens 

Undique  dicatur  merito.     Qui  discrepat  istis, 

Qui  nummos  aurumque  recondit,  nescius  uti 

Compositis  metuensque  velut  contingere  sacrum?  110 

Si  quis  ad  ingentem  frumenti  semper  acervum 

Porrectus  vigiiet  cum  longo  fuste,  neque  illinc 


• 

Audeat  esuriens  dominus  contingere  granum, 
Ac  potius  foliis  parcus  vescatur  amaris; 

115  Si  positis  intus  Cliii  veterisque  Falerni 

Mille  cadis,  nihil  est,  tercentum  millibus,  acre 
Potet  acetum;  age,  si  et  stramentis  incubet,  unde 
Octoginta  annos  natus,  cui  stragula  vestis, 
Blattarum  ac  tinearum  epulae,  putrescat  in  arca: 

120Nimirum  insanus  paucis  videatur,  eo  quod 
Maxima  pars  hominum  morbo  iactatur  eodem. 
Filius  aut  etiam  haec  libertus  ut  ebibat  heres, 
Dis  inimice  senex,  custodis?  ne  tibi  desit? 
Quantulum  enim  summae  curtabit  quisque  dierum, 

125Ungere  si  caules  oleo  meliore  caputque 
Coeperis  impexa  foedum  porrigine?  Quare, 
Si  quidvis  satis  est,  periuras,  surripis,  aufers 
Undique?  tun'  sanus?  Populum  si  caedere  saxis 
Incipias  servosque,  tuo  quos  aere  pararis, 

130  Insanum  te  omnes  pueri  clamentque  puellae : 

Quum  laqueo  uxorem  interimis  matremque  veneno, 
lncolumi  capite  es?  Quid  enim?  Neque  tu  hoc  facis  Argis, 
Nec  ferro  ut  demens  genetricem  occidis  Orestes. 
An  tu  reris  eum  occisa  insanisse  paronte, 

135  Ac  non  ante  malis  dementem  actum  Furiis,  quam 
In  matris  iugulo  ferrum  tepefecit  acutum? 
Quin,  ex  quo  est  habitus  male  tutae  mentis  Orestes, 
Nil  sane  fecit,  quod  tu  reprehendere  possis; 
Non  Pyladen  ferro  violare  aususve  sororem  est 

HOElectram,  tantum  maledicit  utrique  vocando 

Hanc  Furiam,  hunc  aliud,  iussit  quod  splendida  bilis. 
Pauper  Opimius  argenti  positi  intus  et  auri, 
Qui  Veientanum  festis  potare  diebus 
Campana  solitus  trulla  vappamque  profestis, 

145  Quondam  lethargo  grandi  est  oppressus,  ut  heres 
lam  circum  loculos  et  claves  laetus  ovansque 
Curreret.     Hunc  medicus  multum  celer  atque  fidelis 
Excitat  hoc  pacto:  mensam  poni  iubet  atque 
Effundi  saccos  nummorum,  accedere  plures 

150  Ad  numerandum:  hominem  sic  erigit;  addit  et  illiul: 
Ni  tua  custodis,  avidus  iam  haec  auferet  heres. 
Men'  vivo?  Ut  vivas  igitur,  vigila.     Hoc  age.     Quid  vis? 


I 

Deficient  inopera  venae  te,  ni  cibus  atque 

Ingens  accedat  stomacho  fultura  ruenti. 

Tu  cessas?  agedum,  sume  hoc  ptisanarium  oryzae.  155 

Quanti  emptae?  Parvo.     Quanti  ergo?   Octussibus.     Eheu, 

Quid  refert,  morbo  an  furtis  pereamve  rapinis? 

Quisnam  igitur  sanus?  Qui  non  stultus.     Quid  avarus? 

Stultus  et  insanus.     Quid,  si  quis  non  sit  avarus, 

Continuo  sanus?  Minime.     Cur,  Stoice?  Dicam.  160 

Non  est  cardiacus  —  Craterum  dixisse  putato  — 

Hic  aeger:  recte  est  igitur  surgetque?  Negabit, 

Quod  latus  aut  renes  morbo  tentantur  acuto. 

Non  est  periurus  neque  sordidus;  immolet  aequis 

Hic  porcum  Laribus:  verum  ambitiosus  et  audax:  165 

Naviget  Anticyram.     Quid  enirn  differt,  barathrone 

Dones  quidquid  habes  an  nunquam  utare  paratis? 

Servius  Oppidius  Ganusi  duo  praedia,  dives 

Antiquo  censu,  natis  divisse  duobus 

Fertur  et  haec  moriens  pueris  dixisse  vocatis  170 

Ad  lectum:  Postquam  te  talos,  Aule,  nucesque 

erre  sinu  laxo,  donare  et  ludere  vidi, 

e,  Tiberi,  numerare,  cavis  abscondere  tristem 
Extimui,  ne  vos  ageret  vesania  discors, 

Tu  Nomentanum,  tu  ne  sequerere  Cicutam.  175 

Quare  per  divos  oratus  uterque  penates, 
Tu  cave  ne  minuas,  tu,  ne  maius  facias  id, 
Quod  satis  esse  putat  pater  et  natura  coercet. 
Praeterea  ne  vos  titillet  gloria,  iure 

lurando  obstringam  ambo:  uter  aedilis  fueritve  180 

Vestrum  praetor,  is  intestabilis  et  sacer  esto. 
In  cicere  atque  faba  bona  tu  perdasque  lupinis, 
Latus  ut  in  circo  spatiere,  aut  aeneus  ut  stes, 
Nudus  agris,  nudus  nummis,  insane,  paternis; 
Scilicet  ut  plausus,  quos  fert  Agrippa,  feras  tu,  185 

Astuta  ingenuum  vulpes  imitata  leonem? 
Ne  quis  humasse  velit  Aiacem,  Atrida,  vetas  cur? 
Rex  sum.     Nil  ultra  quaero  plebeius.     Et  aequam 
Rem  imperito;  ac  si  cui  videor  non  iustus,  inulto 
Dicere  quod  sentit  permitto.     Maxime  regum,  100 

Di  tibi  dent  capta  classem  reducere  Troia. 
Ergo  consulere,  et  mox  respondere  licebit? 

Consule.     Cur  Aiax  heros  ab  Achille  secundus 
Putescit,  toties  servatis  clarus  Achivis, 

195Gaudeat  ut  populus  Priami  Priamusque  inhumato, 
Per  quem  tot  iuvenes  patrio  caruere  sepulcro? 
Mille  ovium  insanus  morti  dedit,  inclitum  Ulixem 
Et  Menelaum  una  mecum  se  occidere  clamans. 
Tu  quum  pro  vitula  statuis  dulcem  Aulide  natam 

200Ante  aras  spargisque  mola  caput,  improbe,  salsa, 

Rectum  animi  servas?  Quorsum?  Insanus  quid  enim  Aiax 
Fecit,  quum  stravit  ferro  pecus?  Abstinuit  vim 
Uxore  et  gnato:  mala  multa  precatus  Atridis, 
Non  ille  aut  Teucrum  aut  ipsum  violavit  Ulixem. 

205Verum  ego  ut  haerentes  adverso  litore  naves 
Eriperem,  prudens  placavi  sanguine  divos. 
Nempe  tuo,  furiose?  Meo,  sed  non  furiosus. 
Qui  species  alias  veri  scelerisque  tumultu 
Permixtas  capiet,  commotus  habebitur,  atque 

210Stultitiane  erret  nihilum  distabit  an  ira. 

Aiax  quum  immeritos  occidit,  desipit,  agnos? 

Quum  prudens  scelus  ob  titulos  admittis  inanes, 

Stas  animo,  et  purum  est  vitio  tibi  quum  tumidum  est  coi  ? 

Si  quis  lectica  nitidam  gestare  amet  agnam, 

215Huic  vestem,  ut  gnatae,  paret  ancillas,  paret  aurum, 
Rufam  et  Rufillam  appellet  fortique  marito 
Destinet  uxorem;  interdicto  huic  omne  adimat  ius 
Praetor,  et  ad  sanos  abeat  tutela  propinquos. 
Quid?  si  quis  gnatam  pro  muta  devovet  agna, 

220lnteger  est  animi?  Ne  dixeris.     Ergo  ubi  prava 
Stultitia,  hic  summa  est  insania:  qui  sceleratus, 
Et  furiosus  erit;  quem  cepit  vitrea  fama, 
Hunc  circumtonuit  gaudens  Bellona  cruentis. 
Hunc  age  luxuriam  et  Nomentanum  arripe  mecum: 

225Vincet  enim  stultos  ratio  insanire  nepotes. 
Hic  simul  accepit  patrimoni  mille  talenta, 
Edicit,  piscator  uti,  pomarius,  aiiceps, 
Unguentarius  ac  Tusci  turba  impia  vici, 
Cum  scurris  fartor,  cum  Velabro  omne  macellum 

230Mane  domum  veniant.     Qui  quum  venere  frequentes, 
Verba  facit  leno:  Quidquid  mihi,  quidquid  et  horum 
Cuique  domi  est,  id  crede  tuum  et  vel  nunc  pete  vel  cras 

Accipe,  quid  contra  iuvenis  responderit  aequus: 

In  nive  Lucana  dormis  ocreatus,  ut  aprum 

Coenem  ego;  tu  pisces  hiberno  ex  aequore  verris;  235 

Segnis  ego  indignus  qui  tantum  possideam:  aufer! 

Sume  tibi  decies;  tibi  tantundem;  tibi  triplex, 

Unde  uxor  media  currit  de  nocte  vocata. 

Filius  Aesopi  detractam  ex  aure  Metellae, 

Scilicet  ut  decies  solidum  exsorberet,  aceto  240 

Diluit  insignem  baccam:  qui  sanior,  ac  si 

Illud  idem  in  rapidum  flumen  iaceretve  cloacam? 

Quinti  progenies  Arrf,  par  nobile  fratrum, 

Nequitia  et  nugis  pravorum  et  amore  gemelltim, 

Luscinias  soliti  impenso  pranderc  coemptas,  245 

Quorsum  abeant?  sanin'  creta  an  carbone  notandi? 

Aedificare  casas,  plostello  adiungere  mures, 

Ludere  par  impar,  equitare  in  arundine  longa 

Si  quem  delectet  barbatum:  amentia  verset. 

Si  puerilius  his  ratio  esse  evincet  amare,  250 

Nec  quidquam  differre,  utrumne  in  pulvere,  trimus 

Quale  prius,  ludas  opus,  an  meretricis  amore 

Sollicitus  plores :  quaero,  faciasne  quod  olim 

Mutatus  Polemo?  ponas  insignia  morbi, 

Fasciolas,  cubital,  focalia,  potus  ut  ille  255 

Dicitur  ex  collo   furtim  carpsisse  coronas, 

Postquam  est  impransi  correptus  yoce  magistri? 

Porrigis  irato  puero  quum  poma,  recusat; 

Sume,  Catelle;  negat:  si  non  des,  optat:  amator 

Exclusus  qui  distat,  agit  ubi  secum,  eat  an  ntfn,  260 

Quo  rediturus  erat  non  arcessitus,  et  haeret 

Invisis  foribus?  Ne  nunc,  quum  me  vocat  ultro, 

Accedam?  an  potius  mediter  finire  dolores? 

Exelusit;  revocat:  redeam?  Non,  si  obsecret.     Ecce 

Servus  non  paullo  sapientior:  0  here,  quae  res  265 

Nec  modum  habet  neque  consilium,  ratione  modoque 

Tractari  non  vult.     In  amore  haec  sunt  mala,  bellum, 

Pax  rursum;  haec  si  quis  tempestatis  prope  ritu 

Mobilia  et  caeca  fluitantia  sorte  laboret 

Reddere  certa  sibi,  nihilo  plus  explicet  ac  si  270 

Insanire  paret  certa  ratione  modoque. 

Quid?  quum  Picenis  excerpens  semina  pomis 


160  Q.  HORATII  FLACCI 

Gaudes,  si  cameram  percusti  forte,  penes  te  es? 
Quid?  quum  balba  feris  annoso  verba  palato, 

275  Aedificante  casas  quf  sanior?  Adde  cruorem 

Stultitiae  atque  ignem  gladio  scrutare.,   Modo,  inquam, 
Hellade  percussa  Marius  quum  praecipitat  se, 
Cerritus  fuit?  an  commotae  crimine  mentis 
Absolves  hominem  et  sceleris  damnabis  eundem, 

280  Ex  more  imponens  cognata  vocabula  rebus? 
Libertinus  erat,  qui  circum  compita  siccus 
Lautis  mane  senex  manibus  currebat  et,  Unum, 
—  Quid  tam  magnum?  addens  — unum  me  surpite  morti, 
Dis  etenim  facile  est,  orabat;  sanus  utrisque 

285Auribus  atque  oculis;  mentem  nisi  litigiosus 

Exciperet  dominus,  quum  venderet.    Hoc  quoque  vulgus 
Chrysippus  ponit  foecunda  in  gente  Meneni. 
luppiter,  ingentes  qui  das  adimisque  dolores, 
Mater  ait  pueri  menses  iam  quinque  cubantis, 

290Frigida  si  puerum  quartana  reliquerit,  illo 
Mane  die,  quo  tu  indicis  ieiunia,  nudus 
In  Tiberi  stabit.     Casus  medicusve  levarit 
Aegrum  ex  praecipiti,  mater  delira  necabit 
In  gelida  fixum  ripa  febrimque  reducet. 

295  Quone  malo  mentem  concussa?  Timore  deorum. 
Haec  mihi  Stertinius,  sapientum  octavus,  amico 
Arma  dedit,  posthac  ne  compellarer  inultus. 
Dixeril  insanum  qui  me,  totidem  audiet  atque 
Respicere  ignoto  discet  pendentia  tergo. 

300Stoice,  post  damnum  sic  vendas  omnia  pluris, 

Quam  me  stultitiam,  quoniam  non.est  genus  unum, 
Insanire  putas?  ego  nam  videor  mihi  sanus. 
Quid?  caput  abscissum  demens  quum  portat  Agave 
Gnati  infelicis,  sibi  tum  furiosa  videtur? 

305Stuitum  me  fateor,  liceat  concedere  veris, 

Atque  etiam  insanum;  tantum  hoc  edissere,  quo  me 
Aegrotare  putes  animi  vitio?   Accipe:  primum 
Aedificas,  hoc  est  longos  imitaris,  ab  imo 
Ad  summum  totus  modiili  bipedalis;  et  idem 

310Corpore  maiorem  rides  Turbonis  in  armis 

Spiritum  et  incessum:  qui  ridiculus  minus  illo? 

An  quodcunque  facit  Maecenas,  te  quoque  verum  est, 

Tantum  dissimilem  et  tanto  certare  minorem? 

Absentis  ranae  pullis  vituli  pede  pressis, 

Unus  ubi  effugit,  matri  denarrat,  ut  ingens  315 

Belua  cognatos  eliserit:  illa  rogare, 

Quantane?  num  tantum,  sufflans  se,  magna  fuisset? 

Maior  dimidio.     Num  tantum?  Quum  magis  atque 

Se  magis  inflaret,  Non  si  te  ruperis,  inquit, 

Par  eris.    Haec  a  te  non  multum  abludit  imago.  ♦3-20 

Adde  poemata  nunc,  hoc  est,  oleum  adde  camino; 

Quae  si  quis  sanus  facit,  et  sanus  facies  tu. 

Non  dico  horrendam  rabiem.     lam  desine.     Cultum 

Maiorem  censu.     Teneas,  Damasippe,  tuis  te. 

Mille  puellarum,  puerorum  mille  furores.  325 

0  maior  tandem  parcas,  insane,  minori. 


IV. 

Unde  et  quo  Catius?   Non  est  mihi  tempus  aventi 

Ponere  signa  novis  praeceptis,  qualia  vincant 

Pythagoran  Anytique  reum  doctumque  Platona. 

Peccatum  fateor,  quum  te  sic  tempore  laevo 

Interpellarim ;  sed  des  veniam  bonus,  oro.  5 

Quod  si  interciderit  tibi  nunc  aliquid,  repetes  mox, 

Sive  est  naturae  hoc  sive  artis,  mirus  utroque. 

Quin  id  erat  curae,  quo  pacto  cuncta  tenerem, 

Utpote  res  tenues  tenui  sermone  peractas. 

Ede  hominis  nomen,  simul  et  Romanus  an  hospes.  iq 

Ipsa  memor  praecepta  canam,  celabitur  auctor. 

Longa  quibus  facies  ovis  erit,  illa  memento, 

Ut  succi  melioris  et  ut  magis  alma  rotundis, 

Ponere;  namque  marem  cohibent  callosa  vitellum. 

Caule  suburbano  qui  siccis  crevit  in  agris  15 

Dulcior,  irriguo  nihil  est  elutius  horto. 

Si  vespertinus  subito  te  oppresserit  hospes, 

Ne  gallina  malum  responset  dura  palato, 

Doctus  eris  vivam  mixto  mersare  Falerno: 

Hoc  teneram  faciet.     Pratensibus  optima  fungis  20 

Natura  est;  aliis  male  creditur.     Ille  salubres 

Aestates  peraget,  qui  nigris  prandia  moris 

Htmtius.  1 1 

Finiet,  ante  gravem  quae  legerit  arbore  solem. 
Aufidius  forti  miscebat  mella  Falerno, 

25Mendose;  quoniam  vacuis  committere  venis 
Nil  nisi  lene  decet:  leni  praecordia  mulso 
Prolueris  melius.     Si  dura  morabitur  alvus, 
Mitulus  et  viles  pellent  obstantia  conchae 
Et  lapathi  brevis  herba,  sed  albo  non  sine  Coo. 

oOLubrica  nascentes  implent  conchylia  lunae, 

Sed  non  omne  mare  est  generosae  fertile  testae. 
Murice  Baiano  melior  Lucrina  peloris, 
Ostrea  Circeiis,  Miseno  oriuntur  echini, 
Pectinibus  patulis  iactat  se  molle  Tarentum. 

35Nec  sibi  coenarum  quivis  temere  adroget  artem, 
Non  prius  exacta  tenui  ratione  saporum. 
Nec  satis  est  cara  pisces  avertere  mensa 
Ignarum  quibus  est  ius  aptius  et  quibus  assis 
Languidus  in  cubitum  iam  se  conviva  reponet. 

40  Umber  et  iligna  nutritus  glande  rotundas 
Curvet  aper  lances  carnem  vitantis  inertem; 
Nam  Laurens  malus  est,  ulvis  et  arundine  pinguis. 
Yinea  submittit  capreas  non  semper  edules. 
Fecundae  leporis  sapiens  sectabitur  armos. 

45  Piscibus  atque  avibus  quae  natura  et  foret  aetas, 
Ante  meum  nulli  patuit  quaesita  palatum. 
Sunt  quorum  ingenium  nova  tantum  crustula  promit. 
Nequaquam  satis  in  re  una  consumere  curam; 
Ut  si  quis  solum  hoc,  mala  ne  sint  vina,  laboret, 

50  Quali  perfundat  pisces  securus  olivo. 
Massica  si  coelo  supponas  vina  sereno, 
Nocturna,  si  quid  crassi  est,  tenuabitur  aura, 
Et  decedet  odor  nervis  inimicus;  at  illa 
Integrum  perdunt  lino  vitiata  saporem. 

55  Surrentina  vafer  qui  miscet  faece  Falerna 
Vina,  columbino  limum  bene  colligit  ovo, 
Quatenus  ima  petit  volvens  aliena  vitellus. 
Tostis  marcentem  squillis  recreabis  et  Afra 
Potorem  cochlea,  nam  lactuca  innatat  acri 

GOPost  vinum  stomacho;  perna  magis  ac  magis  hillis 
Flagitat  in  morsus  refici,  quin  omnia  malit, 
Quaeeunque  immundis  fervent  allata  popinis. 

Est  operae  pretium  duplicis  pernoscere  iuris 

Naturam.     Simplex  e  dulci  constat  olivo, 

Quod  pingui  miscere  mero  muriaque  decebit,  65 

Non  alia  quam  qua  Byzantia  putuit  orca. 

Iloc  ubi  confusum  sectis  inferbuit  herbis 

Corycioque  croco  sparsum  stetit,  insuper  addes 

Pressa  Venafranae  quod  bacca  remisit  olivae. 

Picenis  cedunt  pomis  Tiburtia  succo ;  70 

Nam  facie  praestant.     Venucula  convenit  ollis, 

Rectius  Albanam  fumo  duraveris  uvam. 
[anc  ego  cum  malis,  ego  faecem  primus  et  halec, 
'rimus  et  invenior  piper  album  cum  sale  ni£ro 

lncretum  puris  circumposuisse  catillis.  75 

Immane  est  vitium,  dare  millia  terna  macello 

Angustoque  vagos  pisces  urgere  catino. 

Magna  movet  stomacho  fastidia,  seu  puer  unctis 

Tractavit  calicem  manibus,  dum  frusta  ligurrit, 

Sive  gravis  veteri  craterae  limus  adhaesit.  80 

Vilibus  in  scopis,  in  mappis,  in  scobe  quantus 

Consistit  sumptus?  neglectis,  flagitium  ingens. 

Ten'  lapides  varios  lutulenta  radere  palma, 

Et  Tyrias  dare  circum  illota  toralia  vestes, 

Oblitum,  quanto  curam  sumptumque  minorem  85 

Haec  habeant,  tanto  reprehendi  iustius  illis, 

Quae  nisi  divitibus  nequeuot  contingere  mensis? 

Docte  Cati,  per  amicitiam  divosque  rogatus, 

Ducere  me  auditum,  perges  quocunque,  memento. 

Nam  quamvis  memori  referas  mihi  pectore  cuncta,  90 

Non  tamen  interpres  tantundem  iuveris.-    Adde 

Vultum  habitumque  hominis,  quem  tu  vidisse  beatus 

Non  magni  pendis,  quia  contigit:  at  mihi  cura 

Non  mediocris  inest,  fontes  ut  adire  remotos 

Atque  haurire  queam  vitae  praecepta  beatae.  95 


V. 

Hoc  quoque,  Tiresia,  praeter  narrata  petenti 
Responde,  quibus  amissas  reparare  queam  res 
Artibus  atque  raodis.     Quid  rides?  Iamne  doloso 
Non  satis  est  Ithacam  revehi  patriosque  penates 


11 


164  Q.   HORATII  FLACCI 

SAspicere?  0  nulli  quidquam  mentite,  vides  ut 
Nudus  inopsque  domum  redeam,  te  vate,  neque  illic 
Aut  apotheca  procis  intacta  est  aut  pecus:  atqui 
Et  genus  et  virtus  nisi  cum  re  vilior  alga  est. 
Quando  pauperiem  missis  ambagibus  horres, 

10  Accipe,  qua  ratione  queas  ditescere.     Turdus 
Sive  aliud  privum  dabitur  tibi,  devolet  illuc, 
Res  ubi  magna  nitet,  domino  sene;  dulcia  poma 
Et  quoscunque  feret  cultus  tibi  fundus  honores, 
Ante  larem  gustet  venerabilior  lare  dives: 

15  Qui  quamvis  periurus  erit,  sine  gente,  cruentus 
Sanguine  fraterno,  fugitivus,  ne  tamen  illi 
Tu  comes  exterior,  si  postulet,  ire  recuses. 
Utne  tegam  spurco  Damae  latus?  haud  ita  Troiae 
Me  gessi  certans  semper  melioribus.    Ergo 

20Pauper  eris.    Fortem  hoc  animum  tolerare  iubebo; 
Et  quondam  maiora  tuli.    Tu  protinus,  unde 
Divitias  aerisque  ruam,  dic  augur,  acervos. 
Dixi  equidem  et  dico.     Captes  astutus  ubique 
Testamenta  senum,  neu,  si  vafer  unus  et  alter 

25  Insidiatorem  praeroso  fugerit  hamo, 

Aut  spem  deponas  aut  artem  illusus  omittas. 
Magna  mjnorve  foro  si  res  certabitur  olim; 
Vivet  uter  locuples  sine  gnatis,  improbus,  ultro 
Qui  meliorem  audax  vocet  in  ius,  illius  esto 

30Defensor:  fama  civem  caussaque  priorem 
Sperne,  domi  si  gnatus  erit  fecundave  coniux. 
Quinte,  puta,  aut  Publi  —  gaudent  praenomine  molles 
Auriculae  —  tibi  me  virtus  tua  fecit  amicum; 
lus  anceps  novi,  caussas  defendere  possum; 

35Eripiet  quivis  oculos  citius  mihi,  quam  te 

Contemptum  cassa  nuce  pauperet:  haec  mea  cura  est, 
Ne  quid  tu  perdas,  neu  sis  iocus.    Ire  domum  atque 
Pelliculam  curare  iube;  fi  cognitor  ipse, 
Persta,  atque  obdura,  seu  rubra  canicula  findet 

40lnfantes  statuas,  seu  pingui  tentus  omaso 
Furius  hibernas  cana  nive  conspuet  Alpes. 
ISonne  vides,  aliquis  cubito  stanlem  prope  tangens 
Inquiet,  ut  patiens,  ut  amicis  aptus,  ut  acer? 
Plures  adnabunt  thunni,  et  cetaria  crescent. 

Si  gui  praeterea  validus  male  filius  in  re  45 

Praeclara  sublatus  aletur;  ne  manifestum 

Caelibis  obsequium  nudet  te,  leniter  in  spem 

Adrepe  officiosus,  ut  et  scribare  secundus 

Heres  et,  si  quis  casus  puerum  egerit  Orco, 

In  vacuum  venias:  perraro  haec  alea  fallit.  50 

Qui  testamentum  tradet  tibi  cunque  legendum, 

Abnuere,  et  tabulas  a  te  removere  memento, 

Sic  tamen,  ut  limis  rapias,  quid  prima  secundo 

Cera  velit  versu;  solus,  multisne  coheres, 

Veloci  percurre  oculo.    Plerumque  recoctus  55 

Scriba  ex  quinque  viro  corvum  deludet  hiantem, 

Captatorque  dabit  risus  Nasica  Corano. 

Num  furis  an  prudens  ludis  me  obscura  canendo? 

0  Laertiade,  quidquid  dicam,  aut  erit  aut  non: 

Divinare  etenim  magnus  mihi  donat  Apollo.  60 

Quid  tamen  ista  velit  sibi  fabula,  si  licet,  ede. 

Tempore,  quo  iuvenis  Parthis  horrendus,  ab  alto 

Demissum  genus  Aenea,  tellure  marique 

Magnus  erit,  forti  nubet  procera  Corano 

Filia  Nasicae,  metuentis  reddere  soldum.  65 

Tum  gener  hoc  faciet:  tabulas  socero  dabit  atque 

Ut  legat  orabit;  multum  Nasica  negatas 

Accipiet  tandem  et  tacitus  leget,  invenietque 

Nil  sibi  legatum  praeter  plorare  suisque. 

Illud  ad  haec  iubeo :  mulier  si  forte  dolosa  70 

Libertusve  senem  delirum  temperet,  illis 

Accedas  socius;  laudes,  lauderis  ut  absens. 

Adiuvat  hoc  quoque,  sed  vincit  longe,  prius  ipsum 

Expugnare  caput.     Scribet  mala  carmina  vecors: 

Laudato.    Scortator  erit:  cave  te  roget;  ultro  75 

Penelopam  facilis  potiori  trade.     Putasne, 

Perduci  poterit  tam  frugi  tamque  pudica, 

Quam  nequiere  proci  recto  depellere  cursu? 

Venit  enim  magnum  donandi  parca  iuventus, 

Nec  tantum  Veneris  quantum  studiosa  culinae:  80 

Sic  tibi  Penelope  frugi  est,  quae  si  semel  uno 

De  sene  gustarit,  tecum  partita  lucellum, 

Ut  canis  a  corio  nunquam  absterrebitur  uncto. 

Me  sene,  quod  dicam,  factum  est:  anus  improba  Thebis 

85  Ex  testamento  sic  est  elata:  cadaver 

Unctum  oleo  largo  nudis  humeris  tulit  heres, 
Scilicet  elabi  si  posset  mortua;  credo, 
Quod  nimium  institerat  viventi.     Cautus  adito, 
Neu  desis  operae  neve  immoderatus  abundes. 
90Difflcilem  et  morosum  ofiferidet  garrulus;  ultro 
Non  etiam  sileas.     Davus  sis  comicus  atque 
Stes  capite  obstipo,  multum  similis  metuenti. 
Obsequio  grassare;  mone,  si  increbuit  aura, 
Cautus  uti  velet  carum  caput:  extrahe  turba 
95  Oppositis  humeris;  aurem  substringe  loquaci. 
Importunus  amat  laudari:  donec  Ohe  iam! 
Ad  coelum  manibus  sublatis  dixerit,  urge,  et 
Crescentem  tumidis  infla  sermonibus  utrem. 
Quum  te  servitio  longo  curaque  levarit, 

100  Et  certum  vigilans,  Quartae  esto  partis  Ulixes, 
Audieris,  heres.     Ergo  nunc  Dama  sodalis 
Nusquam  est?  unde  mihi  tam  fortem  tamque  fidelem? 
Sparge  subinde  et,  si  paullum  potes,  illacrimare:  est 
Gaudia  prodentem  vultum  celare.     Sepulcrum 

105Permissum  arbitrio  sine  sordibus  exstrue:  ftinus 
Egregie  factum  laudet  vicinia.     Si  quis 
Forte  coheredum  senior  male  tussiet,  huic  tu 
Dic,  ex  parte  tua  seu  fundi  sive  domus  sit 
Emptor,  gaudentem  nummo  te  addicere.     Sed  me 

HOImperiosa  trahit  Proserpina;  vive  valeque. 


VI. 

Btoc  erat  in  votis:  modus  agri  non  ita  magnus, 
Hortus  ubi  et  tecto  vicinus  iugis  aquae  fons 
Et  paullum  silvae  super  his  foret.     Auctius  atque 
Dl  melius  fecere.     Bene  est.     Nil  amplius  oro, 
5Maia  nate,  nisi  ut  propria  haec  mihi  munera  faxis. 
Si  neque  maiorem  feci  ratione  mala  rem, 
Nec  sum  facturus  vitio  culpave  minorem; 
Si  veneror  stultus  nihil  horum,  0  si  angulus  ille 
Proximus  accedat,  qui  nunc  denormat  agellum! 
10  0  si  urnam  argenti  fors  quae  mihi  monstret  ut  illi, 


• 

Thesauro  invento  qui  mercenarius  agrum 

lllum  ipsum  mercatus  aravit,  dives  amico 

Hercule:  si,  quod  adest,  gratum  iuvat,  hac  prece  te  oro: 

Pingue  pecus  domino  facias  et  cetera  praeter 

lngenium,  utque  soles,  custos  mihi  maximus  adsis.  15 

Ergo  ubi  me  in  montes  et  in  arcem  ex  urbe  removi, 

Quid  prius  illustrem  satiris  Musaque  pedestri? 

Nec  mala  me  ambitio  perdit  nec  plumbeus  Auster 

Auctumnusque  gravis,  Libitinae  quaestus  acerbae. 

Matutine  pater,  seu  Iane  libentius  audis,  20 

Unde  homines  operum  primos  vitaeque  labores 

Instituunt,  sic  dis  placitum,  tu  carminis  esto 

Principium.     Romae  sponsorem  me  rapis.     Eia, 

ISe  prior  officio  quisquam  respondeat,  urge. 

Sive  Aquilo  radit  terras  seu  bruma  nivalem  25 

Interiore  diem  gyro  trahit,  ire  necesse  est. 

Postmodo  quod  mi  obsit,  clare  certumque  locuto; 

Luctandum  in  turba  et  facienda  iniuria  tardis. 

Quid  vis,  insane,  et  quas  res  agis?  improbus  urget 

Iratis  precibus,  tu  pulses  omne  quod  obstat,  30 

Ad  Maecenatem  memori  si  mente  recurras. 

Hoc  iuvat  et  melli  est,  non  mentiar:  at  simul  atras 

Ventum  est  Esquilias,  aliena  negotia  centum 

Per  caput  et  circa  saliunt  latus.     Ante  secundam 

Roscius  orabat  sibi  adesses  ad  Puteal  cras.  35 

De  re  communi  scribae  magna  atque  nova  te 

Orabant  hodie  meminisses,  Quinte,  reverti. 

Imprimat  his  cura  Maecenas  signa  tabellis. 

Dixeris,  Experiar:  Si  vis,  potes,  addit  et  instat. 

Septimus  octavo  propior  iam  fugerit  annus,  40 

Ex  quo  Maecenas  me  coepit  habere  suorum 

In  numero,  duntaxat  ad  hoc,  quem  tollere  rheda 

Vellet  iter  faciens,  et  cui  concredere  nugas 

IIoc  genus:   Hora  quota  est?  Thrax  est  Gallina  Syro  par? 

Matutina  parum  cautos  iam  frigora  mordent:  45 

Et  quae  rimosa  bene  deponuntur  in  aure. 

Per  totum  hoc  tempus  subiectior  in  diem  et  horam 

Invidiae  noster:  ludos  spectaverit  una, 

Luserit  in  campo:  Fortunae  filius,  omnes. 

Frigidus  a  rostris  manat  per  compita  rumor:  50 

Quicunque  obvius  est,  me  consulit:  0  bone,  nam  te 
Scire,  deos  quoniam  propius  contingis,  oportet, 
Num  quid  de  Dacis  audisti?  Nil  equidem.     Ut  tu 
Semper  eris  derisor!  Ad  omnes  di  exagitent  me, 

55  Si  quidquam.     Quid?  militibus  promissa  Triquetra 
Praedia  Caesar,  an  est  Itala  tellure  daturus? 
Iurantem  me  scire  nihil  mirantur  ut  unum 
Scilicet  egregii  mortalem  altique  silenti. 
Perditur  haec  inter  misero  lux  non  sine  votis: 

60  0  rus,  quando  ego  te  aspiciam,  quandoque  licebit 
Nunc  veterum  libris  nunc  somno  et  inertibus  horis 
Ducere  sollicitae  iucunda  oblivia  vitae? 
0  quando  faba  Pythagorae  cognata  simulque 
Uncta  satis  pingui  ponentur  oluscula  lardo? 

65  0  noctes  coenaeque  deum,  quibus  ipse  meique 
Ante  larem  proprium  vescor  vernasque  procaces 
Pasco  libatis  dapibus.    Prout  cuique  libido  est, 
Siccat  inaequales  calices  conviva  solutus 
Legibus  insanis,  seu  quis  capit  acria  fortis 

70Pocula  seu  modicis  uvescit  laetius.     Ergo 
Sermo  oritur,  non  de  villis  domibusve  alienis, 
Nec  male  necne  Lepos  saltet;  sed  quod  magis  ad  nos 
Pertinet  et  nescire  malum  est,  agitamus,  utrumne 
Divitiis  homines  an  sint  virtute  beati; 

75Quidve  ad  amicitias,  usus  rectumne,  trahat  nos; 
Et  quae  sit  natura  boni  summumque  quid  eius. 
Cervius  haec  inter  vicinus  garrit  aniles 
Ex  re  fabellas.     Si  quis  nam  laudat  Arelli 
Soilicitas  ignarus  opes,  sic  incipit:  Olim 

80Rusticus  urbanum  murem  mus  paupere  fertur 
Accepisse  cavo,  veterem  vetus  hospes  amicum; 
Asper  et  attentus  quaesitis,  ut  tamen  arctum 
Solveret  hospitiis  animum.     Quid  multa?  neque  ille 
Sepositi  ciceris  nec  longae  invidit  avenae, 

85Aridum  et  ore  ferens  acinum  semesaque  lardi 
Frusta  dedit,  cupiens  varia  fastidia  coena 
Vincere  tangentis  male  singula  dente  superbo: 
Quum  pater  ipse  domus  palea  porrectus  in  horna 
Esset  ador  loliumque,  dapis  meliora  relinquens. 

90Tandem  urbanus  ad  hunc:  Quid  te  iuvat,  inquit  amice, 

Praerupti  nemoris  patientem  vivere  dorso? 

Vis  tu  homines  urbemque  feris  praeponere  silvis? 

Carpe  viam,  mihi  crede,  comes;  terrestria  quando 

Mortales  animas  vivunt  sortita,  neque  ulla  est 

Aut  magno  aut  parvo  leti  fuga.     Quo,  bone,  circa,  95 

Dum  licet,  in  rebus  iucundis  vive  beatus, 

Vive  memor,  quam  sis  aevi  brevis.     Haec  ubi  dicta 

Agrestem  pepulere,  domo  levis  exsilit;  inde 

Ambo  propositum  peragunt  iter,  urbis  aventes 

Moenia  nocturni  subrepere.     lamque  tenebat  100 

Nox  medium  coeli  spatium,  quum  ponit  uterque 

In  locuplete  domo  vestigia,  rubro  ubi  cocco 

Tincta  super  lectos  canderet  vestis  eburnos, 

Multaque  de  magna  superessent  fercula  coena, 

Quae  procul  exstruclis  inerant  hesterna  canistris.  105 

Ergo  ubi  purpurea  porrectum  in  veste  locavit 

Agrestem,  veluti  succinctus  cursitat  hospes 

Continuatque  dapes,  nec  non  verniliter  ipsis 

Fungitur  officiis,  praelambens  omne  quod  adfert. 

Ille  cubans  gaudet  mutata  sorte  bonisque  110 

Rebus  agit  laetum  convivam,  quum  subito  ingens 

Valvarum  strepitus  lectis  excussit  utrumque. 

Currere  per  totum  pavidi  conclave,  magisque 

Exanimes  trepidare,  simul  domus  alta  Molossis* 

Personuit  canibus.     Tum  rusticus:  Haud  mihi  vita  115 

Est  opus  hac,  ait,  et  valeas;  me  silva  cavusque 

Tutus  ab  insidiis  tenui  solabitur  ervo. 


VII. 

Iamdudum  ausculto  et  cupiens  tibi  dicere  servus 
Pauca  reformido.    Davusne?    Ita,  Davus,  amicum 
Mancipium  domino  et  frugi  quod  sit  satis,  hoc  est, 
Ut  vitale  putes.     Age,  libertate  Decembri, 
Quando  ita  maiores  voluerunt,  utere,  narra.  5 

Pars  hominum  vitiis  gaudet  constanter  et  urget 
}      Propositum,  pars  multa  natat,  modo  recta  capessens, 
Interdum  pravis  obnoxia:  saepe  notatus 
Cum  tribus  anellis,  modo  laeva  Priscus  inani, 

lOVixit  inaequalis,  clavum  ut  mutaret  in  horas, 
Aedibus  ex  iriagnis  subito  se  conderet,  unde 
Mundior  exiret  vix  libertinus  honeste; 
Iam  moechus  Romae,  iam  mallet  doctus  Athenis 
Vivere,  Vertumnis,  quotquot  sunt,  natus  iniquis 

15Scurra  Volanerius,  postquam  illi  iusta  cheragra 
Contudit  articulos,  qui  pro  se  tolleret  atque 
Mitteret  in  phimum  talos,  mercede  diurna 
Conductum  pavit;  quanto  constantior  isdem 
In  vitiis,  tanto  levius  miser  ac  prior  ille, 

20  Qui  iam  contento,  iam  laxo  fune  laborat. 

Non  dices  hodie  quorsum  haec  tam  putida  tendant, 
Furcifer?    Ad  te,  inquam.     Quo  pacto,  pessime?  Laudas 
Fortunam  et  mores  antiquae  plebis  et  idem, 
Si  quis  ad  illa  deus  subito  te  agat,  usque  recuses, 

25Aut  quia  non  sentis,  quod  clamas,  rectius  esse, 
Aut  quia  non  firmus  rectum  defendis  et  haeres 
Nequidquam  coeno  cupiens  evellere  plantam. 
Romae  rus  optas,  absentem  rusticus  urbem 
Tollis  ad  astra  levis.     Si  nusquam  es  forte  vocatus 

30  Ad  coenam,  laudas  securum  olus  ac,  velut  usquam 
Vinctus  eas,  ita  te  felicem  dicis  amasque, 
Quod  nusquam  tibi  sit  potandum.    Iusserit  ad  se 
Maecenas  serum  sub  lumina  prima  venire 
Convivam:  Nemon'  oleum  fert  ocius?  ecquis 

35Audit?  cum  magno  blateras  clamore  furisque. 
Mulvius  et  scurrae  tibi  non  referenda  precati 
Discedunt.     Etenim  fateor  me,  dixerit  ille, 
Duci  ventre  lerem,  nasum  nidore  supinor, 
Imbecillus,  iners,  si  quid  vis,  adde,  popino. 

40  Tu  quum  sis  quod  ego  et  fortassis  nequior,  ultro 
Insectere  velut  melior,  verbisque  decoris 
Obvolvas  vitium?  quid,  si  me  stultior  ipso 
Quingentis  empto  drachmis  deprenderis?  aufer 
Me  vultu  terrere;  manum  stomachumque  teneto, 

45  Dum,  quae  Crispini  docuit  me  ianitor,  edo. 
Te  coniux  aliena  capit,  meretricula  Davum, 
Peccat  uter  nostrum  cruce  dignius?  acris  ubi  me 
Natura  incendit,  sub  clara  nuda  lucerna 
Quaecunque  excepit  turgentis  verbera  caudae, 

lunibus  aut  agitavit  equum  lasciva  supinum,  50 

Dimittit  neque  famosum  neque  sollicitum,  ne 
Ditior  aut  formae  melioris  meiat  eodem. 
Tu  quum  proiectis  insignibus,  annulo  equestri 
Romanoque  habitu,  prodis  ex  iudice  Dama 
Turpis,  odoratum  caput  obscurante  lacerna:  55 

Non  es  quod  simulas?    Metuens  induceris,  atque 
Altercante  libidinibus  tremis  ossa  pavore. 
Quid  refert,  uri  virgis  ferroque  necari 
Auctoratus  eas,  an  turpi  clausus  in  arca, 
Quo  te  demisit  peccati  conscia  herilis,  60 

Contractum  genibus  tangas  caput?  Estne  marito 
Matronae  peccantis  in  ambo  iusta  potestas? 
In  corruptorem  vel  iustior:  illa  tamen  se 
Non  habitu  mutatve  loco,  peccatve  superne, 
Quiim  te  formidet  mulier  neque  credat  amanti,  65 

Ibis  sub  furcam  prudens,  dominoque  furenti 
Committes  rem  omnem  et  vitam  et  cum  corpore  famam. 
Evasti;  credo,  metues  doctusque  cavebis: 
Quaeres,  quando  iterum  paveas  iterumque  perire 
Possis,  o  toties  servus.     Quae  belua  ruptis  70 

Quum  semel  effugit,  reddit  se  prava  catenis? 
Non  sum  moechus,  ais;    neque  ego,  hercule,  fur,  ubi  vasa 
Praetereo  sapiens  argentea:  tolle  periclum, 
Iam  vaga  prosiliet  frenis  natura  remotis. 
Tune  mihi  dominus,  rerum  imperiis  hominumque  75 

Tot  tantisque  minor,  quem  ler  vindicta  quaterque 
Imposita  haud  unquam  misera  formidine  privet? 
Adde  super,  dictis  quod  non  levius  valeat:  nam 
Sive  vicarius  est,  qui  servo  paret,  uti  mos 
rester  ait,  seu  conservus;  tibi  quid  sum  ego?  nempe  80 

i,  mihi  qui  imperitas,  aliis  servis  miser  atque 
Duceris  ut  nervis  alienis  mobile  ligrium. 
Quisnam  igitur  liber?  Sapiens,  sibi  qui  imperiosus, 
Quem  neque  pauperies  neque  mors  neque   vincula  terrent, 
Responsare  cupidinibus,  contemnere  honores  85 

Fortis,  et  in  se  ipso  teres  atque  rotundus, 
Externi  ne  quid  valeat  per  laeve  morari, 
In  quem  manca  ruit  semper  fortuna.     Potesne 
Ex  his  ut  proprium  quid  noscere?  Quinque  talenta 

90Poscit  te  mulier,  vexat  foribusque  repulsum 
Perfundit  gelida,  rursus  vocat:  eripe  turpi 
Colla  iugo,  Liber,  liber  sum,  dic  age:  non  quis; 
Urget  enim  dominus  mentem  non  lenis  et  acres 
Subiectat  lasso  stimulos  versatque  negantem. 
95  Vel  quum  Pausiaca  torpes,  insane,  tabella, 

Qui  peccas  minus  atque  ego,  quum  Fulvi  Rutubaeque 
Aut  Placideiani  contento  poplite  miror 
Proelia  rubrica  picta  aut  carbone,  velut  si 
Revera  pugnent,  feriant  vitentque  moventes 

iOOArma  viri?  Nequam  et  cessator  Davus;  at  ipse 
Subtilis  veterum  iudex  et  callidus  audis. 
Nil  ego,  si  ducor  libo  fumante:  tibi  ingens 
Virtus  atque  animus  coenis  responsat  opimis? 
Obsequium  ventris  mihi  perniciosius  est  cur? 

105  Tergo  plector  enim.     Qui  tu  impunitior  illa, 
Quae  parvo  sumi  nequeunt,  obsonia  captas? 
Nempe  inamarescunt  epulae  sine  fine  petitae, 
lllusique  pedes  vitiosum  ferre  recusant 
Corpus.     An  hic  peccat,  sub  noctem  qui  puer  uvam 

HOFurtiva  mutat  strigili?  qui  praedia  vendit, 

Nil  servile  gulae  parens  habet?  Adde,  quod  idem 
Non  horam  tecum  esse  potes,  non  otia  recte 
Ponere,  teque  ipsum  vitas  fugitivus  et  erro, 
Iam  vino  quaerens  iam  somno  fallere  curam; 

HSFrustra:  nam  comes  atra  premit  sequiturque  fugacem. 
Unde  mihi  lapidem?  Quorsum  est  opus?  Unde  sagittas? 
Aut  insanit  homo  aut  versus  facit.     Ocius  hinc  te 
Ni  rapis,  accedes  opera  agro  nona  Sabino. 


VIII. 

Ut  Nasidieni  iuvit  te  coena  beati? 
Nam  mihi  quaerenti  convivam  dictus  here  illic 
De  medio  potare  die.     Sic,  ut  mihi  nunquam 
In  vita  fuerit  melius.     Da,  si  grave  non  est, 
5Quae  prima  iratum  ventrem  placaverit  esca. 
In  primis  Lucanus  aper;  leni  fuit  Austro 
Captus,  ut  aiebat  coenae  pater:  acria  circum 

Rapula,  lactucae,  radices,  qualia  lassum 

Pervellunt  stomachum,  siser,  halec,  faecula  Coa. 

His  ubi  sublatis  puer  alte  cinctus  acernam  10 

Gausape  purpureo  mensam  pertersit,  et  alter 

Sublegit  quodcunque  iaceret  inutile  quodque 

Posset  coenantes  offendere;  ut  Attica  virgo 

Cum  sacris  Cereris  procedit  fuscus  Hydaspes 

Caecuba  vina  ferens,  Aicon  Chium  maris  expers.  15 

Hic  herus:  Albanum,  Maecenas,  sive  Falernum 

Te  magis  adpositis  deiectat,  habemus  utrumque. 

Divitias  miseras!  Sed  quis  coenantibus  una, 

Fundani,  pulchre  fuerit  tibi,  nosse  laboro. 

Summus  ego  et  prope  me  Viscus  Thurinus  et  infra,  20 

Si  memini,  Varius,  cum  Servilio  Balatrone 

Vibidius,  quos  Maecenas  adduxerat  umbras. 

Nomentanus  erat  super  ipsum,  Porcius  infra, 

Ridiculus  totas  simul  absorbere  placentas. 

Nomentanus  ad  hoc,  qui,  si  quid  forte  lateret,  25 

Indice  monstraret  digito:  nam  cetera  turba, 

Nos,  inquam,  coenamus*  aves,^  conchylia,  pisces, 

Longe  dissimilem  noto  celantia  succum; 

Ut  vel  continuo  patuit,  quum  passeris  atque 

Ingustata  mihi  porrexeral  ilia  rhombi.  30 

Post  hoc  me  docuit,  melimela  rubere  minorem 

Ad  lunam  delecta.     Quid  hoc  intersit,  ab  ipso 

Audieris  melius.     Tum  Vibidius  Baiatroni: 

Nos  nisi  damnose  bibimus,  moriemur  inulti; 

Et  calices  poscit  maiores.     Vertere  pallor  35 

Tum  parochi  faciem  nil  sic  metuentis  ut  acres 

Potores,  vel  quod  maledicunt  liberius,  vel 

Fervida  quod  subtile  exsurdanl  vina  palatum. 

Invertunt  Allifanis  vinaria  tota 

Vibidius  Balatroque,  secutis  omnibus;  imi  40 

Convivae  lecti  nihilum  nocuere  lagenis. 

Adfertur  squillas  inter  muraena  natantes 

In  patina  porrecta.     Sub  hoc  herus ,  Haec  gravida ,  inquit, 

Capta  est,  deterior  post  partum  carne  futura. 

His  mixtum  ius  est:  oleo,  quod  prima  Venafri  45 

Pressit  cella;  garo  de  succis  piscis  Hiberi; 

Vino  quinquenni,  verum  citra  mare  nato, 

Dum  coquitur  —  cocto  Chium  sic  convenit  ut  non 
Hoc  magis  ullum  aliud  — ,  pipere  albo  non  sine  aceto, 

50Quod  Methymnaeam  vitio  mutaverit  uvam. 
Erucas  virides,  inulas  ego  primus  amaras 
Monstravi  incoquere;  illutos  Curtillus  echinos, 
Ut  melius  muria,  quam  testa  marina  remittit. 
lnterea  suspensa  graves  aulaea  ruinas 

55  In  patinam  fecere,  trahentia  pulveris  atri 
Quantum  non  Aquilo  Campanis  excitat  agris. 
Nos  maius  veriti,  postquam  nihil  esse  pericli 
Sensimus,  erigimur;  Rufus  posito  capite,  ut  si 
Filius  immaturus  obisset,  flere.     Quis  esset 

60Finis,  ni  sapiens  sic  Nomentanus  amicum 

Tolleret:  Heu,  Fortuna,  quis  est  crudelior  in  nos 
Te  deus?  ut  semper  gaudes  illudere  rebus 
Humanis!  Varius  mappa  compescere  risum 
Vix  poterat.    Balatro  suspendens  omnia  naso, 

65Haec  est  conditio  vivendi,  aiebat,  eoque 

Responsura  tuo  nunquam  est  par  fama  labori. 
Tene,  ut  ego  accipiar  laute,  torquerier  omni 
Sollicitudine  districtum?  ne  p*anis  adustus, 
Ne  male  conditum  ius  adponatur,  ut  omnes 

70Praecincti  recte  pueri  comptique  ministrent? 
Adde  hos  praeterea  casus,  aulaea  ruant  si, 
Ut  modo;  si  patinam  pede  lapsus  frangat  agaso. 
Sed  convivatoris  uti  ducis  ingenium  res 
Adversae  nudare  solent,  celare  secundae. 

75  Nasidienus  ad  haec:  Tibi  di,  quaecunque  preceris, 
Commoda  dent;  ita  vir  bonus  es  convivaque  comis. 
Et  soleas  poscit.    Tum  in  lecto  quoque  videres 
Stridere  secreta  divisos  aure  susurros. 
Nullos  his  mallem  ludos  spectasse;  sed  illa 

80Redde,  age,  quae  deinceps  risisti.     Vibidius  dum 
Quaerit  de  pueris,  num  sit  quoque  fracta  lagena, 
Quod  sibi  poscenti  non  dentur  pocula,  dumque 
Ridetur  fictis  rerum,  Balatrone  secundo ; 
Nasidiene,  redis  mutatae  frontis,  ut  arte 

85  Emendaturus  fortunam:  deinde  secuti 
Mazonomo  pueri  magno  discerpta  ferentes 
Membra  gruis  sparsi  sale  multo  non  sine  farre. 

Pinguibus  et  ficis  pastum  iecur  anseris  albae, 

Et  leporum  avulsos,  ut  multo  suavius,  armos, 

Quam  si  cum  lumbis  quis  edit.     Tum  pectore  adusto  UO 

Vidimus  et  merulas  poni  et  sine  clune  palumbes, 

Suaves  res,  si  non  caussas  narraret  earum  et 

Naturas  dominus,  quem  nos  sic  fugiraus  ulti, 

Ut  nihil  omnino  gustaremus,  velut  illis 

Canidia  adflasset  peior  serpentibus  Afris,  95 


r 


H.    HORATII    FLACCI 
EPISTOLARUM 


LIBER    PRIMUS. 


I. 
AD   MAECENATEM. 


Prima  dicte  mihi,  summa  dicende  Camena, 

Spectatum  satis  et  donatum  iam  rude  quaeris, 

Maecenas,  iterum  antiquo  me  includere  ludo. 

Non  eadem  est  aetas,  non  mens.    Veianius  armis 
5Herculis  ad  postem  fixis  latet  abditus  agro, 

Ne  populum  extrema  toties  exoret  arena. 

Est  mihi  purgatam  crebro  qui  personet  aurem: 

Solve  senescentem  mature  sanus  equum,  ne 

Peccet  ad  extremum  ridendus  et  ilia  ducat. 
lONunc  itaque  et  versus  et  cetera  ludicra  pono; 

Quid  verum  atque  decens,  curo  et  rogo  et  omnis  in  hoc  sum; 

Condo  et  compono,  quae  mox  depromere  possim. 

Ac  ne  forte  roges,  quo  me  duce,  quo  lare  tuter: 

Nullius  addictus  iurare  in  verba  magistri, 
15Quo  me  cunque  rapit  tempestas,  deferor  hospes. 

Nunc  agilis  fio  et  mersor  civilibus  undis, 

Virtutis  verae  custos  rigidusque  satelles, 

Nunc  in  Aristippi  furtim  praecepta  relabor 

Et  mihi  res,  non  me  rebus  subiungere  conor. 
^O  Ut  nox  longa  quibus  mentitur  amica  diesque 

Longa  videtur  opus  debentibus,  ut  piger  annus 

Pupillis,  quos  dura  premit  custodia  malrum: 

Sic  mihi  carda  fluunt  ingrataque  tempora,  quae  spem 

Consiliumque  morantur  agendi  gnaviter  id,  quod 

Aeque  pauperibus  prodest,  locuplelibus  aeque,  25 

Aeque  neglectum  pueris  s#nibusque  nocebit. 

Restat,  ut  his  ego  me  ipse  regam  solerque  elementis. 

Non  possis  oculo  quantum  contendere  Lynceus, 

Non  tamen  idcirco  contemnas  lippus  inungi; 

Nec,  quia  desperes  invicti  membra  Glyconis,  30 

Nodosa  corpus  nolis  prohibere  eheragra. 

Est  quadam  prodire  tenus,  si  non  datur  ultra. 

Fervet  avaritia  miseroque  cupidine  pectus: 

Sunt  verba  et  voces,  quibus  hunc  lenire  dolorem 

Possis  et  magnam  morbi  deponere  partem.  35 

Laudis  amore  tumes:  sunt  certa  piacula,  quae  te 

Ter  pure  lecto  poterunt  recreare  libello. 

Invidus,  iracundus,  iners,  vinosus,  amator, 

Nemo  adeo  ferus  est,  ut  non  mitescere  possit, 

Si  modo  culturae  patientem  commodet  aurem.  40 

Virtus  est  vitium  fugere,  et  sapienlia  prima 

Stultitia  caruisse.     Vides,  quae  maxima  credis 

Esse  mala,  exiguum  censum  turpemque  repulsam, 

Quanto  devites  animi  capitisque  labore; 

Impiger  extremos  curris  mercator  ad  Indos  45 

Per  mare  pauperiem  fugiens,  per  saxa,  per  ignes: 

Ne  cures  ea,  quae  stulte  miraris  et  optas, 

Discere  et  audire  et  meliori  credere  non  vis? 

Quis  circum  pagos  et  circum  compita  pugnax 

Magna  coronari  contemnat  Olympia,  cui  spes,  50 

Cui  sit  conditio  dulcis  sine  pulvere  palmae? 

Vilius  argentum  est  auro,  virtutibus  aurum. 

0  cives,  cives,  quaerenda  pecunia  primum  est, 

Virtus  post  numos.     Haec  Ianus  summus  ab  imo 

Prodocet,  haec  recinunt  iuvenes  dictata  senesque,  55 

*Laevo  suspensi  Ioculos  tabulamque  lacerto*. 

Est  animus  tibi,  sunt  mores,  est  lingua  fidesque, 

Sed  quadringentis  sex  septem  millia  desunt; 

Plebs  eris.     At  pueri  ludentes,  Rex  eris,  aiunt, 

3i  recte  facies.     Hic  murus  aheneus  esto:  00 

S\l  conscire  sibi,  nulla  pallescere  culpa. 

floscia,  dic  sodes,  melior  lex  an  puerorum  est 

Foratius.  1 2 

Nema,  quae  regnum  recte  facientibus  offert, 
Et  maribus  Curiis  et  decantata  Camillis? 

65Isne  tibi  melius  suadet,  qui  rem  facias,  rem, 
Si  possis,  recte,  si  non,  quocunque  modo  rem, 
Ut  propius  spectes  lacrimosa  poemata  Puppi: 
An  qui  fortunae  te  responsare  superbae 
Liberum  et  erectum  praesens  hortatur  et  aptat? 

70Quodsi  me  populus  Romanus  forte  roget,  cur 
Non  ut  porticibus  sic  iudiciis  fruar  isdem, 
Nec  sequar  aut  fugiam,  quae  diligit  ipse  vel  odit: 
Olim  quod  vulpes  aegroto  cauta  leoni 
Respondit,  referam:  Quia  me  vestigia  terrent, 

75  Omnia  te  adversum  spectantia,  nulla  retrorsum. 

Belua  multorum  es  capitum:  nam  quid  sequar  aut  quem? 
Pars  hominum  gestit  conducere  publica;  sunt  qui 
Crustis  et  pomis  viduas  venentur  avaras 
Excipiantque  senes,  quos  in  vivaria  mittant; 

80Multis  occulto  crescit  res  fenore.     Verum 
Esto  aliis  alios  rebus  studiisque  teneri: 
Idem  eadem  possunt  horam  durare  probantes? 
Nullus  in  orbe  sinus  Baiis  praelucet  amoenis, 
Si  dixit  dives,  lacus  et  mare  sentit  amorem 

85  Festinantis  heri;  cui  si  vitiosa  libido 

Fecerit  auspicium :  cras  ferramenta  Teanum 
Tolletis,  fabri.     Lectus  genialis  in  aula  est: 
Nil  ait  esse  prius,  melius  nil  coelibe  vita; 
Si  non  est,  iurat  bene  solis  esse  maritis, 

^OQuo  teneam  vultus  mutantem  Protea  nodo? 
Quid  pauper?  Ride:  mutat  coenacula,  lectos, 
Balnea,  tonsores,  conducto  navigio  aeque 
Nauseat  ac  locuples,  quem  ducit  priva  triremis. 
Si  curatus  inaequali  tonsore  capillos 

95  0ccurri,  rides;  si  forte  subucula  pexae 

Trita  subest  tunicae  vel  si  toga  dissidet  impar, 
Rides;  quid,  mea  quum  pugnat  sententia  secum, 
Quod  petiit  spernit,  repetit  quod  nuper  omisit, 
Aestuat  et  vitae  disconvenit  ordine  toto, 
lOODiruit,  aedificat,  mutat  quadrata  rotundis? 
Insanire  putas  sollemnia  me  neque  rides, 
Nec  raedici  credis  nec  curatoris  egere 


' 


EPISTOLARUM   LIB.  I.  2.  179 

A  praetore  dati,  rerum  tutela  mearum 

Quum  sis  et  prave  sectum  stomacheris  ob  unguem 

De  te  pendentis,  te  respicientis  amici?  105 

Ad  summam:  sapiens  uno  minor  est  love,  dives, 

Liber,  honoratus,  pulcher,  rex  denique  regum, 

Praecipue  sanus,  nisi  quum  pituita  molesta  est 


II. 

AD   LOLLIUM. 

Troiani  belli  scriptorem,  maxime  Lolli, 

Dum  tu  declamas  Romae,  Praeneste  relegi; 

Qui,  quid  sit  pulchrum,  quid  turpe,   quid  utile,   quid  non, 

Planius  ac  melius  Chrysippo  et  Crantore  dicit. 

Cur  ita  crediderim,  nisi  quid  te  detinet,  audi.  5 

Fabula,  qua  Paridis  propter  narratur  amorem 

Graecia  barbariae  lento  collisa  duello, 

Stultorum  regum  et  populorum  continet  aestus. 

Antenor  censet  belli  praecidere  caussam. 

Quid  Paris?  ut  salvus  regnet  vivatque  beatus,  JO 

Cogi  posse  negat.     Nestor  componere  lites 

Inter  Peliden  festinat  et  inter  Atriden; 

Hunc  amor,  ira  quidem  communiter  urit  utrumque. 

Quidquid  delirant  reges,  plectuntur  Achivi. 

Seditione,  dolis,  scelere  atque  libidine  et  ira  15 

Iliacos  intra  muros  peccatur  et  extra. 

Rursus  quid  virtus  et  quid  sapientia  possit, 

Utile  proposuit  nobis  exemplar  Ulixem, 

Qui  domitor  Troiae  multorum  providus  urbes 

Et  mores  hominum  inspexit,  latumque  per  aequor,  20 

Dum  sibi,  dum  sociis  reditum  parat,  aspera  multa 

Pertulit,  adversis  rerum  immersabilis  undis. 

Sirenum  voces  et  Circae  pocula  nosti; 

Quae  si  cum  sociis  stultus  cupidusque  bibisset, 

Sub  domina  meretrice  fuisset  turpis  et  excors,  25 

Vixisset  canis  immundus  vel  amica  luto  sus. 

Nos  numerus  sumus  et  fruges  consumere  nati, 

Sponsi  Penelopae,  nebulones,  Alcinoique 

12* 

In  cute  curanda  plus  aequo  operata  iuventus, 

30Cui  pulchrum  fuit  in  medios  dormire  dies  et 
Ad  strepitum  citharae  cessatum  ducere  curam. 
Ut  iugulent  homines,  surgunt  de  nocte  latrones; 
Ut  te  ipsum  serves,  non  expergisceris?  Atqui 
Si  noles  sanus,  curres  hydropicus;  et  ni 

35Posces  ante  diem  librum  cum  lumine,  si  non 
Ifltendes  animum  studiis  et  rebus  honestis, 
Invidia  vel  amore  vigil  torquebere.    Nam  cur 
Quae  laedunt  oculum,  festinas  demere;  si  quid 
Est  animum,  differs  curandi  tempus  in  annum? 

40Dimidium  facti,  qui  coepit,  habet:  sapere  aude; 
Incipe.     Qui  recte  vivendi  prorogat  horam, 
Rusticus  exspectat  dum  defluat  amnis;  at  ille 
Labitur  et  labetur  in  omne  volubilis  aevum. 
Quaeritur  argentum  puerisque  beata  creandis 

45Uxor  et  incultae  pacantur  vomere  silvae. 

Quod  satis  est  cui  contingit,  nil  amplius  optet. 
Non  domus  et  fundus,  non  aeris  acervus  et  auri 
Aegroto  domini  deduxit  corpore  febres, 
Non  animo  curas:  valeat  possessor  oportet, 

50  Si  comportatis  rebus  bene  cogitat  uti. 

Qui  cupit  aut  metuit,  iuvat  illum  sic  domus  et  res, 
Ut  lippum  pictae  tabulae,  fomenta  podagram, 
Auriculas  citharae  collecta  sorde  dolentes, 
Sincerum  est  nisi  vas,  quodcunque  infundis  acescit. 

55  Sperne  voluptates,  nocet  empta  dolore  voluptas. 
Semper  avarus  eget,  certum  voto  pete  finem. 
Invidus  alterius  macrescit  rebus  opimis; 
Invidia  Siculi  non  invenere  tyranni 
Maius  tormentum.     Qui  non  moderabitur  irae, 

60Infectum  volet  esse  dolor  quod  suaserit  et  mens, 
Dum  poenas  odio  per  vim  festinat  inulto. 
Ira  furor  brevis  est:  animum  rege,  qui  nisi  paret, 
Imperat;  hunc  fraenis,  hunc  tu  compesce  catena. 
Fingit  equum  tenera  docilem  cervice  magister 

65  Ire  viam  qua  monstret  eques ;  venaticus  ex  quo 
Tempore  cervinam  pellem  latravit  in  aula, 
Militat  in  silvis  catulus.     Nunc  adbibe  puro 
Pectore  verba,  puer,  nunc  te  melioribus  offer. 

Quo  semel  est  imbuta  recens,  servabit  odorem 

Testa  diu.     Quodsi  cessas  aut  strenuus  anteis,  70 

Nec  tardum  opperior  nec  praecedentibus  insto. 


III. 

AD  IULIUM   FLORUM. 

Iuli  Flore,  quibus  terrarum  militet  oris 

Claudius  Augusti  privignus,  scire  laboro. 

Thracane  vos  Hebrusque  nivali  compede  vinctus, 

An  freta  vicinas  inter  currciitia  turres, 

An  pingues  Asiae  campi  collesque  morantur?  5 

Quid  studiosa  cohors  operum  struit?  haec  quoque  curo. 

Quis  sibi  res  gestas  Augusti  scribere  sumit? 

Bella  quis  et  paces  longum  diffundit  in  aevum? 

Quid  Titius  Romana  brevi  venturus  in  ora, 

Pindarici  fontis  qui  non  expalluit  haustus,  10 

Fastidire  lacus  et  rivos  ausus  apertos? 

Ut  valet?  ut  meminit  nostri?  fidibusne  Latinis 

Thebanos  aptare  modos  studet  auspice  Musa, 

An  tragica  desaevit  et  ampullatur  in  arte? 

Quid  mihi  Celsus  agit?  monitus  multumque  monendus,        15 

Privatas  ut  quaerat  opes  et  tangere  vitet 

Scripta,  Palatinus  quaecunque  recepit  Apollo; 

Ne,  si  forte  suas  repetitum  venerit  olim 

Grex  avium  plumas,  moveat  cornicula  risum 

Furtivis  nudata  coloribus.     Ipse  quid  audes?  20 

Quae  circumvolitas  agilis  thyma?  non  tibi  parvum 

Ingenium,  non  incultum  est  nec  turpiter  hirtum; 

Seu  linguam  caussis  acuis  seu  civica  iura 

Respondere  paras  seu  condis  amabile  carmen, 

Prima  feres  hederae  victricis  praemia.    Quodsi  25 

Frigida  curarum  fomenta  relinquere  posses, 

Quo  te  coelestis  sapientia  duceret,  ires. 

Hoc  opus,  hoc  studium  parvi  properemus  et  ampli, 

Si  patriae  volumus,  si  nobis  vivere  cari. 

Debes  hoc  etiam  rescribere,  si  tibi  curae,  30 

Quantae  conveniat,  Munatius,  an  male  sarta 

Gratia  nequidquam  coit  et  rescinditur.    At  vos 
Seu  calidus  sanguis  seu  rerum  inscitia  vexat 
Indomita  cervice  feros,  ubicunque  locorum 
35Vivitis  indigni  fraternum  rumpere  foedus, 
Pascitur  in  vestrum  reditum  votiva  iuvenca. 


IV. 
AD  ALBIUM  TIBULLUM. 

Albi,  nostrorum  sermonum  candide  iudex, 
Quid  nunc  te  dicam  facere  in  regione  Pedana? 
Scribere  quod  Cassi  Parmensis  opuscula  vincat, 
An  tacitum  silvas  inter  reptare  salubres, 
5Curantem  quidquid  dignum  sapiente  bonoque  est? 
Non  tu  corpus  eras  sine  pectore:  di  tibi  formam, 
Di  tibi  divitias  dederunt  artemque  fruendi. 
Quid  voveat  dulci  nutricula  maius  alumno, 
Qui  sapere  et  fari  possit  quae  sentiat,  et  cui 

lOCratia,  fama,  valetudo  contingat  abunde, 
Et  mundus  victus,  non  deficiente  crumena? 
Inter  spem  curamque,  timores  inter  et  iras 
Omnem  crede  diem  tibi  diluxisse  supremum: 
Grata  superveniet,  quae  non  sperabitur,  hora. 

15  Me  pinguem  et  nitidum  bene  curata  cute  vises, 
Quum  ridere  voles  Epicuri  de  grege  porcum. 


V. 

AD  TORQUATUM. 

Si  potes  Archiacis  conviva  recumbere  lectis 
Nec  modica  coenare  times  olus  omne  patella, 
Supremo  te  sole  domi,  Torquate,  manebo. 
Vina  bibes  iterum  Tauro  diffusa  palustres 
5  Inter  Minturnas  Sinuessanumque  Petrinum. 
Sin  melius  quid  habes,  arcesse  vel  imperium  fer 
Iamdudum  splendet  focus  et  tibi  munda  supellex. 


.,, 

itte  leves  spes  et  certamina  divitiarum, 
Et  caussam  Moschi:  cras  nato  Caesare  festus 
Dat  veniam  somnumque  dies;  impune  licebit  10 

Aestivam  sermone  benigno  tendere  noctem. 
Quo  mihi  fortunam,  si  non  conceditur  uti? 
Parcus  ob  heredis  curam  nimiumque  severus 
Assidet  insano:  potare  et  spargere  flores 
Incipiam  patiarque  vel  inconsultus  haberi.  15 

Quid  non  ebrietas  designat?  operta  recludit, 
Spes  iubet  esse  ratas,  in  proelia  trudit  inertem, 
Sollicitis  animis  onus  eximit,  addocet  artes. 
Fecundi  calices  quem  non  fecere  disertum? 
Contracta  quem  non  in  paupertate  solutum?  20 

aec  ego  procurare  et  idoneus  imperor  et  non 
Invitus,  ne  turpe  toral,  ne  sordida  mappa 
Corruget  nares,  ne  non  et  cantharus  et  lanx 
Ostendat  tibi  te,  ne  fidos  inter  amicos 
Sit  qui  dicta  foras  eliminet,  ut  coeat  par  25 

Iungaturque  pari.     Butram  tibi  Septiciumque, 
Et  nisi  coena  prior  potiorque  puella  Sabinum 
Detinet,  adsumam;  locus  est  et  pluribus  umbris, 
Sed  nimis  arcta  premunt  olidae  convivia  caprae. 
Tu,  quotus  esse  velis,  rescribe,  et  rebus  omissis  30 

Atria  servantem  postico  falle  clientem. 


VI. 

AD  NUMICIUM, 

Nil  admirari  prope  res  est  una,  Numici, 

Solaque,  quae  possit  facere  et  servare  beatum. 

Hunc  solem  et  stellas  et  decedentia  certis 

Tempora  momentis  sunt  qui  formidine  nulla 

Imbuti  spectent:  quid  censes  munera  terrae,  5 

Quid  maris  extremos  Arabas  ditantis  et  Indos? 

Ludicra  quid,  plausus  et  amici  dona  Quiritis? 

Quo  spectanda  modo,  quo  sensu  credis  et  ore? 

Qui  timet  his  adversa,  fere  miratur  eodem 

Quo  cupiens  pacto;  pavor  est  utrobique  molestus,  10 

Improvisa  simul  species  exterret  utrumque. 
Gaudeat  an  doleat,  cupiat  metuatne,  quid  ad  rem, 
Si  quidquid  vidit  melius  peiusve  sua  spe 
Defixis  oculis  animoque  et  corpore  torpet? 

lSInsani  sapiens  nomen  ferat,  aequus  iniqui, 
Ultra  quam  satis  est  virtutem  si  petat  ipsam. 
I  nunc,  argentum  et  marmor  vetus  aeraque  et  artes 
Suspice,  cum  gemmis  Tyrios  mirare  colores; 
Gaude,  quod  spectant  oculi  te  mille  loquentem; 

20Gnavus  mane  forum  et  vespertinus  pete  tectum, 
Ne  plus  frumenti  dotalibus  emetat  agris 
Mutus  et,  indignum  quod  sit  peioribus  ortus, 
Hic  tibi  sit  potius  quam  tu  mirabilis  illi. 
Quidquid  sub  terra  est  in  apricum  proferet  aetas, 

25Defodiet  condetque  nitentia.     Quum  bene  notum 
Porticus  Agrippae  et  via  te  conspexerit  Appi, 
Ire  tamen  restat,  Numa  quo  devenit  et  Ancus. 
Si  latus  aut  renes  morbo  tentantur  acuto, 
Quaere  fugam  morbi:  vis  recte  vivere:  quis  non? 

30  Si  virtus  hoc  una  potest  dare,  fortis  omissis 
Hoc  age  deliciis.     Virtutem  verba  putas  et 
Lucum  ligna:  cave  ne  portus  occupet  aller, 
Ne  Cibyratica,  ne  Bithyna  negotia  perdas, 
Mille  talenta  rotundentur,  totidem  altera,  porro  et 

35  Tertia  succedant,  et  quae  pars  quadret  acervum. 
Scilicet  uxorem  cum  dote  fidemque  et  amicos 
Et  genus  et  formam  regina  pecunia  donat, 
Ac  bene  nummatum  decorat  Suadela  Venusque. 
Mancipiis  locuples  eget  aeris  Cappadocum  rex: 

40  Ne  fueris  hic  tu.     Chlamydes  Lucullus,  ut  aiunt, 
Si  posset  centum  scenae  praebere  rogatus, 
Qui  possum  tot?   ait:   tamen  et  quaeram,    et   quod  habebo 
Mittam;  post  paullo  scribit,  sibi  millia  quinque 
Esse  domi  chlamydum,  partem  vel  tolleret  omnes. 

45Exilis  domus  est,  ubi  non  et  multa  supersunt 
Et  dominum  fallunt  et  prosunt  furibus.     Ergo 
Si  res  sola  potest  facere  et  servare  beatum, 
Hoc  primus  repetas  opus,  hoc  postremus  omittas. 
Si  fortunatum  species  et  gratia  praestat, 

50Mercemur  servum,  qui  dictet  nomina,  laevum 

Qui  fodicet  latus  et  cogat  trans  pondera  dextram 

Porrigere.   Hic  multum  in  Fabia  valet,  ille  Velina ; 

Cui  libet  is  fasces  dabit  eripietque  curule 

Cui  volet  importunus  ebur.    Frater,  pater  adde, 

Ut  cuique  est  aetas,  ita  quemque  facetus  adopta.  55 

Si,  bene  qui  coenat,  bene  vivit;  lucet,  eamus 

Quo  ducet  gula,  piscemur,  venemur,  ut  olim 

Gargilius,  qui  mane  plagas,  venabula,  servos, 

Differtum  transire  forum  populumque  iubebat, 

Unus  ut  e  multis  populo  spectante  referret  60 

Emptum  mulus  aprum.     Crudi  tumidique  lavemur, 

Quid  deceat,  quid  non  obliti,  Caerite  cera 

Digni,  remigium  vitiosum  Ithacensis  Ulixei, 

Cui  potior  patria  fuit  interdicta  voluptas. 

Si,  Mitnnermus  uti  censet,  sine  amore  iocisque  65 

Nil  est  iucundum,  vivas  in  amore  iocisque. 

Vive,  vale:  si  quid  novisti  rectius  istis, 

Candidus  imperti;  si  non,  his  utere  mecum. 


VII. 

AD  MAECENATEM. 

uinque  dies  tibi  pollicitus  me  rure  futurum 

extilem  totum  mendax  desideror.     Atqui 

i  me  vivere  vis  recteque  videre  valentem, 

uam  mihi  das  aegro,  dabis  aegrotare  timenti, 

aecenas,  veniam,  dum  ficus  prima  calorque  5 

esignatorem  decorat  lictoribus  atris, 

um  pueris  omnis  pater  et  matercula  pallet, 

fficiosaque  sedulitas  et  opella  forensis 

dducit  febres  et  testamenta  resignat. 

uodsi  bruma  nives  Albanis  illinet  agris,  10 

Ad  mare  descendet  vates  tuus  et  sibi  parcet 
Contractusque  leget;  te,  dulcis  amice,  reviset 

um  zephyris,  si  concedes,  et  hirundine  prima. 

on  quo  more  pyris  vesci  Calaber  iubet  hospes, 

u  me  fecisti  locupletem.     Vescere  sodes.  15 

Iam  satis  est.     At  tu  quantum  vis  tolle.     Benigne. 

Non  invisa  feres  pueris  munuscula  parvis. 

Tam  teneor  dono  quam  si  dimittar  onustus. 

Ut  libet:  haec  porcis  hodie  comedenda  relinquis. 

20Prodigus  et  stultus  donat,  quae  spernit  et  odit: 
Haec  seges  ingratos  tulit  et  feret  omnibus  annis. 
Vir  bonus  et  sapiens  dignis  ait  esse  paratus, 
Nec  tamen  ignorat  quid  distent  aera  lupinis. 
Dignum  praestabo  me  etiam  pro  laude  merentis. 

25  Quodsi  me  noles  usquam  discedere,  reddes 
Forte  latus,  nigros  angusta  fronte  capillos, 
Reddes  dulce  loqui;  reddes  ridere  decorum  et 
Inter  vina  fugam  Cinarae  maerere  protervae. 
Forte  per  angustam  tenuis  vulpecula  rimam 

30Repserat  in  cumeram  frumenti,  pastaque  rursus 
Ire  foras  pleno  tendebat  corpore  frustra. 
Cui  mustela  procul,  si  vis,  ait,  effugere  istinc, 
Macra  cavum  repetes  artum,  quem  macra  subisti. 
Hac  ego  si  compellar  imagine,  cuncta  resigno; 

35Nec  somnum  plebis  laudo  satur  altilium,  nec 
Otia  divitiis  Arabum  liberrima  muto. 
Saepe  verecundum  laudasti,  rexque  paterque 
Audisti  coram,  nec  verbo  parcius  absens; 
Inspice,  si  possum  donata  reponere  laetus. 

40Haud  male  Telemachus,  proles  patientis  Ulixei: 
Non  est  aptus  equis  Ithace  locus,  ut  neque  planis 
Porrectus  spatiis  nec  multae  prodigus  herbae; 
Atride,  magis  apta  tibi  tua  dona  relinquam. 
Parvum  parva  decent:  mihi  iam  non  regia  Roma, 

45Sed  vacuum  Tibur  placet  aut  imbelle  Tarentum. 
Strenuus  et  fortis  caussisque  Philippus  agendis 
Clarus,  ab  officiis  octavam  circiter  horam 
Dum  redit  atque  foro  nimium  distare  Carinas 
Iam  grandis  natu  queritur,  conspexit,  ut  aiunt, 

50Adrasum  quendam  vacua  tonsoris  in  umbra 
Cultello  proprios  purgantem  leniter  ungues. 
Demetri,  puer  hic  non  laeve  iussa  Philippi 
Accipiebat,  abi,  quaere  et  refer,  unde  domo,  quis, 
Cuius  fortunae,  quo  sit  patre  quove  patrono. 

55  It,  redit  et  narrat,  Vulteium  nomine  Menam, 
Praeconem,  tenui  censu,  sine  crimine  notum, 

Et  properare  loco  et  cessare  et  quaerere  et  uti, 

Gaudentem  parvisque  sodalibus  et  lare  certo 

Et  ludis  et  post  decisa  negotia  campo. 

Scitari  libet  ex  ipso,  quodcunque  refers;  dic  60 

Ad  coenam  veniat.    Non  sane  credere  Mena, 

Mirari  secum  tacitus.     Quid  multa?  Benigne, 

Respondet.     Neget  ille  mihi?    Negat  improbus  et  te 

Negligit  aut  horret.    Vulteium  mane  Philippus 

Vilia  vendentem  tunicato  scruta  popello  65 

Occupat  et  salvere  iubet  prior;  ille  Philippo 

Excusare  laborem  et  mercenaria  vincla, 

Quod  non  mane  domum  venisset,  denique  quod  non 

Providisset  eum.     Sic  ignovisse  putato 

Me  tibi,  si  coenas  hodie  mecum.    Ut  libet.    Ergo  70 

Post  nonam  venies;  nunc  i,  rem  strenuus  auge. 

Ut  ventum  ad  coenam  est,  dicenda  tacenda  locutus 

Tandem  dormitum  dimittitur.     Hic  ubi  saepe 

Occultum  visus  decurrere  piscis  ad  hamum, 

Mane  cliens  et  iam  certus  conviva,  iubetur  75 

Rura  suburbana  indictis  comes  ire  Latinis. 

Impositus  mannis  arvum  coelumque  Sabinum 

Non  cessat  laudare:  videt  ridetque  Philippus, 

Et  sibi  dum  requiem,  dum  risus  undique  quaerit, 

Dum  septem  donat  sestertia,  mutua  septem  80 

Promittit,  persuadet  uti  mercetur  agellum. 

Mercatur:  ne  te  longis  ambagibus  ultra 

Quam  satis  est  morer,  ex  nitido  fit  rusticus  atque 

Sulcos  et  vineta  crepat  mera,  praeparat  ulmos, 

Immoritur  studiis  et  amore  senescit  habendi.  85 

Verum  ubi  oves  furto,  morbo  periere  capellae, 

Spem  mentita  seges,  bos  est  enectus  arando, 

Offensus  damnis  media  de  nocte  caballum 

Arripit  iratusque  Philippi  tendit  ad  aedes. 

Quem  simul  aspexit  scabrum  intonsumque  Philippus,  00 

Durus,  ait,  Vultei,  nimis  attentusque  videris 

Esse  mihi.    Pol  me  miserum,  patrone,  vocares, 

Si  velles,  inquit,  verum  mihi  ponere  nomen 

Quod  te  per  genium  dextramque  deosque  penates 

Obsecro  et  obtestor,  vitae  me  redde  priori.  95 

Qui  semel  aspexit,  quantum  dimissa  petitis 

Praestent,  mature  redeat  repetatque  relicta. 

Metiri  se  quemque  suo  modulo  ac  pede  verum  est. 


VIII. 

AD   CELSUM   ALBINOVANUM. 

Celso  gaudere  et  bene  rem  gerere  Albinovano 
Musa  rogata  refer,  comiti  scribaeque  Neronis. 
Si  quaeret  quid  agam,  dic  multa  et  pulchra  minanteni 
Vivere  nec  recte  nec  suaviter;  haud  quia  grando 
5Contuderit  vites  oleamque  momorderit  aestus, 
Nec  quia  longinquis  armentum  aegrotet  in  agris; 
Sed  quia  mente  minus  validus  quam  corpore  toto 
Nil  audire  velim,  nil  discere,  quod  levet  aegrum; 
Fidis  offendar  medicis,  irascar.amicis, 

lOCur  me  funesto  properent  arcere  veterno; 

Quae  nocuere  sequar,  fugiam  quae  profore  credam; 
Romae  Tibur  amem  ventosus,  Tibure  Romam. 
Post  haec  ut  valeat,  quo  pacto  rem  gerat  et  se, 
Ut  placeat  iuveni,  percontare,  utque  cohorti. 

15  Si  dicet,  Recte,  primum  gaudere,  subinde 
Praeceptum  auriculis  hoc  instillare  memento: 
Ut  tu  fortunam,  sic  nos  te,  Celse,  feremus. 


IX. 

AD   CLAUDIUM  NERONEM. 

Septimius,  Claudi,  nimirum  intelligit  unus, 
Quanti  me  facias:  nam  quum  rogat  et  prece  cogit, 
Scilicet  ut  tibi  se  laudare  et  tradere  coner, 
Dignum  mente  domoque  legentis  honesta  Neronis, 
5Munere  quum  fungi  propioris  censet  amici; 
Quid  possim  videt  ac  novit  me  valdius  ipso. 
Multa  quidem  dixi  cur  excusatus  abirem; 
Sed  timui,  mea  ne  finxisse  minora  putarer, 
Dissimulator  opis  propriae,  mihi  commodus  uni. 

jic  ego  maioris  fugiens  opprobria  culpae  10 

Frontis  ad  urbanae  descendi  praemia.  Quodsi 
Depositum  laudas  ob  amici  iussa  pudorem, 
Scribe  tui  gregis  hunc  et  fortem  crede  bonumque. 


AD  FUSCUM  ARISTIUM. 

Urbis  amatorem  Fuscum  salvere  iubemus 
Ruris  amatores,  hac  in  re  scilicet  una 
Multum  dissimiles,  ad  cetera  paene  gemelli, 
Fraternis  animis  quidquid  negat  alter  et  alter, 
Adnuimus  pariter  vetuli  notique  columbi.  5 

Tu  nidum  servas,  ego  laudo  ruris  amoeni 
jRivos  et  musco  circumlita  saxa  nemusque. 
Quid  quaeris?  vivo  et  regno,  simul  ista  rehqui, 
Quae  vos  ad  coelum  fertis  rumore  secundo, 
Utque  sacerdotis  fugitivus  liba  recuso;  10 

Pane  egeo  iam  mellitis  potiore  placentis. 
Vivere  naturae  si  convenienter  oportet 
Ponendaeque  domo  quaerenda  est  area  primum, 
Novistine  locum  potiorem  rure  beato? 

Est  ubi  plus  tepeant  hiemes,  ubi  gratior  aura  15 

Leniat  et  rabiem  canis  et  momenta  leonis, 
Quum  semel  accepit  solem  furibundus  acutum? 
Est  ubi  divellat  somnos  minus  invida  cura? 
Deterius  Libycis  olet  aut  nitet  herba  lapillis? 
Purior  in  vicis  aqua  tendit  rumpere  plumbum,  20 

Quam  quae  per  pronum  trepidat  cum  murmure  rivum? 
Nempe  inter  varias  nutritur  silva  columnas 
Laudaturque  domus,  longos  quae  prospicit  agros. 
Naturam  expellas  furca,  tamen  usque  recurret 
Et  mala  perrumpet  furtim  fastidia  victrix.  25 

Non  qui  Sidonio  contendere  callidus  ostro 
Nescit  Aquinatem  potantia  vellera  fucum, 
Certius  accipiet  damnum  propiusque  medullis, 
Quam  qui  non  poterit  vero  distinguere  falsum. 
Quem  res  plus  nimio  delectavere  secundae,  30 

Mutatae  quatient.     Si  quid  mirabere,  pones 

Invitus:  fuge  magna:  licet  sub  paupere  tecto 

Reges  et  regum  vita  praecurrere  amicos. 

Cervus  equum  pugna  melior  communibus  herbis 
35  Pellebat,  donec  minor  in  certamine  longo 

Imploravit  opes  hominis  frenumque  recepit. 

Sed  postquam  victor  violens  discessit  ab  hoste, 

Non  equitem  dorso,  non  frenum  depulit  ore. 

Sic  qui  pauperiem  veritus  potiore  metallis 
40Libertate  caret,  dominum  vehet  improbus  atque 

Serviet  aeternum,  quia  parvo  nesciet  uti. 

Cui  non  conveniet  sua  res,  ut  calceus  olim, 

Si  pede  maior  erit,  subvertet,  si  minor,  uret. 

Laetus  sorte  tua  vives  sapienter,  Aristi, 
45Nec  me  dimittes  incastigatum,  ubi  plura 

Cogere  quam  satis  est  ac  non  cessare  videbor. 

Imperat  aut  servit  collecta  pecunia  cuique, 

Tortum  digna  sequi  potius  quam  ducere  funem. 

Haec  tibi  dictabam  post  fanum  putre  Vacunae, 
SOExcepto  quod  non  simul  esses,  cetera  laetus. 


XI. 

AD   BULLATIUM. 

Quid  tibi  visa  Chios,  Bullati,  notaque  Lesbos, 
Quid  concinna  Samos,  quid  Croesi  regia  Sardis, 
Smyrna  quid  et  Colophon?  maiora  minorane  fama? 
Cunctane  prae  campo  et  Tiberino  flumine  sordent? 
5An  venit  in  votum  Attalicis  ex  urbibus  una, 
An  Lebedum  laudas  odio  maris  atque  viarum? 
Scis  Lebedus  quid  sit;  Gabiis  desertior  atque 
Fidenis  vicus;  tamen  illic  vivere  vellem 
Oblitusque  meorum  obliviscendus  et  illis 
lONeptunum  procul  e  terra  spectare  furentem, 

Sed  neque  qui  Capua  Romam  petit,  imbre  lutoque 
Aspersus  volet  in  caupona  vivere;  nec  qui 
Frigus  collegit,  furnos  et  balnea  laudat 
Ut  fortunatam  plene  praestantia  vitam; 


I 

J  Nec,  si  te  validus  iactaverit  Auster  in  alto,  15 

Idcirco  navem  trans  Aegaeum  mare  vendas. 
Incolumi  Rhodos  et  Mitylene  pulchra  facit,  quod 
Paenula  solstitio,  campestre  nivalibus  auris, 
Per  brumam  Tiberis,  Sextili  mense  caminus. 
Dum  licet  et  vultum  servat  Fortuna  benignum,  20 

Romae  laudetur  Samos  et  Chios  et  Rhodos  absens. 
Tu  quamcunque  deus  tibi  fortunaverit  horam, 
Grata  sume  manu,  nec  dulcia  differ  in  annum, 
Ut  quocunque  loco  fueris,  vixisse  libenter 
Te  dicas:  nam  si  ratio  et  prudentia  curas,  25 

|   Non  locus  effusi  late  maris  arbiter  aufert, 
Coelum,  non  animum  mutant,  qui  trans  mare  currunt. 
Strenua  nos  exercet  inertia;  navibus  atque 
uadrigis  petimus  bene  vivere.     Quod  petis,  hic  est, 
st  Ulubris,  animus  si  te  non  deficit  aequus.  30 


XII. 
AD    ICCIUM. 

^ructibus  Agrippae  Siculis,  quos  colligis,  Icci, 

li  recte  frueris,  non  est  ut  copia  maior 

ib  Iove  donari  possit  tibi.     Tolle  querelas; 

'auper  enim  non  est,  cui  rerum  suppetit  usus. 

!i  ventri  bene,  si  lateri  est  pedibusque  tuis,  nil  5 

livitiae  poterunt  regales  addere  maius. 

li  forte  in  medio  positorum  abstemius  herbis 

rivis  et  urtica,  sic  vives,  protinus  ut  te 

lonfestim  liquidus  Fortunae  rivus  inauret; 

el  quia  naturam  mutare  pecunia  nescit,  10 

el  quia  cuncta  putat  una  virtute  minora 

[iramur,  si  Democriti  pecus  edit  agellos 

lultaque,  dum  peregre  est  animus  sine  corpore  velox; 

)uum  tu  inter  scabiem  tantam  et  contagia  lucri 

fil  parvum  sapias  et  adhuc  sublimia  cures:  15 

(uae  mare  compescant  caussae,  quid  temperet  annum, 
Stellae  sponte  sua  iussaene  vagentur  et  errent, 
Quid  premat  obscurum  lunae,  quid  proferat  orbem, 

Quid  velit  et  possit  rerum  concordia  discors, 
20Empedocles  an  Stertinium  deliret  acumen? 

Verum  seu  pisces  seu  porrum  et  caepe  trucidas, 
Utere  Pompeio  Grospho  et,  si  quid  petet,  ultro 
Defer:  nil  Grosphus  nisi  verum  orabit  et  aequum. 
Vilis  amicorum  est  annona,  bonis  ubi  quid  deest. 
25  Ne  tamen  ignores,  quo  sit  Romana  loco  res, 
Cantaber  Agrippae,  Claudi  virtute  Neronis 
Armenius  cecidit;  ius  imperiumque  Phraates 
Caesaris  accepit  genibus  minor;  aurea  fruges 
Italiae  pleno  defundit  Copia  cornu. 


XIII. 

AD   VINIUM  ASELLAM. 

Ut  proficiscentem  docui  te  saepe  diuque, 
Augusto  reddes  signata  volumina,  Vini, 
Si  validus,  si  laetus  erit,  si  denique  poscet; 
Ne  studio  nostri  pecces  odiuraque  libellis 
5Sedulus  importes,  opera  vehemente  minister. 
Si  te  forte  meae  gravis  uret  sarcina  chartae, 
Abiicito  potius  quam  quo  perferre  iuberis 
Clitellas  ferus  impingas  Asinaeque  paternum 
Cognomen  vertas  in  risum  et  fabula  fias. 

lOViribus  uteris  per  clivos,  flumina,  lamas; 
Victor  propositi  simul  ac  perveneris  illuc, 
Sic  positum  servabis  onus,  ne  forte  sub  ala 
Fasciculum  portes  librorum  ut  rusticus  agnum; 
Ut  vinosa  glomos  furtivae  Pyrrhia  lanae, 

15  Ut  cum  pileolo  soleas  conviva  tribulis. 
Ne  vulgo  narres  te  sudavisse  ferendo 
Carmina,  quae  possint  oculos  auresque  morari 
Caesaris;  oratus  multa  prece,  nitere  porro. 
Vade,  vale,  cave  ne  titubes  mandataque  frangas. 

XIV. 

AD   VILLICUM    SUUM. 

Villice  silvarum  et  mihi  me  reddentis  agelli, 

Quem  tu  fastidis  habitatum  quinque  focis  et 

Quinque  bonos  solitum  Variam  dimittere  patres, 

Certemus,  spinas  animone  ego  fortius  an  tu 

Evellas  agro,  et  melior  sit  Horatius  an  res.  5 

Me  quamvis  Lamiae  pietas  et  cura  moratur, 

Fratrem  moerentis,  rapto  de  fratre  dolentis 

Insolabiliter,  tamen  istuc  mens  animusque 
^Fert  et  amat  spatiis  obstantia  rumpere  claustra. 

Rure  ego  viventem,  tu  dicis  in  urbe  beatum;  10 

•  Cui  placet  alterius,  sua  nimirum  est  odio  sors. 

Stultus  uterque  locum  immeritum  caussatur  inique; 

In  culpa  est  animus,  qui  se  non  effugit  unquam. 

Tu  mediastinus  tacita  prece  rura  petebas, 

Nunc  urbem  et  ludos  et  balnea  villicus  optas;  15 

Me  constare  mihi  scis  et  discedere  tristem, 

Quandocunque  trahunt  invisa  negotia  Romam. 

Non  eadem  miramur;  eo  disconvenit  inter 

Meque  et  te:  nam  quae  deserta  et  inhospita  tesqua 

Credis,  amoena  vocat  mecum  qui  sentit  et  odit  20 

Quae  tu  pulchra  putas.     Fornix  tibi  et  uncta  popina 

Incutiunt  urbis  desiderium,  vkleo,  et  quod 

Angulus  iste  feret  piper  et  tus  ocius  uva, 

Nec  vicina  subest  vinum  praebere  taberna 

Quae  possit  tibi,  nec  meretrix  tibicina,  cuius  25 

Ad  strepitum  salias  terrae  gravis:  et  tamen  urgas 

Iampridem  non  tacta  ligonibus  arva  bovemque 

Disiunctum  curas  et  strictis  frondibus  exples; 

Addit  opus  pigro  rivus,  si  decidit  imber, 

Multa  mole  docendus  aprico  parcere  prato.  30 

Nunc  age  quid  nostrum  concentum  dividat  audi, 

Quem  tenues  decuere  togae  nitidique  capilli, 

Quem  scis  immunem  Cinarae  placuisse  rapaci, 

Quem  bibulum  liquidi  media  de  luce  Faicrui: 

Coena  brevis  iuvat  et  prope  rivum  somnus  in  herba.  35 

Horatius.  13 

Nec  lusisse  pudet,  sed  non  incidere  ludum. 
Non  istic  obliquo  oculo  mea  commoda  quisquam 
Limat,  non  odio  obscuro  morsuque  venenat; 
Rident  vicini  glebas  et  saxa  moventem. 
40Cum  servis  urbana  diaria  rodere  mavis, 

Horum  tu  in  numerum  voto  ruis;  invidet  usum 
Lignorum  et  pecoris  tibi  calo  argutus  et  horti. 
Optat  ephippia  bos,  piger  optat  arare  caballus. 
Quam  scit  uterque,  libens,  censebo,  exerceat  artem. 


XV. 

AD  NUMONIUM  VALAM. 

Quae  sit  hiems  Veliae,  quod  coelum,  Vala,  Salerni, 
Quorum  hominum  regio  et  qualis  via  —  nam  mihi  Baias 
Musa  supervacuas  Antonius,  et  tamen  illis 
Me  facit  invisum,  gelida  quum  perluor  unda 
5  Per  medium  frigus.    Sane  murteta  relinqui, 
Dictaque  cessantem  nervis  elidere  morbum 
Sulfura    ontemni,  vicus  gemit,  invidus  aegris, 
Qui  caput  et  stomachum  supponere  fontibus  audent 
Clusinis  Gabiosque  petunt  et  frigida  rura. 

lOMutandus  locus  est  et  diversoria  nota 

Praeteragendus  equus.     Quo  tendis?  non  mihi  Cumas 
Est  iter  aut  Baias,  laeva  stomachosus  habena 
Dicet  eques :  sed  equi  fraenato  est  auris  in .  ore.  — 
Maior  utrum  populum  frumenti  copia  pascat, 

15  Collectosne  bibant  imbres  puteosne  perennes 
Iugis  aquae;  nam  vina  nihil  moror  illius  orae. 
Rure  meo  possum  quidvis  perferre  patique; 
Ad  mare  quum  veni,  generosum  et  lene  requiro; 
Quod  curas  abigat,  quod  cum  spe  divite  manet 

20  In  venas  animumque  meum,  quod  verba  ministret, 
Quod  me  Lucanae  iuvenem  commendet  amicae. 
Tractus  uter  plures  lepores,  uter  educet  apros; 
Utra  magis  pisces  et  echinos  aequora  celent, 
Pinguis  ut  inde  domum  possim  Phaeaxque  reverti, 

25Scribere  te  nobis,  tibi  nos,  adcredere  par  est. 


Maenius, 

;,  ut  rebus  maternis  atque  paternis 
Fortiter  absumptis  urbanus  coepit  haberi, 
Scurra  vagus,  non  qui  certum  praesepe  terieret, 
Impransus  non  qui  civem  dignosceret  hoste, 
Quaelibet  in  quemvis  opprobria  lingere  saevus,  30 

Pernicies  et  tempestas  barathrumque  macelli, 
Quidquid  quaesierat  ventri  donabat  avaro. 
Hic  ubi  nequitiae  fautoribus  et  timidis  nil 
Aut  paullum  abstulerat,  patinas  coenabat  omasi 
Vilis  et  agninae,  tribus  ursis  quod  satis  esset;  35 

Scilicet  ut  ventres  lamna  candente  nepotum 
Diceret  urendos  corrector  Bestius.     Idem 
Quidquid  erat  nactus  praedae  maioris,  ubi  omne 
Verterat  in  fumum  et  cinerem,  non  hercule  miror, 
Aiebat,  si  qui  comedunt  bona,  quum  sit  obeso  40 

Nil  melius  turdo,  nil  vulva  pulchrius  ampla. 
Nimirum  hic  ego  sum;  nam  tuta  et  parvula  laudo, 
Quum  res  deficiunt,  satis  inter  vilia  fortis; 
Verum  ubi  quid  melius  contingit  et  unctius,  idem 
Vos  sapere  et  solos  aio  bene  vivere,  quorum  45 

Conspicitur  nitidis  fundata  pecunia  villis. 


XVL 

AD   QUINTIUM. 

Ne  perconteris,  fundus  meus,  optirne  Quinti, 

Arvo  pascat  herum  an  baccis  opulentet  olivae, 

Pomisne  an  pratis  an  amicta  vitibus  ulmo, 

Scribetur  tibi  forma  loquaciter  et  situs  agri. 

Continui  montes,  ni  dissocientur  opaca  $ 

Valle,  sed  ut  veniens  dextrum  latus  aspiciat  sol, 

Laevum  discedens  curru  fugiente  vaporet. 

Temperiem  laudes.     Quid,  si  rubicunda  benigni 

Corna  vepres  et  prnna  ferunt?  si  quercus  et  ilex 

Multa  fruge  pecus,  multa  dominum  iuvat  umbra?  10 

Dicas  adductum  propius  frondere  Tarentum. 

Fons  etiara  rivo  dare  nomen  idoneus,  ut  itcc 

Frigidior  Thracam  nec  purior  ambiat  Hebrus, 

13* 

Infirmo  capiti  fluit  aptus  et  utilis  alvo. 

15Hae  lalebrae  dulces  et,  iam  si  credis,  amoenae, 
Incolumem  tibi  me  praestant  septembribus  horis. 
Tu  recte  vivis,  si  curas  esse  quod  audis. 
Iactamus  iam  pridem  omnis  te  Roma  beatum, 
Sed  vereor,  ne  cui  de  te  plus  quam  tibi  credas, 

20Neve  putes  alium  sapiente  bonoque  beatum, 
Neu,  si  te  populus  sanum  recteque  valentem 
Dictitet,  occultam  febrim  sub  tempus  edendi 
Dissimules,  donec  manibus  tremor  incidat  unctis. 
Stultorum  incurata  pudor  malus  ulcera  celat. 

25  Si  quis  bella  tibi  terra  pugnata  marique 
Dicat  et  his  verbis  vacuas  permulceat  aures: 
Tene  magis  salvum  populus  velit  an  populum  tir, 
Servet  in  ambiguo,  qui  consulit  et  tibi  et  urbi, 
Iuppiter,  Augusti  laudes  agnoscere  possis: 

30Quum  pateris  sapiens  emendatusque  vocari, 
Respondesne  tuo,  dic  sodes,  nomine?  Nempe 
Vir  bonus  et  prudens  dici  delector  ego  ac  tu. 
Qui  dedit  hoc  hodie,  cras,  si  volet  auferet,  ut  si 
Detulerit  fasces  indigno,  detrahet  idem. 

35Pone,  meum  est,  inquit:  pono  tristisque  recedo. 
Idem  si  clamet  furem,  neget  esse  pudicum, 
Contendat  laqueo  collum  pressisse  paternum ; 
Mordear  opprobriis  falsis  mutemque  colores? 
Falsus  honor  iuvat  et  mendax  infamia  terret 

40Quem  nisi  mendosum  et  medicandum?  Vir  bonus  est  quis 
Qui  consulta  patrum,  qui  leges  iuraque  servat, 
Quo  multae  magnaeque  secantur  iudice  lites, 
Quo  res  sponsore  et  quo  caussae  teste  tenentur. 
Sed  videl  hunc  omnis  domus  et  vicinia  tota 

45Introrsum  turpem,  speciosum  pelle  decora. 
Nec  furtum  feci  nec  fugi,  si  mihi  dicit 
Servus,  Habes  pretium,  loris  non  ureris,  aio. 
Non  hominem  occidi.     Non  pasces  in  cruce  corvos, 
Sum  bonus  et  frugi.     Renuit  negitatque  Sabellus: 

50Cautus  enim  metuit  foveam  iupus  accipiterque 
Suspectos  laqueos  et  opertum  miluus  hamum. 
Oderunt  peccare  boni  virtutis  amore, 
Tu  nihil  admittes  in  te  formidine  poenae. 


i 


I 


I  w 

Sit  spes  fallendi,  miscebis  sacra  profanis: 

Nam  de  miHe  fabae  modiis  quum  surripis  unui»,  55 

Damnum  est,  non  facinus,  mihi  pacto  lenius  isto. 

ir  bonus,  omne  forum  quem  spectat  et  omne  tribunal, 
Quandocunque  deos  vel  porco  vel  bove  placat, 
Iane  pater,  cJare,  clare  quum  dixit,  Apollo; 
Labra  movet  metuens  audiri:  Pulchra  Laverna,  60 

Da  mihi  fallere,  da  iusto  sanctoque  videri, 
Noctem  peccatis  et  fraudibus  obiice  nubem. 
Qui  melior  servo,  qui  liberior  sit  avarus, 
In  triviis  fixum  quum  se  demittit  ob  assem, 
Non  video;  nam  qui  cupiet,  metuet  quoque,  porro  85 

Qui  metuens  vivet,  liber  mihi  non  erit  unquam. 
Perdidit  arma,  locum  virtutis  deseruit,  qui 
Semper  in  augenda  festinat  et  obruitur  re. 
Vendere  quum  possis  captivum,  occidere  noli; 
Serviet  utiliter:  sine  pascat  durus  aretque,  70 

Naviget  ac  mediis  hiemet  mercator  in  undis, 
Annonae  prosit,  portet  frumenta  penusque. 
Vir  bonus  et  sapiens  audebit  dicere:  Pentheu, 
Rector  Thebarum,  quid  me  perferre  patique 
Indignum  coges?  Adimam  bona.     Nempe  pecus.  rem,  75 

Lectos,  argentum?   Tollas  licet.     In  manicis  et 
Compedibus  saevo  te  sub  custode  tenebo. 
Ipse  deus,  simul  atque  volam,  me  solvet.     Opinor, 
Hoc  sentit:  Moriar;  mors  ultima  linea  rerum  est. 


XVII. 

AD    SCAEVAM. 

Quamvis,  Scaeva,  satis  per  te  tibi  consulis  et  scis, 
Quo  tandem  pacto  deceat  maioribus  uti; 
Disce,  docendus  adhuc  quae  censet  amiculus,  ut  si 
Caecus  iter  monstrare  velit;  tamen  aspice,  si  quid 
Et  nos,  quod  cures  proprium  fecisse,  loquamur. 
Si  te  grata  quies  et  primam  somnus  in  horam 
Delectat,  si  te  pulvis  strepitusque  rotarum, 
Si  laedit  caupona,  Ferentinum  ire  iubebo: 


198  Q.   HORATII   FLACCI 

Nam  neque  divitibus  contingunt  gaudia  solis, 

lONec  vixit  male,  qui  natus  moriensque  fefellit. 
Si  prodesse  tuis  paulloque  benignius  ipsum 
Te  tractare  voles,  accedes  siccus  ad  unctum. 
Si  pranderet  olus  patienter,  regibus  uti 
Nollet  Aristippus.     Si  sciret  regibus  uti, 

15Fastidiret  olus,  qui  me  notat.     Utrius  horum 
Verba  probes  et  facta  doce,  vel  iunior  audi, 
Cur  sit  Aristippi  potior  sententia;  namque 
Mordacem  Cynicum  sic  eludebat,  ut  aiunt: 
Scurror  ego  ipse  mihi,  populo  tu:  rectius  hoc  et 

20  Splendidius  multo  est.     Equus  ut  me  portet,  alat  rex, 
Officium  facio;  tu  poscis  vilia  rerum, 
Dante  minor,  quamvis  fers  te  nullius  egentem. 
Omnis  Aristippum  decuit  color  et  status  et  res, 
Tentantem  maiora,  fere  praesentibus  aequum. 

25Contra,  quem  duplici  panno  patientia  velat, 
Mirabor,  vitae  via  si  conversa  decebit. 
Alter  purpureum  non  exspectabit  amictum, 
Quidlibet  indutus  celeberrima  per  loca  vadet 
Personamque  feret  non  inconcinnus  utramque; 

30Alter  Mileti  textam  cane  peius  et  angui 
Vitabit  chlamydem,  morietur  frigore,  si  non 
Rettuleris  pannum.     Refer  et  sine  vivat  ineptus. 
Res  gerere  et  captos  ostendere  civibus  hostes, 
Attingit  solium  Iovis  et  coelestia  tentat: 

35  Principibus  placuisse  viris  non  ultima  laus  est. 
Non  cuivis  homini  contingit  adire  Corinthum. 
Sedit  qui  timuit,  ne  non  succederet:  esto. 
Quid?  qui  pervenit  fecitne  viriliter?  Atqui 
Hic  est   aut  nusquam,   quod  quaerimus.     Hic  onus  horret, 

40  Ut  parvis  animis  et  parvo  corpore  maius; 

Hic  subit  et  perfert.     Aut  virtus  nomen  inane  est, 
Aut  decus  et  pretium  recte  petit  experiens  vir. 
Coram  rege  suo  de  paupertate  tacentes 
Plus  poscente  ferent:  distat,  sumasne  pudenter 

45  An  rapias.     Atqui  rerum  caput  hoc  erat,  hic  fons. 
,,Indotata  mihi  soror  est,  paupercula  mater, 
Et  fundus  nec  vendibilis  nec  pascere  firmus," 
Qui  dicit,  clamat:  „Victum  dateu.     Succinit  alter: 

1  Et  mihi  dividuo  findetur  munere  quadra". 

ed  taoitus  pasci  si  posset  corvus,  haberet  50 

lus  dapis  et  rixae  multo  minus  invidiaeque. 

rundisium  comes  aut  Surrentum  ductus  amoenum, 
Jui  queritur  salebras  et  acerbum  frigus  et  imbres, 
uit  cistam  eflfractam  aut  subducta  viatica  plorat; 
4ota  refert  meretricis  acumina,  saepe  catellam,  55 

Saepe  periscelidem  raptam  sibi  flentis,  uti  mox 
Vulla  fides  damnis  verisque  doloribus  adsit. 
Nec  semel  irrisus  triviis  attollere  curat 
Fracto  crure  planum,  licet  illi  plurima  manet 

jacrima,  per  sanctum  iuratus  dicat  Osirim:  60 

>edite,  non  ludo;  crudeles  tollite  claudum. 
Quaere  peregrinum,  vicinia  rauca  reclamat. 


XVIII. 

AD    LOLLIUM. 

Si  bene  te  novi,  metues,  liberrime  Lolli, 

Scurrantis  speciem  praebere,  professus  amicum. 

Ut  matrona  meretrici  dispar  erit  atque 

Discolor,  infido  scurrae  distabit  amicus. 

Est  huic  diversum  vitio  vitium  prope  maius,  5 

Asperitas  agrestis  et  inconcinna  gravisque,  v 

Quae  se  commendat  tonsa  cute,  dentibus  atris, 

Dum  vult  libertas  dici  mera  veraque  virtus. 

Virtus  est  medium  vitiorum  et  utrinque  reductum 

Alter  in  obsequium  plus  aequo  pronus  et  imi  10 

Derisor  lecti,  sic  nutum  divitis  horret, 

Sic  iterat  voces  et  verba  cadentia  tollit, 

Ut  puerum  saevo  credas  dictata  magistro 

Reddere  vel  partes  mimum  tractare  secundas ; 

Alter  rixatur  de  lana  saepe  caprina,  15 

Propugnat  nugis  armatus;  scilicet  ut  non 

Sit  mihi  prima  fides  et  vere  quod  placet  ut  non 

Acriter  elatrem?  pretium  aetas  altera  sordet. 

Ambigitur  quid  enim?  Castor  sciat  an  Dolichos  plus; 

Brundisium  Minuci  mclius  via  ducat  an  Appi.  20 

Quem  damnosa  Venus,  quem  praeceps  alea  nudat, 
Gloria  quem  supra  vires  et  vestit    et  ungit, 
Quem  tenet  argenti  sitis  importuna  famesque, 
Quem  paupertatis  pudor  et  fuga,  dives  amicus 

25  Saepe  decem  vitiis  instructior  odit  et  horret, 
Aut,  si  non  odit,  regit  ac  veluti  pia  mater, 
Plus  quam  se  sapere  et  virtutibus  esse  priorem 
Vult,  et  ait  prope  vera:  Meae  —  contendere  noli 
Stultitiam  patiuntur  opes,  tibi  parvula  res  est: 

SOArta  decet  sanum  comitem  toga,  desine  mecum 
Certare.     Eutrapelus,  cuicunque  nocere  volebat, 
Vestimenta  dabat  pretiosa:  beatus  enim  iam 
Cum  pulchris  tunicis  sumet  nova  consilia  et  spes, 
Dormiet  in  lucem,  scorto  postponet  honestum 

35  Officium,  numos  alienos  pascet,  ad  imum 
Threx  erit  aut  olitoris  aget  mercede  caballum. 
Arcanum  neque  tu  scrutaberis  illius  unquam, 
Commissumque  teges  et  vino  tortus  et  ira. 
Nec  tua  laudabis  studia  aut  aliena  reprendes, 

40Nec,  quum  venari  volet  ille,  poemata  panges. 
Gratia  sic  fratrum  geminorum,-  Amphionis  atque 
Zethi,  dissiluit,  donec  suspecta  severo 
Conticuit  lyra;  fraternis  cessisse  putatur 
Moribus  Amphion:  tu  oede  potentis  amici 

45Lenibus  imperiis,  quotiesque  educet  in  agros 
Aetolis  onerata  plagis  iumenta  canesque, 
Surge  et  inhumanae  senium  depone  Cameaae, 
Coenes  ut  pariter  pulmenta  laboribus  empta: 
Romanis  sollemne  viris  opus,  utile  famae 

oOVitaeque  et  membris,  praesertim  quum  valeas  et 
Vel  cursu  superare  canem  vel  viribus  aprum 
Possis.     Adde  virilia  quod  speciosius  arma 
Non  est  qui  tractet:  scis  quo  clamore  coronae 
Proelia  sustineas  campestria;  denique  saevam 

55Militiam  puer  et  Cantabrica  bella  tulisti 

Sub  duce,  qui  templis  Parthorum  signa  refigit 
Nunc  et,  si  quid  abest,  Italis  adiudicat  armis. 
Ac  ne  te  retrahas  et  inexcusabilis  absis, 
Quamvis  nil  extra  numerum  fecisse  modumque 

60Curas,  interdum  nugaris  rure  paterno. 

^artitur  lintres  exercitus,  Actia  pugna 

Te  duce  per  pueros  hostili  more  refertur; 

\dversarius  est  frater,  lacus  Hadria,  donec 

Alterutrum  velox  victoria  fronde  coronet. 

Consentire  suis  studiis  qui  crediderit  te,  65 

^Fautor  utroque  tuum  laudabit  pollice  ludum. 
Trotinus  ut  moneam,  si  quid  monitoris  eges  tu : 
^Quid  de  quoque  viro  et  cui  dicas  saepe  videto. 

*  Percontatorem  fugito;  nam  garrulus  idem  est, 

•  Nec  retinent  patulae  commissa  fideliter  aures,  70 
fEt  semel  emissum  volat  irrevocabile  verbum. 
llNon  ancilla  tuum  iecur  ulceret  ulla  puerve 
jjntra  marmoreum  venerandi  limen  amici, 
1  Ne  dominus  pueri  pulchri  caraeve  puellae 

Munere  te  parvo  beet  aut  incommodus  angat.  75 

Qualem  commendes  etiam  atque  etiam  aspice,  ne  mox 
Incutiant  aliena  tibi  peccata  pudorem, 
Fallimur  et  quondam  non  dignum  tradimus:  ergo 
Quem  sua  culpa  premet,  deceptus  omitte  tueri; 
Ut  penitus  notum,  si  tentent  crimina,  serves,  80 

Tuterisque  tuo  fidentem  praesidio:  qui 
•  Dente  Theonino  quum  circumroditur,  ecquid 
Ad  te  post  paullo  ventura  pericula  sentis? 
Nam  tua  res  agitur,  paries  quum  proximus  ardet, 
Et  neglecta  solent  incendia  sumere  vires.  85 

Dulcis  inexpertis  cultura  potentis  amici; 
Expertus  metuit.    Tu,  dum  tua  navis  in  alto  est, 
Hoc  age,  ne  mutata  retrorsum  te  ferat  aura. 
Oderunt  hilarem  tristes  tristemque  iocosi, 
Sedatum  celeres,  agilem  gnavumque  remissi,  90 

Potores  bibuli  media  de  nocte  Falerni 
Oderunt  porrecta  negantem  pocula,  quamvis 
Nocturnos  iures  te  formidare  vapores. 
Deme  supercilio  nubem;  plerumque  modestus 
Occupat  obscuri  speciem,  taciturnus  acerbi.  95 

Inter  cuncta  leges  et  percontabere  doctos, 
Qua  ratione  queas  traducere  leniter  aevum, 
Num  te  semper  inops  agitet  vexetque  cupido, 
Num  pavor  et  rerum  mediocriter  utilium  spes 
Virtutem  doctrina  paret  naturane  donet,  100 

Quid  minuat  curas,  quid  te  tibi  reddat  amicuin, 


Quid  pure  tranquillet,  honos  an  dulce  luccllum 

An  secretum  iter  et  fallentis  semita  vitae. 

Me  quoties  reficit  gelidus  Digentia  rivus 
105  Quem  Mandela  bibit,  rugosus  frigore  pagus, 

Quid  sentire  putas,  quid  credis,  amice,  precari? 

Sifc  mihi,  quod  nunc  est,  etiam  minus,  et  niilii  vivam 

Quod  superest  aevi,  si  quid  superesse  volunt  di. 

Sit  bona  librorum  et  provisae  frugis  in  annum 
HOCopia,  neu  fluitem  dubiae  spe  pendulus  borae! 

Sed  satis  est  orare  Iovem  quae  donat  et  aufert; 

Det  vitam,  det  opes,  aequum  mi  animum  ipse  parabo. 


XIX. 
.  AD  MAECENATEM. 

Prisco  si  credis,  Maecenas  docte,  Cratino, 
Nulla  placere  diu  nec  vivere  carmina  possunt, 
Quae  scribuntur  aquae  potoribus:  ut  male  sanos 
Adscripsit  Liber  Satyris  Faunisque  poetas, 
5Vina  fere  dulces  oluerunt  mane  Camenae. 
m  Laudibus  arguitur  vini  vinosus  Homerus; 
Ennius  ipse  pater  nunquam  nisi  potus  ad  arma 
Prosiluit  dicenda.     Forum  putealque  Libonis 
Mandabo  siccis,  adimam  cantare  severis. 

lOHoc  simul  edixi,  non  cessavere  poetae 
Nocturno  certare  mero,  putere  diurno. 
Quid?  si  quis  vultu  torvo  ferus  et  pede  nudo 
Exiguaeque  togae  simulet  textore  Catonem, 
Virtutemne  repraesentet  moresque  Catonis? 

15Rupit  Iarbitam  Timagenis  aemula  lingua, 
Dum  studet  urbanus  tenditque  disertus  haberi. 
Decipit  exemplar  vitiis  imitabile;  quodsi 
Pallerem  casu,  biberent  exsangue  cuminum. 
0  imitatores,  servum  pecus,  ut  mihi  saepe 

20Rilem,  saepe  iocum  vestri  movere  tumultus! 
Libera  per  vacuum  posui  vestigia  princeps, 
Non  aliena  meo  pressi  pede:  qui  sibi  fidit 

iux  regit  examen.     Parios  ego  primus  iambos 
1  .^tendi  Latio,  numeros  animosque  secutus 

ychilochi,  non  res  et  agentia  verba  Lycambea  25 

c  ne  me  foliis  ideo  brevioribus  ornes, 

Juod  timui  mutare  modos  et  carminis  artem; 

jemperat  Archilochi  musam  pede  mascula  Sappho, 

«emperat  Alcaeus,  sed  rebus  et  ordine  dispar, 

^c  socerum  quaerit,  quem  versibus  oblinat  atris,  30 

vec  sponsae  laqueum  famoso  carmine  nectit. 

unc  ego  non  alio  dictum  prius  ore  Latinus 
fulgavi  fidicen;  iuvat  immemorata  ferentem 
jigenuis  oculisque  legi  manibusque  teneri. 
( cire  velis,  mea  cur  ingratus  opuscula  lector  35 

raudet  ametque  domi,  premat  extra  limen  iniquus? 
^on  ego  ventosae  plebis  suffragia  venor 
mpensis  coenarum  et  tritae  munere  vestis; 
Son  ego  nobilium  scriptorum  auditor  et  ultor 
Srammaticas  ambire  tribus  et  pulpita  dignor:  40 

Iinc  illae  lacrimae.    Spissis  indigna  theatris 
Scripta  pudet  recitare  et  nugis  addere  pondus, 
Si  dixi;  Rides,  ait,  et  Iovis  auribus  ista 
Servas:  fidis  enim  manare  poetica  mella 
Te  solum,  tibi  pulcher.     Ad  haec  ego  naribus  uti  45 

Formido  et  luctantis  acuto  ne  secer  ungui, 
Oisplicet  iste  locus,  clamo,  et  diludia  posco. 
Ludus  enim  genuit  trepidum  certamen  et  iram, 
Ira  truces  inimicitias  et  funebre  bellum. 


XX. 

AD    LIBRUM   SUUM. 

Vertumnum  Ianuinque,  liber,  spectare  videris, 

Scilicet  ut  prostes  Sosiorum  pumice  mundus. 

Odisti  claves  et  grata  sigilla  pudico 

Paucis  ostendi  gemis  et  communia  laudas, 

Non  ita  nutritus.     Fuge  quo  descendere  gestis:  5 

Non  erit  emisso  reditus  tibi.     Quid  miser  egi? 

Quid  volui?  dices,  ubi  quid  te  laeserit;  et  scis 

In  breve  te  cogi,  quum  plenus  languet  amator. 
Quodsi  non  odio  peccantis  desipit  augur, 

lOCarus  eris  Romae,  donec  te  deserat  aetas; 
Contrectatus  ubi  manibus  sordescere  vulgi 
Coeperis,  aut  tineas  pasces  taciturnus  inertes, 
Aut  fugies  Uticam  aut  vinctus  mitteris  Ilerdam. 
Ridebit  monitor  non  exauditus,  ut  ille, 

15Qui  male  parentem  in  rupes  protrusit  asellum 
Iratus:  quis  enim  invitum  servare  laboret? 
Hoc  quoque  te  manet,  ut  pueros  elementa  docentem 
Occupet  extremis  in  vicis  balba  senectus. 
Quum  tibi  sol  tepidus  plures  admoverit  aures, 

20  Me  libertino  natum  patre  et  in  tenui  re 
Maiores  pennas  nido  extendisse  loqueris, 
Ut  quantum  generi  demas,  virtutibus  addas; 
Me  primis  urbis  belli  placuisse  domique, 
Corporis  exigui,  praecanum,  solibus  aptum, 

25Irasci  celerem,  tamen  ut  placabilis  essem. 
Forte  meum  si  quis  te  percontabitur  aevum, 
Me  quater  undenos  sciat  implevisse  decembres, 
Collegam  Lepidum  quo  duxit  Lollius  anno. 

Quum  tot  sustineas  et  tanta  negotia  solus, 
Res  Italas  armis  tuteris,  moribus  ornes, 
Legibus  emendes;  in  publica  commoda  peccem, 
Si  longo  sermone  morer  tua  tempora,  Caesar. 
Romulus  et  Liber  pater  et  cum  Castore  Pollux,  5 

Post  ingentia  facta  deorum  in  templa  recepti, 
Dum  terras  hominumque  colunt  genus*  aspera  beila 
Componunt,  agros  adsignant,  oppida  condunt, 
Ploravere  suis  non  respondere  favorem 

Speratum  meritis:  diram  qui  contudit  bydram  10 

Notaque  fatali  portenta  labore  subegit, 
i  Comperit  invidiam  supremo  fine  domari. 
Urit  enim  fulgore  suo,  qui  praegravat  artes 
Infra  se  positas,  exstinctus  amabitur  idem. 
Praesenti  tibi  maturos  largimur  honores  1S 

Iurandasque  tuum  per  nomen  ponimus  aras, 
Nil  oriturum  alias,  nil  ortum  tale  fatentes. 
Sed  tuus  hic  populus  sapiens  et  iustus  in  uno 
Te  nostris  ducibus,  te  Graiis  anteferendo, 
Cetera  nequaquam  simili  ratione  modoque  20 

Aestimat,  et  nisi  quae  terris  semota  suisque 
Temporibus  defuncta  videt,  fastidit  et  odit, 

Sic  fautor  veterum,  ut  tabulas  peccare  vetantes, 
Quas  bis  quinque  viri  sanxerunt,  foedera  regum 

25Vel  Gabiis  vel  cum  rigidis  aequata  Sabinis. 
Pontificum  libros,  annosa  volumina  vatum 
Dictitet  Albano  Musas  in  monte  locutas. 
Si,  quia  Graecorum  sunt  antiquissima  quaeque 
Scripta  vel  optima,  Romani  pensantur  eadem 

30Scriptores  trutina,  non  est  quod  multa  loquamur, 
Nil  intra  est  oleam,  nil  extra  est  in  nuce  duri; 
Venimus  ad  summum  fortunae,  pingimus  atque 
Psallimus  et  luctamur  Achivis  doctius  unctis. 
Si  meliora  dies,  ut  vina,  poemata  reddit, 

35Scire  velim,  chartis  pretium  quotus  adroget  annus. 
Scriptor  abhinc  annos  centum  qui  decidit,  inter 
Perfectos  veteresque  referri  debet  an  inter 
Viles  atque  novos?  excludat  iurgia  finis. 
Est  vetus  atque  probus,  centum  qui  perficit  annos. 

40Quid?  qui  deperiit  minor  uno  mense  vel  anno, 
Inter  quos  referendus  erit?  veteresne  poetas, 
An  quos  et  praesens  et  postera  respuat  aetas? 
Iste  quidem  veteres  inter  ponetur  honeste, 
Qui  vel  mense  brevi  vel  toto  est  iunior  anno. 

45Utor  permisso  caudaeque  pilos  ut  equinae 

Paullatim  velio  et  demo  unum,  demo  itidem  unum, 
Dum  cadat  elusus  rStione  ruentis  acervi, 
Qui  redit  ad  fastos  et  virtutem  aestimat  annis 
Miraturque  nihil  nisi  quod  Libitina  sacravit. 

50Ennius  et  sapiens  et  fortis  et  alter  Homerus, 
Ut  critici  dicunt,  leviter  curare  videtur, 
Quo  promissa  cadant  et  somnia  Pythagorea. 
Naevius  in  manibus  non  est  et  mentibus  haeret 
Paene  recens?  adeo  sanctum  est  vetus  omne  poenia, 

55  Ambigitur  quoties  uter  utro  sit  prior,  aufert 
Pacuvuis  docti  famam  senis,  Actius  alti, 
Dicitur  Afrani  toga  convenisse  Menandro, 
Plautus  ad  exemplar  Siculi  properare  Epicharmi, 
Vincere  Caecilius  gravitate,  Terentius  arle. 

60Hos  ediscit  et  hos  arcto  stipata  theatro 

Spectat  Roma  potens;  habet  hos  numeratque  poetas 
Ad  nostrum  tempus  Livi  scriptoris  ab  aevo. 


EPISTOLARUM  LIB.  II.  1.  207 

Interdum  vulgus  rectum  ridet,  est  ubi  peccat. 

Si  veteres  ita  miratur  laudatque  poetas, 

Ut  nihil  anteferat,  nihil  illis  comparet,  errat:  05 

Si  quaedam  nimis  antique,  si  pleraque  dure 

!  Dicere  credit  eos,  ignave  multa  fatetur; 
Et  sapit  et  mecum  facit  et  Iove  iudicat  aequo. 
Non  equidem  insector  delendaque  carmina  Livi 
Esse  reor,  memini  quae  plagosum  mihi  parvo  70 

Orbilium  dictare;  sed  emendata  videri 
Pulchraque  et  exactis  minimum  distantia  miror: 
Inter  quae  verbum  emicuit  si  forte  decorum,  et 
Si  versus  paullo  concinnior  unus  et  alter; 
Iniuste  totum  ducit  venditque  poema.  75 

Indignor  quidquam  reprehendi,  non  quia  crasse 
Compositum  illepideve  putetur,  sed  quia  nupev, 
Nec  veniam  antiquis,  sed  honorem  et  praemia  posci. 
Recte  necne  crocum  floresque  perambulet  Attae 
Fabula  si  dubitem,  clament  periisse  pudorem  80 

Cuncli  paene  patres,  ea  quum  reprehendere  coner, 
Quae  gravis  Aesopus,  quae  doctus  Roscius  egit; 
Vel  quia  nil  rectum  nisi  quod  placuit  sibi  ducunt, 
Vel  quia  turpe  putant  parere  minoribus  et  quae 
Imberbi  didicere  senes  perdenda  fateri.  85 

lam  Saliare  Numae  carmen  qui  laudat  et  illud, 
Quod  mecum  ignorat,  solus  vult  scire  videri, 
Ingeniis  non  ille  favet  plauditque  sepultis, 
Nostra  sed  impugnat,  nos  nostraque  lividus  odit. 
Quodsi  tam  Graiis  novitas  invisa  fuisset  90 

I  Quam  nobis,  quid  nunc  esset  vetus?  aut  quid  haberet, 

1  Quod  legeret  tereretque  viritim  publicus  usus? 
Ut  primum  positis  nugari  Graecia  bellis 
Coepit  et  in  vitium  fortuna  labier  aequa, 

!  Nunc  athlelarum  studiis  nunc  arsit  equorum,  95 

Marmoris  aut  eboris  fabros  aut  aeris  amavit, 
Suspendit  picta  vultum  mentemque  tabella 
Nunc  tibicinibus  nunc  est  gavisa  tragoedis; 
Sub  nutrice  puella  velut  si  luderet  infans, 
Quod  cupide  petiit,  mature  plena  reliquit.  100 

Quid  placet  aut  odio  est,  quod  non  mutabile  credas? 
Hoc  paces  habuere  bonae  ventique  secundi. 

Romae  dulce  diu  fuit  et  sollemne  reclusa 

Mane  domo  vigilare,  clienti  promere  iura, 
105  Cautos  nominibus  rectis  expendere  nummos, 

Maiores  audire,  minori  dicere  per  quae 

Crescere  res  posset,  minui  damnosa  libido. 

Mutavit  mentem  populus  levis  et  calet  uno 

Scribendi  studio;  puerique  patresque  severi 
HOFronde  comas  vincti  coenant  et  carmina  ciiclarit. 

Ipse  ego,  qui  nullos  me  adfirmo  scribere  versus, 

Invenior  Parthis  mendacior  et  prius  orto 

Sole  vigil  calamum  et  chartas  et  scrinia  posco. 

Navim  agere  ignarus  navis  timet,  abrotonum  aegro 
115  Non  audet  nisi  qui  didicit  dare;  quod  medicorurn  est, 

Promittunt  medici;  tractant  fabrilia  fabri: 

Scribimus  indocti  doctique  poemata  passim. 

Hic  error  tamen  et  levis  haec  insania  quantas 

Virtutes  habeat,  sic  collige:  vatis  avarus 
120 Non  temere   est  animus;   versus  amat,   hoc  studet  unum; 

Detrimenta,  fugas  servorum,  incendia  ridel, 

Non  fraudem  socio  puerove  incogitat  ullam 

Pupillo;  vivit  siliquis  et  pane  secundo, 

Militiae  quanquam  piger  et  malus,  utilis  urbi, 
125  Si  das  hoc,  parvis  quoque  rebus  magna  iuvari. 

Os  tenerum  pueri  balbumque  poeta  figurat; 

Torquet  ab  obscoenis  iam  nunc  sermonibus  aurem, 

Mox  etiam  pectus  praeceptis  format  amicis, 

Asperitatis  et  invidiae  corrector  et  irae, 
130Recte  facta  refert,  orientia  tempora  notis 

Instruit  exemplis,  inopem  solatur  et  aegrum. 

Castis  cum  pueris  ignara  puella  mariti 

Disceret  unde  preces,  vatem  ni  Musa  dedisset? 

Poscit  opem  chorus  et  praesentia  numina  sentit, 
135Coelestes  implorat  aquas  docta  prece  blandus, 

Avertit  morbos,  metuenda  pericula  pellit, 

Impetrat  et  pacem  et  locupletem  frugibus  annum. 

Carmine  di  superi  placantur,  carmine  manes. 

Agricolae  prisci  fortes  parvoque  beati 
140Condita  post  frumenta  levantes  tempore  festo 

Corpus  et  ipsum  animum  spe  finis  dura  ferentem 

Cum  sociis  operum,  pueris  et  coniuge  fida, 

Tellurem  porco,  Silvanum  lacte  piabant, 

Floribus  et  vino  genium  memorem  brevis  aevi. 

Fescennina  per  hunc  inventa  licentia  morem  145 

Versibus  alternis  opprobria  rustica  fudit, 

Libertasque  recurrentes  accepta  per  annos 

Lusit  amabiliter,  donec  iam  saevus  apertam 

In  rabiem  coepit  verti  iocus  et  per  honestas 

Ire  domos  impune  minax.     Doluere  cruento  150 

Dente  lacessiti;  fuit  intactis  quoque  cura 

Conditione  super  communi,  quin  etiam  lex 

Poenaque  lata,  malo  quae  nollet  carmine  quemquam 

Describi;  vertere  modum  formidine  fustis 

Ad  bene  dicendum  delectandumque  redacti.  155 

Graecia  capta  ferum  victorem  cepit  et  arles 

lntulit  agresti  Latio:  sic  horridus  ille 

Defluxit  numerus  Saturnius  et  grave  virus 

Munditiae  pepulere;  sed  in  longum  tamen  aevum 

Manserunt  hodieque  manent  vestigia  ruris.  100 

Serus  enim  Graecis  admovit  acumina  chartis, 

Et  post  Punica  bella  quietus  quaerere  coepit, 

Quid  Sophocles  et  Thespis  et  Aeschylus  utile  ferrent. 

Tentavit  quoque  rem  si  digne  vertere  posset, 

Et  placuit  sibi  natura  sublimis  et  acer;  165 

Nam  spirat  tragicum  satis  et  feliciter  audet, 

Sed  turpem  putat  inscite  metuitque  lituram. 

Creditur,  ex  medio  quia  res  arcessit,  habere 

Sudoris  minimum,  sed  habet  comoedia  lanto 

Plus  oneris,  quanto  veniae  minus.     Aspice  Plautus  170 

Quo  pacto  partes  tutetur  amantis  ephebi, 

Ut  patris  attenti,  lenonis  ut  insidiosi: 

Quantus  sit  Dossennus  edacibus  in  parasitis, 

Quam  non  adstricto  percurrat  pulpita  socco. 

Geslit  enim  nummum  in  loculos  demittere,  post  hoc  175 

Securus  cadat  an  recto  stet  fabulatalo. 

Quem  tulit  ad  scenam  ventoso  gloria  curru, 

Exanimat  lentus  spectator,  sedulus  instat: 

Sic  leve,  sic  parvum  est,  animum  quod  laudis  avarum 

Subruit  ac  reficit.     Valeat  res  ludicra,  si  me  180 

Palma  negata  macrum,  donata  reducit  opiinum. 

Saepe  etiam  audacem  fugat  hoc  terretque  poetam, 

Horatius.  14 

Quod  numero  plures,  virtute  et  honore  minores, 
Indocti  stolidique  et  depugnare  parati, 

185  Si  discordet  eques,  media  inter  carmina  poscunt 
Aut  ursum  aut  pugiles;  his  nam  plebecula  gaudet. 
Verum  equiti  quoque  iam  migravit  ab  aure  voluptas 
Omnis  ad  incertos  oculos  et  gaudia  vana. 
Quattuor  aut  plures  aulaea  premuntur  in  horas, 

190Dum  fugiunt  equitum  turmae  peditumque  catervae; 
Mox  trahitur  manibus  regum  fortuna  retortis, 
Esseda  festinant,  pilenta,  petorrita,  naves, 
Captivum  portatur  ebur,  captiva  Corinthus. 
Si  foret  in  terris,  rideret  Democritus,  seu 

195Diversum  confusa  genus  panthera  camelo 
Sive  elephas  albus  vulgi  converteret  ora; 
Spectaret  populum  ludis  altentius  ipsis 
Ut  sibi  praebentem  mimo  spectacula  plura, 
Scriptores  autem  narrare  putaret  asello 

200Fabellam  surdo.     Nam  quae  pervincere  voces 
Evaluere  sonum,  referunt  quem  nostra  theatra? 
Garganum  mugire  putes  nemus  aut  mare  Tuscum, 
Tanto  cum  strepitu  ludi  spectantur  et  artes 
Divitiaeque  peregrinae,  quibus  oblitus  actor 

205  Quum  stetit  in  scena,  concurrit  dextera  laevae. 
Dixit  adhuc  aliquid?  Nil  sane.     Quid  placet  ergo? 
Lana  Tarentino  violas  imitata  veneno. 
Ac  ne  forte  putes,  me,  quae  facere  ipse  recusem, 
Quum  recte  tractent  alii,  laudare  maligne; 

210  Ille  per  extentum  funem  mihi  posse  videtur 
Ire  poeta,  meum  qui  pectus  inaniter  angit, 
Irritat,  mulcet,  falsis  terroribus  implet, 
Ut  magus,  et  modo  me  Thebis  modo  ponit  Athenis, 
Verum  age  et  his,  qui  se  lectori  credere  malunt 

2l5Quam  spectatoris  fastidia  ferre  superbi, 

Curam  redde  brevem,  si  munus  Apolline  dignum 
Vis  complere  libris  et  vatibus  addere  calcar, 
Ut  studio  maiore  petant  Helicona  virentem. 
Multa  quidem  nobis  facimus  mala  saepe  poetae, 

220  Ut  vineta  egomet  caedam  mea,  quum  tibi  librum 
Sollicito  damus  aut  fesso;  quum  laedimur,  unum 
Si  quis  amicorum  est  ausus  reprehendere  versum 

Quum  loca  iam  recitata  revolvimus  irrevocati; 

Quum  lamentamur,  non  apparere  labores 

Nostros  et  tenui  deducta  poemata  filo;  m 

Quum  speramus  eo  rem  venturam,  ut  simul  atque 

Carmina  rescieris  nos  fmgere,  commodus  ultro 

Arcessas  et  egere  vetes  et  scribere  cogas. 

Sed  tamen  est  operae  pretium  cognoscere,  quales 

Aedituos  habeat  belli  spectata  domique  **» 

Virtus  indigno  non  committenda  poetae. 

Gratus  Alexandro  regi  magno  fuit  ille 

Choerilus,  incultis  qui  versibus  et  male  natis 

Rettulit  acceptos,  regale  nomisma,  Phihppos. 

Sed  veluti  tractata  notam  labemque  remittunt 

Atramenta,  fere  scriptores  carmine  foedo 

Splendida  facta  linunt.     Idem  rex  dle,  poema 

Qui  tam  ridiculum  tam  care  prodigus  emit, 

Edicto  vetuit,  ne  quis  se  praeter  Apellem 

Pingeret  aut  alius  Lysippo  duceret  aera 

Fortis  Alexandri  vultum  simulantia.     Quodsi 

Iudicium  subtile  videndis  artibus  illud 

Ad  libros  et  ad  haec  Musarum  dona  vocares, 

Boeotum  in  crasso  iurares  aere  natum. 

At  neque  dedecorant  tua  de  se  iudicia  atque  /4t> 

Munera,  quae  multa  dantis  cum  laude  tulerunt, 

Dilecti  tibi  Virgilius  Variusque  poetae; 

Nec  magis  expressi  vultus  per  aenea  signa, 

Quam  per  vatis  opus  mores  animique  virorum 

Clarorum  apparent.     Nec  sermones  ego  mallem  250 

Repentes  per  humum  quam  res  componere  gestas, 

Terrarumque  situs  et  flumina  dicere  et  arces 

Montibus  impositas  et  barbara  regna,  tuisque 

Auspiciis  totum  confecta  duella  per  orbem, 

Claustraque  custodem  pacis  cobibentia  Ianum, 

Et  formidatam  Parthis  te  principe  Romam; 

Si,  quantum  cuperem,  possem  quoque:  sed  neque  panum 

Carmen  maiestas  recipit  tua,  nec  meus  audet 

Rein  tentare  pudor,  quam  vires  ferre  reciisent. 

Sedulitas  autem,  stulte  quem  dihgit,  urget, 

Praecipue  quum  se  numeris  commendat  et  arte; 

Discit  enim  citius  meminitque  hbentius  dlud, 

Quod  quis  deridet  quam  quod  probat  et  veneratur. 
Nil  moror  officium,  quod  me  gravat,  ac  neque  ficto 

265  In  peius  vultu  proponi  cereus  usquam, 
Nec  prave  factis  decorari  versibus  opto; 
Ne  rubeam  pingui  donatus  munere  et  una 
Cum  scriptore  meo  capsa  porrectus  operta 
Deferar  in  vicum  vendentem  tus  et  odores 

270  Et  piper  et  quidquid  chartis  amicitur  ineptis. 


II. 

AD  IULIUM   FLORUM. 

Flore,  bono  claroque  fidelis  amice  Neroni, 
Si  quis  forte  velit  puerum  tibi  vendere  natum 
Tibure  vel  Gabiis  et  tecum  sic  agat:  Hic  et 
Candidus  et  talos  a  vertice  pulcher  ad  imos 
5  Fiet  eritque  tuus  nummorum  millibus  octo, 
Verna  ministeriis  ad  nutus  aptus  heriles, 
Literulis  Graecis  imbutus,  idoneus  arli 
Cuilibet;  argilla  quidvis  imitabitur  uda, 
Quin  etiam  canet  indoctum  sed  dulce  bibenti. 

lOMulta  fidem  promissa  levant,  ubi  plenius  aequo 
Laudat  venales,  qui  vult  extrudere,  merces. 
Res  urget  me  nulla,  meo  sum  pauper  in  aere. 
Nemo  hoc  mangonum  faceret  tibi;  non  temere  a  me 
Quivis  ferret  idem:  semel  hic  cessavit  et,  ut  fit, 

15  In  scalis  latuit  metuens  pendentis  habenae; 
Des  nummos,  excepta  nihil  te  si  fuga  laedat: 
Ule  ferat  pretium  poenae  securus  opinor. 
Prudens  emisti  vitiosum,  dicta  tibi  est  lex: 
Insequeris  tamen  hunc  et  lite  moraris  iniqua. 

20Dixi  me  pigrum  proficiscenti  tibi,  dixi 

Talibus  officiis  prope  mancum,  ne  mea  saevns 

lurgares  ad  te  quod  epistola  nulla  veniret. 

Quid  tum  profeci,  mecum  facientia  iura 

Si  tamen  attentas?  Quereris  super  hoc  etiam,  quod 

25Exspectata  tibi  non  mittam  carmina  mendax. 
Luculli  miles  collecta  viatica  multis 

Aerumnis,  lassus  dum  noetu  stertit,  ad  assem 

Perdiderat;  post  hoc  vehemens  lupus  et  sibi  et  hosti 

Iratus  pariter,  ieiunis  dentibus  acer, 

Praesidium  regale  loco  deiecit,  ut  aiunt,  30 

Summe  munito  et  multarum  divite  rerum. 

Clarus  ob  id  factum  donis  ornatur  honestis, 

Accipit  et  bis  dena  super  sestertia  nummum. 

Forte  sub  hoc  tempus  castellum  evertere  praetor 

Nescio  quod  cupiens  hortari  coepit  eundem  35 

Verbis,  quae  timido  quoque  possent  addere  mentem : 

I,  bone,  quo  virtus  tua  te  vocat,  i  pede  fausto, 

Grandia  laturus  meritorum  praemia.     Quid  stas? 

Post  haec  ille  catus  quantumvis  rusticus,  Ibit, 

Ibit  eo  quo  vis,  qui  zonam  perdidit,  inquit.  40 

Romae  nutriri  mihi  contigit  atque  doceri 

Iratus  Graiis  quantum  nocuisset  Achilles. 

Adiecere  bonae  paullo  plus  artis  Athenae, 

Scilicet  ut  possem  curvo  dignoscere  rectum 

Atque  inter  silvas  Academi.  quaerere  verum.  45 

Dura  sed  amovere  loco  me  tempora  grato, 

Civilisque  rudem  belli  tulit  aestus  in  arma 

Caesaris  Augusti  non  responsura  lacertis. 

Unde  simul  primum  me  dimisere  Philippi, 

Decisis  humilem  pennis  inopemque  paterni  50 

Et  laris  et  fundi  paupertas  impulit  audax 

Ut  versus  facerem;  sed,  quod  non  desit,  habentem 

Quae  poterunt  unquam  satis  expurgare  cicutae, 

Ni  melius  dormire  putem  quam  scribere  versus? 

Singula  de  nobis  anni  praedantur  euntes;  55 

Eripuere  iocos,  Venerem,  convivia,  ludum; 

Tendunt  extorquere  poemata:  quid  faciam  vis? 

Denique  non  omnes  eadem  mirantur  amantque : 

Carmine  tu  gaudes,  hic  delectatur  iambis, 

Ille  Bioneis  sermonibus  et  sale  nigro.  60 

Tres  mihi  convivae  prope  dissentire  videntur, 

Poscentes  vario  multum  diversa  palato. 

Quid  dem?  quid  non  dem?  renuis  quod  tu,  iubet  alter; 

Quod  petis,  id  sane  est  invisum  acidumque  duobus. 

Praeter  cetera  me  Romaene  poemata  censes  65 

Scribere  posse  inter  tot  curas  totque  labores? 

Hic  sponsum  vocat,  hic  auditum  scripta  reliclis 
Omnibus  officiis;  cubat  hic  in  colle  Quirini, 
Hic  extremo  in  Aventino,  visendus  uterque; 

70lntervalla  vides  humane  commoda.     Verum 
Purae  sunt  plateae,  nihil  ut  meditantibus  obstet. 
Festinat  calidus  mulis  gerulisque  redemptor, 
Torquet  nunc  lapidem  nunc  ingens  machina  tignum, 
Tristia  robustis  luctantur  funera  plaustris, 

75Hac  rabiosa  fugit  canis,  hac  lutulenta  ruit  sus: 
I  nunc  et  versus  tecum  meditare  canoros. 
Scriptorum  chorus  omnis  amat  nemus  et  fugit  urbes, 
Rite  cliens  Bacchi  somno  gaudentis  et  umbra : 
Tu  me  inter  strepitus  nocturnos  atque  diurnos 

80Vis  canere  et  contracta  sequi  vestigia  vatum? 
Ingenium,  sibi  quod  vacuas  desumpsit  Athenas 
Et  studiis  annos  septem  dedit  insenuitque 
Libris  et  curis,  statua  taciturnius  exit 
Plerumque  et  risu  populum  quatit;  hic  ego  rerum 

85Fluctibus  in  mediis  et  tempestatibus  urbis 
Verba  lyrae  motura  sonum  connectere  digner? 
Frater  erat  Romae  consulti  rhetor,  ut  alter 
Alterius  sermone  meros  audiret  honores, 
Gracchus  ut  hic  illi  foret,  huic  ut  Mucius  ille. 

90  Qui  minus  argutos  vexat  furor  iste  poetas? 
Carmina  compono,  hic  elegos.     Mirabile  visu 
Caelatumque  novem  Musis  opus!    Aspice  primum, 
Quanto  cum  fastu,  quanto  molimine   circum- 
Spectemus  vacuam  Romanis  vatibus  aedem. 

95  Mox  etiam,  si  forte  vacas,  sequere  et  procul  audi. 
Quid  ferat  et  quare  sibi  nectat  uterque  coronam. 
Caedimur  et  totidem  plagis  consumimus  hostem 
Lento  Samnites  ad  lumina  prima  duello. 
Discedo  Alcaeus  puncto  illius;  ille  meo  quis? 
lOOQuis  nisi  Callimachus?  si  plus  adposcere  visus. 
Fit  Mimnermus,  et  optivo  cognomine  crescit. 
Multa  fero,  ut  placem  genus  irritabile  vatum, 
Quum  scribo  et  supplex  populi  suffragia  capto; 
Idem  finitis  studiis  et  mente  recepta 
105  Obturem  patulas  impune  legentibus  aures. 

Ridentur  mala  qui  componunt  carmina;  verum 

Gaudent  scribentes  et  se  venerantur  et  ultro, 

Si  taceas,  laudant  quidquid  scripsere  beati. 

At  qui  legitimum  cupiet  fecisse  poema, 

Cum  tabulis  animum  censoris  sumet  honesti;  110 

Audebit  quaecunque  parum  splendoris  habebunt 

Et  sine  pondere  erunt  et  honore  indigna  ferentur, 

Verba  movere  loco,  quamvis  invita  recedant 

Et  versentur  adhuc  intra  penetralia  Vestae; 

Obscurata  diu  populo  bonus  eruet  atque  115 

Proferet  in  lucem  speciosa  vocabula  rerum, 

Quae  priscis  memorata  Catonibus  atque  Cethegis 

Nunc  situs  informis  premit  et  deserta  vetustas; 

Adsciscet  nova,  quae  genitor  produxerit  usus. 

Vehemens  et  liquidus  puroque  simillimus  amni  120 

Fundet  opes  Latiumque  beabit  divite  Jingua; 

Luxuriantia  compescet,  nimis  aspera  sano 

Levabit  cultu,  virtute  carentia  tollet, 

Ludentis  speciem  dabit  et  torquebitur  ut  qui 

Nunc  Satyrum  nunc  agrestem  Cyclopa  movetur.  125 

Praetulerim  scriptor  delirus  inersque  videri, 

Dum  mea  delectent  mala  me  vel  denique  fallant, 

Quam  sapere  et  ringi.     Fuit  haud  ignobilis  Argis, 

Qui  se  credebat  miros  audire  tragoedos 

In  vacuo  laetus  sessor  plausorque  theatro;  130 

Cetera  qui  vitae  servaret  munia  recto 

More,  bonus  sane  vicinus,  amabilis  hospes, 

Comis  in  uxorem,  posset  qui  ignoscere  servis 

Et  signo  laeso  non  insanire  lagenae, 

Posset  qui  rupem  et  puteum  vitare  patentem.  135 

Hic  ubi  cognatorum  opibus  curisque  refectus 

Expulit  helleboro  morbum  bilemque  meraco, 

Et  redit  ad  sese,  Pol,  me  occidistis,  amici, 

Non  servastis,  ait,  cui  sic  extorfea  voluptas 

Et  demptus  per  vim  mentis  gratissimus  error.  140 

Nimirum  sapere  est  abiectis  utiTe  nugis, 

Et  tempestivum  pueris  concedere  ludum, 

Ac  non  verba  sequi  fidibus  modulanda  Latinis, 

Sed  verae  numerosque  modosque  ediscere  vitae. 

Quocirca  mecum  loquor  haec  tacitusque  recordor:  145 

Si  tibi  nulla  sitim  finiret  copia  lymphae, 

Narrares  medicis:  quod  quanto  plura  parasti, 
Tanto  plura  cupis,  nulline  faterier  audes? 
Si  vulnus  tibi  monstrata  radice  vel  herba 

150  Non  tieret  levius,  fugeres  radice  vel  herba 
Proficiente  nihil  curarier:  audieras,  cui 
Rem  di  donarint,  illi  decedere  pravam 
Stultitiam,  et  quum  sis  nihilo  sapientior,  ex  quo 
Plenior  es,  tamen  uteris  monitoribus  isdem? 

155  At  si  divitiae  prudentem  reddere  possent, 

Si  cupidum  timidumque  minus  te;  nempe  ruberes, 
Viveret  in  terris  te  si  quis  avarior  uno. 
Si  proprium  est,  quod  quis  libra  mercatur  et  aere 
Quaedam,  si  credis  consultis,  mancipat  usus; 

160  Qui  te  pascit  ager,  tuus  est,  et  villicus  Orbi, 
Quum  segetes  occat  tibi  mox  frumenta  daturas, 
Te  dominum  sentit.     Das  nummos,  accipis  uvam, 
Pullos,  ova,  cadum  temeti:   nempe  modo  isto 
Paullatim  mercaris  agrum,  fortasse  trecentis 

165  Aut  etiam  supra  nummorum  millibus  emptum. 
Quid  refert  vivas  numerato  nuper  an  olim? 
Emptor  Aricini  quondam  Veientis  et  arvi 
Emptum  coenat  olus,  quamvis  aliter  putat;  emptis 
Sub  noctem  gelidam  lignis  calefactat  aenum; 

170Sed  vocat  usque  suum,  qua  populus  adsita  certis 
Limitibus  vicina  refugit  iurgia ;  tanquam 
Sit  proprium  quidquam,  puncto  quod  mobilis  horae 
Nunc  prece,  nunc  pretio,  nunc  vi,  nunc  sorte  suprema 
Permutet  dominos  et  cedat  in  altera  iura. 

175  sic  quia  perpetuus  nulli  datur  usus  et  heres 
Heredem  alterius  velut  unda  supervenit  undam, 
Quid  vici  prosunt  aut  horrea?  quidve  Calabris 
Saltibus  adiecti  Lucani,  si  metit  Orcus 
Grandia  cum  parvis  non  exorabilis  auro? 

l80Gemmas,  marmor,  ebur,  Tyrrhena  sigilla,  tabellas, 
Argentum,  vestes  Gaetulo  murice  tinctas, 
Sunt  qui  non  habeant,  est  qui  non  curat  habere. 
Cur  alter  fratrum  cessare  et  ludere  et  ungi 
Praeferat  Herodis  palmetis  pinguibus,  alter 

185  Dives  et  importunus  ad  umbram  lucis  ab  ortu 
Silvestrem  flammis  et  ferro  mitiget  agrum, 

Scit  Genius,  natale  comes  qui  temperat  astrum, 

Naturae  deus  humanae,  mortalis  in  unum- 

Quodque  caput,  vultu  mutabilis,  albus  et  ater. 

Utar  et  ex  modico,  quantum  res  poscet,  acervo  190 

Tollam,  nec  metuam,  quid  de  me  iudicet  heres, 

Quod  non  plura  datis  invenerit;  et  tamen  idem 

Scire  volam,  quantum  simplex  hilarisque  nepoti 

Discrepet  et  quantum  discordet  parcus  avaro. 

Distat  enim,  spargas  tua  prodigus,  an  neque  sumptum        195 

Invitus  facias,  neque  plura  parare  labores, 

Ac  potius,  puer  ut  festis  quinquatribus  olim, 

Exiguo  gratoque  fruaris  tempore  raptim. 

Pauperies  immunda  *domus*  procul  absit:  ego  utrum 

Nave  ferar  magna  an  parva,  ferar  unus  et  idem.  200 

Non  agimur  tumidis  velis  aquilone  secundo, 

Non  tamen  adversis  aetatem  ducimus  austris; 

Viribus,  ingenio,  specie,  virtute,  loco,  re 

Extremi  primorum,  extremis  usque  priores. 

Non  es  avarus:  abi.  Quid?  Cetera  iam  simul  isto  205 

Cum  vitio  fugere?  caret  tibi  pectus  inani 

Ambitione?  caret  mortis  formidine  et  ira? 

Somnia,  terrores  magicos,  miracula,  sagas, 

Nocturnos  lemures  portentaque  Thessala  rides? 

Natales  grate  numeras?  ignoscis  amicis?  210 

Lenior  et  melior  fis  accedente  senecta? 

Quid  te  exempta  levat  spinis  de  pluribus  una? 

Vivere  si  recte  nescis,  decede  peritis. 

Lusisti  satis,  edisti  satis  atque  bibisti: 

Tempus  abire  tibi  est,  ne  potum  largius  aequo  215 

Rideat  et  pulset  lasciva  decentius  aetas. 


III. 

AD     PISONES. 

[de  arte  poetica.] 

Humano  capiti  cervicem  pictor  equinam 
lungere  si  velit  et  varias  inducere  plumas 
Undique  collatis  membris,  ut  turpiter  atrum 

Desinat  in  piscem  mulier  formosa  superne, 
5Spectatum  admissi  risum  teneatis,  amici? 
Credite    Pisones,  isti  tabulae  fore  librum 
Persimilem,  cuius  velut  aegri  somnia  vanae 
Fingentur  species,  ut  nec  pes  nec  caput  uni 
Reddatur  formae.     Pictoribus  atque  poetis 

lOQuidlibet  audendi  semper  fuit  aequa  potestas. 

Scimus  et  hanc  veniam  petimusque  damusque  vicissim, 
Sed  non  ut  placidis  coeant  immitia,  non  ut 
Serpentes  avibus  geminentur,  tigribus  agni, 
Inceptis  gravibus  plerumque  et  magna  professis 

15Purpureus  late  qui  splendeat  unus  et  alter 
Adsuitur  pannus;  quum  lucus  et  ara  Dianae 
Et  properantis  aquae  per  amoenos  ambitus  agros, 
Aut  flumen  Rhenum,  aut  pluvius  describitur  arcus. 
Sed  nunc  non  erat  his  locus.     Et  fortasse  cupressum 

20Scis  simulare:  quid  hoc,  si  fractis  enatat  exspes 
Navibus,  aere  dato  qui  pingitur?  Amphora  coepit 
Institui;  currente  rota  cur  urceus  exit? 
Denique  sit  quidvis,  simplex  dumtaxat  et  unum. 
Maxima  pars  vatum,  pater  et  iuvenes  patre  digni, 

25Decipimur  specie  recti:  brevis  esse  iaboro, 
Obscurus  fio;  sectantem  lenia  nervi 
Deficiunt  animique;  professns  grandia  turget; 
Serpit  humi  tutus  nimium  timidusque  procellae. 
Qui  variare  cupit  rem  prodigialiter  unam. 

30Delphinum  silvis  adpingit,  fluctibus  aprum. 
In  vitium  ducit  culpae  fuga,  si  caret  arte. 
Aemilium  circa  ludum  faber  imus  et  ungues 
Exprimet  et  molles  imitabitur  aere  capillos, 
Infelix  operis  summa,  quia  ponere  totum 

35Nesciet.     Hunc  ego  me,  si  quid  componere  curem, 
Non  magis  esse  velim,  quam  naso  vivere  pravo 
Spectandum  nigris  oculis  nigroque  capillo. 
Sumite  materiam  vestris,  qui  scribitis,  aequam 
Yiribus  et  versate  diu,  quid  ferre  recusent, 

40Quid  valeant  humeri.     Cui  lecta  potenter  erit  res, 
Nec  facundia  deseret  hunc  nec  lucidus  ordo. 
Ordinis  haec  virtus  erit  et  venus  aut  ego  fallor, 
Ut  iam  nunc  dicat  iam  nunc  debentia  dici, 

1'leraque  differat  et  praesens  in  tempus  omittat. 

n  verbis  etiam  tenuis  cautusque  serendis  45 

loc  amet,  hoc  spernat  promissi  carminis  auctor. 

Dixeris  egregie,  notum  si  callida  verbum 

Reddiderit  iunctura  novum.    Si  forte  necesse  est 

[ndiciis  monstrare  recentibus  abdita  rerum, 

Fingere  cinctutis  non  exaudita  Cethegis  50 

Continget,  dabiturque  licentia  sumpta  pudenter. 

Et  nova  fictaque  nuper  habebunt  verba  fidem,  si 

Graeco  fonte  cadant  parce  detorta.     Quid  autem 

Caecilio  Plautoque  dabit  Romanus  ademptum 

Virgilio  Varioque?  ego  cur,  acquirere  pauca  55 

Si  possum,  invideor?  quum  lingua  Catonis  et  Enni 

Sermonem  patrium  ditaverit  et  nova  rerum 

Nomina  protulerit.     Licuit  semperque  licebit 

Signatum  praesente  nota  producere  nomen. 

Ut  silvae  foliis  pronos  mutantur  in  annos,  60 

Prima  cadunt:  ita  verborum  vetus  interit  aetas, 

Et  iuvenum  rihi  florent  modo  nata  vigentque. 

Debemur  morti  nos  nostraque:  sive  receptus 

Terra  Neptunus  classes  aquilonibus  arcet, 

Regis  opus,  sterilisve  diu  palus  aptaque  remis  65 

Vicinas  urbes  alit  et  grave  sentit  aratrum, 

Seu  cursum  mutavit  iniquum  frugibus  amnis 

Doctus  iter  melius;  mortalia  facta  peribunt, 

Nedum  sermonum  stet  honos  et  gratia  vivax. 

Multa   renascentur,  quae  iam  cecidere,  cadentque  70 

Quae  nunc  sunt  in  honore  vocabula,  si  volet  usus, 

Quem  penes  arbitrium  est  et  ius  et  nofma  loquendi. 

Res  gestae  regumque  ducumque  et  tristia  bella 

Quo  scribi  possent  numero,  monstravit  Homerus. 

Versibus  impariter  iunctis  querimonia  primum,  75 

Post  etiam  inclusa  est  voti  sententia  compos. 

Quis  tamen  exiguos  elegos  emiserit  auctor, 

Graramatici  certant  et  adhuc  sub  iudice  lis  est. 

Archilochum  proprio  rabies  armavit  iambo: 

Hunc  socci  cepere  pedem  grandesque  cothurni,  80 

Alternis  aptum  sermonibus  et  populares 

Vincentem  strepitus  et  natum  rebus  agendis. 

Musa  dedit  fidibus  divos  puerosque  deorum 

Et  pugilem  victorem  et  equum  certamine  primum 
85  Et  iuvenum  curas  et  libera  vina  referre. 
Descriptas  servare  vices  operumque  colores 
Cur  ego,  si  nequeo  ignoroque,  poeta  salutor? 
Cur  nescire,  pudens  prave  quam  discere  malo? 
Versibus  exponi  tragicis  res  comica  non  vult. 
90  Indignatur  item  privatis  ac  prope  socco 
Dignis  carminibus  narrari  coena  Thyestae. 
Singula  quaeque  locum  teneant  sortita  decentem. 
Interdum  tamen  et  vocem  comoedia  tollit, 
Iratusque  Chremes  tumido  delitigat  ore; 
95  Et  tragicus  plerumque  dolet  sermone  pedestri 
Telephus  et  Peleus,  quum  pauper  et  exsul  uterque 
Proiicit  ampullas  et  sesquipedalia  verba, 
Si  curat  cor  spectantis  tetigisse  querela. 
Non  satis  est  pulchra  esse  poemata;  dulcia  sunto 

100  Et  quocunque  volent  animum  auditoris  agunto. 
Ut  ridentibus  adrident,  ita  flentibus  adflent 
Humani  vultus:  si  vis  me  flere,  dolendum  est 
Primum  ipsi  tibi;  tunc  tua  me  infortunia  laedent, 
Telephe  vel  Peleu,  male  si  mandata  loqueris, 

105  Aut  dormitabo  aut  ridebo.     Tristia  maestum 
Vultum  verba  decent,  iratum  plena  minarum, 
Ludentem  lasciva,  severum  seria  dictu. 
Format  enim  natura  prius  nos  intus  ad  omnem 
Fortunarum  habitum,  iuvat  aut  impellit  ad  iram, 

110  Aut  ad  humum  maerore  gravi  deducit  et  angit; 
Post  effert  animi  motus  interprete  lingua. 
Si  dicentis  erunt  fortunis  absona  dicta, 
Romani  tollent  equites  peditesque  cachinnurn. 
Intererit  multum  Davusne  loquatur  an  heros, 

115Maturusne  senex  an  adhuc  florente  iuventa 
Fervidus,-  an  matrona  potens  an  sedula  nutrix, 
Mercatorne  vagus  cultorne  virentis  agelli, 
Colchus  an  Assyrius,  Thebis  nutritus  an  Argis. 
Aut  famam  sequere  aut  sibi  convenientia  finge. 

120Scriptor  honoratum  si  forte  reponis  Achillem; 
Impiger,  iracundus,  iuexorabilis,  acer 
lura  neget  sibi  nata,  nihii  non  adroget  armis. 
Sit  Medea  ferox  invictaque,  flebilis  Ino, 

>erfidus  Ixion,  Io  vaga,  tristis  Orestes. 

ii  quid  inexpertum  scenae  committis  et  audes  125 

'ersonam  formare  novam,  servetur  ad  imum 

}ualis  ab  incepto  processerit  et  sibi  constet. 

)ifficile  est  proprie  communia  dicere;  tuque 

lectius  Iliacum  carmen  deducis  in  actus, 

Juam  si  proferres  ignota  indictaque  primus.  130 

Miblica  materies  privati  iuris  erit,  si 

<Iee  circa  vilem  patulumque  moraberis  orbem, 

<(ec  verbum  verbo  curabis  reddere  fidus 

nterpres,  nec  desilies  imitator  in  arctum, 

Jnde  pedem  proferre  pudor  vetet  aut  operis  lex.  135 

<Jec  sic  incipies,  ut  scriptor  cyclius  olim: 

,Fortunam  Priami  cantabo  et  nobile  bellum." 

Juid  dignum  tanto  feret  hic  promissor  hiatu? 

^arturiunt  montes,  nascetur  ridiculus  mus. 

Juanto  rectius  hic,  qui  nil  molitur  inepte:  140 

,Dic  mihi,  Musa,  virum,  captae  post  tempora  Troiae 

Jui  mores  hominum  multorum  vidit  et  urbes." 

Son  fumum  ex  fulgore,  sed  ex  fumo  dare  lucem 

]ogitat,  ut  speciosa  dehinc  miracula  promat, 

Intiphaten  Scyllamque  et  cum  Cyclope  Charybdim;  145 

Vec  reditum  Diomedis  ab  interitu  Meleagri, 

\ec  gemino  bellum  Troianum  orditur  ab  ovo; 

Jemper  ad  eve:itum  festinat  et  in  medias  res 

Von  secus  ac  notas  auditorem  rapit  et  quae 

Desperat  tractata  nitescere  posse  relinquit,  150 

Uque  ita  mentitur,  sic  veris  falsa  remiscet, 

?rimo  ne  medium,  medio  ne  discrepet  imum. 

fu,  quid  ego  et  populus  mecum  desideret,  audi. 

?i  plausoris  eges  aulaea  manentis  et  usque 

Sessuri,  donec  cantor  Vos  plaudite  dicat:  155 

\etatis  cuiusque  notandi  sunt  tibi  morcs, 

Mobilibusque  decor  naturis  dandus  et  annis. 

Reddere  qui  voces  iam  scit  puer  et  pede  certo 

Signat  humum,  gestit  paribus  colludere  et  iram 

Colligit  ac  ponit  temere  et  mutatur  in  horas.  160 

tmberbis  iuvenis  tantem  custode  remoto 

Gaudet  equis  canibusque  et  aprici  gramine  campi, 

Cereus  in  vitium  flecti,  monitoribus  asper, 

Utilium  tardus  provisor,  prodigus  aeris, 

165  Sublimis,  cupidusque  et  amata  relinquere  pernix. 
Conversis  studiis  aetas  animusque  virilis 
Quaerit  opes  et  amicitias  inservit  honori, 
Commisisse  cavet,  quod  mox  inutare  laboret. 
Multa  senem  circumveniunt  incommoda,  vel  quod 

I70Quaerit  et  inventis  miser  abstinet  ac  timet  uti, 
Vel  quod  res  omnes  timide  gelideque  ministrat, 
Dilator,  spe  longus,  iners,  avidusque  futuri, 
Difficilis,  querulus,  laudator  temporis  acti 
Se  puero,  castigator  censorque  minorum. 

175  Multa  ferunt  anni  venientes  commoda  secum, 
Multa  recedentes  adimunt.     Ne  forte  seniles 
Mandentur  iuveni  partes  pueroque  viriles: 
Semper  in  adiunctis  aevoque  morabimur  aptis. 
Aut  agitur  res  in  scenis  aut  acta  refertur. 

180Segnius  irritant  animos  demissa  per  aurem 

Quam  quae  sunt  oculis  subiecta  fidelibus  et  quae 
Ipse  sibi  tradit  spectator:  non  tamen  intus 
Digna  geri  promes  in  scenam,  multaque  tolles 
Ex  oculis,  quae  mox  narret  facundia  praesens 

185  Nec  pueros  coram  populo  Medea  trucidet 

Aut  huraana  palam  coquat  exta  nefarius  Atreus 
Aut  in  avem  Procne  vertatur,  Cadmus  in  anguem 
Quodcunque  ostendis  mihi  sic,  incredulus  odi. 
Neve  minor  neu  sit  quinto  productior  actu 

190Fabula,  quae  posci  vult  et  spectata  reponi; 
Nec  deus  intersit,  nisi  dignus  vindice  nodus 
Inciderit;  nec  quarta  loqui  persona  labores 
Actoris  partes  chorus  officiumque  virile 
Defendat,  neu  quid  medios  intercinat  actus, 

195Quod  non  proposito  conducat  et  haereat  apte. 
Ille  bonis  faveatque  et  consilietur  amicis, 
Et  regat  iratos  et  amet  peccare  timentes, 
Ille  dapes  laudet  mensae  brevis,  ille  salubrem 
lustitiam  legesque  et  apertis  otia  portis, 

200  Ille  tegat  commissa  deosque  precetur  et  oret 
Ut  redeat  nriseris,  abeat  fortuna  superbis. 
Tibia  non,  ut  nunc,  orichalco  iuncta  tubaeque 
Aemula,  sed  tenuis  simplexque  foramine  pauco 

dspirare  et  adesse  choris  erat  utilis  atque 

Nondum  spissa  nimis  complere  sedilia  flatu:  265 

Quo  sane  populus  numerabilis,  utpote  parvus, 

Et  frugi  castusque  verecundusque  coibat. 

Postquam  coepit  agros  extendere  victor  et  urbes 

Latior  amplecti  murus  vinoque  diurno 

Placari  genius  festis  impune  diebus,  210 

:Accessit  numerisque  modisque  licentia  maior. 

Indoctus  quid  enim  saperet  liberque  laborum 

Rusticus  urbano  confusus,  turpis  honesto? 

Sic  priscae  motumque  et  luxuriem  addidit  arti 

Tibicen  traxitque  vagus  per  pulpita  vestem :  215 

>ic  etiam  fidibus  voces  crevere  severis, 

lt  tulit  eloquium  insolitum  facundia  praeceps, 
Utiliumque  sagax  rerum  et  divina  futuri 
Sortilegis  non  discrepuit  sententia  Delphis. 
Carmine  qui  tragico  vilem  certavit  ob  hircum,  220 

Mox  etiam  agrestes  Satyros  nudavit  et  asper 
Incolumi  gravitate  iocum  tentavit  eo,  quod 
Illecebris  erat  et  grata  novitate  morandus 
Spectator  functusque  sacris  et  potus  et  exlex. 
Verum  ita  risores,  ita  commendare  dicaces  225 

Conveniet  Satyros,  ita  vertere  seria  ludo, 
Ne  quicunque  deus  quicunque  adhibebitur  heros, 
Regali  conspectus  in  auro  nuper  et  ostro, 
Migret  in  ofescuras  humili  sermone  tabernas, 
Aut,  dum  vitat  humum,  nubes  et  inania  captet.  230 

Effulire  leves  indigna  tragoedia  versus, 

ft  festis  matrona  moveri  iussa  diebus, 
Intererit  Satyris  paullum  pudibunda  protervis. 
Non  ego  inornata  et  dominantia  nomina  solum 

erbaque,  Pisones,  satyrorum  scriptor  amabo,  235 

lec  sic  enitar  tragico  differre  colori, 

ft  nihil  intersit,  Davusne  loquatur  et  audax 

'ythias  emuncto  lucrata  Simone  talentum, 

n  custos  famulusque  dei  Silenus  alumni. 
Ex  noto  fictum  carmen  sequar,  ut  sibi  quivis  240 

Speret  idem,  sudet  multum  frustraque  laboret 
Ausus  idem:  tantum  series  iuncturaque  pollet, 
Tantum  de  medio  sumptis  accedit  honoris. 

Silvis  deducti  caveant  me  iudice  Fauni, 

245  Ne  velut  innati  triviis  ac  paene  forenses 

Aut  nimium  teneris  iuvenentur  versibus  unquam, 
Aut  immunda  crepent  ignominiosaque  dicta: 
Offenduntur  enim,  quibus  est  equus  et  pater  et  res, 
Nec,  si  quid  fricti  ciceris  probat  et  nucis  emptor, 

250Aequis  accipiunt  animis  donantve  corona. 
Syllaba  longa  brevi  subiecta  vocatur  iambus, 
Pes  citus,  unde  etiam  trimetris  accrescere  iussit 
Nomen  iambeis,  quum  senos  redderet  ictus 
Primus  ad  exlremum  similis  sibi:  non  ita  pridem, 

255Tardior  ut  paullo  graviorque  veniret  ad  aures, 
Spondeos  stabiles  in  iura  paterna  recepit 
Commodus  et  patiens,  non  ut  de  sede  secunda 
Cederet  aut  quarta  socialiter.     Hic  et  in  Atti 
Nobilibus  trimetris  apparet  rarus,  et  Enni 

260  In  scenam  missos  magno  cum  pondere  versus 
Aut  operae  celeris  nimium  curaque  carentis 
Aut  ignoratae  premit  artis  crimine  turpi. 
Non  quivis  videt  immodulala  poemata  iudex, 
Et  data  Rbmanis  venia  est  indigna  poetis. 

265ldcircone  vager  scribamque  licenter?  Ut  omnes 
Visuros  peccata  putem  mea,  tutus  et  intra 
Spem  veniae  cautus:  vitavi  denique  culpam, 
Non  laudem  merui.     Vos  exemplaria  Graeca 
Nocturna  versate  manu,  versate  diurna. 

270  At  nostri  proavi  Plautinos  et  numeros  et 
Laudavere  sales,  nimium  patienter  utrumque 
Ne  dicam  stulte  mirati,  si  modo  ego  et  vos 
Scimus  inurbanum  lepido  seponere  dicto 
Legitimumque  sonum  digitis  callemus  et  aure. 

275lgnotum  tragicae  genus  invenisse  Camenae 
Dicitur  et  plaustris  vexisse  poemata  Thespis, 
Quae  canerent  agerentque  peruncti  faecibus  ora. 
Post  hunc  personae  pallaeque  repertor  honestae 
Aeschylus  et  modicis  instravit  pulpita  tignis 

280  Et  docuit  magnumque  loqui  nitique  cothurno. 
Successit  vetus  his  comoedia  non  sine  multa 
Laude,  sed  in  vitium  libertas  excidit  et  vim 
Dignam  lege  regi;  lex  est  accepta  chorusque 

Turpiter  obticuit  sublato  iure  nocendi. 

Nil  intentatum  nostri  liquere  poetae,  285 

Nec  minimum  meruere  decus  vestigia  Graeca 

Ausi  deserere  et  celebrare  domestica  facta, 

Vel  qui  praetextas  vel  qui  docuere  togatas. 

Nec  virtute  foret  clarisve  potentius  armis 

Quam  lingua  Latium,  si  non  offenderet  unum-  290 

Quemque  poetarum  limae  labor  et  mora.     Vos,  o 

ompilius  sanguis,  carmen  reprehendite,  quod  non 

ulta  dies  et  multa  litura  coercuit  atque 

raefectum  decies  hon  castigavit  ad  unguem. 
Ingenium  misera  quia  fortunatius  arte  295 

Credit  et  excludit  sanos  Helicone  poetas 
Democritus,  bona  pars  non  ungues  ponere  curat, 
Non  barbam,  secreta  petit  loca,  balnea  vitat. 
Nanciscetur  enim  pretium  nomenque  poetae, 
Si  tribus  Anticyris  caput  insanabile  nunquam  300 

Tonsori  Licino  commiserit.     0  ego  laevus, 
Qui  purgor  bilem  sub  verni  temporis  horam. 
Non  alius  faceret  meliora  poemata:  verum 
Nil  tanti  est:  ergo  fungar  vice  cotis,  acutum 
Reddere  quae  ferrum  valet  exsors  ipsa  secandi ;  305 

Munus  et  officium  nil  scribens  ipse  docebo, 

nde  parentur  opes,  quid  alat  formetque  poetam, 

uid  deceat,  quid  non,  quo  virtus,  quo  ferat    error. 

cribendi  recte  sapere  est  et  principium  et  fons. 

em  tibi  Socraticae  poterunt  ostendere  chartae,  310 

Verbaque  provisam  rem  non  invita  sequentur. 
Qui  didicit,  patriae  quid  debeat  et  quid  amicis, 
Quo  sit  amore  parens,  quo  frater  amandus  et  hospcs, 
Quod  sit  conscripti,  quod  iudicis  officium,  quae 
Partes  in  bellum  missi  ducis,  ille  profecto  315 

Reddere  perscmae  scit  convenientia  cuique. 
Respicere  exemplar  vitae  morumque  iubebo 
Doctum  imitatorem  et  veras  hinc  ducere  voces. 
Interdum  speciosa  locis  morataque  recte 
Fabula  nullius  veneris,  sine  pondere  et  arte,  320 

Valdius  oblectat  populum  meliusque  moratur, 
Quam  versus  inopes  rerum  nugaeque  canorae. 
Graiis  ingenium,  Graiis  dedit  ore  rotundo 

Horatius.  15 

Musa  loqui,  praeter  laudem  nullius  avaris. 

325Romani  pueri  longis  rationibus  assem 
Discunt  in  partes  centum  diducere.     Dicat 
Filius  Albini,  si  de  quincunce  remota  est 
Uncia,  quid  superet.     Poterat  dixisse:  Triens.     Eu! 
Rem  poteris  servare  tuam.     Redit  uncia,  quid  fit? 

330  Semis.     An,  haec  animos  aerugo  et  cura  peculi 
Quum  semel  imbuerit,  speramus  carmina  fingi 
Posse  linenda  cedro  et  levi  servanda  cupresso? 
Aut  prodesse  volunt  aut  delectare  poetae 
Aut  simul  et  iucunda  et  idonea  dicere  vitae. 

335  Quidquid  praecipies,  esto  brevis,  ut  cito  dicta 
Percipiant  animi  dociles  teneantque  fideles. 
Omne  supervacuum  pleno  de  pectore  manat, 
Ficta  voluptatis  caussa  sint  proxima  veris: 
Nec  quodcunque  volet,  poscat  sibi  fabula  credi, 

340  Neu  pransae  Lamiae  vivum  puerum  extrahat  alvo 
Centuriae  seniorum  agitant  expertia  frugis, 
Celsi  praetereunt  austera  poemata  Rhamnes: 
Omne  tulit  punctum,  qui  miscuit  utile  dulci 
Lectorem  delectando  pariterque  monendo. 

345  Hic  meret  aera  liber  Sosiis,  hic  et  mare  transit 
Et  longum  noto  scriptori  prorogat  aevum. 
Sunt  delicta  tamen,  quibus  ignovisse  velimus: 
Nam  neque  chorda  sonum  reddit,  queih  vult  manus  et  mens, 
Poscentique  gravem  persaepe  remittit  acutum, 

350  Nec  semper  feriet  quodcunque  minabitur  arcus. 
Verum  ubi  plura  nitent  in  carmine,  non  ego  paucis 
OfFendar  maculis,  quas  aut  incuria  fudit 
Aut  humana  parum  cavit  natura.     Quid  ergo  est? 
Ut  scriptor  si  peccat  idem  librarius  usque, 

355  Quamvis  est  monitus,  venia  caret;  ut  citharoedus 
Ridetur,  chorda  qui  semper  oberrat  eadem^ 
Sic  mihi,  qui  multum  cessat,  fit  Choerilus  ille, 
Quem  bis  terque  bonum  cum  risu  miror;  et  idem 
Indignor  quandoque  bonus  dormitat  Homerus. 

360Verum  operi  longo  fas  est  obrepere  somnum. 
Ut  pictura,  poesis  erit,  quae,  si  propius  stes, 
Te  capiat  magis,  et  quaedam,  si  longius  abstes. 
Haec  amat  obscurum,  volet  haec  sub  luce  videri, 

idicis  argutum  quae  non  formidat  acumen; 

[aec  placuit  semel,  haec  decies  repetita  placebit.  365 

0  maior  iuvenum,  quamvis  et  voce  paterna 
Fingeris  ad  rectum  et  per  te  sapis,  hoc  tibi  dictum 
Tolle  memor,  certis  medium  et  tolerabile  rebus 
Recte  concedi  —  consultus  iuris  et  actor 
Caussarum  mediocris  abest  virtute  diserti  370 

Messalae,  nec  scit  quantum  Cascellius  Aulus, 
Sed  tamen  in  pretio  est  — ;  mediocribus  esse  poetis 
Non  homiues,  non  di,  non  concessere  columnae. 
Ut  gratas  inter  mensas  symphonia  discors 
Et  crassum  unguentum  et  Sardo  cum  melle  papaver  375 

Oflfendunt,  poterat  duci  quia  coena  sine  istis, 
Sic  animis  natum  inventumque  poema  iuvandis, 
Si  paullum  a  summo  decessit,  vergit  ad  imum. 
Ludere  qui  nescit,  campestribus  abstinet  armis, 
Indoctusque  pilae  discive  trochive  quiescit,  380 

Ne  spissae  risum  tollant  impune  coronae: 
Qui  nescit  versus  tamen  audet  fingere.     Quidni? 
Liber  et  ingenuus,  praesertim  census  equestrem 
Summam  nummorum,  vitioque  remotus  ab  omni. 
Tu  nihil  invita  dices  faciesve  Minerva;  385 

Id  tibi  iudicium  est,  ea  mens;  si  quid  tamen  olim 
Scripseris,  in  Meti  descendat  iudicis  aures 
Et  patris  et  nostras,  nonumque  prematur  in  annum, 
Membranis  intus  positis:  delere  licebit, 
Quod  non  edideris;  nescit  vox  missa  reverti.  390 

Silvestres  homines  sacer  interpresque  deorum 
Caedibus  et  victu  foedo  deterruit  Orpheus, 
Dictus  ob  hoc  lenire  tigres  rabidosque  leones. 
Dictus  et  Amphion  Thebanae  conditor  urbis 
Saxa  movere  sono  testudinis  et  prece  blanda  395 

Ducere  quo  vellet.     Fuit  haec  sapientia  quondam, 
Publica  privatis  secernere,  sacra  profanis, 
Concubitu  prohibere  vago,  dare  iura  maritis, 
Oppida  moliri,  leges  incidere  ligno. 

Sic  honor  et  nomen  divinis  vatibus  atque  400 

Carminibus  venit.     Post  hos  insignis  Homerus 
Tyrtaeusque  mares  animos  in  Martia  bella 
Versibus  exacuit;  dictae  per  carmina  sorteg, 

15* 

Et  vitae  monstrata  via  est,  et  gratia  regum 

405Pieriis  tentata  modis,  ludusque  repertus, 
Et  longorum  operum  finis:  ne  forte  pudori 
Sit  tibi  Musa  lyrae  sollers  et  cantor  Apollo. 
Natura  fieret  laudabile  carmen  an  arte, 
Quaesitum  est:  ego  nec  studium  sine  divite  vena, 

410  Nec  rude  quid  possit  video  ingenium:  alterius  sic 
Altera  poscit  opem  res  et  coniurat  amice. 
Qui  studet  optatam  cursu  contingere  metam, 
Multa  tulit  fecitque  puer,  sudavit  et  alsit, 
Abstinuit  venere  et  vino;  qui  Pythia  cantat 

415  Tibicen,  didicit  prius  extimuitque  magistrum. 
Nec  satis  est  dixisse;  Ego  mira  poemata  pango; 
Occupet  extremum  scabies;  mihi  turpe  relinqui  est, 
Et,  quod  non  didici,  sane  nescire  fateri. 
Ut  praeco,  ad  merces  turbam  qui  cogit  emendas, 

420  Adsentatores  iubet  ad  lucrum  ire  poeta 
Dives  agris,  dives  positis  in  fenore  nummis. 
Si  vero  est  unctum  qui  recte  ponere  possit 
Et  spondere  levi  pro  paupere  et  eripere  atris 
Litibus  implicitum,  mirabor  si  sciet  inter- 

425Noscere  mendacem  verumque  beatus  amicum. 
Tu  seu  donaris  seu  quid  donare  voles  cui, 
Nolito  ad  versus  tibi  factos  ducere  plenum 
Laetitiae;  clamabit  enim:  Pulchre!  bene!  recte! 
Pallescet  super  his,  etiam  stillabit  amicis 

430  Ex  oculis  rorem,  saliet,  tundet  pede  terram. 
Ut  qui  conducti  plorant  in  funere,  dicunt 
Et  faciunt  prope  plura  dolentibus  ex  animo,  sic 
Derisor  vero  plus  laudatore  movetur. 
Reges  dicuntur  multis  urgere  culullis 

435  Et  torquere  mero,  quem  perspexisse  laborant, 
An  sit  amicitia  dignus:  si  carmina  condes, 
Nunquam  te  fallant  animi  sub  vulpe  latentes. 
Quintilio  si  quid  recitares,  Corrige,  sodes, 
Hoc,  aiebat,  et  hoc:  melius  te  posse  negares 

440  Bis  terque  expertum  frustra,  delere  iubebat 
Et  male  tornatos  incudi  reddere  versus. 
Si  defendere  delictum  quam  vertere  malles, 
Nullum  ultra  verbum  aut  operam  insumebat  inanem, 

Quin  sine  rivali  teque  et  tua  solus  amares. 

Vir  bonus  et  prudens  versus  reprehendet  inertes,  415 

Culpabit  duros,  incomptis  adlinet  atrum 

Transverso  calamo  signum,  ambitiosa  recidet 

Ornamenta,  parum  claris  lucem  dare  coget, 

Arguet  ambigue  dictum,  mutanda  notabit, 

Fiet  Aristarchus;  non  dicet:  Cur  ego  amicum  450 

Offendam  in  nugis?  Hae  nugae  seria  ducent 

In  mala  derisum  semel  exceptumque  sinistre. 

Ut  mala  quem  scabies  aut  morbus  regius  urget 

Aut  fanaticus  error  et  iracunda  Diana, 

Vesanum  tetigisse  timent  fugiuntque  poetam,  455 

Qui  sapiunt;  agitant  pueri  incautique  sequuntur. 

Hic  dum  sublimis  versus  ructatur  et  errat, 

Si  veluti  merulis  intentus  decidit  auceps 

In  puteum  foveamve,  licet,  Succurite,  longum 

Clamet,  Io  cives!  non  sit,  qui  tollere  curet.  460 

Si  quis  curet  opem  ferre  et  demittere  funem, 

Qui  scis,  an  prudens  huc  se  proiecerit  atque 

Servari  nolit?  dicam,  Siculique  poetae 

Narrabo  interitum.     Deus  immortalis  haberi 

Dura  cupit  Empedocles  ardentem  frigidus  Aetnam  405 

Insiluit.     Sit  ius  liceatque  perire  poetis. 

Invitum  qui  servat,  idem  facit  occidenti. 

Nec  semel  hoc  fecit,  nec,  si  retractus  erit,  iam 

Fiet  homo  et  ponet  famosae  mortis  amorem. 

Nec  satis  apparet  cur  versus  factitet,  utrum  470 

Minxerit  in  patrios  cineres  an  triste  bidental 

Moverit  incestus:  certe  furit,  ac  velut  ursus 

Obiectos  caveae  valuit  si  frangere  clathros, 

Indoctum  doctumque  fugat  recitator  acerbus; 

Quem  vero  arripuit,  tenet  occiditque  legendo,  475 

Non  missura  cutem  nisi  plena  cruoris  hirudo.  - 

Lateinische  Classiker.      Giceronis  orat.  pro  Milone, 
Cornelius  Nepos  ....  2|Sgr. 
Phaedri  Fabulae  ....  2^    „ 


Caesar  de  bello  gallico   ,  5 

Ciceronis  orat.  pro  Deio- 

taro,  pro  Sex.  Roscio,  pro 

Ciceronis  Cato  maior  de 

Griechische  Classiker. 

Homeri  Odyssea  2  Bande  .  10 
Homeri  Ilias  2  Bkndc  ...  10 
Xenophontis  Anabasis       .     5 


Jede  Buchhandlung  giebt  auf  6  Exemplare  1  Freiexemplar. 

Lateinisch-  deutsches 

Handworterbuch. 

Mit  besonderer  Beriicksichtigung 

der  fiir  den  Schul-  und  Privatgebrauch   bestimmten 

lateinischen  Classiker 

ausgearbeitet  von 

Dr,  Georg  Aenotheus  Koch. 

3.  Aufl.  Preis:  V/2  Thlr.  —  Gebunden  1  Thlr.  25  Sgr. 

